
PROLOG 


Usa din fata se zguduie. Întotdeauna face asa când cele două porți metalice de securitate sunt 
închise. Asta aud ei zilnic de când s-au mutat în apartamentul din Harlem, în urmă cu trei ani. De la 
intrarea din fata si până la pereţii subțiri ca de hârtie, ei știu întotdeauna când vine sau când pleacă 
cineva din clădire. Opresc sonorul televizorului pentru a asculta. O fată de cincisprezece ani şi un bărbat 
în vârstă de cincizeci si șapte de ani, fiica si tatăl ei vitreg, care rareori sunt văzuţi, dar care și-au lăsat 
deoparte multele neînţelegeri pentru a privi invazia extraterestrilor. Bărbatul şi-a petrecut o mare parte 
din timpul după-amiezii spunând rugăciuni în spaniolă, în timp ce fata a privit un colaj de știri într-o 
liniște infricosatoare. Totul i se pare ca într-un film, astfel că frica nu a intrat in ea cu adevărat. Fata se 
întreabă dacă băiatul cu părul blond care a încercat să lupte cu monstrul este mort. Bărbatul se întreabă 
daca mama fetei, o chelnerita la un mic restaurant din centrul orașului, a supravieţuit atacului initial. 

Bărbatul opreşte sonorul televizorului ca să poată asculta ce se întâmplă afară. Unul dintre vecinii 
săi urcă pe scări alergând, trecând de ușa lor şi strigând tot drumul. 

— Sunt în bloc! Sunt pe bloc! 

Bărbatul îşi suge dinţii cu neîncredere. 

— Tipul e dus. Ciudatii ăia palizi nu se deranjează să vină în Harlem. Suntem în siguranţă aici, o 
linişteşte el pe fată. 

Dă volumul televizorului tare. Fata nu este atât de sigură. Se strecoară spre ușă şi se uită pe vizor. 
Holul de dincolo de uşă este întunecos și gol. 

La fel ca blocul Midtown din spatele ei, reportera de la televizor arată distrusă. E murdară şi plină 
de cenușă pe fata si prin părul ei blond. Are sânge uscat pe gură, acolo unde ar trebui să fie ruj. 
Reportera pare că abia mai rezistă. 

— Repet, bombardamentul inițial pare să se fi redus, spune reportera tremurând, bărbatul ascultând-o 
cu atenție. Mogadorienii merg pe străzi în masă şi... ah..., adună prizonieri, desi am văzut multe acte de violență 
la cea mai mică provocare... 

Reportera se abtine să nu plângă. În spatele ei, sute de extratereștri palizi în uniforme întunecate 
mărșăluiesc pe străzi. Unii dintre ei isi întorc capul si se uită cu ochii lor negri si goi către camera. 

— Isuse Hristoase, spune bărbatul. 

— Din nou, repet, ni se permite... aaa, ni se permite să difuzăm. Ei... ei, invadatorii, pare că vor să ne aflăm 
aici... 

La parter, poarta face zgomot din nou. Se aude un scrâșnet metalic şi o bufnitură puternică. Cineva 
nu avea cheie. Cineva a trebuit să doboare poarta. 

— Fi sunt, spune fata. 

— Taci, îi zice bărbatul. El opreşte din nou sonorul televizorul. Fă liniște. La naiba. 

Se aud pași grei pe scară. Fata se îndepărtează de vizor cand aude o altă usa dărâmată. Vecinii lor 
de jos încep să tipe. 

— Ascunde-te, îi spune bărbatul fetei. Du-te. 

Bărbatul strânge în mâini o bâtă de baseball pe care a scos-o din dulap când nava-mamă 
extraterestră a apărut pentru prima oară pe cer. Se apropie de usa firavă si se dă într-o parte, cu spatele 
la perete. Aud zgomotele de pe hol. Cu un sunet puternic, uşa apartamentului vecin zboară din 
balamale. Aud cuvinte dure în limba engleză, tipete si, in cele din urmă, un sunet ca un fulger descărcat. 
Au văzut armele extraterestrilor la televizor si au privit cu uimire la fulgerele de energie albastră pe care 
le aruncau. 


Paşii se reiau, apoi se opresc in fata uşii lor firave. Ochii omului sunt larg deschişi, mâinile strânse 
pe bâtă. Îşi dă seama că fata nu s-a mișcat. E înghețată de frică. 

— Trezeste-te, idioato. Fugi. 

El îi arată din cap spre fereastra camerei. Este deschisă, scara de incendiu o aşteptă afară. 

Fata urăşte să-i spună idioată. Dar chiar si asa, pentru prima dată din câte își poate aminti, fata face 
ce îi spune tatăl ei vitreg. Se catara pe fereastră în acelaşi fel în care a fugit din acest apartament de atâtea 
ori înainte. Ea ştie că nu ar trebui să plece singură, tatăl ei vitreg ar trebui sa fugă si el. Se întoarce pe 
scara de incendiu pentru a-l chema şi pe el, dar astfel ajunge să se uite în apartament tocmai când ușa lor 
de la intrare este smulsă din balamale. 

Extraterestrii sunt mult mai urâţi decât la televizor. Uratenia lor o face pe fată să îngheţe. Se uită la 
pielea palidă a primului care intră pe usa, la ochii lui negri si la tatuajele bizare. Sunt patru extraterestri, 
toți înarmaţi. Primul care a intrat tinteste spre fata care vrea sa fugă. Se opreşte în uşă cu arma 
îndreptată spre ea. 

— Predă-te sau mori, spune extraterestrul. 

O secundă mai târziu, tatăl vitreg îl loveşte pe extraterestru cu bâta peste fata. Este o lovitură 
puternică — bătrânul şi-a câștigat existența ca mecanic, are antebratele groase de la cele douăsprezece 
ore de muncă pe zi. Îi crapă capul extraterestrului, iar creatura se transformă imediat în cenușă. 

Înainte ca tatăl său vitreg să-şi poată ridica din nou bâta, cel mai apropiat extraterestru îl împușcă 
în piept. 

Bărbatul cade pe spate, mușchii îi tresaltă, cămaşa îi arde. Se prabuseste peste masuta de cafea din 
sticlă, se rostogolește şi își îndreaptă privirea spre fereastră unde o privește pe fată în ochi. 

— Fugi! își găseşte cumva puterea de a striga. Fugi, naibii! 

Fata sare pervazul şi ajunge pe scara de incendiu. Când începe să coboare, aude foc de armă din 
apartamentul ei. Încearcă să nu se gândească la ce înseamnă asta. O fata palidă isi scoate capul pe 
fereastră si isi îndreaptă arma spre ea. 

Fata dă drumul scării, sărind pe aleea de dedesubt, chiar în momentul când aerul din jurul ei 
explodează. Părul de pe braţe i se ridică și fata își dă seama că fulgerul de electricitate străbate prin 
metalul scării de incendiu. Dar ea este nevătămată. Extraterestrul a ratat-o. 

Fata sare peste niște saci de gunoi si fuge la capătul aleii, privind dupa colt pentru a vedea strada 
pe care a crescut. Un hidrant aruncă apă în sus; asta îi aminteşte fetei de verile când se juca în fata 
blocului. Vede un camion de posta răsturnat, de sub el iese fum si pare că ar putea exploda în orice 
moment. Putin mai departe, în mijlocul străzii, fata vede mica navă spaţială a extraterestrilor, una dintre 
multele nave pe care le-a văzut împreună cu tatăl ei vitreg ieşind din nava uriaşă care plana deasupra 
Manhattanului!. Au văzut asta de multe ori la ştiri. Aproape la fel de mult cum au văzut videoclipul cu 
băiatul cu păr blond. 

John Smith. Acesta este numele lui. Așa a spus fata care povestea videoclipul. 

Oare unde este el acum? se întreabă fata. Probabil că nu este în Harlem să salveze oamenii, asta e 
sigur. 

Fata știe că trebuie să se salveze. 

Este pe punctul de a fugi când vede un alt grup de extratereștri ieşind dintr-o clădire de 
apartamente de peste drum. Au o duzină de oameni cu ei, câțiva cunoscuţi din cartier, niște copii pe 
care îi recunoaște din clasele mai mici de la școală... Cu patul armei, sunt forțați să ingenuncheze pe 
bordură. Un extraterestru ciudat trece prin fata oamenilor așezați în linie, făcând clic cu un obiect mic pe 


1 Manhattan — unul din cele cinci districte (cartiere, diviziuni) ale orașului New York. Cele cinci districte ale marelui oraș 
New York sunt: The Bronx, Brooklyn, Manhattan, Queens si Staten Island. (N. Tr.) 


care îl tine în mână, ca un tip imens de la intrarea într-un club. Îi numără. Fata nu este sigură că vrea să 
vadă ce se întâmplă în continuare. 

Se aude scartait metalic în spatele ei. Fata se întoarce şi vede unul dintre extraterestrii din 
apartamentul ei coborând pe scara de incendiu. 

Fuge. Fata este rapidă si cunoaşte bine aceste străzi. Stația de metrou este la numai câteva blocuri 
distanță de aici. Odată, cu multă îndrăzneală, fata a coborât de pe peron si s-a aventurat în tuneluri. 
Întunericul si şobolanii de acolo nu au speriat-o la fel de mult ca extraterestrii acum. Acolo va merge. Se 
poate ascunde acolo, poate chiar o să meargă in centru, să încerce să-și găsească mama. Fata nu știe cum 
îi va da vestea despre tatăl ei vitreg. Nici măcar nu crede că ce se întâmplă este adevărat. Se aşteaptă să 
se trezească. 

Fata se uită după colt si vede trei extratereștri care stau în calea ei. Instinctul o face să încerce să se 
întoarcă, dar glezna scrântită si picioarele nu o ajută. Cade şi se loveşte tare de trotuar. Unul dintre 
extratereștri scoate un zgomot scurt, dur — fata înțelege că râde de ea. 

— Predă-te sau mori, îi spune acesta, iar fata știe că nu are de ales. Extratereștrii își ridică deja 
armele şi tintesc, degetele lor aproape declansand focurile. 

— Predă-te și mori. 

O vor ucide indiferent de ce va face în continuare. Fata e sigură de asta. 

Armele extraterestrilor le sunt smulse din mâini. Ei zboară la vreo douăzeci de metri de bloc. 

Extraterestrii se uită la fată uimiti si nesiguri. Nici ea nu înţelege ce s-a întâmplat. 

Dar ea simte ceva diferit în interiorul ei. Ceva nou. E ca si cum ar fi un papusar, cu legături 
conectate la fiecare obiect din bloc. Trebuie doar să împingă și să tragă. Fata nu înţelege cum de e știe 
asta. Se simte natural. 

Unul dintre extratereștrii se ridică si fata dă din mână de la dreapta la stânga. El zboară de-a lungul 
străzii, se dă peste cap si se loveşte de parbrizul unei maşini parcate. Ceilalţi doi schimbă o privire si 
încep să se îndepărteze. 

— Cine râde acum? îi întreabă fata stând în picioare. 

— Garde, zice unul din ei. 

Fata nu știe ce înseamnă asta. Modul în care extraterestrul spune cuvântul face să pară că e vorba 
despre un blestem. Asta o face pe fată să zâmbească. Îi place că aceste chestii care îi răscolesc cartierul se 
tem de ea acum. 

Acum poate lupta cu ei. 

Îi va ucide. 

Fata ridică o mână în aer şi rezultatul este că unul dintre extratereștri se ridică de la sol. Fata îşi 
coboară mâna repede, lovind extraterestrul de partenerului său. Repetă mișcarea până când îi 
transformă în cenușă. 

Când a terminat, fata se uită la mâini. Nu ştie de unde a venit această putere. Nu ştie ce înseamnă. 

Dar o va folosi. 


Capitolul 1 (John) 


Trecem peste aripile unui avion de luptă prăbuşit, metalul iese din mijlocul străzii ca o aripă de 
rechin. Câte astfel de avioane am văzut zburând, cu destinaţia Anubis? Parcă au trecut zile, dar e vorba 
doar de câteva ore. Unii dintre oamenii care sunt cu noi — supraviețuitorii — au strigat de bucurie când 
au văzut avioanele de luptă, de parcă asta ar schimba ceva. 

Dar eu ştiu. Și tac. Câteva minute mai târziu auzim explozii. Anubis a distrus acele avioane de 
luptă, imprastiind bucăţi din piloții militari pe toată suprafaţa insulei Manhattan. Nu au mai trimis alte 
avioane. 

Câţi oameni au murit în acel atac? Sute. Mii. Poate mai mulți. Și totul din vina mea. Pentru că nu 
am putut să-l ucid pe Setrăkus Ra când am avut şansa. 

— În stânga! strigă un voce de undeva din spatele meu. Mă întorc, lansez o minge de foc fără să 
stau pe gânduri si incinerez un cercetaş mog care apare de după colt. Eu, Sam, cei peste douăzeci de 
supraviețuitori pe care i-am adunat de pe drum — încetinim pasul. Am intrat în districtul Manhattan. 
Am ajuns. Am luptat ca să ajungem aici. Bloc după bloc. Am încercat să evităm centrul orașului, unde 
am văzut ultima dată nava de luptă Anubis. Acolo, mogii sunt mai puternici. 

Sunt extenuat. 

Ma poticnesc. Nici nu-mi mai simt picioarele, atât sunt de obosit. Cred că o să mă prabusesc. Un 
brat mă cuprinde pe după umeri şi mă susține. 

— John? întrebă Sam, îngrijorat. Tine-te de mine. Mi se pare că vocea lui vine printr-un tunel. 
Încerc să-i răspund, dar cuvintele nu-mi ies din gură. Sam îşi întoarce capul şi vorbeşte cu unul dintre 
ceilalți supraviețuitori. 

— Trebuie să plecăm de pe străzi pentru o vreme. Trebuie să se odihnească. 

Următorul lucru pe care mi-l amintesc este faptul că am lovit cu spatele peretele unui hol într-o 
clădire de apartamente. Probabil că mi-am pierdut cunoștința o clipă. Încerc să mă tin de ceva, încerc să- 
mi revin. Trebuie să lupt. 

Dar nu pot s-o fac — corpul meu refuză să mai fie pedepsit. M-am lăsat să alunec în jos pe perete 
ca să mă aşez pe podea. Mocheta este plină de praf şi sticlă spartă care provine de la vreo explozie. Am 
adunat cam douăzeci si cinci de oameni. Atât am reușit să salvăm. Plini de sânge si murdari, câţiva sunt 
răniți, dar toţi suntem obosiţi. 

Câte răni am vindecat astăzi? La început, a fost uşor. După atâtea vindecări, totuşi, am început să 
simt că Moștenirea mea vindecătoare îmi seacă propria energie. Probabil că mi-am atins limita. 

Mi-i amintesc pe oameni, nu după nume, ci după cum i-am găsit sau vindecat. Brat-Rupt si Prins- 
Sub-Mașină, speriat. 

O femeie, Cea-Care-A-Sărit-Pe-Fereastră, îmi pune mâna pe umăr, verificându-mă. Îi spun că sunt 
în regulă, iar ea pare usurata. 

Chiar in fata mea, Sam vorbeşte cu un polițist în uniformă, în vârstă de vreo cincizeci de ani. 
Polițistul are pe fata sânge uscat de la o tăietură pe frunte pe care i-am vindecat-o. l-am uitat numele si 
nici nu mai ştiu unde l-am găsit. Vocile lor sună departe, precum ecoul într-un tunel lung. Trebuie să-mi 
concentrez auzul pentru a înțelege cuvintele, dar chiar şi asta necesită un efort colosal. Am capul 
bandajat. 

— Am primit informaţii prin staţia radio că avem un punct de sprijin la Podul Brooklyn, spune 
polițistul. NYPD, Garda Naţională, armata..., la naiba, toată lumea. Păzesc podul. Îi evacuează pe 
supraviețuitorii de acolo. Sunt la doar câteva blocuri și spun că mogii sunt concentrați mai sus, în oraș. 
Putem reuși. 

— Atunci ar trebui să pleci, îi spune Sam. Du-te acum, cât drumul e încă liber, înainte apară o altă 
patrulă. 


— Ar trebui sa veniti cu noi, pustiule. 

— Nu putem, răspunse Sam. Unul dintre prietenii nostri este inca acolo. Trebuie să-l găsim. 

Nouă. Pe el trebuie să-l găsim. Ultima dată când l-am văzut, se lupta cu Cinci în fata sediului 
ONU. Prin sediul ONU. Trebuie să-l găsim înainte să plecăm din New York. Trebuie să-l găsim şi să 
salvăm cât mai multi oameni. Încep să-mi adun simțurile, dar sunt încă prea epuizat ca să mă misc. Îmi 
deschid gura pentru a vorbi, dar tot ce pot să fac este să gem. 

— Suferă, spune polițistul şi ştiu că vorbeşte despre mine. Voi doi ati făcut destul. Haideţi cu noi 
acum, cât încă mai puteți. 

— Va fi bine, spune Sam. Îndoiala în vocea lui mă face să strâng din dinţi și să mă concentrez. 
Trebuie sa mă fortez, să-mi găsesc energia şi să lupt. 

— A murit. 

— Trebuie doar să se odihnească putin. 

— Sunt bine, le spun, dar nu sunt sigur că m-au auzit. 

— Vei fi ucis, pustiule, îi spune polițistul lui Sam, scuturându-şi capul. Nu poţi s-o tii așa la 
nesfârşit. Sunt prea multi doar pentru voi doi. Lăsaţi armata să se ocupe sau... 

Se îndepărtează. Stim deja cât a reuşit armata să facă. Manhattanul este pierdut. 

— Vom veni cât de repede vom putea, îi spune Sam. 

— Mă auzi? Polițistul vorbeşte cu mine acum. Ma dojeneste exact cum făcea Henri. Mă întreb dacă 
are copii. Nu mai e nimic de făcut aici. Ne-ai adus atât de departe, lasă-ne pe noi să facem restul. Dacă 
este nevoie, te cărăm noi până la pod. 

Supraviețuitorii s-au adunat pe lângă polițist şi dau din cap în semn că sunt de acord cu el. Sam se 
uită la mine întrebător. Fata lui este murdară de praf si cenuşă. Pare golit de putere si slăbit, abia mai sta 
în picioare. Un blaster îi atârnă la şold prins cu o bucată de cablu electric, iar asta lasă impresia că Sam se 
va prabusi în direcţia aceea din cauza greutăţii în plus. 

Mă fortez să mă ridic. Muşchii nu prea mă mai ajută. Încerc să-i arăt politistului si celorlalţi că încă 
mai pot, dar după cum se uită la mine îmi dau seama că nu sunt convingător. Abia îmi controlez 
genunchii să nu-mi tremure. Pentru un moment, simt că mă voi prabusi la podea. Dar apoi se întâmplă 
ceva— simt o forță care mă ridică, susținând o parte din greutatea mea, îndreptându-mi spatele și 
umerii. Nu ştiu cum fac asta, de unde am găsit puterea. E aproape supranatural. 

Nu, nu este nimic supranatural. E Sam. Telekinezia lui Sam, concentrată pe mine, mă face să arăt că 
încă mai am resurse. 

— Rămânem aici, spun cu voce fermă, dar tremurândă. Mai sunt multi oameni de salvat. 

Polițistul dă din cap cu uimire. Lângă el, o fată pe care am salvat-o de pe o scară de incendiu 
izbucneşte în plâns. Nu ştiu dacă plânge pentru că am inspirat-o sau pentru că arăt groaznic. Sam 
rămâne complet concentrat pe mine, cu chipul ca de piatră, broboane de sudoare apărându-i la tâmple. 

— Mergeţi la adăpost, le spun supravietuitorilor. Apoi, ajutați oamenii cum puteți. Asta este 
planeta voastră. O vom salva împreună. 

Polițistul vine să îmi strângă mâna. Strânsoarea lui este ca o menghină. 

— Nu te vom uita, John Smith. Fiecare dintre noi iti datorează viata. 

— Arată-le iadul, zice un altul. 

Şi apoi, toți odată, grupul de supraviețuitori începe să-și exprime recunoştinţa si să-și ia la 
revedere. Încerc să schitez un zâmbet. Adevărul e că sunt prea obosit pentru asta. Polițistul — acum el 
este liderul lor, el îi va tine în siguranță — se asigură că toată lumea știe că trebuie să se miște repede si 
în liniște, apoi ies din clădirea de apartamente şi se îndreaptă spre Podul Brooklyn’. 


2 Podul Brooklyn — (Brooklyn Bridge — eng) uneşte districtele Manhattan si Brooklyn (N. Tr.) 


După ce rămânem singuri, Sam mă eliberează din mâna telekinetică pe care o folosea ca să ma 
susțină în poziție verticală și mă coboară înapoi cu spatele sprijinit de perete, încercând să-mi strâng 
picioarele sub mine. Abia mai respiră şi transpiră de la efortul de a mă tine în picioare. El nu este loric si 
nici nu are antrenament pentru asta, dar, cumva, Sam a dezvolta o Moştenire şi încearcă s-o folosească 
cât mai bine. Ţinând cont de situaţia în care ne aflăm, a fost nevoit să înveţe din mers. Sam cu Moștenire 
— dacă situaţia nu ar fi fost asa haotică si disperată, as fi fost mai entuziasmat. Nu știu cum sau de ce i s- 
a întâmplat, dar se pare că această nouă putere a lui Sam este cam singura noastră victorie de când am 
ajuns în New York. 

— Mulţumesc, îi spun, cuvintele venind mai uşor acum. 

— Nicio problemă, îmi răspunde Sam gâfâind. Tu ești simbolul rezistenței Pământului; nu te 
putem lăsa baltă. 

Încerc să mă ridic sprijinindu-mă de perete, dar picioarele mele încă nu sunt pregătite să-mi 
susțină greutatea. Mi-e mai ușor să mă târăsc până la cea mai apropiată ușă de apartament. 

— Uită-te la mine cum arăt. Nu sunt simbolul nimănui, îi spun. 

— Haide, esti doar obosit. 

Sam mă cuprinde cu braţul, ajutându-mă să mă deplasez. Mai mult mă trage, așa că încerc să nu- 
mi las toată greutatea pe el. Am trecut prin iad în ultimele ore. Am mâncărimi în palme de la cât de mult 
am fost nevoit să-mi folosesc Lumenul, să arunc mingi de foc spre echipele nesfârşite de mogi care ne-au 
atacat. Sper că terminatiile nervoase nu-mi vor fi afectate permanent. Gândul de a-mi pierde Lumenul 
acum mă face să îngenunchez. 

— Rezistență, spun amar. Rezistenţa este ceea ce se întâmplă după ce pierzi războiul, Sam. 

— Ştii bine ce am vrut să spun. După vocea lui, îmi dau seama că în el se duce o luptă ca să rămână 
optimist după tot ce s-a întâmplat azi. Dar măcar el încearcă. Mulţi dintre oamenii aceia ştiau cine eşti, 
John. Spuneau că te-au văzut la televizor în nu știu ce videoclip. Si tot ce s-a întâmplat la sediul ONU... 
Practic l-ai demascat pe Setrâkus Ra in fata lumii. Toată lumea știe că ai luptat împotriva 
mogadorienilor. Că ai încercat să opresti asta. 

— Înseamnă că știu si că am dat greş. 

Usa apartamentului de la primul etaj este întredeschisă. Mă târăsc tot drumul până acolo, iar Sam o 
închide şi o zăvorăște în urma noastră. Încerc cel mai apropiat întrerupător şi sunt surprins că mai există 
electricitate. Curentul electric pare a se fi întrerupt în tot oraşul. Bănuiesc că acest cartier încă nu a fost 
lovit prea tare. Sting lumina imediat — în situaţia noastră, nu vrem să atragem atenţia vreunei patrule 
mogadoriene care ar putea fi prin zonă. Mă întind pe o saltea japoneză, iar Sam trage toate perdelele. 

Apartamentul este, de fapt, o garsonieră. Bucătăria înghesuită este delimitată de spaţiul principal 
printr-un blat de granit. Garsoniera are un singur dulap și o baie mică. Indiferent cine a locuit aici, cu 
siguranţă a plecat în grabă; sunt haine împrăștiate pe podea, un castron cu cereale este răsturnat pe 
tejghea, iar o ramă pentru poze a fost călcată în picioare lângă ușă. În poză sunt doi tineri pe o plajă 
tropicală, bărbatul ținând pe umăr o maimutica. 

Oamenii aceştia duceau o viata normală. Chiar dacă au reuşit sa fugă din Manhattan, viata aceea s- 
a terminat. Pământul nu va mai fi la fel. Și eu obișnuiam să-mi imaginez o astfel de viata liniștită pentru 
mine şi Sarah după ce i-am fi învins pe mogi. Nu într-un apartament mic din New York, ci într-un loc 
mai simplu şi cu mai puţină agitație. 

Se aude o explozie în depărtare, probabil că mogii au distrus ceva. Acum îmi dau seama cât de 
naive erau visele despre o viata normală după război. Nimic nu va mai fi la fel după războiul acesta. 

Sarah. Sper că este teafără. Cu chipul ei în minte am izbândit în luptele dure prin Manhattan. 
Continuă să lupti şi o vei revedea, asta am continuat să-mi spun tot timpul în minte. Trebuie să vorbesc cu 
ea. Am nevoie să vorbesc cu ea. Nu doar cu Sarah, ci si cu Şase — aș vrea să intru în contact cu ceilalți, 
să ştiu ce a aflat Sarah de la Mark James și de la misteriosul său contact, vreau să aflu ce au descoperit 


Sase, Marina si Adam in Mexic. Cred ca are legatura cu aparitia brusca a Mostenirii lui Sam. Daca el nu 
este singurul? Am nevoie să știu ce s-a întâmplat in afara New York-ului, dar telefonul meu satelitar a 
fost distrus când m-am prăbușit in East River, iar reţeaua de telefonie normală este căzută. Deocamdată 
suntem doar eu si Sam. Şi încercăm să supravietuim. 

În bucătărie, Sam deschide frigiderul. Face o pauză şi se uită la mine. 

— Crezi că se supără cineva dacă luăm din mâncarea acestor oameni? mă întreabă el. 

— Nu cred că îi pasă cuiva, îi răspund. 

Îmi închid ochii pentru o secundă, dar cred că a fost pentru mai mult timp si îi deschid doar atunci 
când de nasul meu se loveşte o bucată de pâine. Cu o mână întinsă teatral, ca un personaj de desene 
animate, Sam face să plutească cu Telekinezia în fata mea un sandvis cu unt de arahide pe o farfurie, o 
cutie cu compot de mere şi o lingură. Chiar dacă mă simt extenuat, merită să fac un efort şi să zâmbesc. 

— Scuze, n-am vrut să te lovesc cu sandvişul, zice Sam când prind mâncarea din aer. Încă încerc să 
mă obișnuiesc cu asta. Cred că se vede. 

— Nu-ţi face griji. E uşor sa impingi si să tragi cu Telekinezia. Cel mai greu de învăţat este precizia. 

— Fără glume, zice el. 

— Frate, te descurci uimitor pentru unul care are Telekinezia de câteva ore. 

Sam se aşază lângă mine pe saltea, cu propriul sandviş în mână. 

— Mă ajută dacă îmi imaginez că am mâini fantomă. Are sens? 

Mă gândesc la cum îmi antrenam Telekinezia cu Henri. Mi se pare că a trecut foarte mult timp de 
atunci. 

— Eu vizualizam lucrul asupra căruia mă concentram să-l mișc, apoi se întâmpla, îi spun lui Sam. 
Am început cu lucruri mici. Henri îmi arunca mingi de baseball în curte, iar eu trebuia să le prind cu 
mintea. 

— Mda, păi..., eu nu cred că jocul ăsta este o opţiune pentru mine în acest moment, zice Sam. Voi 
găsi o altă metodă de antrenament. 

Sam îşi ridică sandvișul din poală cu Telekinezia. ÎL ridică la nivelul gurii ca să poată muşca, dar 
reușește abia după a doua concentrare. 

— Nu-i rău, îi spun. 

— Mi-e mai uşor când nu mă gândesc la Telekinezie. 

— Ca şi când am lupta pentru vieţile noastre, de exemplu? 

— Da, zice Sam dând din cap. Vrei să vorbim despre cum mi s-a întâmplat asta, John? Sau de ce mi 
s-a întâmplat? Sau... Nu ştiu. Ce vrea să însemne? 

— Garzii îşi dezvoltă Mostenirile în adolescenţă. Poate că la tine este doar o întârziere. 

— Frate, ai uitat că eu nu sunt loric? 

— Nici Adam nu este, dar are Mosteniri, îi răspund. 

— Da, nenorocitul de taică-său la conectat la un Garde mort şi... 

Ridic mâna si îi face semn lui Sam să se oprească. 

— Tot ce vreau să spun este că nu-i atât de simplu. Nu cred că Moştenirile funcționează aşa cum a 
spus mereu poporul meu. Fac o pauză ca să mă gândesc. Cred că ceea ce ti s-a întâmplat are legătură cu 
ceea ce a făcut Șase împreună cu ceilalți la Sanctuar. 

— Şase a făcut asta..., zice Sam. 

— S-au dus acolo să-l găsească pe Lorien pe Pământ; cred că au reuşit. Apoi, probabil că Lorien te- 
a ales pe tine. 

Fără ca măcar să-mi dau seama, am devorat deja sandvișul și compotul de mere. Stomacul meu 
freamătă. Mă simt puţin mai bine, puterile încep să-mi revină. 

— Ei bine, asta este o onoare, zice Sam, uitându-se la mâinile lui si gândindu-se asta. Sau poate că 
se gândeşte la Şase. Terifiantă onoare, continuă el. 


— Te-ai descurcat bine. Nu as fi putut să-i salvez pe oamenii aceia fără tine, îi spun si il bat uşor pe 
spate. Adevarul e ca nu stiu ce naiba se petrece. Nu stiu cum sau de ce ai dezvoltat o Mostenire, dar ma 
bucur că o ai. Ma bucur că există o mică speranţă amestecată cu moarte si distrugere. 

Sam se ridică fără să-și scuture praful de pe blugii. 

— Da, ăsta sunt eu, marea speranţă a omenirii, dar vreau să-mi mai fac un sandvis. Tu mai vrei 


unul? 

— Îmi fac singur, îi spun, dar când am vrut să mă ridic m-a luat ameteala și m-am aşezat imediat la 
loc. 

— la-o încet, îmi zice Sam, făcându-se că nu vede în ce stare jalnică sunt. Am deja sandvişurile 
făcute. 


— Mai stăm câteva minute aici, îi spun eu ametit, apoi mergem să-l căutăm pe Nouă. 

Îmi închid ochii, ascultându-l pe Sam cotrobăind prin bucătărie şi încercând să întindă pe pâine 
untul de arahide cu cuțitul folosind Telekinezia. În fundal, mereu în fundal, pot auzi tunetul constant al 
luptei ce se dă undeva în Manhattan. Sam are dreptate — noi suntem Rezistenţa. Ar trebui să fim acolo, 
opunând rezistență. Dacă aş putea să mă mai odihnesc câteva minute... 

Nu-mi deschid ochii decât atunci când mă scutură Sam de umăr. Îmi dau seama imediat că am 
atipit. Lumina din cameră se schimbă, vine din stradă, caldă, strălucitoare si intră pe sub perdele. O 
farfurie cu sandvișuri aşteaptă lângă mine. Sunt tentat să mă apuc de mâncat. Parcă am instincte 
animalice acum — dorm, mănânc, lupt. 

— Cât timp am dormit? îl întreb pe Sam, ridicându-mă. Mă simt mai bine fizic, dar şi vinovat 
pentru că am dormit când oamenii mor peste tot în New York. 

— Ai dormit cam o oră, zice Sam. Voiam să te mai las, dar... 

În loc de alte explicaţii, Sam arată spre un mic televizor agăţat pe un perete din cameră. Se 
difuzează ştirile locale. Sam a oprit sonorul, dar imaginile, mai mul statice, arată... oraşul New York în 
flăcări. Colajul de imagini arată imensa navă Anubis plutind la orizont, tunurile ei bombardând zgârie- 
norii până când rămâne doar praful din ei. 

— Nu m-am gândit să verific dacă funcţionează, până în urmă cu câteva minute, zice Sam. Mă 
gândisem că mogii au distrus posturile de televiziune din motive de război. 

Nu am uitat ce mi-a spus Setrâkus Ra când eram agăţat de nava lui, deasupra East River. Vrea să 
văd Pământul arzând. Daca mă gândesc la viziunea despre Washington, cea pe care am impartit-o cu 
Ella, îmi amintesc că orașul părea destul de răvășit, dar nu era complet distrus. Rămăseseră destui 
supraviețuitori care să-l servească pe Setrakus Ra. Cred că încep să înţeleg acum. 

— Nu este o întâmplare, îi spun lui Sam, gândind cu voce tare. El vrea ca oamenii să vadă 
distrugerea pe care o poate provoca. Nu este ca pe Lorien, unde flota lui i-a ucis pe toți. De aceea a 
încercat “spectacolul” de la sediul ONU, de aceea a încercat rahatul ăla cu ProMog. Ca planeta Pământ 
să ajungă sub controlul său în mod pașnic. Vrea să trăiască pe planeta asta, la urma urmei. lar dacă 
supraviețuitorii nu i se vor închina asa cum fac mogii, el vrea ca măcar să se teamă de el. 

— Ei bine, chestia cu teama funcţionează, categoric, zice Sam. 

Pe ecran, ştirile s-a mutat într-un birou şi se transmite live. Clădirea care găzduieşte acest canal a 
suferit daune în urma luptelor şi pare că abia mai stă în picioare. Doar jumătate din lumini sunt aprinse 
în studio, iar camera este deteriorată, imaginile nefiind clare cum ar trebui. Prezentatoarea încearcă să 
păstreze un aer profesionist, dar are părul plin de praf si ochii roșii de la plâns. Vorbeşte direct către 
cameră pentru câteva secunde, prezentând următorul colaj de imagini. 

Prezentatoarea dispare de pe ecran și în locul ei este prezentat un videoclip filmat tremurat cu 
telefonul mobil. În mijlocul unei intersecții mari, o figură neclară se invarteste în loc, ca un aruncător 
olimpic de disc care își face încălzirea. Doar că tipul nu tine in mână un disc. Cu o putere inumană, tine 
de gleznă o altă persoană. După câteva rotiri, tipul dă drumul corpului încremenit care zboară direct 


prin fereastra unui cinematograf din apropiere. Videoclipul rămâne centrat pe aruncatorul cu umerii lati 
care strigă ceva, probabil un blestem. 

E Nouă. 

— Sam! Dă-i sonor! 

În timp ce Sam ridică telecomanda, cel care l-a filmat pe Nouă se pune la adăpost după o mașină. 
Cameramanul de ocazie e dezorientat ca naiba, dar continuă să filmeze cu o mână ridicată deasupra 
capotei mașinii. Un grup de mogadorieni apare în intersecţie și încep tragă asupra lui Nouă. El se 
fereşte, apoi îşi foloseşte Telekinezia pentru a arunca o maşină în direcţia lor. 

— ..din nou, acest videoclip a fost filmat cu putin timp în urmă, în fata sediului ONU, spune vocea 
tremurândă a prezentatoarei când Sam dă sonorul mai tare. Știm că acest aparent Superman este, ăăă, 
probabil, unul dintre tinerii extratereștri aparuti pe scena din fata sediului ONU, alături de tânărul identificat ca 
fiind John Smith. L-am văzut si pe el angajat în lupta împotriva mogadorienilor, făcând lucruri imposibile pentru 
un om... 

— Îmi știu numele. 

— Uite, zice Sam, lovindu-mă peste brat. 

Camera se îndreaptă spre acum spre cinematograf, acolo unde o formă se ridică în dreptul ferestrei 
distruse. Nu îl văd bine, dar îmi dau seama imediat pe cine a aruncat Nouă. Tipul zboară de la fereastra 
cinematografului, trece efectiv prin mogii aflați în intersecție, apoi se izbeste violent de Nouă. 

— Cinci, spune Sam. 

Camera îi pierde din obiectiv pe Cinci si Nouă când aceştia se prabusesc în iarba unui mic parc din 
apropiere, ridicând în aer bucăți mari de pământ si praf. 

— Se omoară unul pe altul. Trebuie să ajungem acolo, îi spun lui Sam. 

— Un al doilea tânăr extraterestru se bate cu primul, în loc să lupte împotriva invadatorilor, spune 
prezentatoarea, părând încurcată. Nu stim... nu stim de ce. Mi-e teamă că, în acest moment, nu avem multe 
răspunsuri. Rămâi în siguranță, New York. Eforturile de evacuare sunt în desfășurare, găsiți o cale liberă şi 
mergeţi spre Podul Brooklyn. Dacă sunteți în apropierea luptelor, stati la adăpost şi... 

lau telecomanda din mâna lui Sam și opresc televizorul. Stă cu ochii pe mine când mă ridic, 
verificând dacă sunt în regulă. Muschii mei urlă în semn de protest şi ametesc pentru o secundă, dar mă 
descurc. Trebuie să mă adun. Niciodată expresia "luptă ca si cum nu ar exista maine" nu a avut o mai 
mare semnificație. Dacă o voi face așa cum trebuie, dacă vom salva Pământul din mâinile lui Setrakus 
Ra si a mogadorienilor, atunci primele lucruri pe care le voi face sunt găsirea lui Nouă si a 
supravietuitorilor din New York. 

— A spus Union Square’, nu? Acolo vom merge. 

Lumea nu s-a schimbat. Sau nu imi dau eu seama. 

Aerul junglei este umed si lipicios, o schimbare binevenită fata de umezeala rece din adâncurile 
Sanctuarului. Trebuie să-mi protejez ochii pe măsură ce ieşim în lumina soarelui târziu al după-amiezii, 
mergând unul câte unul pe o scară îngustă de piatră, în spirală, care apare la baza templului mayaş. 

— Nu puteau să ne lase să intrăm in Sanctuar pe aici? mă vait eu, îndreptându-mi spatele si 
uitându-mă la sutele de trepte din calcar pe care le-am urcat mai devreme. Când am ajuns în vârful 
templului Calakmul, pandantivele noastre au activat un fel de poartă lorică ce ne-a teleportat în 
Sanctuarul ascuns în adâncurile construcţiei antice. Ne-am trezit într-o încăpere construită de Bătrânii 
Intelepti într-una din călătoriile lor pe Pământ, evident. Cred că secretul a avut o importanţă mai mare 
decât accesul ușor acolo. Oricum, ieșirea nu a fost ca o excursie și nici nu a implicat vreo teleportare 
dezorientantă — doar o urcare ameţitoare a câtorva sute de trepte în spirală, prăfuite si care ne-a scos 
printr-o ușă simplă care, desigur, nu fusese acolo la început. 

Adam iese din Sanctuar în urma mea, cu ochii ingustati ca două fante. 

— Ce facem acum? întreabă el. 

— Nu ştiu, îi spun, privind spre cerul întunecat. Sperasem că Sanctuarul ne va da acest răspuns. 

— Eu... Încă nu știu sigur ce am văzut acolo. Sau ce am realizat, spune Adam ezitant. Îşi 
îi i ua câteva fire de păr negru de pe fata în timp ce mă privește. 

— Nici eu, îi răspund. 

Adevărul e ca nu știu cat timp am stat sub pământ. Cam pierzi noțiunea timpului când te adancesti 
în discuţie cu o entitate făcută din energie lorică pură. Am vărsat multe lucruri moştenite, lucruri de care 
Garzii au putut să se lipsească — cam tot ce nu era o armă. Odată ajunși în Sanctuar, am aruncat toate 
pietrele cunoscute și necunoscute într-un fel de fântână conectată la o sursă de energie loralită latentă. 
Cred că a fost suficient pentru a trezi entitatea, întruparea vie a lui Lorien. Cu care am stat de vorbă. 

Da. Asta s-a întâmplat. 

Dar entitatea a vorbit mai mult în parabole, iar la finalul discuţiilor chestia aia s-a transformat în 
supernovă, inundând Sanctuarul și zburând în lume. Ca și Adam, nici eu nu ştiu ce înseamnă asta. 

Mă aşteptam să ies din Sanctuar şi să găsesc... ceva. Poate îmi doream ca energia lorică să-i 
incinereze pe toți mogadorienii care nu poartă numele Adam? Poate voiam mai multă putere pentru 
Mostenirile mele, ca să creez o furtună cu care să pot distruge toți dușmanii nostri? N-am avut acest 
noroc. Din câte ştiu, flota mogadoriană încă se apropie de Pământ. John, Sam, Nouă şi ceilalți merg spre 
linia frontului chiar acum şi nu sunt sigură dacă am făcut ceva care să-i ajute. 

Marina iese ultima pe ușa templului. Își cuprinde umerii cu braţele, are ochii umezi si clipeste din 
cauza luminii soarelui. 

Ştiu că se gândeşte la Opt. 

Înainte ca sursa de energie să se împrăștie în lume, a reuşit cumva să-l învie, chiar dacă numai 
pentru câteva minute. A fost suficient pentru ca Marina să-și ia rămas-bun. Chiar si acum, transpirată 
fiind din cauza căldurii sufocante din junglă, simt un fior rece când mă gândesc că Opt s-a întors la noi, 
învăluit în strălucirea loralitului, zâmbind din nou. A fost unul dintre cele lai intense și mai frumoase 
momente pe care le-am trăit în ultimii ani— este război, iar oamenii vor muri. Prietenii vor muri. Am 
venit aici să accept durerea si uratenia. Asa că poate părea putin uluitor atunci când se întâmplă ceva 
bun. 

Ne-am bucurat să-l revedem pe Opt, dar a fost pentru a ne lua rămas-bun. Nici nu-mi pot imagina 
prin ce trece marina. L-a iubit, dar l-a pierdut. Din nou. 

Marina se opreşte şi se uită la templu, aproape că vrea să se întoarcă înăuntru. Lângă mine, Adam 
îşi drege glasul. 


— Crezi că o sa fie bine? mă întreabă el încet. 

Marina m-a mai șocat o dată, când eram în Florida, după ce Cinci ne-a trădat. După ce el l-a ucis pe 
Opt. Totuşi, nu este la fel ca atunci — acum nu mai radiază acel câmp de frig si nu pare că ar vrea să 
strângă de gât pe oricine se apropie de ea. Când se întoarce spre noi, pare aproape senină. Vrea să nu 
uite momentul despartiri de Opt si se întăreşte pentru ce va urma. Nu îmi fac griji pentru ea. 

Îi zâmbesc când clipeşte si isi trece mâna peste fata. 

— Te-am auzit, îi răspunde lui Adam. Sunt bine. 

— Bine, zice Adam si se uită stângaci în altă direcţie. Voiam să spun..., în legătură cu ce s-a 
întâmplat acolo, ăăă, eu... 

Adam se oprește, iar eu și Marina așteptăm să continue. Fiind mog, cred că asta îl face să se simtă 
puţin inconfortabil să devină prea personal cu noi. Știu că a fost uimit de spectacolul loric de lumină din 
Sanctuar, dar ştiu şi că a simțit că nu aparţine acelui loc, că nu era suficient de demn pentru a se afla în 
preajma entității. 

Când văd că pauza lui Adam se prelungeşte, îl bat prieteneste pe umăr. 

— Hai să lăsăm sentimentalismele si să mergem, bine? 

Adam pare mai uşurat în timp ce ne îndreptăm spre Skimmer, nava parcată lângă ale câteva zeci 
de nave mogadoriene. Echipamentele mogilor din fata templului au rămas exact cum le-am lăsat — 
grămadă. Mogii care încercau să pătrundă în Sanctuar curățaseră jungla într-un cerc perfect în jurul 
templului, apropiindu-se cât le-a permis câmpul de forță care proteja Sanctuarul. Abia când ieşim din 
zona plină de liane şi ajungem în fata templului, în tabăra mogadoriană distrusă, ne dăm seama că forța 
aceea protectoare nu mai există. Bariera mortală care a protejat Sanctuarul timp de secole, a dispărut. 

— Probabil că acel camp de forţă a dispărut când noi eram în Sanctuar, spun eu. 

— Poate că nu mai are nevoie de protecție, sugerează Adam. 

— Sau poate că entitatea şi-a distribuit puterea în altă parte, răspunde Marina. Face o pauză, 
gândindu-se. Când l-am sărutat pe Opt..., am simtit-o. Pentru o fracțiune de secundă am făcut parte din 
fluxul energetic al entității. Se răspândea peste tot, pe tot Pământul. Indiferent unde s-a dus energia 
lorică, s-a împrăștiat în multe parti mai mici. Poate că nu se mai putea apăra aici. 

Adam se uită la mine de parcă se aşteaptă să-i explic ce a spus Marina. 

— Cum adică se răspândește pe Pământ? o întreb. 

— Nu ştiu să explic mai bine de atât, zice Marina, uitându-se înapoi către templul cufundat pe 
jumătate în umbră din cauza soarelui care apune. Am simțit că sunt una cu Lorien. Eram peste tot. 

— Interesant, spune Adam privind templul şi apoi pământul de sub picioare, cu un amestec de 
prudenţă si de teamă.. Unde credeţi că s-a dus? Mostenirile voastre sunt mai... ? 

— Eu nu simt nicio diferenţă, îi spun. 

— Nici eu, zice şi Marina. Dar ceva s-a schimbat. Lorien este undeva acolo acum. Pe Pământ. 

Cu siguranţă nu este rezultatul pe care îl aşteptam, dar Marina pare foarte optimistă. Nu vreau să-i 
stric buna dispoziţie. 

— Cred că o să aflăm când ne vom întoarce în civilizaţie. Poate că entitatea tăbăceşte funduri pe 
undeva pe acolo. 

Marina se uită din nou la templu. 

— ÎI lăsăm asa? Fără protecţie? 

— Ce a mai rămas de protejat? întreabă Adam. 

— Mai există măcar o părticică din, ăăă, entitate rămasă acolo, răspunde Marina. Chiar și acum, 
cred că Sanctuarul este încă o cale de a... Nu știu exact. De a intra în legătură cu Lorien? 

— Nu avem de ales, îi spun. Ceilalţi au nevoie de noi. 

— Stati putin, zice Adam, uitându-se în jur. Unde este Praf? 


Cu tot ceea ce s-a întâmplat in Sanctuar, am uitat complet de himera pe care am lăsat-o de pază in 
fata templului. Nu există nicăieri urme ale lupului. 

— S-o fi dus în junglă după femeia mog? întreabă Marina. 

— Phiri Dun-Ra, zice Adam, referindu-se la neaosa care a supraviețuit atacului nostru initial. Nu 
cred că doar a fugit şi atât. 

— Poate că spectacolul de lumini al Sanctuarului a speriat-o, sugerez eu. 

Adam se încruntă, apoi îşi pune mâinile pâlnie la gură. 

— Praf! Vino, Praf! 

El şi Marina se agită si încep să caute himera. Eu mă urc pe Skimmer ca să văd mai bine zona 
înconjurătoare. De aici, ceva îmi atrage privirea. O formă cenusie se zvarcoleste sub un buştean putred 
la marginea junglei. 

— Ce-i aia de acolo? il întreb pe Adam arătând spre forma care se zvârcoleşte. El aleagă într-acolo, 
iar Marina este în spatele lui. Un moment mai târziu, Adam vine spre mine ducând în braţe o formă 
mică, are chipul schimonosit de îngrijorare. 

— E Praf, zice Adam. Adică..., asa cred. 

Adam ţine în mâini o pasăre gri. Pasărea este vie, dar corpul său este rigid şi contorsionat, ca şi 
cum ar fi suferit în urma unui un soc electric si nu și-a revenit din spasme. Tine aripile într-un unghiuri 
ciudat, iar ciocul este încremenit pe jumătate deschis. Chiar dacă nu seamănă deloc cu lupul puternic pe 
care l-am lăsat de pază cu puţin timp în urmă, are o distincție pe care o recunosc imediat. E Praf, sunt 
sigură. Arată rău, ochii lui de pasăre privesc în jur înspăimântați. E viu, mintea lui funcționează, dar 
corpul său nu răspunde. 

— Ce naiba a patit? întreb eu. 

— Nu ştiu, zice Adam si, pentru o clipă, am impresia că văd lacrimi în ochii lui. Dar se abtine. 
Arată... arată ca o altă himeră pe care am salvat-o din Plum Island. Făceau experimente pe ea. 

— Este în regulă, Praf, esti în siguranţă, îi sopteste Marina. Îi mângâie încet penele de pe cap, 
încercând să-l liniştească. Marina îşi foloseşte Mostenirea pentru a vindeca majoritatea rănilor care îl 
acoperă, dar nu-l poate elibera pe Praf din paralizie. 

— Nu putem face prea multe pentru el aici, le spun eu. Mă simt aiurea, dar trebuie să ne mișcăm. 
Dacă femeia mog i-a făcut asta, a dispărut de mult. Haideţi să ne întoarcem la ceilalți. Poate ştiu ei ce 
este de făcut. 

Adam îl aduce pe Praf la bordul Skimmerului si îl învelește într-o pătură. Încearcă să-l aşeze cât 
mai confortabil înainte de a se așeza în spatele manetelor de zbor. 

Vreau să-l contactez pe John, să aflu cum merg lucrurile dincolo de jungla Mexicană. Îmi scot 
telefonul satelitar şi mă aşez pe scaunul de lângă Adam. În timp ce el porneşte motoarele navei, eu îl sun 
pe John. 

Telefonul sună fără sfârșit. După aproximativ un minut, Marina se apleacă înainte să se uite la 
mine. 

— Cât de tare ar trebui să ne îngrijorăm că nu răspunde? întreabă ea. 

— Cantitatea normală de îngrijorare, îi răspund. Fără să vreau, mă aplec si mă uit la gleznă. Nicio 
cicatrice nouă — as fi simţit durerea chinuitoare. Cel putin stim că sunt în viata. 

— Ceva nu este în regulă, zice Adam. 

— Nu avem de unde să stim asta, îi răspund imediat. Doar pentru că nu răspund la telefon în 
secunda doi nu înseamnă că... 

— Nu. Mă refeream la navă. 

Îmi iau telefonul de la ureche si aud zgomotul ciudat pe care îl face motorul Skimmerului. 
Luminile de pe consolă se aprind neregulat. 

— Credeam că ştii cum funcționează chestia asta, îi spun. 


Adam se încruntă, apoi apasă furios butoanele de pe consolă, oprind nava. Sub noi, motorul huruie 
şi se zgaltaie, de parcă ceva nu-i place. 

— Ştiu cum funcționează chestia asta, Şase, dar nu știu ce are. Nu e vina mea, zice el. 

— Scuze, îi răspund, privindu-l cum aşteaptă ca motorul să se linisteasca înainte să-l pornească din 
nou. Motorul— tehnologie mogadoriana care ar trebui să fie silentioasa— huruie si se zgâlțâie. Poate ar 
trebui să încercăm si altceva, pe lângă oprit si pornit din nou. 

— Mai întâi Praf, acum asta. Ceva nu are sens, bodogăne Adam. Partea electronică încă 
funcționează. Mă rog, mai puţin diagnoza automată, care ne-ar fi putut spune ce nu este în regulă cu 
motorul. 

Mă întind și apăs butonul care deschide cabina. Sticla se desface deasupra noastră. 

— Hai să aruncăm o privire, îi zic şi mă ridic din scaun. 

Coborâm cu toţii din Skimmer. Adam sare să inspecteze nava pe dedesubt, dar eu rămân pe corpul 
navei, lângă cabină. Privesc spre Sanctuar, construcţia antică face o umbră lungă de la soarele care 
apune. Marina stă lângă mine, privind în tăcere. 

— Crezi că vom câștiga? o întreb din senin, deși nu vreau să primesc un răspuns. 

La început, Marina nu spune nimic. După un moment, isi pune capul pe umărul meu. 

— Cred că azi suntem mai aproape decât ieri. 

— As fi vrut să ştiu că a meritat să venim aici, îi spun, dorind să mai folosesc odată telefonul 
satelitar. 

— Trebuie să ai credinţă, îmi zice Marina. iti spun, Sase, entitatea a facut ceva... 

As vrea sa cred in cuvintele Marinei, dar ma gandesc la partea practica. Ma intreb daca energia aia 
lorica din Sanctuar nu ne-a stricat calatoria cumva. 

Sau poate că există o explicaţie mai simplă. 

— Hei, fetelor! ne strigă Adam de sub navă. Ar fi bine să vedeți asta. 

Cobor de pe Skimmer, iar Marina mă urmează. Il găsim pe Adam între barele metalice ale trenului 
de aterizare, un panou din blindajul navei se află la picioarele lui. 

— Asta era problema? îl întreb. 

— Aia era deja căzută, explică Adam, lovind piesa cu piciorul. Dar uitati-va la asta... 

Adam mă trage mai aproape, așa încât să pot vedea mai bine în interiorul navei noastre. Motorul 
Skimmerului ar putea încăpea cu ușurință sub capota unui camion, dar arată mult mai complicat decât 
orice am văzut construit pe Pământ. În loc de pistoane si alte mecanisme, motorul conţine o serie de 
sfere puse una peste alta. Acestea se învârtesc uşor când Adam le mișcă, ticăind inutil la capătul unor 
cabluri care se pierd în adâncul corpului navei. 

— Uite, sistemul electric este intact, spune Adam, trăgând de cabluri. De-asta încă avem energie. 
Dar asta nu ajunge pentru propulsia antigravitationala. Vezi rotorul acesta centrifugal de aici? îmi arată 
cu degetul un ansamblu de sfere. Asta ne ajută să ne ridicăm de la sol. Problema e că nici aici nu este 
defectiunea. 

— Deci vrei sa spui că Skimmerul ar trebui să funcționeze? îl întreb, uitându-mă la motor ca curca- 
n lemne. 

— Ar trebui, zice Adam, apoi îmi arată un spaţiu gol între rotor şi cabluri. Dar vezi asta? 

— Frate, habar nu am la ce mă uit, îi spun. E stricată? 

— Lipseşte o conductă, îmi explică el. Asta face transferul energiei generată de motor către restul 
navei. 

— Vrei să spui că nu este nimic stricat? 

— Evident că nu. 

Mă îndepărtez câțiva paşi de Skimmer si scanez cu privirea liziera junglei în speranţa că voi vedea 
vreo mișcare. Am ucis toți mogii care încercau să intre în Sanctuar. Mai putin unul. 


— Phiri Dun-Ra, spun, știind că femeia mog este încă acolo. Am fost prea concentrați să intrăm in 
Sanctuar încât nu ne-am deranjat să mai mergem după ea când trebuia, iar acum... 

— Ne-a sabotat, spune Adam, ajungând la aceeaşi concluzie ca mine. 

Phiri Dun-Ra a făcut spectacol cu Adam când am sosit aici, l-a bătut destul de rău și a încercat să-i 
ardă fata folosind câmpul de forță al Sanctuarului înainte s-o atacăm noi. El încă suferă din cauza asta. 
L-a doborât pe Praf şi ne-a blocat aici. Trebuia s-o ucidem. 

— Încă nu e prea târziu, îi spun. Nu văd nicio mişcare, dar asta nu înseamnă că Phiri Dun-Ra nu ne 
urmăreşte. 

— Nu putem înlocui piesa aceea cu una de la o altă navă? întreabă Marina, arătând spre zecile de 
nave mogadoriene din zonă. 

Adam mormăie ceva si iese de sub Skimmer. Se îndreaptă spre cea mai apropiată navă, cu mâna 
strânsă pe blasterul luat de la un războinic mog pe care l-am ucis. 

— Pun pariu că toate navele au motoarele la fel, zice Adam. Sper să-şi fi distrus mâinile alea de tot. 

Îmi amintesc că Phiri Dun-Ra avea mâinile bandajate, arse de la contactul cu câmpul de forţă al 
Sanctuarului. Trebuia să nu lăsăm pe nimeni în viata. Chiar înainte ca Adam să ajungă la cea mai 
apropiată navă, am un sentiment neplăcut. 

Adam se apleacă sub navă, examinând-o. Se uită la mine și oftează înainte de a se strecura sub 
corpul navei. Panoul motorului cade de parcă nimic nu îl ţinea. 

— Se joacă cu noi, spune el încet, cu voce gravă. Putea să tragă asupra noastră când am ieșit din 
Sanctuar. Dar nu a făcut-o, pentru că vrea să ne ţină aici. 

— Ştie că nu are nicio sansa singură, spun eu ridicând vocea putin, în speranţa că poate Phiri Dun- 
Ra mușcă momeala și iese din ascunzătoare. 

— Doar a scos piesele, nu? întreabă Marina. Nu a distrus navele? 

— Nu, se pare că a luat doar piesele, îi răspunde Adam. Probabil că nu vrea să fie responsabilă 
pentru distrugerea navelor, in plus fata de uciderea escadrilei ei. De altfel, dacă ne tine aici până îi vin 
întăriri ca să ne captureze sau să ne ucidă, asta o va ridica în ochii Liderului Iubit. 

— Nimeni nu va fi capturat sau ucis, îi spun. Cu excepţia lui Phiri Dun-Ra. 

Mai există vreo modalitate de a pune nava în mișcare? îl întreabă Marina pe Adam. Ai putea... nu 
știu... Să înlocuiești piesa? 

Adam se scarpină la ceafă şi se uită în jur la celelalte nave. 

— Cred că este posibil. Depinde ce piese găsim. Aș putea încerca, dar nu sunt mecanic. 

— Ar fi o idee, spun, privind spre cer să-mi dau seama cam cât mai avem din lumina zilei. Nu prea 
mult. Sau putem răscoli jungla, s-o prindem pe Phiri Dun-Ra şi să recuperăm piesa. 

Adam dă din cap. 

— Prefer acest plan. 

Mă uit la Marina. 

— Tu ce părere ai? 

Nici nu trebuia s-o întreb. Transpiratia îmi îngheață pe mâini— ea radiază o aură de frig. 

— Să mergem la vânătoare, spune Marina. 


Capitolul 3 (John) 


In conditii normale, drumul spre Union Square ar dura cam patruzeci de minute. Distanta este de 
doar o mila şi jumătate. Dar suntem departe de condiţiile normale. Eu si Sam ne întoarcem de-a lungul 
aceluiași drum unde ne-am petrecut după-amiaza luptând. Ne întoarcem acolo unde prezența 
mogadoriană este mare. 

Să sperăm că Nouă şi Cinci nu se omoară între ei până ajungem noi acolo. Avem nevoie de ei, dacă 
sperăm la vreo şansă pentru câștigarea acestui război. 

Avem nevoie de amândoi. 

Eu şi Sam ne strecurăm prin umbre. Unele blocuri încă mai au curent electric, luminile sunt 
aprinse, strălucind de parcă totul ar fi normal în marele oraş, de parcă străzile nu ar fi pline de masini 
răsturnate sau bucăţi rupte de asfalt. Evităm aceste blocuri pentru că am deveni ţinte ușoare pentru 
mogi. 

Trecem prin ceea ce a fost Chinatown. Arată de parcă o tornadă tocmai a trecut pe aici. Un trotuar 
este blocat, s-a prăbușit un bloc. Sunt o mulțime de pești morţi în mijlocul străzii. Suntem nevoiţi să ne 
strecurăm cu grijă printre obstacole. 

În drumul nostru dinspre sediul ONU încoace, erau oameni la fiecare bloc. Poliţiştii din New York 
încercau o evacuare ordonată, dar oamenii fugeau la întâmplare, încercând să păstreze distanţa fata de 
patrulele de mogi care pe unii îi ucid, iar pe alţii îi iau prizonieri. Toată lumea era panicată si socata de 
noua realitate oribilă. Eu şi Sam i-am luat pe răniţi, cei care nu au reușit să plece destul de repede sau 
grupuri care au fost despărțite de patrulele mogilor. Erau foarte multi oameni. Acum, dupa ce am 
străbătut vreo zece blocuri, nu am întâlnit nici măcar un suflet. Poate că majoritatea oamenilor din 
suburbiile Manhattanului au ajuns la punctul de evacuare de pe Podul Brooklyn — asta dacă mogii nu i- 
au atacat până acum. Oricum, mă gândesc că cei care au supravieţuit acestei zile sunt suficient de 
inteligenți să stea ascunși pe timpul nopții. 

În timp ce ne furisim pe lângă un bloc pustiu, trecând cu atenţie pe lângă o ambulanță 
abandonată, aud soapte venind dinspre o alee din apropiere. Imi pun mâna pe braţul lui Sam si, când ne 
oprim din mers, zgomotul încetează. Îmi dau seama că suntem urmăriți. 

— Ce este? întreabă Sam, cu vocea scăzută. 

— E cineva acolo. 

Sam se chinuie să vadă în întuneric. 

— Să ne vedem de drum, spune el după câteva secunde. Nu vor să-i ajutăm. Nu au nevoie de 
ajutorul nostru. 

Îmi vine greu să las pe cineva în urmă. Dar Sam are dreptate — oricine ar fi acolo stă bine în 
ascunzătoare, iar noi nu am face decât să-i expunem pericolului dacă îi luăm cu noi. 

Cinci minute mai târziu, viram dupa un colt si întâlnim prima patrulă mogadoriană a nopții. 

Mogii sunt la celălalt capăt al blocului, așa că avem spaţiu să-i observăm în siguranţă. Sunt mai 
mult de zece războinici si toți au blastere. Deasupra lor zumzăie un Skimmer, măturând, practic, strada 
cu un reflector montat sub navă. Patrula mogadoriană se deplasează pe lângă blocuri, câte un grup de 
patru războinici desprinzându-se din când în când de restul pentru a intra în câte un bloc cufundat în 
întuneric. Îi urmăresc cum isi fac rutina de două ori si de fiecare dată răsuflu ușurat când îi văd 
întorcându-se fără prizonieri. 

Ce s-ar întâmpla daca mogii ar găsi un om prin aceste clădiri şi l-ar tari în stradă tipand? Normal 
că nu as permite să se întâmple asta, nu? Va trebui să lupt. 

Ce se va întâmpla după ce eu și Sam plecăm? Ei sunt prădători. Dacă îi lăsăm să trăiască, îşi vor 
găsi prada până la urmă. 


În timp ce mă gândesc la asta, Sam îmi face semn cu capul, arătând spre o alee care ne-ar putea 
permite să-i evităm pe mogi. 

— Să mergem, îmi spune el repede. Înainte să se apropie prea mult. 

Rămân nemișcat, analizând ce şanse avem. Sunt doar doisprezece mogi, plus nava. M-am luptat si 
cu grupuri mai mari şi am învins. Desigur, sunt încă obosit după o după-amiază de luptă non-stop, dar 
elementul surpriză este de partea noastră. As putea dobori Skimmerul înainte să-şi dea seama că sunt 
atacați, iar pe restul i-as putea transforma în cenușă cu ușurință. 

— Îi putem dobori, trag eu concluzia. 

— John, eşti nebun? mă întreabă Sam, prinzându-mă de umeri. Nu putem lupta cu fiecare mog din 
New York. 

— Dar cu ăştia putem. Mă simt mai puternic acum, iar dacă ceva nu merge bine, ne vindecăm 
după aceea. 

— Presupunând că nu suntem împușcați în fata şi uciși. Luptă după luptă, vindecare dupa 
vindecare... Cât crezi că o să mai rezisti? 

— Nu ştiu. 

— Sunt prea mulți. Trebuie să alegem momentul potrivit. 

— Ai dreptate, îi spun. 

Ne strecurăm pe alee, sărim un gard si ajungem lângă următorul bloc, lăsând patrula mogadoriana 
să-şi vadă de vânătoare. Ştiu că Sam are dreptate, e logic. Nu ar trebui să-mi pierd vremea cu câțiva 
mogi când avem de câştigat un mare război. După o zi obositoare, ar trebui să-mi păstrez puterea. Ştiu 
că toate acestea sunt adevărate. Dar chiar şi aşa, dacă evit lupta, m-aş simţi ca un las. 

Sam îmi arată spre două indicatoare stradale: Strada 1 si Bulevardul 2. 

— Numerele străzilor. Ne apropiem. 

— Cei doi se luptau pe Strada 40, dar asta a fost în urmă cu o oră. La cum se miscau, puteau ajunge 
în orice direcţie. 

— Deci să stăm cu ochii mari și urechile ciulite după vreo explozie sau vreun blestem creativ, 
sugerează Sam. 

Mai parcurgem câteva blocuri si dăm din nou peste o patrulă mogadoriană. Eu si Sam ne 
ascundem în spatele unui camion de livrare, cărucioarele cu pâine proaspătă încă sunt pe rampa de 
descărcare. Îmi scot ușor capul de după camion și îi număr. Din nou doisprezece războinici cu un 
Skimmer pentru suport. Totuşi, acest grup se comportă diferit de primul. Nava pluteşte pe poziţie, iar 
lumina reflectorului este fixată pe fereastra din fata a unei bănci. Mogii au blasterele îndreptate spre 
clădire. Cineva a fost luat în vizor. 

Mai număr odată capetele palide care strălucesc în lumina reflectorului. Unsprezece. Dar mai 
devreme erau doisprezece, cu siguranţă. Să se fi transformat vreunul în cenuşă fără să fi observat eu? 

— Să mergem mai departe, îmi spune Sam temător, probabil gândindu-se că iar îmi trece prin 
minte să lupt. Ar trebui să mergem cât încă sunt distrasi. 

— Asteapta. Se întâmplă ceva aici. 

Doi mogi se îndreaptă spre bancă, ceilalți îi acoperă. Ei merg aplecati, cu armele pregătite, 
încercând să vadă ceva dincolo de lumina reflectorului montat sub burta Skimmerului. 

Când au ajuns la intrarea în bancă, cei doi mogi își aruncă blasterele în aer. Întreaga patrulă se 
opreşte şocată. Sunt uluiti de ceea ce se întâmplă. 

Telekinezie. Cineva i-a dezarmat pe aceşti mogi cu Moştenirea sa. 

Îi arunc lui Sam o privire mirată. 

— Nouă sau Cinci, îi spun. Ei trebuie să fie. 

Revenindu-și din uluială, restul mogilor deschid focul și trag în întunericul din bancă. Cei doi 
mogi dezarmati sunt ridicaţi în aer, din nou cu Telekinezia si sunt folosiți pe post de scut. Sunt 


dezintegrati de focurile blasterelor echipei lor. Apoi, un birou zboara spre ei din banca. Doi mogi sunt 
zdrobiţi, iar restul se pun la adăpost. Între timp, Skimmerul face nişte manevre si se apropie mai mult de 
nivelul străzii, pregatindu-si tunurile să tragă în interiorul băncii. 

— Eu mă ocup de navă, tu te ocupi de războinici, îi spun lui Sam. 

— S-o facem, răspunde Sam dând din cap. Sper doar că cel de acolo să nu fie Cinci. 

les din spatele camionului şi alerg spre acţiune, aprinzându-mi Lumenul în acelaşi timp. 
Terminatiile nervoase ale mâinilor se simt ca prăjite. Simt căldura Lumenului de parcă mi-as fi trecut 
mâna peste o lumânare. Durerea este suportabilă,, un efect secundar al suprasolicitarii de azi. Lansez 
repede o minge de foc asupra Skimmerului. Primul meu atac distruge reflectorul, cufundând strada în 
întuneric. Nava este dezechilibrată, iar lovitura de tun pe care tocmai a lansat-o smulge bucăţi din fațada 
băncii. Cu tunul principal dereglat, sper să îl vad pe Nouă ieșind din bancă şi alăturându-ni-se. 

Dar nu iese nimeni. Poate că oricare Garde dintre ei, care se află înăuntru, este rănit. După o zi 
lungă de luptă între ei, dar şi cu mogii, probabil că sunt mai răniți decât mine. 

Aud un zgomot ca de energie electrică în spatele meu. Sam a tras cu blasterul, iar acum privește la 
doi mogi cum de dezintegrează în nori ce cenușă. Văzându-ne că venim din spate, câțiva mogi încearcă 
să se ascundă în spatele unei masini parcate. Sam îi scoate la vedere cu Telekinezia lui nou descoperită si 
trage în ei. 

Unul dintre mogi strigă un ropot de cuvinte mogadoriene în comunicator. Probabil că cere întăriri. 

Locaţia noastră este dezvăluită — asta nu e bine deloc. 

Mă urc pe capota unui SUV aflat sub Skimmer. În drumul meu lansez o minge de foc spre mogul 
care strigă în comunicator. Este înghiţit de flăcări și se transformă în cenușă, iar comunicatorul se 
topeşte. Chiar si asa, răul a fost făcut. Ei ştiu că suntem aici. Trebuie să plecăm de aici imediat. 

Mă înfig bine pe picioare si sar, lăsând o urmă adâncă în metalul capotei mașinii. În acelaşi timp 
lovesc Skimmerul cu un pumn telekinetic. Nu am puterea necesară s-o dobor, dar lovesc suficient de 
tare încât nava în formă de farfurie zburătoare se înclină spre mine. Sar pe partea dreaptă a navei, doi 
piloți mogadorieni se holbeaza la mine șocați. 

Poate că în urmă cu câteva săptămâni mă distram când vedeam feţele îngrozite ale mogilor. Poate 
că îmi permiteam chiar să spun ceva amuzant, împrumutând “citate” de-ale lui Nouă înainte de a-i 
ucide. Dar acum, dupa ce şi-au dezlantuit teroarea asupra New York-ului, nu-mi mai pierd vremea cu 
asta. 

Smulg ușa cabinei piloților si o arunc în noapte. Mogii încearcă să se ridice din scaunele lor, 
căutându-și blasterele. Înainte să apuce să facă ceva, eliberez un jet de foc asupra lor. Skimmerul scapă 
imediat de sub control. Sar de pe navă si aterizez pe trotuar, picioarele mele obosite abia ma mai susțin. 
Skimmerul se înfige într-un magazin de peste drum și explodează, fumul negru ieşind prin vitrina 
spartă. 

Sam ajunge lângă mine alergând, cu ţeava îndreptată spre pământ. Zona a fost curățată de toți 
mogii. Deocamdată. 

— Doisprezece doborati, dar mai sunt cu sutele, spune Sam sec. 

— Unul dintre ei a chemat ajutoare. Trebuie să plecăm, îi spun lui Sam, dar încep să mă resimt din 
nou. Focul luptei s-a stins, oboseala revine. Sunt nevoit să mă sprijin de umărul lui Sam pentru câteva 
minute, până îmi recapăt suflul. 

— Văd că nu iese nimeni din bancă, zice Sam. Cred că Nouă nu este acolo. Doar dacă nu cumva 
este rănit, că prea e linişte. 

— Cinci, soptesc eu, înaintând încet spre intrarea în banca. 

Nu ştiu dacă, în acest moment, aș fi în stare să mă lupt cu el. Singura mea speranţă este ca Nouă să- 
l fi slăbit suficient de mult. 


— Acolo, spune Sam, aratand spre holul intunecat. Cineva se misca. Oricine ar fi, pare ca a urmarit 
lupta ascuns in spatele unei canapele. 

— Hei, totul este in regulă acum, îi spun celui din banca, luminând cu Lumenul înăuntru. Nouă? 
Cinci? 

Cel care a pășit încet in lumina mea nu a fost niciunul dintre Garzi. Este o fata. Este cam de vârsta 
noastră, putin mai scundă decât mine, slabuta, cu un corp sprinten. Are părul strâns la spate în două 
codițe. Hainele ei sunt rupte fie de la vreo luptă, fie din cauza haosului general, dar altfel nu pare a fi 
rănită. Fata are agatata pe umărul stâng o geantă ce pare a fi destul de grea. Se uită de la Sam la mine cu 
ochii ei căprui, concentrată mai mult pe lumina strălucitoare din palmele mele. 

— Tu eşti el, spune fata, aplecându-se putin în fata. Esti tipul de la televizor. 

Acum că fata este destul de aproape ca s-o putem vedea, îmi sting Lumenul. Nu vreau ca lumina să 
fie reper pentru mogii care vin ca întărire. 

— Eu sunt John. 

— John Smith. Da, ştiu, spune fata, dând din cap cu nerăbdare. Eu sunt Daniela. Tu chiar i-ai trimis 
la dracu’ pe extratereştrii ăia. 

— Aaa, mulţumesc. 

— A mai fost cineva cu tine? o întrerupe Sam, arătând spre interiorul băncii. Un tip care nu-și 
poate controla furia și care are obiceiul de a-și scoate tricoul? Un tip cu un singur ochi? 

Daniela se uită la Sam mirată. 

— Nu. Ce? De ce? 

— Am avut impresia că cineva i-a atacat pe mogi cu Telekinezia, îi spun, uitandu-ma la ea din nou, 
acum curios, dar si precaut. Am mai fost pacaliti si alta data de potentiali aliati. 

— Te referi la asta? Daniela isi intinde mana si blasterul unui mogadorian mort incepe sa pluteasca 
în aer spre ea. Ea prinde arma din aer si o agaţă la sold, in geantă nemaiîncăpând nimic. thi. Asta este o 
abilitate noua care mi s-a dezvoltat. 

— Deci nu sunt singurul, zice Sam, uitându-se la mine cu ochii mari. 

Mintea mea pedalează atât de repede printre posibilități încât rămân fără cuvinte. S-ar putea să nu 
fi înţeles de ce, dar încerc să dau sens Mostenirilor primite de Sam. A petrecut foarte mult timp alături 
de Garzi, a făcut foarte multe ca să ne ajute... Dacă există vreun om care să merite să primească 
Mosteniri, acela este el. Orele de la începerea invaziei au fost atât de nebunesti încât nu am avut timp să 
mă gândesc la asta. Nici nu a trebuit să fac asta. Mi s-a părut logic ca Sam să primească Mosteniri. Când 
mă gândeam la alţii care să merite să primească Mosteniri, în afară de Sam, mă gândeam la oamenii pe 
care îi cunoaştem, oamenii care ne-au ajutat. Mă gândeam mai degrabă la Sarah. Dar în niciun caz la o 
fată oarecare. Totuşi, fata asta, Daniela... Dacă a primit Moşteniri, înseamnă că s-a întâmplat ceva la o 
scară mai mare decât îmi pot eu imagina. 

Cine este ea? De ce are aceste puteri? Câţi oameni mai sunt ca ea? 

Între timp, Daniela se uită la mine cu privirea aceea în care se citeşte fascinația. 

— Deci, ăăă, pot să te întreb de ce m-ai ales pe mine? 

— De ce te-am ales? 

— Da, m-ai transformat în mutant, explică Daniela. N-am putut să fac chestii de-astea până azi, 
când tu și tipii ăia palizi... 

— Mogadorieni, o lamureste Sam. 

— N-am putut sa misc lucruri cu puterea mintii pana cand nu ai aparut tu si Moga-dork-ianii aia, 
termina Daniela. Care-i treaba, frate? N-am mai vazut nici un alt om cu astfel de puteri. 

Sam isi drege glasul si îşi ridică mana, dar Daniela îl ignoră. Ea e vedeta acum. 

— Sunt radioactivă? Ce altceva mai pot face? Ai luminile alea în mâini. O să pot şi eu să fac asta? 
De ce tocmai eu? Răspunde-mi întâi la ultima întrebare. 


— Eu... Încep să mă scarpin la ceafă, coplesit. Nu știu de ce tu. 

— Oh, face Daniela încruntându-se, privind în pământ. 

— John, nu ar trebui să mergem? 

Dau din cap când Sam îmi amintește de iminenta întâlnire cu întăririle mogadorienilor. Am stat 
deja prea mult de vorbă. În fata mea stă — şi alături de mine — cine... mai exact? Noi membrii ai 
Garzilor? Oamenii. Nu m-am gândit niciodată la asa ceva. Trebuie să mă gândesc repede la noua situație 
apărută, pentru că dacă mai există si alti Garzi din rândurile oamenilor, ei vor căuta îndrumare. Și cum 
toți cépanii nostri sunt morți... Ei bine, asta ne va reveni nouă, loricilor. 

În primul rând, trebuie să fiu sigur că Daniela rămâne cu noi. Am nevoie de timp să vorbesc cu ea, 
să încerc să aflu ce anume i-a declanșat Moștenirile. 

— Aici nu e sigur, ar trebui să vii cu noi, îi spun. 

Daniela se uită în jur. Tot ce ne înconjoară este distrus. 

— E sigur acolo unde mergeţi voi? 

— Nu, normal că nu este. 

— John vrea să spună că locul acesta se va umple de mogi în câteva minute, îi explică Sam. El 
începe să se îndepărteze de clădirea băncii, încercând să dea un exemplu. Daniela nu îl urmează, și nici 
eu 

— Prietenul tau e nervos, observa Daniela. 

— Numele lui este Sam. 

— Esti un tip nervos, Sam, îi spune Daniela, punându-și o mână in sold. Începe din nou să se 
holbeze la mine, măsurându-mă. Dacă mai apar extratereştri din aceia, nu le rupi fundurile? 

— Eu... Mă gândesc la logica frazei Trebuie să alegem momentul potrivit pe care mi-a spus-o Sam. 
Sunt prea multi pentru a continua lupta. S-ar putea să nu simţi asta acum, pentru că abia ai început să le 
foloseşti, dar Mostenirile noastre nu sunt o resursă nelimitată. Putem să ne împingem la limită, sa 
obosim, apoi nu vom mai fi de folos nimănui. 

— Bun sfat, zice Daniela. Se opreşte pe loc. Păcat că nu ai putut să-mi răspunzi și la celelalte 
întrebări. 

— Uite, nu știu de ce ai Moșteniri, dar este un lucru uimitor. Este un lucru bun. Poate că este 
destinul. Ne poţi ajuta să câştigăm acest război. 

— Serios? pufneşte Daniela. Eu nu lupt în niciun război, John Smith de pe Marte. Eu încerc să 
supraviețuiesc aici. Asta este America, băi! Armata se va ocupa de fundurile extraterestrilor ăstora 
prafuiti. Ne vor scăpa de ei, asta e tot. 

Dau din cap neîncrezător. Chiar nu am timp să-i explic Danielei tot ce trebuie să ştie despre 
mogadorieni— faptul că au tehnologie superioară, ca sunt infiltrati în guvernele de pe Pământ, că au 
nenumărați războinici cultivați şi monştri. Chestiile astea nu a trebuit să le explic niciodată vreunui 
Garde. Noi mereu am știut care ne este menirea, am fost crescuţi să ne înțelegem misiunea pe care o 
avem pe Pământ. Dar Daniela şi ceilalți Garzi noi aparuti, care ar putea rătăci pe undeva..., oare sunt ei 
pregătiți să lupte? Sau nu vor să facă asta? 

O explozie zguduie pământul de sub picioarele noastre. S-a produs la câteva blocuri distanță. Dar a 
fost destul de puternică încât să pornească alarmele câtorva autoturisme şi să-mi clantane dinţii în gură. 
Fumul gros, mai întunecat decât cerul nopţii, se ridică dinspre nord. Se pare că o clădire tocmai s-a 
prăbușit. 

— Pe bune? zice Sam. Cred că ceva se întâmplă fix pe drumul nostru. 

Încă o explozie, ceva mai aproape, confirmă suspiciunea lui Sam. Mă întorc disperat către Daniela. 

— Ne putem ajuta reciproc. Trebuie, altfel nu vom supraviețui, îi spun, negândindu-mă neapărat 
la noi trei, ci la întreaga omenire și la lorici. Ne căutăm prietenul. După ce îl găsim, plecăm din 


Manhattan. Am auzit că guvernul a stabilit o zonă sigură lângă Podul Brooklyn. Vom merge acolo, 
apoi... 

Daniela îmi întrerupe expunerea planului cu un gest din mână și face un pas spre mine. Începe să 
strige la mine si îi simt Telekinezia în piept, de parcă cineva m-ar împunge cu degetul arătător. 

— Tipule extraterestru, tatăl meu vitreg a fost prăjit de nenorocitii ăia palizi, iar eu o caut pe 
mama. Lucra pe aici pe undeva. Vrei să spui că ar trebui să renunţ la tot si să mă alătur armatei tale de 
două persoane, să fug prin orașul meu care este bombardat din cauza ta? Vrei să spui că prietenul tău 
este mai important decât mama mea? 

Încă o explozie. Tot mai aproape. N-am idee ce ar trebui să-i spun Danielei. Întrebarea ei este 
corectă: Salvarea Pământului este mai importantă decât salvarea mamei sale? Acesta ar trebui să fie 
discursul meu pentru recrutare? Daca ar fi fost vorba despre Henri sau Sarah, eu as fi ascultat asa ceva? 

— Oh, Doamne, zice Sam, exasperat. Măcar ne putem pune de acord să fugim toţi în aceeaşi 
direcție? 

Si-atunci a fost momentul în care întăririle au apărut. Nu este o escadrilă de Skimme-re si nici 
războinici mogadorieni veniţi să ne ucidă. 

Este Anubis. 


Capitolul 4 (John) 


Imensa navă de luptă, mai mare decât un portavion, se face vizibilă pe cerul nopţii la vreo cinci 
blocuri distanţă. Se mișcă încet prin fumul usturător de la recentul său bombardament. În această după- 
amiază, eu şi Sam am luptat în sud şi am reușit să păstrăm un avans fata de Anubis, în timp ce nava se 
îndrepta încet spre est. Dar acum, iat-o apărând deasupra bulevardului, chiar pe direcția noastră spre 
Union Square. 

Îmi strâng pumnii.. Setrăkus Ra şi Ella sunt la bordul lui Anubis. Dacă aș putea ajunge acolo, poate 
aş reuși să lupt din nou cu liderul mogadorian. Poate ca, de data asta, l-as putea ucide. 

Sam stă lângă mine. 

— Indiferent la ce te gândești, este o idee proastă. Trebuie să fugim, John. 

Si ca să puncteze îngrijorarea lui Sam, o minge imensă de energie se formează în vârful țevii 
tunului lui Anubis şi, pentru o clipă, luminează blocurile din împrejurimi într-un albastru fantomatic. 
Apoi, ca sunetul a o mie de blastere mogadoriene care trag toate odată, energia aceea erupe din tun si 
loveşte fațada unei clădiri de birouri din apropiere, structura cu douăzeci de etaje se prăbușește aproape 
imediat spre interior. 

Un val de praf se rostogolește pe stradă spre noi. Ne ferim ochii si tusim toți trei din cauza 
prafului. Poate că praful ne oferă o oarecare acoperire, dar asta nu prea mai contează când nava de luptă 
are un asemenea tun care demolează clădiri întregi. Anubis se apropie greoi, pregătindu-se deja pentru o 
nouă lovitură. Nu-mi dau seama dacă Setrâkus Ra tinteste semnăturile termice din clădiri sau distruge 
totul la întâmplare, sperând să ne lovească. Nu contează. Anubis este ca o forţă a naturii si se îndreaptă 
în direcția noastră. 

— La dracu' cu asta, o aud pe Daniela spunând, apoi pleacă. 

Sam o urmează, la fel şi eu, şi toţi trei ne retragem de drumul pe care tocmai am venit. Trebuie să 
găsim altă cale de a ajunge la Nouă. Dacă mai este în zonă, sper să scape din acest bombardament. 

— Ştii încotro mergi? strigă Sam la Daniela. 

— Ce? Acum mă urmăriți? 

— Cunosti orașul, nu? 

Încă o clădire se prăbușește în spatele nostru. Praful este mai gros de data asta, iar spatele meu este 
acoperit de bucăți mici de ipsos si ciment. Exploziile sunt din ce în ce mai aproape. S-ar putea să nu mai 
putem scăpa de următoarea. 

— Trebuie să ieşim de pe stradă! strig eu. 

— Pe aici! strigă si Daniela, cotind rapid spre stânga si scotandu-ne, momentan, din potopul de 
clădiri care se prabusesc pe bulevard. 

Când Daniela se întoarce, ceva îi cade din geanta cu fermoar rupt. Pentru o secundă, ochii mei 
urmăresc o bancnotă de 100 de dolari care plutește puţin în aer, apoi dispare repede în norul de praf. 
Ciudate lucruri mai observi când fugi ca să-ţi salvezi viata. 

Ia stai putin... Ce anume făcea ea mai exact când au incoltit-o mogii? 

Nu este momentul s-o întreb. O altă explozie zguduie zona, suficient de puternic încât să-l doboare 
pe Sam. ÎI prind și îl ridic de spate, amândoi suntem acoperiți de praful sufocant de la clădirile distruse. 
Chiar daca Daniela este la doar câțiva metri în fata, abia dacă o vedem ca pe o siluetă. 

— Aici! strigă ea. 

Încerc să luminez drumul cu Lumenul, dar nu prea ne ajută printre dărâmături. Nu ştiu unde ne 
duce Daniela, nu până nu-mi dispare pământul de sub picioare și mă prabusesc cu capul înainte într-o 
gaură. 


— Uau! face Sam cand atinge podeaua de beton, aterizând lângă mine. Daniela este la câțiva metri 
în fata. Am mâinile şi genunchii juliti de la aterizare, dar altfel sunt nevătămat. Mă uit peste umăr si vad 
nişte scări întunecate care se umplu rapid cu resturile de la clădirile din stradă. 

Suntem într-o stație de metrou. 

— Ar fi fost bun un mic avertisment, îi reproşez Danielei. 

— Ai spus că trebuie să ieşim de pe stradă. Poftim, am ieșit de pe stradă. 

— Eşti bine? îl întreb pe Sam, ajutându-l să se ridice. Îmi confirmă dând din cap și încercând să-și 
recapete respiraţia. 

Staţia de metrou începe să vibreze. Turnichetii de metal se zgâlțâie, praful cade din tavan. Chiar și 
prin bariera de beton, zgomotul puternic al motoarelor navei de luptă se aude bine. Probabil că Anubis 
este deasupra noastră. Lumina de un albastru electric se revarsă în stația de metrou din exterior. 

— Du-te! strig, împingându-l pe Sam. Daniela deja sărise peste turnicheti. În tuneluri! 

Tunul se descarcă cu un urlet pătrunzător. Chiar si sub scutul zidurilor de beton, energia aceea mă 
pătrunde până în oase. Stația de metrou se zguduie şi, deasupra noastră, o clădire “urlă” indurerata 
când structura s-a din oțel se incovoaie si se prabuseste. Mă întorc si fug, sărind peste turnicheti dupa 
Sam și Daniela. Mă uit peste umăr și văd cum tavanul începe să se prăbușească, mai întâi peste scările 
prin care tocmai am căzut, apoi peste restul staţiei. Nu va mai tine. 

— Fugiti! strig din nou, încercând să mă fac auzit peste vuietul prăbuşirii staţiei. 

Sprintăm prin întunericul tunelului. Îmi aprind Lumenul ca să putem vedea, lumina mea strălucind 
peste şinele din oţel care ne încadrează pe fiecare parte. Simt mișcare în apropierea mea si imediat 
observ mii de șobolani care fug; alături de noi, simțind pericolul prăbuşirii stației. Probabil că s-a spart si 
o conductă de apă, pentru că alergăm prin apă până la glezne. 

Cu auzul extins, ascult piatra care ne înconjoară cum se macină si se prabuseste. Indiferent ce a 
distrus Anubis la nivelul străzii, aceasta a cauzat stricăciuni majore în fundaţia orașului. Mă uit la tavan, 
exact la timp să văd o crăpătură care se extinde ca nişte afluenţi pe pereţii plini de mucegai. E ca şi când 
am încerca să fugim înaintea structurii ce se prăbuşeşte odată cu trecerea noastră. 

Nu putem câştiga cursa asta. Tunelul se va prabusi. 

Sunt pe punctul de a striga un avertisment atunci când tunelul se prăbușește peste Daniela. Are 
timp doar să privească în sus şi să tipe cand o bucată de beton cade spre ea. 

Îmi pun toată forţa în Telekinezie şi împing în sus. 

Tine. Reusesc să opresc bucata de beton deasupra Danielei. Mă încordez atât de tare pentru a 
susține greutatea masivă deasupra capului încât genunchii îmi cedează. Venele mi se umflă pe gât, 
transpiratia îmi curge pe spate. E ca si când ai căra o greutate imensă atunci când deja esti epuizat. Între 
timp, noi crăpături apar în bucata de tavan deja desprinsă. Un principiu din fizică — greutatea trebuie să 
se ducă undeva. lar acest undeva înseamnă exact deasupra noastră. 

Nu pot s-o tin. Nu pentru mult timp. 

Simt sânge în gură și îmi dau seama că mi-am mușcat buza. Nici măcar nu pot striga la ceilalți 
după ajutor. Dacă îmi pierd concentrarea câtuşi de putin, greutatea nu va mai putea fi ținută. 

Din fericire, Sam îşi dă seama ce se întâmplă. 

— Trebuie să susţinem tavanul! Trebuie să-l ajutăm! îi strigă Danielei. 

Sam se așază lângă mine şi îşi întinde mâinile. Simt cum puterea sa telekinetică mi se alătură şi 
preia o parte din presiune. Reusesc sa mă ridic din genunchi. 

Cu coada ochiului, o văd pe Daniela ezitând. Adevărul este că dacă ar fugi acum, cât timp eu si 
Sam susţinem tunelul, ar putea să o facă în siguranţă. Ne-ar lăsa baltă, dar ar reuşi sa scape. 

Dar Daniela nu fuge. Ea se postează de cealaltă parte a mea si impinge cu Telekinezia. Betonul 
tavanului scoate un vuiet şi alte crăpături apar în pereţii tunelului. Este un echilibru fragil— Telekinezia 
noastră forțează greutatea tavanului să se lase în altă parte. Indiferent ce am face, tunelul se va prăbuși. 


Mi-a fost preluată suficientă greutate încât să pot vorbi din nou. Ignor arsura pe care o simt în 
mușchi din cauza greutăţii care se lasă pe umerii mei. Sam şi Daniela rezistă, așteptând instrucțiuni de la 
mine. 

— Mergeţi... Mergeţi cu spatele, reuşesc să le spun. Dati-i drumul... încet. 

Umar la umăr, toţi trei mergem cu spatele în tunel. Păstrăm presiunea telekinetică chiar deasupra 
noastră și, treptat, ajungem sub secțiuni de tavan care sunt ceva mai sigure. Tavanul nesustinut se 
prabuseste. La un moment dat, văd câteva masini căzând în tunel, inghitite repede de dărâmături. 
Strada de deasupra noastră se prabuseste, dar reuşim să o susţinem. 

— Cât mai mergem așa? întreabă Sam printre dinți. 

— Nu ştiu. Continuă să mergi. 

— Rahat! Rahat! Rahat! repetă Daniela la nesfârşit, cu vocea ca o soapta. 

Îi văd mâinile tremurându-i. Ea si Sam sunt începători, nu sunt obișnuiți cu Telekinezia. Niciodată 
nu am mai susținut o asemenea greutate până acum, ca să nu mai vorbim de faptul că în prima mea zi 
nu am reușit să fac mai nimic cu Moştenirea mea. Simt cum puterile lor încep să slăbească. 

Mai trebuie să reziste încă puţin. Dacă nu, suntem morți. 

— Vom reuși, le spun. Continuati! 

Observ că tunelul își schimbă unghiul sub picioarele mele, Cu cât înaintăm mai mult în tunel, cu 
atât tavanul devine mai stabil deasupra noastră. Pas cu pas, trebuie să reducem contrapresiunea 
telekinetică până când ajungem într-o secțiune a tunelului unde tavanul este stabil. 

— Dati-i drumul, le spun cu un geamăt. Este în regulă, dati-i drumul. 

Eliberăm presiunea asupra tavanului toți trei deodată. La zece metri distanţă, tavanul pe care l-am 
susținut se prabuseste în tunel, blocând drumul pe care am venit. Deasupra noastră, tunelul se zguduie, 
dar tine. Toţi trei ne prabusim in apa murdară din tunel. Mă simt de parcă o greutate reală mi-a fost 
luată de pe umeri. Aud zgomot lângă mine și îmi dau seama că Daniela este aruncată în sus. Încerc să 
mă ridic ca s-o ajut, dar corpul nu mă ajută. Cad cu fata în apă. 

O secundă mai târziu mâinile lui Sam sunt sub brațele mele, ridicându-mă. Are fata palidă si 
tensionată, se vede că nu mai poate. 

— Oh, frate, moare? îl întreabă Daniela pe Sam. 

— Indiferent câtă greutate din tavan am susținut noi, el a ţinut de patru ori mai mult, îi spune Sam. 
Ajută-mă. 

Daniela se strecoară sub celălalt brat al meu. Mă ridică împreună si mă cară în tunel. 

— Tocmai mi-a salvat viata, zice Daniela gâfâind. 

— Da, are obiceiul să facă multe chestii de-astea. Sam se întoarce spre mine şi îmi vorbeşte în 
ureche. John? Mă auzi? Poţi să stingi lumina. O să ne descurcăm pe întuneric o vreme. 

Abia atunci mi-am dat seama că încă mai am Lumenul aprins. Fugind mai devreme prin valul de 
praf, am rămas din instinct cu mâinile luminate. Sunt nevoit să fac un efort conștient să sting Lumenul, să 
nu mă opun epuizării, să mă las cărat... 

Îmi sting Lumenul. Am încredere în Sam. 

Si apoi nu mai simt braţele lui Sam și ale Danielei care mă susţin. Nu-mi simt nici picioarele târâte 
prin tunelul metroului. Toată durerea dispare, apoi plutesc liniștit în întuneric. 

Vocea unei fete îmi întrerupe odihna. 

— John... 

O mână rece se strecoară in mâna mea. Este o mână subțire, de fetiță, fragilă, dar strânge cu 
suficientă forță încât să mă aducă în simtiri. 

— Deschide ochii, John. 

Fac cum îmi spune ea şi mă trezesc pe o masă de operaţie într-o cameră austeră, o mulțime de 
maşinării chirurgicale amenințătoare sunt peste tot în jurul meu. În imediata apropiere a capului meu 


este o maşinărie care arată ca un aspirator— un tub de aspirație cu dinţi ascuţiţi ca bisturiul la capăt, este 
ataşat la un fel de butoi umplut cu o substanță neagră vâscoasă, o substanță care se zvarcoleste. 
Substanţa asta din mașinărie îmi amintește de chestia pe care am scos-o din Secretarul Apărării. Mi se 
face pielea de găină când mă uit la ea. Este chestia aceea nenaturală, mogadoriană. 

Ceva nu este în regulă. Unde mă aflu? Am fost capturați în timp ce eu eram inconștient? 

Nu-mi pot simţi nici mâinile, nici picioarele. Și totuși, în mod ciudat, nu mă panichez. Dintr-un 
anumit motiv, simt că nu sunt într-un pericol real. Am mai avut astfel de experienţe în afara corpului. 

Sunt într-un vis, dar nu este visul meu. Altcineva îl controlează. 

Cu putin efort, reuşesc să-mi întorc capul spre stânga. Cu excepţia mai multor echipamente bizare, 
acolo nu este nimic — un amestec de mașinării si instrumente medicale din inox, ca cele găsite în 
Ashwood Estates. Totuşi, pe peretele îndepărtat este o fereastră. Un hublou, mai exact. Suntem în aer, 
cerul este întunecat, aprins din când în când doar de incendiile care au loc în orașul de sub noi. 

Sunt la bordul navei Anubis, plutind deasupra New York-ului. 

Încercând să prind fiecare detaliu, îmi întorc capul spre dreapta. O echipă de mogadorieni 
îmbrăcaţi în costumatie de laborator si purtând mănuși chirurgicale stau aplecati asupra unei mese 
metalice asemănătoare cu cea pe care stau eu. Pe masă este un trup mic. Unul dintre mogadorieni tine 
tubul unei mașinării de extracţie apăsat pe pieptul fetiţei de pe masă. 

Ella. 

Nu plânge când lamele ascuţite de la capătul furtunului îi străpung pieptul. Sunt lipsit de putere şi 
nu pot să fac nimic când substanța mogadoriană neagră este pompată în ea încet. 

Îmi vine să urlu. Ella îşi întoarce capul spre mine si mă priveşte. 

— John, spune ea cu voce calmă, în ciuda intervenţiei chirurgicale infricosatoare. Trezeşte-te. Nu 
avem prea mult timp. 


Capitolul 5 (Sase) 


— Putem s-o facem, dar mai întâi trebuie sa intelegeti cum gândeşte Phiri Dun-Ra, sopteste 
Adam. 

— Tu esti expertul în psihologie mogadoriană, îi spun, privindu-l cum foloseşte o crenguta ca sa 
deseneze un pătrat în praful de pe jos. Luminează-ne. 

Toţi trei stăm lângă Skimmerul ”mort”, în praful pistei folosite de mogadorieni. S-a întunecat, dar 
mogii aveau o mulțime de lanterne pe care le foloseau în încercările lor de a pătrunde în Sanctuar. Pe 
Phiri nu a dus-o capul să fure si bateriile, așa că măcar avem lumină. În jurul perimetrului mai sunt si 
nişte proiectoare imense, dar nu le-am aprins. Nu vrem să-i dăm ocazia să ne spioneze cu ușurință. 

Jungla a devenit mai zgomotoasă acum, când soarele a apus. Ciripitul păsărilor tropicale a fost 
înlocuit de bâzâitul miliardelor de țânțari. Încerc să plesnesc unul care vrea să mă muşte de gât. 

— Sunt convins că este pe undeva pe acolo şi ne supraveghează, zice Adam. Orice războinic mog 
de nivelul ei este antrenat pentru supraviețuire. 

— Da, ştim, îi răspund, privesc în întuneric. Ne-aţi urmărit toată viata, ai uitat? 

Adam continuă, ignorându-mă. 

— Probabil că va putea să reziste cel puţin trei zile fără să doarmă. Şi nu va rămâne într-un singur 
loc, va fi foarte mobilă. Nu își va instala tabără sau ceva de genul acesta. Dacă intrăm acolo după ea, se 
va pune în mișcare și va fi cu un pas înaintea noastră. Jungla îi oferă multe locuri unde să se ascundă. 
Altfel spus, instinctul îi dictează să stea aproape, să ne supravegheze tabăra. 

Marina se încruntă la Adam când acesta trasează niște linii în jurul pătratului desenat în praf. Îmi 
dau seama că desenul lui reprezintă Sanctuarul şi jungla care îl înconjoară. 

— Deci va trebui s-o ademenim afară, zice Marina. 

— Ştii vreo metodă bună pentru asta, îl întreb pe Adam. 

— Îi vom da ceva irezistibil pentru un mog, zice Adam desenând un ”M” în partea de vest a 
junglei. Apoi o fixează pe Marina cu privirea. Un Garde vulnerabil. 

Instantaneu, aerul din jurul nostru se răceşte. Marina se apleacă în fata, apropiindu-se de Adam, în 
ochii ei citindu-se pericolul. 

— Adam, ţi se pare că sunt vulnerabilă? 

— Desigur că nu. Dar aşa ne dorim să pari. 

— O capcană, spun eu, încercând să mă gândesc la asta. Marina, calmează-te. 

Marina se uită la mine, apoi simt cum aura ei de gheaţă dispare. 

— Deci, continuă Adam, mai întâi de toate ne despartim. 

— Ne despartim? repetă Marina. Cred că glumesti. 

— Asta-i cea mai proastă idee, întotdeauna, îi spun. 

— Putem merge acolo pur şi simplu si s-o vânăm, sugerează Marina. Şase ne poate face invizibili. 
Nu va avea nicio șansă. 

— Asta ar putea dura toată noaptea, zice Adam. Poate chiar mai mult. 

— Și nu este tocmai ușor să te mişti prin junglă noaptea, îi reamintesc Marinei, gândindu-mă la 
călătoria noastră în Everglades. 

— Ne despartim ca să pară o mișcare proastă, explică Adam. Facem sa pară că încercăm s-o găsim, 
ca şi când am vrea să acoperim o suprafață mai mare de teren. Phiri Dun-Ra o va vedea ca pe o 
oportunitate... 

Adam trasează trei linii, dinspre templu spre junglă. 

— Şase, tu vei merge spre est, eu voi merge spre sud, iar Marina spre vest. Adam se uită la mine. 
Şase, după ce faci vreo două sute de pași în junglă, te faci invizibilă. Din acel moment nu te va mai putea 
urmări. 


— Ce te face să crezi că nu mă va ataca? As putea fi vulnerabilă. 

Marina pufneşte nemulțumită. 

Adam dă din cap. 

— Prima dată va merge după vindecătorul nostru. O ştiu sigur. 
— Pentru că tu așa ai face? îl întreabă Marina. 

Adam o priveşte în ochi. 

— Da. 

Eu si Marina schimbăm priviri. Adam tocmai ne-a spus in fata modul în care ne va vâna. 

— Cred că are logică, zice Marina, examinând desenul din praf. Apoi se uită brusc înapoi la Adam. 
Ia stai asa! Vrei să spui că mogii știu că eu sunt vindecător? 

— Desigur. Orice Moştenire observată la voi a devenit parte din dosarele voastre. Si toți mogii le 
studiază. E ca a doua activitate pentru timp liber, după Marea Carte. 

— Distractiv, îi zic. 

Marina cade pe gânduri. 

— Sper că nu au aflat că pot vedea noaptea. Nu e ceva ce ar fi putut observa. 

Adam se uită la planul lui de luptă. 

— Ai vedere pe timp de noapte? 

Marina dă din cap. 

— Dacă ai dreptate şi Phiri mă va ataca, s-ar putea s-o văd eu prima când vine. 

— Ce chestie! se miră Adam. Ei bine, ăsta e un bonus. 

— Deci ce fac după ce devin invizibilă? îl întreb. 

— Mă cauţi pe mine, devenim invizibili amândoi, apoi o urmărim pe Marina. Aşteptăm până când 
o atacă Phiri Dun-Ra. 

— Şi dacă mă atacă până ajungeţi voi acolo? întreabă Marina. 

Adam zambeste. 

— Sper să nu o ucizi înainte să recuperam conductele. 

— Crezi că o să vină cu ele în mână? întreabă Marina, întorcându-se spre Adam. 

— Să sperăm că le are la ea. 

— Şi dacă nu? 

— Eu... Adam se uită de la Marina la mine, încercând să ne evalueze reacţiile. Sunt multe metode 
de a-i face pe oameni să vorbească. Chiar și pe mogadorieni. 

— Noi nu torturăm, spune Marina răspicat. Chiar si după ceea ce a făcut ea, chiar dacă l-am 
pierdut pe Opt... Ea este debusolata. Marina se uită la mine pentru sprijin. Nu-i asa, Șase? 

— Vom vedea atunci, îi răspund, nedorind să iau o poziţie în acest moment. Să începem cu 
începutul. Haideţi s-o prindem pe nenorocită. 

Înainte să ne despartim, facem mare spectacol din asta. Fiecare isi ia câte o lanternă și întrăm în 
jungla interzisă. Pe măsură ce ma strecor printre liane groase si desişuri cu crengi tepoase, îmi 
concentrez auzul cât pot de mult. Sper să dau de Phiri, să scurtez planul lui Adam, dar nu cred că voi 
avea norocul ăsta. Am succes doar în a amplifica sunetele junglei. În stânga mea, ceva întunecat si 
blănos mârâie un avertisment când trec pe teritoriul său. E multă mişcare şi zgomot aici — Adam avea 
dreptate, s-ar putea să fie imposibil să-i luăm urma lui Phiri Dun-Ra. 

Împing o ramură cu mai multă forță decât este necesar. Aceasta revine înapoi si mă loveşte în 
umăr. Strang din dinţi si mă întreb dacă n-ar fi mai bine să invoc un uragan si să mătur jungla asta 
nenorocită împreună cu Phiri Dun-Ra. 

Un mog. Suntem aici ca să urmărim un mog idiot. Și cred că asta este exact ce urmărește Phiri Dun- 
Ra, să ne scoată din joc în timp ce în New York se întâmplă cine ştie ce nenorocire. Poate că o invazie la 


scară largă este deja in desfăşurare. Mi-i imaginez pe John si Nouă încercând să lupte împotriva 
hoardelor mogadoriene, Sam fugind pentru a-şi salva viata, întreaga lume înghițită de flăcări... 

Mda. Trebuie să ne grăbim. 

Înainte de a pleca în junglă, am aprins proiectoarele cu halogen care luminează perimetrul din 
jurul Sanctuarului ca să avem un reper pentru drumul de întoarcere. Odată ce am ajuns destul de 
departe încât abia văd lumina printre copaci, devin invizibilă. Cu ajutorul Telekineziei imi tin lanterna la 
distanţă în fata mea, asta pentru cazul în care Phiri Dun-Ra mă urmărește pe mine si nu pe Marina. 
Aştept câteva secunde să văd dacă vreo umbră se mişcă prin jungla înconjurătoare ca să urmărească 
lanterna fantomă si, când nimeni nu o face, agat lanterna de o creangă si o las în urmă. 

Mă simt confortabil cu invizibilitatea mea; după ani de practică, mi-am dezvoltat un bun simț al 
orientării în spaţiu. Totuşi, mi-e greu să înaintez prin junglă fără lanternă. Dar măcar am prins ceva 
experiență după călătoria din Florida. Ma misc încet, uitându-mă cu mare atenţie la solul noroios din 
fata mea, aplecându-mă pentru a trece pe sub crengi. La un moment dat am dat peste un șarpe cu 
clopoței si sunt nevoită să măresc atenţia, dar şarpele nici măcar nu se mișcă atunci când trec pe lângă el. 

Nu după mult timp, văd lanterna lui Adam luminând prin junglă. Se mișcă încet, dar o face 
deliberat, așteptând să-l văd şi să ajung la el. Nu mă vede venind. Îmi întind încet mâna spre el și, în 
momentul când îl fac invizibil, respiraţia i se opreşte si umerii i se tensioneaza. 

— Te-am speriat? îi soptesc. Îi iau lanterna din mână cu Telekinezia si procedez la fel ca mai 
devreme cu a mea. 

— M-ai luat prin surprindere, atâta tot, îmi răspunde el repede. Să mergem. 

Pornim prin junglă către locul unde ar trebui să fie Marina. La început merg cu grijă si nu prea 
repede, dar Adam are un echilibru bun și se descurcă bine. Mâna lui este surprinzător de rece şi de 
uscată, în ciuda umidității din junglă — este calm, toată situaţia asta nu i se pare deloc ciudată. Nu ma 
pot abtine să nu chicotesc putin. 

— Ce este? mă întreabă, vocea lui fiind o soapta în întuneric. 

— Niciodată în viața mea nu mi-am imaginat că voi merge de mână cu un mogadorian. 

— Suntem aliați. E pentru misiune. 

— Da, mersi că m-ai lămurit. Totuşi, tie nu ti se pare ciudat? 

— Nu chiar, răspunde Adam după o pauză, apoi nu mai zice nimic. 

Îmi aduc aminte de ceva ce a spus când zburam către Sanctuar. 

— De cine iti amintesc? îl întreb când trecem peste un bustean căzut. 

— Poftim? 

— Când eram în Skimmer, ai spus că iti amintesc de cineva. 

— Vrei să vorbim despre asta acum? mă întreabă el soptit. 

— Sunt doar curioasă, îi spun, continuând să caut cu privirea prin junglă lumina lanternei Marinei. 
Încă nu o vedem. 

Adam nu mai zice nimic de ceva vreme, iar asta mă face să cred că a terminat ce avea de spus, ori 
tăcerea lui este o mustrare că nu sunt atentă la misiune. Mă pregătesc să-i spun că pot să urmăresc cu 
succes un mogadorian, chiar dacă mai și vorbesc puţin în același timp — mulțumesc că mi-ai atras 
atenția — când, în cele din urmă, îmi răspunde 

— Numărul Unu, zice el. De ea imi amintesti. 

— Unu? Gardele de la care ai luat Moștenirea? 

Simt cum mâna lui se încordează, de parcă s-ar abtine să nu și-o smulgă din a mea. 

— Ea mi-a dat-o. Eu nu am luat nimic. 

— Este în regulă. Scuze, am ales greșit cuvintele. Nu mi-am dat seama că ai cunoscut-o. 

— Am avut cu ea... o relație complexă. 

— Erai şeful mogilor care o urmăreau sau ceva de genul ăsta? 


Adam ofteaza. 

— Nu. După ce a fost ucisă, constiinta lui Unu a fost implantata în creierul meu, alături de 
conștiința mea. Pentru o vreme, practic, am împărțit același corp. Cred că de-asta nu simt neliniste cand 
te tin de mână sau vreo altă chestie minoră care te-a deranjat pe tine in ultimele cinci minute. Deci am 
mai fost aproape e un Garde. 

Acum e rândul meu să nu mai spun nimic. Nici măcar nu am întâlnit-o pe Numărul Unu. Ea 
rămâne un mister pentru mine, mai mult un concept. Gardele ghinionist. Primul din listă. Primul Garde 
ucis. Şi totuşi, Adam are toate aceste cunoştinţe intime ale ei. Este ciudat că un mogadorian se gândește 
la Numărul Unu mai mult decât am făcut-o eu vreodată. Şi nu e doar asta; se pare că i-a păsat foarte 
mult de ea. Lumea noastră devine din ce în ce mai necunoscută. 

— Uite-o, îi soptesc, întrerupând conversaţia ciudată când văd lumina lanternei Marinei. 

— Bine, spune Adam, părând ușurat. De-acum o urmărim şi așteptăm ca Phri Dun-Ra să muște 
momeala... 

Adam este întrerupt de focul unui blaster, fulgerul albastru-cobalt străbate aerul si tinteste spre 
lanterna Marinei. Cu toate zgomotele junglei, aud tipatul Marinei. 

— La naiba! Să mergem! 

Dau drumul mâinii lui Adam şi alerg prin junglă, folosindu-mi Telekinezia pentru a îndepărta din 
drumul meu lianele incurcate si boschetii. Știu sigur că m-am zgâriat, dar asta nu contează. Creaturile 
junglei intră în panică, mârâie când trec prin teritoriul lor. ÎI simt pe Adam cum aleagă în urma mea, 
profitând de calea pe care o deschid. 

Printre liane și crengi răsucite, lanterna Marinei luminează căzută pe sol. 

Alergând cu toată viteza, durează mai puţin de un minut să-mi fac loc prin jungla deasă. Ajung în 
micul luminis exact în momentul în care Marina isi pune mâna pe brat, peste arsura cauzată de blaster. 
Se uită la mine în timp ce își vindecă rana. 

— Planul a funcţionat, spune Marina, de parcă nu s-a întâmplat mare lucru. 

— Esti rănită. 

— Asta? M-a nimerit din intamplare. 

Rasuflu usurata, apoi ma uit in stanga Marinei de unde Phiri Dun-Ra ne priveste din genunchi. O 
dara de sânge i se prelinge peste tatuajele mogadoriene si prin părul împletit la spate, probabil de la 
lovitura pe care i-a aplicat-o Marina. Blasterul lui Phiri este langa ea, nefolositor si distrus de la atacul 
telekinetic. Are mâinile si gleznele legate cu un fel de catuse... din gheaţă. Se pare că Marina se descurcă 
tot mai bine cu noua ei Mostenire. 

Adam ajunge in luminis la câteva secunde dupa mine. Ura din privirile lui Phiri Dun-Ra se 
intensifica atunci cand il vede. 

— Ai prins-o. Esti teafără? o întreabă pe Marina, iar ea dă din cap si zambeste. 

— Sunt bine. Acum, ce ar trebui sa facem cu ea? 

— Ar trebui să mă ucideti, spune Phiri Dun-Ra printre dinţi, scuipand în praful din fata ei. După ce 
am văzut un neaoş colaborând cu gunoaiele lorice, nu vreau sa mai trăiesc. 

— Salutare şi tie, Phiri, spune Adam. Ce i-ai făcut himerei mele? 

Chipul lui Phiri Dun-Ra se luminează. 

— O mică smecherie cu frecvenţa blasterului, am invatat-o de la oamenii de ştiinţă din Plum 
Island. Ţi-a murit animalutul? N-am avut timp să-i verific cadavrul. 

— A supravieţuit. Spre deosebire de tine. 

— Nu te vom ucide..., încep eu, dar Phiri începe să se zbată în praf, întrerupându-mă. 

— Pentru că sunteţi lași, șuieră ea. Vreti să mă reabilitati ca pe el? Vreti să mai transformați un 
mogadorian în animal de companie? Asta nu se va întâmpla. 

— Nu m-ai lăsat să termin, îi spun, apropiindu-mă de ea. Nu te vom ucide, deocamdată. 


— Ai perchezitionat-o? o întreabă Adam pe Marina. 

— Avea doar blasterul la ea. 

Singurul echipament al lui Phiri este armura standard de razboinic mogadorian. Nu avea unde sa 
ascunda componentele navei. 

— Unde sunt conductele? o întreb. Da-ni-le si iti promit o moarte rapidă. 

Marina îmi aruncă o privire rapidă, mirată. Am tot amânat răspunsul la aceste întrebări — ce 
facem cu un mogadorian capturat și cât de departe mergem ca să obținem ceea ce vrem să aflăm? fl 
torturăm. Gândul îmi dă fiori, mai ales când mă gândesc la timpul în care am fost unul dintre prizonierii 
lor. Parcă am depăşi limita, deşi ei ar face asta cu noi. Nu este la fel ca atunci când îi ucidem în luptă, 
când ripostează și încearcă să ne ucidă ei pe noi. Phiri Dun-Ra, fără apărare acum, este prizonierul 
nostru. Dar un singur prizonier mog nu ne ajută cu nimic, plus că vrem să plecăm naibii din jungla asta. 
Ştiu că nu ar trebui să ne coborâm la nivelul lor, dar situația noastră este disperată. Până unde vom merge 
cu amenințările? Nici eu nu știu. 

— Sper să ai o moarte lentă, gunoi loric, imi scuipa Phiri cuvintele în fata. 

Deci nu vrea s-o facem în modul cel mai ușor. 

Înainte să mă decid ce să fac, Adam mă dă la o parte și o pocneste pe Phiri peste față cu dosul 
palmei. Ea ţipă și cade pe o parte. Phiri este şocată, nu se aștepta la lovitură. Poate se gândea că eu si 
Marina nu avem destul sânge în noi s-o torturăm. Adam, pe de altă parte... 

— Phiri Dun-Ra, uiţi cu cine ai de-a face, îi spune Adam, scrasnind din dinţi. Se lasă în genunchi in 
fata ei si o trage de partea din fata a cămășii, aducând-o aproape în poziție verticală. Crezi că daca mi- 
am petrecut timpul cu Garzii, am uitat cum procedăm noi? Ştii cine a fost tatăl meu. Spre dezamăgirea 
lui, întotdeauna am fost subiectul bârfelor pentru non-combat. Cu toate acestea... generalul a găsit alte 
căi de se ocupa de instruirea mea. Interogare. Anatomie... Imagineaza-ti cât de riguros a fost generalul 
cu instruirea moștenitorului său. Îmi amintesc totul foarte bine. 

Adam își pune o mână pe capul lui Phiri şi o apasă cu degetul în spaţiul din spatele urechii. Femeia 
mog ţipă, picioarele îi tremură. Marina face un pas către cei doi mogi, uitându-se din nou la mine. Îi fac 
semn din cap să nu se bage. 

Vreau ca “jocul” ăsta să continue. Indiferent ce se va întâmpla. 

— Poate că nu împărtășesc ideologia voastră, Phiri Dun-Ra, spune Adam ridicând vocea ca să se 
facă auzit peste tipetele ei, dar împărtășesc aceeași biologie cu a ta. Știu unde ai fiecare nerv, știu cum să 
te fac să suferi. Îmi voi petrece noaptea smulgând fiecare părticică din tine, până te vei ruga să te 
dezintegrezi. 

Adam îi dă drumul lui Phiri, lăsând-o să cadă în praf. Ea gâfâie, se chinuie să respire adânc. 

— ...Sau poţi să ne spui unde ai ascuns conductele, spune Adam calm. Acum. 

— Niciodată... Phiri se oprește si se fereşte brusc cand Adam se ridică în picioare. Brusc, el şi-a 
pierdut interesul pentru ea. 

A văzut ceea ce am văzut si eu. Modul în care Phiri Dun-Ra a privit spre un bustean acoperit de 
mușchi, la marginea luminisului. Adam se îndreaptă spre bustean în timp ce ea se zvarcoleste în praf, 
încercând să vadă unde se duce. La o inspecție mai atentă, busteanul este gol pe dinăuntru, de la 
termite. Adam bagă mâna în bustean si scoate o mică geantă cu fermoar. Probabil ca Phiri a băgat-o 
acolo înainte s-o atace pe Marina. 

— Aha! exclamă el, scuturând geanta. Înăuntru, piesele metalice zdrăngănesc. Mulţumesc pentru 
ajutor. 

Eu si Marina schimbăm priviri usurate, chiar daca Phiri strigă ironic. 

— Nu mai conteaza, tradatorule. Nimic din ce faceti voi nu mai conteaza! 

Asta imi atrage atenţia. O lovesc ușor pe Phiri pe spate, ca s-o fac să se întoarcă și sa se uite la mine. 

— La ce anume te referi? Ce vrei să spui cu asta? 


— Războiul a început si s-a si terminat, răspunde Phiri, razandu-mi în fata. Pământul este deja al 
nostru. 

Stomacul mi se ridică până în gât, dar nu las asta să se vadă. Trebuie să plecăm din Mexic şi să 
vedem cu ochii noștri. 

— Piesele sunt intacte? îl întreb pe Adam. 

— Te minte, Șase. Asta face, mă linişteşte el, probabil detectând o urmă de nervozitate în vocea 
mea. Adam pune geanta jos şi se uită în ea. 

— Ce facem cu ea? mă întreabă Marina, în timp ce se concentrează asupra lui Phiri Dun-Ra, re- 
întărind catusele din gheaţă care au început să se dezghete. 

Mă gândesc la ce răspuns să-i dau când Adam icneşte, scuturând de fermoarul gentii, de parcă 
ceva îl blochează. Când fermoarul se deschide, ceva din interior ticăie ca un ceas care s-a armat. 

— Aveţi grijă! strigă Adam şi aruncă geanta departe de el. Totul se întâmplă foarte repede. 
Pământul se ridică în fata gentii si îmi dau seama ca Adam îşi folosește Moștenirea în încercarea de a ne 
proteja. Cu o lumină portocalie si un bubuit puternic, bomba din geantă explodează în fata lui. Bucati de 
pământ si srapnel ucigător zboară prin luminis. Suflul exploziei mă tranteste la pământ. Simt o durere 
proaspătă in picior— o bucată de metal, probabil dintr-o piesa de la navă, mi s-a înfipt în coapsă. 

Peste tiuitul din urechi, o aud pe Phiri râzând isteric. 


Capitolul 6 (Sase) 


O greutate se prabuseste peste mine, înfigând srapnelul din coapsă si mai adânc. Este Phiri Dun- 
Ra. Are răni adânci pe fata si pe braţe, rezultatul bombei sale improvizate. Încheieturile de la mâini şi 
glezne încă îi sunt legate cu catusele de gheaţă, dar asta nu a împiedicat-o să se arunce asupra mea. Sunt 
încă buimaca de la explozie, asa că nu reactionez suficient de repede. Phiri mă loveşte cu capul în piept 
Și se urcă pe mine ca un vierme. 

— Mori, gunoi loric, spune ea ca un maniac, ametita de succesul capcanei sale. 

Nu prea îmi dau seama ce vrea să facă — să mă muște până mă omoară sau să mă sufoce cu corpul 
ei, dar nu sunt atât de rănită încât să se poată întâmpla ce visează ea. Cu o lovitură rapidă de Telekinezie, 
o împing pe Phiri Dun-Ra de pe mine. Cade si se rostogolește peste bucăţile strălucitoare care ies din 
geanta arsă. Se ridică în picioare si urlă de frustrare când este împiedicată de cătușele din gheaţă. 

Tace imediat după ce o lovesc peste fata cu toată puterea mea. Phiri cade inconstienta la pământ. 

— Rămâi cu mine! 

Dacă vocea Marinei nu mă trezea din furia mea, probabil că o omoram pe Phiri pe loc. Mă întorc și 
o văd aplecată peste Adam. 

— Este...? 

Traversez luminisul, uitând că am o bucată de oţel de cincisprezece centimetri înfiptă în coapsă. 
Ignor durerea, Adam este mult mai grav rănit decât mine. 

Mă împiedic de micul scut de pământ pe care Adam a reușit să-l ridice cu câteva secunde înainte 
de explozie. A absorbit o mulțime de schije, dar se pare că nu suficiente. Bomba a detonat, practic, în fata 
lui Adam, deci el a încasat suflul în plin. Acum este întins pe spate, Marina stă aplecată peste el, iar eu 
mă holbez la rănile lui. Întregul stomac îi este deschis, de parcă a fost scobit. Ar fi trebuit să fugă, nu să 
stea acolo ca un scut viu. Mog idiot, a încercat să facă pe eroul. 

Uimitor, totuşi, Adam este conștient. Nu poate să vorbească; puterea pe care o mai are și-o 
concentrează pe respiraţie. Are ochii largi, umezi, privirea speriată si respiră sacadat. Mâinile lui, pline 
de sângele lui, au pumnii strânși. 

— Pot s-o fac, pot s-o fac..., spune într-una Marina pentru ea, neezitând să-și pună mâinile peste 
rana deschisă a lui Adam. Uitându-mă la ea, neputincioasă, îmi dau seama cât de tristă trebuie să fie 
situația asta pentru Marina. Parcă îl vedem pe Opt, din nou. 

Când respiraţia lui Adam devine mai agitată, văd cum interiorul lui începe să se regenereze sub 
atingerea Marinei. Apoi se întâmplă ceva — cu un trosnet si un suierat, ca un foc ce arde cu scântei, ceva 
din burta lui Adam se aprinde ca o scânteie pentru scurt timp, înainte să se dezintegreze, 
transformându-se în bine cunoscuta cenușă a mogadorienilor morți. 

Luată prin surprindere, Marina ţipă si isi retrage mâinile. 

— Ce naiba a fost asta? întreb mirată. 

— Nu știu! ţipă Marina. Ceva mi se impotriveste, Şase. Mi-e teamă că îi fac rău. 

Când Marina se oprește din vindecare după a doua încercare, rana încă deschisă a lui Adam începe 
să sângereze din nou. Devine palid. Mai palid decât este de obicei. Încearcă să-şi ridice mâna spre 
Marina. 

— Nu..., nu te opri, reuşeşte Adam să vorbească, gura lui fiind plină de sânge întunecat. Orice s-ar 
întâmpla..., nu te pori. 

Făcându-şi curaj, Marina se apleacă din nou peste rana lui Adam. Ea isi tine ochii închiși, 
concentrându-se, transpiratia curgându-i pe fata murdară. Am văzut-o pe Marina vindecând multe răni, 
dar niciodată nu am văzut-o să depună atât de mult efort. Încet, corpul lui Adam începe să se 
regenereze, până când din el iese o altă chestie scânteietoare care arde şi de dezintegrează, ca fitilul unei 
bombe. După aceea, vindecarea decurge normal. 


Durează câteva minute, dar Marina reuseste să închidă rana lui Adam complet. Se prabuseste peste 
el respirând greu, de parcă tocmai a terminat o cursă de maraton. Mâinile îi tremură. Adam rămâne 
culcat pe spate, plimbându-și degetele peste pielea abdomenului care cu câteva minute în urmă nu mai 
era acolo. În cele din urmă, se sprijină pe un cot și se uită la Marina. 

— Mulţumesc, îi spune, chipul său exprimând un amestec de uimire şi recunoştinţă. 

— Pentru putin, îi răspunde Marina, care abia mai respiră. 

— Aaa, Marina..., n-ai vrea să...? şi îi arăt bucata de metal înfiptă în coapsa mea. 

Marina abia mai rezistă din cauza efortului, dar dă din cap, se răsucește si ajunge în genunchi în 
fata mea. 

— Vrei s-o scot sau...? 

Înainte să termine, icnesc si scot bucata metalică. O dara de sânge începe să mi se prelingă pe 
picior. Mă doare tare, dar Marina îmi amorteste locul cu frigul ei înainte să-şi folosească Moștenirea și să 
mă vindece. În comparaţie cu vindecarea lui Adam, la mine nu durează mult. 

După ce termină cu mine, Marina se uită imediat la Adam. 

— Ce-a fost chestia aia care a ieșit din tine când te vindecam? De ce te-ai vindecat atât de greu? 

— Eu..., nu ştiu exact, răspunde Adam cu privirea pierdută. 

— Incepusesi să te dezintegrezi putin. Parcă erai pe moarte, îi spun. 

— Chiar eram pe moarte. Dar nu trebuia să mi se întâmple treaba aia. Cultivatii cu care v-aţi 
confruntat voi se transformă în cenușă pentru că sunt născuţi din experimentele genetice ale lui Setrâkus 
Ra. Unii neaoși, ca mine, primesc unele modificări care le-ar putea provoca dezintegrarea atunci când 
mor. Eu nu am primit nimic de genul acesta. Sau cel putin... 

— Poate că nu ştii tu, îi termin eu gândul. 

— Mda, zice Adam, începând brusc să se examineze, de parcă nu ar mai avea încredere în propriul 
său corp. Am fost în comă ani de zile. E posibil ca tatăl meu să-mi fi făcut ceva. Dar nu ştiu ce. 

— Indiferent ce a fost, cred că vindecarea mea a reușit s-o scoată din tine. 

— Sper. 

Toţi trei tăcem. Odată rezolvate urgentele medicale, devine clar cât de tare am dat-o in bară. Mă 
duc în locul unde a avut loc explozia bombei lui Phiri Dun-Ra si răscolesc cu piciorul rămăşiţele gentii și 
bucăţile de metal strâmbe. Geanta fusese probabil plină cu conducte, dar nu găsesc niciuna întreagă. 

Acum suntem complet blocaţi aici. 

Când mă întorc, îl văd pe Adam stând lângă corpul inconștient al lui Phiri. 

— Ar trebui s-o ucidem, spune el cu răceală. Nu mai avem de ce s-o ținem în viata. 

— Nu vom face asta, îi răspunde Marina cu voce blândă. Nu ne poate răni dacă este legată. 

Adam deschide gura să-i răspundă, dar se răzgândeşte. Marina tocmai i-a salvat viata, probabil ca 
simte că trebuie s-o asculte. De fapt, eu sunt de acord cu amandoi— Phiri Dun-Ra nu este altceva decât o 
problemă, iar menţinerea ei in viata ar putea să atragă alte probleme. Dar nici nu este in regulă s-o 
ucidem cand este inconstienta. 

— Macar sa asteptam sa se trezeasca, spun eu cu diplomatie. Vedem atunci ce facem cu ea. 

Cei doi dau din cap intr-un acord tacut. Pornim inapoi spre Sanctuar. Cu ajutorul Telekineziei duc 
corpul inconştient al lui Phiri înapoi spre Sanctuar. Odată întorşi, Marina păstrează catusele de gheață 
până ce găsim un cablu cu care s-o legăm pe neaoșa femeie mog de roata uneia dintre multele nave 
defecte. În acest moment, sunt sigură că se preface. O lăsăm în pace. Marina avea dreptate — cât timp 
este legată nu ne poate face nimic, iar dacă scapă, ei bine, îl voi lăsa pe Adam să facă ce vrea cu ea. 

Neavând ce face, pornesc din nou telefonul satelitar. John nu răspunde nici acum. Asta mă face să 
mă gândesc la ce a spus Phiri Du-Ra, că războiul a început si s-a si terminat deja. Nu mi-a apărut nicio 
cicatrice nouă, ceea ce înseamnă că John și Nouă sunt în viaţă, dar asta nu înseamnă că totul este în 
regulă în New York. 


— Adam, ne putem conecta la comunicatiile mogilor, la una dintre navele astea? îl întreb. Vreau sa 
știu ce se întâmplă. 

— Desigur, răspunde el, profitând de ocazie ca să facă ceva productiv. 

Ne urcăm toţi trei în vechiul nostru Skimmer, iar Adam se aşază în scaunul pilotului. Porneşte cu 
succes sistemul electric al navei, deși ledurile luminează haotic, iar Skimmerul parcă geme din cauza 
efortului de a funcţiona. Adam începe să apese butoanele de pe consola de bord, dar nu primește decât 
niște păcănituri interminabile. 

— Trebuie doar să găsesc frecvenţa corectă. 

Oftez. 

— Este in regula. Nu ne grabim. 

Lângă mine, Marina se uită la Sanctuar prin fereastra Skimmerului. Pentru că am lăsat 
proiectoarele aprinse, intregul Sanctuar este luminat, iar calcarul antic, practic, straluceste. 

— Sase, nu-ti pierde speranta, imi spune Marina linistita. Ne vom descurca. 

Cand Adam schimbă frecvenţa din nou, păcăniturile interminabile sunt înlocuite cu o voce 
mogadoriană. Mogul vorbeşte în fraze scurte, fără înţeles, de parcă ar citi o listă cu produse. Normal, nu 
înţeleg nimic din ce spune. 

Îi trag un cot lui Adam. 

— Nu ai de gând să traduci? 

— Eu... 

Adam, uitându-se la aparat de parcă ar fi posedat, nu ştie ce să spună. Imediat îmi dau seama că 
nu vrea să ne spună vestile. 

— Cât de grav este? îl întreb, păstrându-mi vocea liniştită. Spune-mi cât este de rău. 

Adam își drege gâtul si începe să traducă. 

— Moscova, rezistență moderată. Cairo, fără rezistență. Tokyo, fără rezistență. Londra, rezistență 
moderată. New Delhi, rezistență moderată. Washington, fără rezistență. Beijing, rezistență mare, 
renuntati la protocoalele de conservare... 

— Ce sunt toate astea? îl întrerup, pierzându-mi răbdarea. Planuri de atac? 

— Sunt rapoarte, Şase, spune Adam cu voce joasă. Navele de luptă raportează despre cum decurge 
invazia. Deasupra fiecăruia dintre aceste oraşe se află o astfel de navă uriaşă. Navele susţin eforturile 
pentru ocupație si nu sunt singurele... 

— Se întâmplă? întreabă Marina, aplecându-se în fata. Credeam că avem mai mult timp. 

— Flota este pe Pământ, spune Adam, cu chipul fără nicio expresie. 

— Care-i treaba cu protocoalele de conservare? îl întreb. Ai spus că renunţă la protocoalele de 
conservare în Beijing. 

— Protocoalele de conservare sunt modalitatea lui Setrakus Ra de a menţine Pământul intact 
pentru o ocupaţie pe termen lung. Dacă în Beijing renunţă la protocoale, înseamnă că vor să distrugă 
oraşul. Transmiterea acestui mesaj către alte orașe ar putea cauza probleme. 

— Dumnezeule..., sopteste Marina. 

— O singură navă de luptă poate distruge singură un oraş în câteva ore, continua Adam. Daca ei... 

Se opreşte, un nou raport îi atrage atenţia. Se întinde şi dă volumul mai încet când aude rapoartele 
de succes ale mogadorienilor. 

ÎI scutur de umăr. 

— Ce este? Ce ai auzit? 

— New York..., începe el, ciupindu-si ușor vârful nasului. New York, rezistența sprijinită de 
Garzi... 

— Sunt ai nostri! Asta e John! 


— Rezistenta sprijinita de Garzi a fost depasita. Incursiune reusita, da din cap Adam, terminand 
traducerea. 

— Ce vrea să însemne asta? îl întreabă Marina. 

— Înseamnă că ei au învins, îi răspunde Adam. Au cucerit New York-ul. 

Au învins. Fraza mi se repetă în minte ca un ecou. 

Au preluat controlul, iar noi suntem blocaţi aici. 

Pentru că nu am altceva la îndemână, trag un pumn în consola care spune despre progresul 
mogadorian în luptă. Consola se sparge, iar Adam sare din scaunul pilotului, luat prin surprindere. 
Marina se ridică în picioare și încearcă să mă ia în braţe, dar o împing de umeri. 

— Şase! strigă ea după mine când ies din cabină. Nu s-a terminat! 

Stau cocotata pe Skimmer, furia arde în mine şi nu am pe cine să mi-o descarc. Mă uit la Sanctuarul 
scăldat în lumină. În locul acesta trebuia să ne găsim salvarea. Călătoria noastră aici nu a schimbat 
nimic. Era să murim, iar acum suntem scoși din luptă. Câţi oameni au murit pentru că noi nu am fost 
acolo să-l ajutăm pe John să salveze oraşul? 

Simt mâncărimi în ceafă. Cineva mă urmăreşte. Mă întorc şi mă uit de-a lungul pistei şi spre 
celelalte nave. Phiri Dun-Ra s-a trezit, dar este tot acolo unde am lăsat-o legată. 

Ranjeste la mine. 


Capitolul 7 (John) 


Cand Ella vorbeste, un fior trece prin mine. Dintr-odata, ma pot misca din nou. Ma dau jos de pe 
masa de operatie si încerc să-i alung pe doctorii mogadorieni care o înconjoară pe Ella. 

Mâna mea trece direct prin ei, de parcă ar fi fantome. Sunt inghetati în spaţiu acum, nemiscati, ca 
un instantaneu prins în fata mea. Îmi amintesc repede că totul să întâmplă în mintea mea, în mintea Ellei 
sau undeva între. În visele noastre. 

— Nu-ţi face griji pentru ei, zice Ella. Se ridică şi trece prin mogii care sunt aplecati asupra ei si 
prin mașşinăria care este atașată de pieptul ei. Nici măcar nu pot să simt ceea ce îmi fac. 

— Ella... 

Nici nu știu de unde să încep. 

— Îmi pare rău că i-am lăsat să te răpească în Chicago. Îmi pare rău că nu te-am salvat în New York... 

Mă îmbrățișează, apăsându-mi pieptul cu fata ei mică. Măcar asta se simte foarte real. 

— Este în regulă, John. Vocea ei este liniştită, ca a cuiva care şi-a acceptat soarta. Nu este vina ta. 

Am în față o Ella care mă îmbrățișează, dar mai este o Ella îngheţată în timp, încă legată pe masa 
de operaţie, conectată la maşinăriile mogadoriene, înconjurată de duşmani. Nu mă pot uita la Ella din 
braţele mele, dar mă holbez la rezultatele oribile ale mogadorienilor. Ella de acolo e palidă si stoarsa de 
puteri, suvite gri i-au apărut prin părul şaten. Venele negre sunt deja vizibile sub pielea ei. Un fior mă 
străbate si mă fortez să-mi întorc privirea, strângând-o pe Ella cealaltă mai tare în braţe. 

Imbratisarea se termină si Ella se uită la mine. Această versiune a ei arată aproape asa cum mi-o 
amintesc — cu ochii mari şi nevinovaţi — deşi se citeşte oboseala în ochii ei, un fel de înțelepciune 
bătrânească, care nu era acolo ultima dată când am văzut-o. Nici nu-mi pot imagina prin ce a trecut. 

— Ce îţi fac? 

— Setrakus Ra zice că este darul său, spune Ella, iar buzele ei mimează dezgustul. Se uită peste 
umăr la experimentul ce i se întâmplă acolo, apoi își cuprinde umerii cu mâinile. Chestiile pe care le 
bagă in mine..., nu sunt sigură de unde provin. Este aceeași chestie ciudată, genetică, cu care îi crește pe 
războinicii cultivați. E chestia pe care a folosit-o să-i augmenteze pe unii oameni — ştii despre asta? 

Dau din cap, gândindu-mă la Secretarul Apărării Sanderson si rezistența canceroasă pe care am 
simtit-o când l-am vindecat. 

— Iti face asta tocmai tie? Propria lui... Ezit să spun restul cu voce tare. Esti sânge din sângele lui. 

Ella dă din cap cu tristeţe. 

— Pentru a doua oară. 

Îmi amintesc cum arăta Ella când am văzut-o în timpul luptei de la sediul ONU. 

— Ţi-a făcut asta înainte de marea apariţie în public, îi spun, punând totul cap la cap. Te-a drogat 
ca să nu-i ruinezi momentul de glorie. 

— A fost pedeapsă pentru încercarea mea de a fugi cu Cinci. Darul acesta al lui... mă face să-mi fie 
greu să mă concentrez, mai ales când sunt trează. Nu știu cum, dar se folosește de chestia asta ca să mă 
controleze. Cred că are legătură cu una din Mostenirile lui. John, am încercat să-mi dau seama despre tot 
ce poate face el, am încercat să-l opresc, dar... 

Umerii Ellei se prăbuşesc a neputinţă. O prind ușor pe dupa gât. 

— Ai făcut tot ce ai putut. 

— thi. 

Ma uit atent la mașinăria la care este conectată Ella, încercând să memorez fiecare detaliu. Poate ca 
dacă reușim să ne întoarcem cu Adam, el ne va lămuri cum funcționează chestia asta. 

— Acum nu te controlează, îi spun, arătând spre scena din sala de operații mogadoriană îngheţată 
în timp. Tu faci asta. Încă i te impotrivesti. 


— Am reusit sa-i ascund faptul ca sunt telepatica. Atunci cand ma raneste, ma ascund in mintea 
mea. Ma antrenez. Moștenirea mea devine tot mai puternică. Te pot simţi de acolo, de la bordul lui 
Anubis. Am putut să te aduc în, ăăă... visul meu? Sau ce o fi acesta. 

— Ca atunci în Chicago. Numai că, atunci, trebuia să mă atingi. 

— Acum nu mai este nevoie. Cred că am devenit mai puternică. 

Îmi pun mâinile pe umerii Ellei. Faptul că învaţă singură să stăpânească o asemenea Moștenire 
puternică la o vârstă atât de fragedă, acesta ar trebui să fie un moment de mândrie. Dar situația noastră 
este prea grea pentru felicitări. 

Mă uit spre usa acestei săli de operații, apoi la Ella. 

— Poti să-mi arăţi împrejurările? Măcar este posibil așa ceva? 

Ella reușește să schiteze un zâmbet tremurând. 

— Vrei să facem un tur? 

— Poate îmi va fi de folos să știu cum arată nava. Pentru când voi veni să te salvez. 

Ella mă priveşte si zambeste. Sper ca nu şi-a pierdut speranţa. Poate că şansele sunt mici acum, dar 
nu o voi lăsa să rămână pe veci nepoata de companie a lui Setrakus Ra. Voi găsi o cale. Înainte să apuc să-i 
spun toate acestea, Ella dă din cap. 

— Iti pot arăta împrejurimile. Am fost peste tot pe nava asta. Am văzut-o si am memorat-o aici, 
spune Ella, bătând cu degetul arătător în tâmpla ei. 

leşim din sala de operaţii si intrăm într-un hol. Pereţii metalici sunt luminati într-un roşu 
plictisitor, un loc rece şi economic. Ella mă conduce prin Anubis, arătându-mi puntea de observare, 
camera de comandă, cazarma războinicilor, toate aceste locuri fiind goale. Încerc să memorez fiecare 
detaliu ca să pot desena o hartă când mă voi trezi. 

— Unde sunt toți mogii? o întreb. 

— Majoritatea sunt jos, în oraş. Anubis are doar echipajul de bază acum. 

— E bine de știut. 

Adânc în navă, ne oprim în fata unei ferestre prin care se vede un alt laborator. Înăuntru, podeaua 
este total ocupată de o cuvă în care se găsește o substanţă lichidă neagră, vâscoasă. Acolo mai sunt două 
pasarele care duc până în tavan, fiecare echipată cu panouri de comandă, echipamente de monitorizare 
si, destul de ciudat, rastele cu blastere. Din lichidul acela crește o formă care seamănă cu un ou, doar că 
forma asta este acoperită cu un fel de noroi purpuriu-întunecat şi vene negre. 

Îmi pun mâna pe geamul laboratorului si mă întorc spre Ella. 

— Ce naiba este locul ăsta? 

— Nu ştiu. Nu mă lasă să intru acolo. Dar... 

Ella pare că se concentrează pentru un moment. În laborator, brusc se materializează niște figuri. 
Vreo şase mogi, cu măşti de gaze, stau pe pasarele şi butonează în tăcere maşinăriile ciudate. Între ei stă 
însuşi Setrâkus Ra. Vederea lui mă face să mă apropii de geam. Mă impotrivesc dorinţei de a-l ataca, 
amintindu-mi că nu este real. 

— Asta este... o amintire? o întreb pe Ella. 

— Da, e ceva ce am văzut. Cred că... Nu ştiu. Ar putea fi ceva important. 

În timp ce privim, Setrâkus Ra ridică pandantivele lorice deasupra capului. Le tine mănunchi în 
mâna sa, privind la pietrele loralite albastre. Are mai multe — trei de la Garzii pe care i-a ucis, iar restul 
de la Garzii pe care i-a capturat la un moment dat. Asa cum își priveşte trofeele, pentru o clipă pare 
nostalgic. 

Apoi le dă drumul în cuva uriașă. Patru guri mici de deschid din ou si pandantivele sunt inghitite, 
strălucirea lor pierind. 

— Ce-a fost asta? o întreb pe Ella, simțind că imi vine să vomit chiar şi în această stare de vis. Cand 
s-a întâmplat asta? Ce face acolo? 


Setrakus Ra priveste brusc spre noi si striga ceva. O secunda mai tarziu, el si restul mogilor dispar 
intr-un abur subtire. 

— S-a întâmplat cand m-a prins că spionez, imi explică Ella, mușcându-și buza. Nu ştiu ce făcea, 
John. Îmi pare rău. Totul este puţin... confuz. 

Mergem mai departe. În cele din urmă, Ella mă duce în portul de andocare. Este o zonă imensă şi 
foarte înaltă, plină de Skimmere aliniate pe mai multe rânduri. De aici pornesc escadrilele mogilor care 
terorizează New York-ul. 

— Întotdeauna vin si pleacă de aici, spune Ella, arătând spre uşile imense de metal de la capătul 
portului de andocare. Dacă ușile sunt deschise, pe acolo ai putea intra. Pe acolo am încercat să fug cu 
Cinci. 

Îmi notez ușile portului în minte. Ar trebui să găsim o cale de a-i face pe mogi să le deschidă. Ne-ar 
fi mai ușor dacă am avea pe cineva care să ne ducă în zbor până acolo. 

— În legătură cu Cinci..., încep eu, ezitând, neștiind sigur cât de multe a aflat Ella. Stii ce a făcut? 

Ella își mușcă din nou buza, privind în jos, spre podea. 

— L-a ucis pe Opt. 

— Dar a încercat si să te ajute pe tine să fugi. Crezi că este...? 

— Încerci să-ţi dai seama cât de nenorocit este? 

— Sunt în căutarea lui. O să mă gândesc dacă îl voi ucide sau nu după ce îl găsesc. 

Ella se încruntă si se îndepărtează de mine, uitându-se la un loc unde puntea este zdrobită. 
Presupun că e de când ea și Cinci au încercat să fugă. 

— E confuz, spune ea după un moment. Nu ştiu... Nu știu ce va face. Să nu ai încredere în el, John. 
Dar să nu-l ucizi. 

Îmi amintesc de ultima oară când Ella m-a adus într-una din aceste stări de vis, când i s-a 
manifestat prima dată Mostenirea şi a scăpat de sub control. S-a întâmplat când eram în Chicago. La 
vremea aceea nu m-a dus în locaţia în care se afla. În schimb, am fost prinși într-o viziune a viitorului, 
urmărindu-l pe Setrăkus Ra domnind peste oamenii din Washington într-o lume în care mogadorienii 
au câştigat războiul. 

— Nu ştim ce va face? o întreb, pumnii mei strângându-se din reflex. Mi-ai arătat-o. Cinci se 
întoarce la Setrâkus Ra. Lucrează pentru dușman. Îi prinde pe Șase și pe Sam... 

Mă opresc, nu vreau să mă mai gândesc că voi fi martor la execuţia prietenilor mei. Nu vreau să-mi 
amintesc profeția despre înfrângerea noastră. Ella își scutură capul. Deschide gura să spună ceva, apoi 
îmi dau seama că e ceva mult mai grav despre care nu îmi spune. 

— Viitorul acela nu mai există, John. Viziunile mele... nu sunt ca acele coşmaruri pe care vi le 
trimitea Setrâkus Ra. Și nu sunt nici profeţii. Nu suntem prinși în ele, cum era Opt. Sunt premonitii. 
Posibilităţi. 

— De unde știi asta? 

Ella se gândeşte o clipă. 

— Nu sunt sigură. Tu cum iti formezi mingiile de foc? Le faci pur și simplu. Din instinct. 

Fac un pas spre ea. 

— Deci viziunea din Washington, când toți ceilalți erau morţi, iar tu... 

— Nu o mai văd. Ceva din prezent a schimbat tot ce se va întâmpla. 

— Dacă este o Moștenire asemănătoare cu Lumenul meu... Fac ochii mari, gândindu-mă la 
posibilități. Acum poți controla viziunile? Poti privi în viitor când doreşti? 

Ella se încruntă, ca si când nu ştie să descrie ceea ce a văzut. 

— Nu pot s-o controlez cu exactitate. Viziunile... nu sunt exacte. Nu ştiu dacă e din cauza mea, 
pentru că încă învăţ, ori pentru că viitorul este atât de instabil. Oricum, mi-am petrecut mult timp 
căutând prin ele... 


Acum stiu de ce Ella arata atat de epuizata chiar si in acest vis, de ce a devenit dintr-odata atat de 
inteleapta, cu mult peste vârsta ei. Mai devreme mi-a spus că a petrecut mult timp ascunzându-se în 
siguranţa lumii din mintea ei. Mă întreb cât timp a petrecut în lupta cu viziunile despre viitor. Trebuie 
să fi fost agonizant să treacă prin toate aceste posibilități. 

— Ce anume ai căutat? 

Ella ezită, evitându-mi privirea. 

— Am vrut... Am vrut să văd dacă există vreun viitor în care voi muri. 

— Ella, nu. Cinci mi-a spus despre vraja lorică pe care Setrâkus Ra a folosit-o ca să o lege de el, aşa 
că, dacă vrem să-l învingem, trebuie s-o ucidem întâi pe ea. Vom găsi o cale ca să rupem vraja, îi spun. 
Trebuie să aibă o slăbiciune. 

Ella scutură din cap, fără să mă creadă. Sau poate că deja ştie că mă insel. 

— Nu mă pun mai presus de lume, John. Am vrut sa văd un viitor în care Setrakus Ra este ucis, 
indiferent ce s-ar întâmpla. Acum se uită direct la mine, parcă are flăcări în ochi. Am vrut să văd viitorul 
în care cineva are curajul să facă ceea ce trebuie făcut. 

Îmi înghit cu greu nodul din gât. Nu sunt sigur că vreau cu adevărat să aflu detaliile viziunilor 
Ellei, dar nici nu mă pot opri să nu mă gândesc la ele. 

— Ce... ce anume ai văzut? 

— Multe lucruri, spune Ella, liniștită. În timp ce încearcă să explice ce vede în viitor, are privirea 
distantă. Viziunile încep ca posibilităţi neclare. Cred că sunt milioane. Unele sunt mai solide decât altele 
— pe acestea le pot vedea. Cele care par... Nu știu. Probabile? Dar nici acestea nu sunt garantate. Iti 
amintesti de viitorul pe care l-am văzut în Chicago? Părea real, imposibil de scăpat din el, clar la lumina 
zilei. A dispărut complet acum. Viitorul s-a schimbat prea mult. Şi continuă să se schimbe. 

Mă doare capul. Simt că înnebunesc doar ascultând-o pe Ella. Avem nevoie de un cépan, cineva 
care s-o ajute să-şi controleze Moştenirea asta mentală înainte s-o ia razna. Cel puţin am evitat viitorul 
sumbru pe care l-am văzut. Dar ce am făcut de l-am schimbat? 

— Ella, te-ai văzut murind? 

Ezită, iar un nod de groază mi se strânge în stomac. 

— Da. 

Corpul ei începe să tremure si îmi dau seama că plânge în hohote. Mă las în genunchi în fata ei si 
îmi pun mâinile pe umerii ei. 

— Nu se va întâmpla, insist, vocea mea sunând cât mai fermă posibil. Vom schimba viitorul. 

— Dar învingem, John. 

Ella mă ia de mână. Lacrimile îi șiroiesc pe obraji. Îmi dau seama că, după cum mă privește, după 
cum mă strânge de mână, nu-i pare rău pentru ea. 

Îi pare rău pentru mine. 

— Tu vei suferi cel mai mult, John. Trebuie să fii puternic. 

— Eu sunt? Eu sunt cel care te va...? 

Nu pot să cred asta. Nu pot nici măcar să-mi termin întrebarea. Îmi trag mâna din mâna Ellei. 
Niciodată nu aş putea s-o rănesc, nici dacă moartea ei ar însemna sfârșitul acestui război. 

— Trebuie să existe o altă cale. Foloseste-ti Moștenirea si gaseste-ne un viitor mai bun. 

— Nu intelegi..., spune ea scuturând din cap. 

Într-o clipă, Ella se schimbă. Arata ca fetița întinsă pe masa de operaţie, suvoiul de substanță 
neagră curgând pe sub pielea ei. Se luptă să se concentreze asupra mea. Portul de andocare 
incremeneste într-un mod ciudat si începe să se destrame. 

— Ella? Ce se întâmplă? 

— Anubis se mișcă si se îndepărtează, spune ea, ingustandu-si ochii, încercând să păstreze legătura 
telepatică. O să pierd legătura cu tine. Repede! Trebuie să mai vezi ceva! 


Ella mă prinde de mână şi alergam spre intrarea în portul de andocare. Trecem prin ea Si... 

Puntea dispare de sub picioarele mele. Soarele fierbinte îmi încălzeşte spatele, aerul este lipicios si 
umed. Brusc, sunt scos din interiorul steril al lui Anubis şi dus în căldura junglei, ceea ce este 
dezorientant. Verdele viu ne înconjoară, păsările tropicale fac un zgomot infernal. Stăm pe ceea ce pare a 
fi o pistă care serpuieste prin junglă. Corpurile blindate ale câtorva Skimmere mogadoriene reflectă 
strălucirea soarelui după-amiezii. 

Privirea imi este atrasă de piramida din calcar care se află la câțiva metri distanță de pistă, uneltele 
mogadorienilor par a fi poziționate la o distanță sigură de structura antică. Recunosc templul din 
instinct, chiar dacă nu l-am mai văzut niciodată până atunci. Poate că este doar imaginația mea, dar simt 
că ceva ascuns în arhitectura antică a templului mayaş mă cheamă. Mă simt în siguranţă aici. 

— E Sanctuarul, spun eu încet, cu vocea plină de respect. 

— Da, îmi răspunde Ella și observ că şi ea admiră templul. 

— Șase, Marina si Adam... Mă opresc, dandu-mi seama că Ella nu l-a cunoscut niciodată pe aliatul 
nostru mogadorian. Adam este... 

— Ştiu cine este. Ne vom întâlni curând. 

— Ei bine, tocmai au fost aici, continui eu, privind în jur dupa un semn de la prietenii nostri. 
Probabil că deja au plecat. Îmi vei arăta ce au făcut ca să le dea oamenilor Mosteniri? 

— John, acesta nu este nici trecutul, nici prezentul. Suntem în viitor. Un viitor pe care îl pot vedea 
foarte, foarte clar. 

Ar fi trebuit să-mi dau seama după cum arată soarele. Mă întorc spre Ella, simțind că nu m-a adus 
aici ca să-mi dea o veste bună. 

— De ce îmi arăţi asta? 

— Din cauza asta. 

Ella arată spre cer, în partea de nord a Sanctuarului. Acolo, ca un nor de furtună ce se rostogolește 
pe cerul albastru și neclintit, este Anubis, plutind încet spre templu. Picioarele mele tresar. După ce am 
supraviețuit bombardamentelor din New York, reflexele îmi spun să fug si să mă pun la adăpost. Mă 
fortez să rămân pe loc si privesc apropierea navei de luptă. 

— Când? Când se va întâmpla asta? 

Înainte ca Ella să-mi poată răspunde, forma ei se schimbă, devenind din nou palidă şi cu vene 
negre. Peisajul pâlpâie, jungla se suprapune brusc cu sala de operaţie de pe Anubis și cu maşina căzută 
în stația de metrou — toate cele trei locuri simultan, ca trei imagini transparente puse una peste cealaltă. 
Pentru o secundă, mi-e imposibil să mă concentrez asupra vreunui detaliu, totul se amestecă până în 
punctul în care nu mai știu care este realitatea. Apoi, Ella începe să plângă, fie din frustrare, fie de 
durere, sau amândouă, iar jungla și Sanctuarul devin clare din nou. 

— Te fortezi prea mult, îi spun, privind cum i se formează cercuri întunecate în jurul ochilor. 
Suntem prea departe unul de celălalt. 

— Nu-ţi face griji pentru mine, îmi răspunde ea repede. Nu contează. Acesta este locul in care 
mergem acum, John. Anubis porneşte spre Sanctuar în clipa asta 

— Deci Setrâkus Ra va ajunge acolo... 

— Va ajunge acolo la apus. Se va opri în Virginia de Vest să ia întăriri, pentru că a lăsat prea mulți 
războinici în New York, apoi... 

Ella arată cu mâna spre Anubis. Este mai aproape acum, umbra navei de luptă se întinde peste 
Sanctuar acum. 

— Ce vrea? 

— Vrea ceea ce se află înăuntru! strigă Ella. Chiar dacă vorbeşte tare, vocea ei sună tot mai 
îndepărtată. Cred că asta și-a dorit mereu! Au deschis Sanctuarul! Acum, nu mai este protejat! 

— Ce vrei să...? 


Ma intrerupe prinzandu-ma de mana. 

— John, ascultă-mă! Trebuie s-o avertizezi pe Șase și pe ceilalți! Spune-le că... 

Mâinile Ellei trec prin mine. Revăd totul — Sanctuarul şi nava Anubis, Ella întinsă pe masa de 
operație, mașina căzută în stația de metrou — apoi culorile se amestecă, nimic nu mai este clar. Ella îmi 
strigă ceva, dar e prea departe. Cuvintele ei nu mai ajung la mine. 

Apoi, întuneric. 


Capitolul 8 (John) 


Mă trezesc pe o banca din plastic tare, picioarele imi atârnă la celălalt capăt. O durere intensă imi 
străbate mușchii la fiecare mişcare şi știu că m-am întors în corpul meu. Nu mai sunt în lumea din visul 
Ellei. Stau întins pe o parte, cu fata spre spătarul galben-portocaliu al banchetei. Nu am mers niciodată 
cu metroul, dar am văzut destule filme şi emisiuni TV ca să recunosc imediat unde sunt. Pe peretele de 
deasupra capului meu este un poster pe care se poate citi DACĂ VEZI CEVA, SPUNE CEVA. 

Icnesc, mă ridic si mă sprijin in cot. Sam stă tolănit pe o banchetă cu două locuri în apropierea mea, 
cu capul rezemat de fereastră, sforăind uşor. Prin fereastră se vede doar întunericul. Trenul acesta este 
blocat undeva în subteran, în tunel. Călătorii trebuie să-l fi abandonat în timpul atacului de mai 
devreme. Trenul este “mort”, nemișcat si fără curent electric, panourile pentru iluminat de deasupra 
mea fiind complet întunecate. 

Şi totuși, lumina vine de undeva. 

Mă ridic, mă uit în jur şi imediat văd telefoane mobile înșirate pe culoarul vagonului de metrou. 
Cu ajutorul aplicatiilor-lanterna, telefoanele funcționează ca nişte lumânări pe acumulatori. Pe bancheta 
opusă, trează și de veghe, stă Daniela. Își tine picioarele sprijinite pe geanta plină cu banii furati din 
bancă. 

— Trăiești, spune ea încet, ca să nu-l trezească pe Sam. 

Vorbesc și eu la fel de încet ca ea, chiar dacă sforăitul lui Sam ne indică faptul că el ar putea dormi 
și în timpul unui nou bombardament. 

— Cât timp am fost fără cunoştinţă? 

— Dacă ne luăm după telefoane, e dimineaţă. Cam șase ore, cred. 

Deja e dimineaţă. O noapte întreagă irosită, mă gândesc, scuturând din cap. Nu i-am putut găsi pe 
Nouă și Cinci si cine ştie in ce parte a orașului au ajuns să se bată. Si ca totul să meargă si mai prost, ştiu 
încotro se îndreaptă Setrâkus Ra cu Anubis — direct spre ultima locaţie cunoscută a celor trei Garzi. Din 
cauza faptului că am pierdut contactul cu Ella în ultimul moment, nu prea știu sigur ce ar trebui să fac 
cu această informatie, chiar dacă as putea lua legătura cu Șase si ceilalți. Ar trebui să le spun să se 
întoarcă la Sanctuar? Sau Ella vrea să-i tin cât mai departe de acel loc? 

Trebuie să ma misc, să fac ceva productiv. Dar nu sunt refăcut sută la sută, iar Sam e “stins” ca 
lumina. 

— Suntem încă la metrou? o întreb pe Daniela, desi știu răspunsul, dar aștept o informare despre 
situația noastră, înainte de a lua o decizie. 

— Da, evident. Te-am carat până aici după ce ai leșinat. 

— Leşinat, repet eu, făcând o grimasă. Mi-am pierdut cunoştinţa din cauza epuizării. 

— Tot una e. Oricum, toți am picat lati dupa cascadoria aia cu tavanul tunelului, continuă ea, 
probabil dându-și seama că nu înţeleg mai nimic. Am adormit imediat ce am ajuns aici. Daniela arată cu 
capul spre Sam, un zâmbet mic apărându-i pe fata. Amicul tău a stat de pază, dar cred că a fost linişte. 
Nu-i mare scofală. Nu cred că ne-ar căuta cineva aici. 

— Nu încă, îi răspund, gândindu-mă la mogadorienii de la suprafață şi întrebându-mă cum 
decurge ocuparea New York-ului. 

Unul dintre telefoane începe să clipească. Daniela îl ia, apasă câteva butoane, dar bateria e moartă. 

— Oamenii au dormit în fata magazinelor pentru chestiile astea, zice ea, întinzându-mi telefonul ca 
să-l inspectez. Acum, rahaturile astea sunt moarte... Oamenii le-au aruncat și au fugit. Auzi, tipule 
extraterestru, ce te face treaba asta să crezi despre omenire? 

— Că fiecare are priorităţile lui, îi răspund, privind la geanta cu bani. 


— Mda, asta cred şi eu, zice Daniela, apoi aruncă telefonul în celălalt capăt al vagonului unde, când 
atinge podeaua, se dezmembrează. Nici măcar zgomotul făcut de telefon nu-l trezeşte pe Sam. Asta m-a 
făcut să mă simt bine, spune Daniela, zâmbind în direcția mea. Ar trebui să încerci şi tu. 

— De unde ai luat toate telefoanele astea, o întreb, privind-o cu atenţie când se aşază înapoi. 

Încă nu ştiu ce ar trebui să fac cu ea. Este un om cu Mosteniri despre care nici măcar nu vorbim. Ea 
are impresia că toată situaţia asta este o glumă. Nu-mi dau seama dacă e dusă cu capul, ca Cinci, sau 
dacă se ascunde în spatele unui imens mecanism de apărare. A spus mai devreme că tatăl ei vitreg a fost 
ucis de mogadorieni, iar mama ei e dispărută. Știu cum e să pierzi pe cineva, să nu știi ce s-a întâmplat 
cu cei dragi. Aș putea să-i spun toate astea, dar nu cred că Daniela este genul care se deschide uşor. Mi- 
aș dori ca Şase să fie aici. Am sentimentul că ele două s-ar înţelege de minune. 

— Prima dată m-am trezit, spune ea gesticulând. Apoi am mers prin toate vagoanele. Oamenii au 
lăsat în urmă tot felul de rahaturi. 

— Şi la bancă a fost la fel? Cineva și-a abandonat banii? o întreb, arătând cu bărbia spre geanta cu 
bani. 

— Oh, mda, asta, zice Daniela, uitându-se în altă parte cu o fata vinovată, dar păstrându-și 
zâmbetul. Mă şi gândeam dacă ţi-ai dat seama. 

— Mi-am dat seama. 

— Chestiile astea sunt mai grele decât iti imaginezi, spune ea, arătând cu degetul ei murdar spre 
geantă. 

Îmi frec barba cu mâna, încercând să-mi dau seama cum ar trebui să abordez problema asta. Si eu 
am furat înainte. Totuşi, am făcut-o din necesitate şi niciodată în timpul unei invazii. 

— Ciudat că ai vrut să jefuiesti o bancă în timp ce iti căutai mama. 

— În primul rând, nu i-am furat. Adică, tehnic vorbind. Niste tipi se ascundeau de mogi în banca 
aia. Ei voiau să jefuiască banca. Eu doar am intrat acolo să mă adăpostesc. Tipii ăia au fost uciși de mogi, 
apoi ati apărut voi. M-am gândit că ar fi păcat să las acolo o asemenea frumusețe de geantă. 

Mă încrunt, dând din cap. Nu-mi dau seama dacă Daniela spune adevărul. Nici nu ştiu dacă acum 
mai contează că a luat banii. Mă preocupă mai mult să-mi dau seama dacă noul Garde este o persoană în 
care putem avea încredere. Cineva pe care ne putem baza. 

— În al doilea rând, continuă ea, aplecându-se spre mine, mama s-ar supăra rău de tot dacă ar afla 
că am avut ocazia asta şi nu am profitat de ea. 

Încearcă să-și păstreze vocea fermă, dar un tremur i se strecoară în glas când o menţionează pe 
mama ei. Poate că atitudinea ei este doar de faţadă, un mod de a face faţă nenorocirilor care s-au abătut 
peste lumea ei in ultimele douăzeci și patru de ore. Asta o înţeleg. Probabil că am o fata tare simpatică, 
totuși, sau poate că şi-a dat seama că am observat tremurul din glasul ei, pentru că Daniela isi ridică 
vocea, mai încinsă decât înainte. Mi se pare că așa cum încerc eu să-mi fac o idee despre ea, la fel 
încearcă ea să-și facă o idee despre mine. 

— În al treilea rând, nu am semnat vreun contract pentru superputerile astea pe care nici nu știu de 
ce le am. Şi nici nu am semnat undeva că sunt de acord să lupt în războiul vostru extraterestru. Nici eu, 
nici familia mea. 

— Crezi că invazia extraterestră s-a produs în baza unei liste cu semnături? o întreb direct, 
încercând fără succes să rămân calm. Nimeni nu a cerut asta. Loricii, poporul meu, nu le-au cerut 
mogilor să ne distrugă lumea, dar s-a întâmplat oricum. 

Daniela îşi ridică mâinile în apărare. 

— Bine, deci știi cum e. Tot ce vreau să spun e că nu ar trebui să mă judece nimeni pentru cum aleg 
eu să-mi petrec invazia extraterestră. Rahatul ăsta este o nebunie. 

— Când au atacat Lorienul, eram prea mic ca să ripostez. Dar tu... 


— Rahat, iar începe. Discursul pentru recrutare. Daniela începe să facă impresie, vorbeşte tare și se 
exprimă teatral. Priveşte pe fereastră, citează ea. Mogadorienii sunt acolo. Garzii vor lupta cu ei. Te vei ridica să 
aperi Pământul? 

Ma uit la ea si dau din cap confuz. 

— Ce-a fost asta? 

— Din videoclipul tau, tipule. Toată chestia aia cu sustineti-i pe Garzi. A fost peste tot la stiri. 

O opresc cu un gest din mână. 

— Nici măcar nu știu despre ce vorbeşti. 

Daniela mă studiază pentru o clipă şi, în cele din urmă, pare mulțumită de uimirea mea. 

— Ha! Tu chiar nu știi! Probabil că nu prea te-ai uitat la TV. Eu? Eu m-am lipit cu ochii de televizor 
când au început să apară navele alea. E ca si cand, dintr-odată, trăim în acele filme cu invazii 
extraterestre. A fost foarte tare la început, până când... 

Daniela îşi desface mâinile, arătând la situaţia în care ne aflăm — ascunși în subteran, oraşul 
distrus... Observ că mâinile îi tremură putin, dar ascunde asta imediat, strangandu-si brațele la piept. 

— Ieri, eu si Sam am ajutat un grup de oameni să plece din Manhattan. M-am tot întrebat de unde 
îmi ştiau numele, dar haosul era prea mare ca să-i chestionez. Zici că am fost la știri? M-au arătat când 
luptam la sediul ONU? 

Daniela incuviinteaza dând din cap. 

— Doar o parte. Dar când ciudatul ăla cu înfățișare de George Clooney s-a transformat în monstru 
extraterestru, oamenii s-au speriat şi au început să fugă, dărâmând camerele de filmat. Totuși, până în 
acel moment, ati dat bine la știri. 

Nu inteleg nimic. 

— Ce vrei sa spui? 

— A fost un videoclip, ca pe YouTube. Prima dată a fost postat pe un site de conspirații... 

— Stai... Era pe site-ul Ei sunt printre noi? 

Daniela ridică din umeri. 

— ”Tocilarii sunt printre noi”, habar n-am. Începe cu o imagine a Pământului luată de pe Google, 
apoi o tipă începe să povestească: Aceasta este planeta noastră, dar nu suntem singuri în galaxie, bla bla 
bla. Tipa încerca să fie cât mai profesionistă, de parcă prezenta un documentar despre natură sau ceva, 
dar cred că era cam de vârsta noastră. De ce faci fata asta de prost? 

În timp ce Daniela vorbeşte, fără să-mi dau seama, pe fata mea a apărut în zâmbet tamp. 

Încerc să-mi păstrez expresia serioasă şi mă aplec spre ea. 

— Ce altceva s-a mai întâmplat? 

— Mai arătau niște poze cu mogadorieni şi spuneau că ăştia vin să înrobească omenirea. 
Extraterestrii palizi păreau a fi niște tipi machiati în monștri sau asa ceva. Nimeni nu lua în serios 
rahaturile astea, înţelegi? Nu existau mii de OZN-uri care să amenințe oraşele. Apoi, tipa a început să 
vorbească despre tine. Într-un videoclip, tu ieși dintr-o casă în flăcări, ceea ce nu ar trebui să fie posibil. 
Într-un alt videoclip vindeci faţa arsă a unui agent FBI şi... Ei bine, deși e cam tras de păr, efectele 
speciale ar trebui să fie nebunesc de bine realizate pentru un fals. 

— Ce... Ce spunea despre mine? 

Daniela se uită la mine si zambeste. 

— Zicea că numele tău este John Smith. Că esti Garde. Că ati fost trimiși pe planeta noastră ca sa 
luptati împotriva acestor extratereștri. Si că aveţi nevoie de ajutorul nostru acum. 

Acesta a fost tot citatul Danielei. Probabil că povestitorul groaznic a fost Sarah. Mă așez la locul 
meu, gândindu-mă la videoclipul pe care l-au montat Sarah și Mark, la contribuţia lor... Se pare că 
videoclipul a avut impact asupra Danielei, chiar dacă face bășcălie de modul cum a fost realizat si 
prezentat. L-a citat din memorie. La naiba, înseamnă că l-au văzut și supraviețuitorii pe care i-am 


intalnit pe strada. Au avut incredere in mine. Erau gata sa se ridice si sa lupte. Dar nu a fost totul cam 
prea tarziu? 

Ma incrunt, gandind cu voce tare. 

— Toata viata mi-am petrecut-o ascunzandu-ma de mogadorienii care ma vanau aici, pe Pamant. 
M-am antrenat, încercând să devin mai puternic. Întotdeauna, războiul a fost dus în secret. Începusem 
să ne adunăm aliaţi, să ne dăm seama ce putem face. Mă întreb... Dacă am fi făcut totul public mai 
devreme, oare câte vieți am fi putut salva dacă New York-ul ar fi fost pregătit pentru un astfel de atac? 

— Nah, zice Daniela, respingând ideea cu un gest din mână. Nimeni nu ar fi crezut asta acum o 
săptămână. Nu fără ca cei de la CNN să strige despre apariția navelor spaţiale deasupra New York-ului. 
Vreau să spun că ai avut nevoie de lupta aia de la sediul ONU ca să te creadă lumea. Înainte de asta, la 
stiri se vorbea dacă este o farsă, dacă este doar un videoclip viral, ceva de genul. O altă tipă spunea la 
televizor că esti un înger. A fost destul de amuzant. 

Chicotesc sec, fără chef. 

— Mda. Foarte amuzant. 

Îmi dau seama că Daniela încearcă să mă consoleze în felul ei caustic. Nu vom ști niciodată ce s-ar 
fi putut întâmpla dacă în ultimele luni am fi încercat să făceam public războiul nostru cu mogadorienii. 
Au fost oameni cu funcții înalte implicaţi în ProMog, care ar fi făcut imposibilă orice încercare de 
demascare a mogilor. Normal că ştiu toate astea. Cu toate acestea, simt că miile de vieți pierdute ieri 
apasă pe umerii mei. Ar fi trebuit să fac mai mult. 

— Oricum, ce vârstă ai? mă întreabă Daniela. 

— Saisprezece ani. 

— Mda, face Daniela, de parca ar fi stiut asta deja. Esti ca tipa care povestea in videoclip. Aveti in 
voi chestia aia cu înțelepciunea dincolo de vârstă, pe bune. Se vede ca ai trecut printr-un mare rahat. Dar 
dacă te uiţi mai bine... Se opreşte, plescăind din gură. Ar fi trebuit să-ţi termini liceul, frate, nu să salvezi 
lumea. 

Nu pot să las de-o parte ce s-a întâmplat în New York. Trebuie să mă asigur că asta nu se va mai 
întâmpla niciodată. Trebuie să-mi găsesc prietenii şi, împreună, să găsim o cale pentru a-l ucide pe 
Setrâkus Ra, definitiv. 

Îmi îndrept umerii și zâmbesc spre Daniela, afişând o atitudine nonșalantă. 

— Cineva trebuie s-o facă. 

Daniela zambeste, apoi isi dă seama ce vreau să spun si se uită în altă parte. Pentru o clipă, am 
crezut că se va alătura voluntar luptei noastre. Nu o pot obliga să rămână cu noi după ce ieşim de aici. 
Trebuie să am încredere că ea şi ceilalți oameni de afară, au dezvoltat Moşteniri pentru un motiv. 

— Trebuie să plecăm, îi spun. 

ÎI scutur pe Sam de umăr, iar el tresare. Clipeste de mai multe ori, obişnuindu-se treptat cu lumina 
ecranelor LCD de la telefoanele insirate prin vagon. 

— Deci nu a fost doar un coșmar, oftează el, ridicându-se încet si îndreptându-și spatele. Privirea 
lui se opreşte asupra Danielei. Deci ai decis să rămâi în zonă, huh? 

Daniela ridică din umeri, parcă rusinata din cauza întrebării. 

— Spuneai ceva de oamenii din New York..., mi se adresează mie. 

— Mda. Armata si poliţia au securizat Podul Brooklyn. Evacuează oamenii pe acolo. Cel putin asta 
făceau aseară. 

— Aș vrea să merg acolo, spune Daniela, ridicându-se. Își netezeşte tricoul plin de praf și sânge. 
Poate aflu dacă mama a reușit să scape. 

— În regulă, îi spun. În direcția aceea mergem şi noi. 

Nu vreau s-o fortez să ni se alăture. Trebuie să fie decizia ei. 

Sam isi freacă ochii si plescăie. 


— Crezi ca Noua si Cinci s-au batut pana au ajuns la punctul de evacuare? 

— Ma îndoiesc. Dar Nouă este băiat mare, va mai rezista o vreme. Prioritatile s-au schimbat. 
Trebuie să iau legătura cu Șase. Dacă mai există vreun telefon care să funcţioneze, cred că la punctul de 
evacuare il vom găsi. Mă întorc spre Daniela. Poţi să ne scoţi de aici? 

Daniela dă din cap. 

— Singura cale este să mergem prin tunel. Urmând calea fără prea multe opriri, ar trebui să 
ajungem la pod. 

— Ia stai asa... Cum de s-au schimbat priorităţile în timp ce dormeam? întreabă Sam. 

Îi povestesc lui Sam cum Ella a ajuns la mine cu Telepatia din închisoarea ei de pe Anubis, 
explicându-mi faptul că Setrakus Ra se îndreaptă spre Sanctuar. Daniela ascultă si se uită la mine cu 
ochii mari de uimire și cu gura căscată. Când termin cu descrierea locurilor din vis, a profetiilor şi a 
locurilor istorice pe cale de dispariție ale Lorienului, ea îşi scutură capul total vrăjită. 

— Viaţa mea a devenit îngrozitor de ciudată, spune ea, pornind spre ieşirea din vagon. 

— Hei! strigă San în urma ei. Ţi-ai uitat geanta! 

Daniela se uită peste umăr la geantă, apoi spre mine. Nu știu dacă așteaptă permisiunea mea sau 
mă provoacă s-o opresc. Când vede că nu spun nimic, se întoarce și ridică geanta grea cu un icnet. 

— Foloseste-ti Telekinezia, îi spun ca din întâmplare. Va fi un antrenament bun. 

Daniela mă priveşte pentru o clipă, apoi dă din cap si zâmbeşte. Se concentrează, iar geanta 
pluteşte în fata ei. 

— Oricum, ce naiba ai în geanta aia? o întreabă Sam. 

— Banii mei pentru facultate, îi răspunde ea. 

Sam se uită nedumerit la mine, iar eu ridic din umeri. 

Când Daniela ajunge la capătul vagonului, pune geanta deoparte şi deschide ușa cu un zăngănit 
sonor. Se îndreaptă spre pasarela care face legătura cu următorul vagon. Eu si Sam mergem la câțiva 
metri în urma ei. 

— Usurel, usurel, spune Daniela, dar cuvintele nu ne sunt adresate nouă. Geanta ei se întoarce 
înapoi în vagonul nostru, iar eu și Sam suntem nevoiţi să ne dăm din calea ei. Cu ajutorul Telekineziei, 
Daniela ghidează geanta sub o banchetă, parcă încercând s-o ascundă. O secundă mai târziu, paseste 
înapoi prin usa cu mâinile ridicate. Muschii mi se tensionează imediat. Credeam că suntem în siguranță 
aici, în tuneluri. 

Dar nu suntem singuri. 

Un pistol-mitralieră cu o lanternă atașată stă la câţiva centimetri de fata Danielei. O umbră 
încărcată de echipamente voluminoase şi cu vestă antiglont paseste cu prudenţă în vagonul nostru, 
făcând-o pe Daniela să dea înapoi. Observ prea târziu luminile din celălalt vagon — sunt cel puţin zece, 
poate mai multe. O a două lanternă mi se aprinde în ochi si un alt trăgător intră în vagonul nostru. Fără 
să stau pe gânduri, aprind Lumenul care îmi învăluie pumnii. 

— Stai! mă avertizează Sam. Nu sunt mogi. 

Aud o armă cum este armată, probabil ca răspuns la mingile mele de foc. Culoarul vagonului este 
îngust, Daniela îmi stă în drum, iar lanterna care îmi luminează in fata îmi îngreunează vederea. 
Condiţiile nu sunt tocmai ideale. Aş putea să-i dezarmez cu Telekinezia, dar nu vreau să risc descărcarea 
accidentală a vreunei arme în locul acesta strâmt. Mai bine aștept să văd ce au de gând. 

Îmi sting Lumenul, iar soldatul din faţa mea lasă lanterna jos, arma lui fiind acum îndreptată spre 
podea. Poartă cască echipată cu vedere pe timp de noapte. Cu toate acestea, pot spune că e cu doar 
câţiva ani mai în vârstă decât mine.. 

— Tu eşti el, spune soldatul, cu puţină uimire în glas. John Smith. 

Încă nu sunt obișnuit să fiu recunoscut, aşa că îmi ia ceva timp până îi răspund. 

— Așa este. 


Soldatul apucă stația de emisie-receptie de la centură şi vorbeşte in ea. 

— L-am găsit, spune el, fără să mă piardă din ochi. 

Daniela se întinde spre mine si Sam, plimbandu-si privirea de la noi la soldaţii care acum se adună 
mai multi în vagon, aglomerând zona si mai mult. 

— Prieteni de-ai vostri? 

— Nu sunt sigur, îi răspund încet. 

— Guvernul ne iubeşte uneori, alteori nu, îi explică Sam. 

— Grozav! exclamă Daniela. Pentru o clipă, am crezut că au venit să mă aresteze. 

Staţia radio a soldatului prinde viata, o voce cunoscută răsună în vagon. 

— Roagă-i frumos, dar adu-i aici, îi dă ordin femeia. 

Soldatul își drege vocea încurcat, uitându-se la noi. 

— Vă rog să veniţi cu noi. Agent Walker vrea să stea de vorbă cu voi. 


Capitolul 9 (John) 


Soldatii ne grabesc prin tuneluri, spre cea mai apropiata statie de metrou, apoi iesim la lumina 
zilei. Sunt în permanenţă in jurul meu, ca un scut uman. Se poartă de parcă ar fi Serviciul Secret al 
președintelui. Mă las dus ca pe un ostatic, ştiind că pot să-i dobor la cel mai mic sem de probleme. În 
drumul spre Humvee-urile lor blindate nu întâlnim nicio patrulă de mogi şi, curând, străbatem străzile 
pline de dărâmături, rezultatul bombardamentului navei Anubis. 

Ajungem la Podul Brooklyn repede si fără incidente. Pe partea Manhattanului, armata a organizat 
un punct de control bine înarmat — soldaţi cu mitraliere supraveghează strada din spatele unei blocade 
din saci de nisip. În spatele lor, pe trei rânduri, sunt parcate șase tancuri pe pod, cu turelele îndreptate 
spre cer. Elicoptere înarmate cu rachete patrulează pe cer, iar pe râu, nişte nave “solide” sunt gata ne 
intervenţie. Dacă mogadorienii încearcă să intre în Brooklyn, cu siguranţă vor întâmpina ceva rezistenţă. 

— Ai luptat cu multi dintre ei? îl întreb pe soldatul care conduce Humvee-ul când trecem punctul 
de control de pe pod. 

— Nimic de genul acesta, domnule. Deocamdată, inamicul a rămas în Manhattan. Dacă mă 
întrebaţi pe mine, cred ca nu vor să-i supere pe băieții din armată. 

— Domnule, repetă Daniela, ridicând din sprâncene și chicotind. 

— Manhattanul este în mâinile lor, spun, lăsându-mă pe spate si încruntându-mă, încercând să-mi 
dau seama de ce mogadorienii nu şi-au continuat atacul. 

— E ca şi cum Setrakus Ra ar transmite un mesaj, spune Sam repede. Uitaţi ce pot eu să fac. 

— Dacă vor veni, vom fi pregătiți, spune soldatul care ne ascultă discuţia. 

Privind pe fereastră, observ lunetiști ascunși printre stâlpii înalți ai podului, supraveghind prin 
lunete partea de pod dinspre Manhattan. 

Schimb o privire plină de îndoială cu Sam. As vrea să pot crede in acest spectacol al armatei si în 
încrederea soldatului, dar am văzut de ce distrugeri sunt capabili mogii. Singurul motiv pentru care 
Brooklyn mai stă în picioare este pentru că Setrakus Ra îi permite asta. 

Soldatul parchează Humvee-ul undeva în centrul oraşului, locul fiind transformat în zona de 
aşteptare pentru militari. În apropiere sunt corturi, mai multe Humvee-uri și o grămadă de soldați 
înarmați si nerăbdători. Sunt si civili, multi dintre ei murdari si răniți, cărând după ei puţinele bagaje, 
insirati într-o linie dezordonată. În faţă, nişte voluntari de la Crucea Rosie adună informaţii de la 
oamenii epuizați, înainte să le permită urcarea în autobuzele de transport public rechizitionate. 

Escorta noastră observă că mă uit la procesiunea lentă a refugiaților. 

— Crucea Roşie încearcă să tina evidenţa celor strămutați, explică soldatul. Îi evacuăm în Long 
Island, New Jersey, oriunde putem. Îi îndepărtăm de zona de luptă până recuperăm New York-ul. 

Soldatul îi măsoară cu privirea pe Sam si pe Daniela, apoi se uită din nou la mine. Brusc, mi se pare 
că tipul ăsta așteaptă ordine de la mine. 

— Vreti ca cei doi să fie evacuaţi? întreabă soldatul, referindu-se la cei doi tovarăși ai mei. 

— Sunt cu mine, îi spun, iar el dă din cap, acceptând asta fără alte întrebări. 

Daniela se uită la voluntarii care ajută doi bătrâni să urce în autobuz. 

— Au vreo listă pe care aş putea s-o verific sau ceva de genul? Caut... Caut pe cineva. 

Soldatul ridică din umeri, semn că nu este domeniul lui de activitate. 

— Desigur. Ai putea să-i întrebi. 

Daniela se întoarce spre mine. 

— Vreau să... 

— Du-te. Sper s-o găsești. 

Daniela îi zâmbeşte lui Sam, apoi mie, după care se întoarce pe jumătate spre drumul ei. 

— Ăăă, în legătură cu chestia aia cu salvatul lumii, spune a, ezitând. 


— Cauta-ma cand esti gata. 

— Presupunând că voi fi gata vreodată, răspunde Daniela. De cand am plecat din stația de metrou, 
nu a mai spus nimic despre geanta cu banii furati pe care a lăsat-o acolo. 

— Da, eu sunt, o liniştesc. 

Daniela zaboveste putin mai mult, privindu-mă în ochi. Apoi, dând din cap, se întoarce şi aleargă 
spre voluntarii de la Crucea Rosie. 

Sam se uită la mine de parcă aş fi nebun. 

— Tocmai ai lăsat-o să plece? Unul dinte puţinii... Sam se uită la soldatul care aşteaptă răbdător în 
apropiere, neștiind cât de multe ar trebui să spună. 

— Sam, nu pot s-o oblig să ni se alăture. Dar ceea ce i s-a întâmplat... ceea ce ti s-a întâmplat fie..., 
trebuie să existe un motiv. Am credinţa că nu va fi fost pentru nimic. 

— Domnilor, agentul Walker este pe aici, spune soldatul, făcându-ne semn să-l urmăm. 

— Telefoanele mobile mai funcţionează? il întreb când trecem prin tabăra aglomerată. Trebuie să 
dau un telefon. E important. 

— Metodele tradiționale încă nu funcționează, domnule. Inamicul le-a tăiat. Totuşi, e posibil să 
avem ceva funcțional în centrul de comunicaţii, spune soldatul, arătând spre un cort din apropiere, plin 
de activitate. Dar trebuie să vă duc direct la agentul Walker. Dacă permiteti. 

— Dacă permit? 

— Am fost informaţi cu privire la istoricul şi dificultățile dumneavoastră... cu autoritățile, spune 
soldatul, mângâind patul armei. Ni s-a spus să nu ne angajăm în luptă cu dumneavoastră şi nici să vă 
obligăm să faceţi ceva. Parametrii misiunii se limitează la, ăăă, blandete si maleabilitate. 

Dau din cap neîncrezător. Nu cu mult timp în urmă am fost considerat inamic al statului. Acum, 
armata mă tratează ca pe un demnitar din altă tara. 

— În regulă. îi spun, nedorind să-i fac viaţa grea. Du-mă la agentul Walker, apoi ajută-l pe 
prietenul meu Sam să găsească un telefon satelitar. 

Câteva momente mai târziu, merg pe digul de beton cu vedere spre East River si Manhattan. Aerul 
este curat si răcoros, desi încă mai miroase a fum de la incendiile izbucnite in Manhattan. De aici, am o 
vedere clară asupra distrugerilor provocate de mogadorieni. Coloane de fum negru se ridică spre cer 
acolo unde focul încă mai arde. Spaţii libere se văd la orizontul orașului, locuri unde clădirile înalte au 
fost distruse de puternicele tunuri ale navei Anubis. Din când în când, printre clădiri să văd Skimmere; 
mogii patrulează pe străzi. 

Agentul Walker stă singură lângă balustradă, privind spre oraş. 

— Cum m-ai găsit? o întreb când mă apropii, în loc de salut. 

Agentul FBI, care cândva voia să mă aresteze, îmi zambeste. 

— Câţiva supraviețuitori au spus că te-au văzut. Am trimis echipe în zonă. Ne-am gândit să 
începem căutările din zona în care nava de luptă și-a descărcat artileria grea. 

— O decizie bună. 

— Mă bucur că esti în viata, spune ea brusc. 

Părul roşu al lui Walker este prins în coadă. Pare epuizată, are cearcăne la ambii ochi. Este 
îmbrăcată cu fâșul ei de FBI, pantaloni si vestă antiglont militare, probabil împrumutate de la 
contingentul militar care asigură securitatea în zonă. Îşi tine braţul stâng într-o orteză şi are un bandaj la 
cap. 

— Vrei să te vindec? o întreb. 

Drept răspuns Walker priveşte în jur. Deocamdată suntem singuri în micul parc ascuns sub Podul 
Brooklyn. Mă rog, atât cât se poate de singuri într-o bază plină de refugiați. Peluza dealului din spatele 
nostru este aglomerată de corturi improvizate, pline de oameni speriaţi şi răniți. Banuiesc că aceştia sunt 
cei care au refuzat să fie evacuați de Crucea Rosie sau au fost prea răniţi ca să poată pleca. Corturile se 


întind printre blocurile din jur și sunt sigur că multi oameni stau înghesuiți si prin clădirile fantomatice 
din apropiere. Soldati, polițiști şi câțiva medici sunt împrăștiați printre supraviețuitori, păstrând ordinea 
si îngrijind răniții care reprezintă doar o mică parte a miilor de oameni pe care i-am văzu adunaţi în 
apropierea podului. În esenţă, este un haos organizat. 

— Puterile voastre au limite? întreabă Walker, privind o femeie căreia un doctor îi îngrijește braţul 
ars, întinsă în iarba din parc. 

— Da. leri i-am lovit destul de tare. De ce întrebi? 

— Pentru că oricât aş aprecia oferta, avem mii de răniţi aici, John, si vin tot mai multi cu fiecare oră. 
Ai vrea să-ți petreci toată ziua vindecând oamenii? 

Mă uit la oamenii din parc, mulţi dintre ei nu mai au decât iarba de sub ei. Majoritatea se uită la 
mine. Încă nu sunt obişnuit ideea că oamenii știu că sunt Garde. Mă întorc spre Walker. 

— As putea. Ar salva nişte vieți. 

Walker dă din cap şi mă priveşte. 

— Ranitii grav sunt în cortul pentru urgente. Dacă vrei să faci pe Maica Tereza, putem trece pe 
acolo mai târziu. Dar amândoi stim că sunt modalități mai bune de a-ţi petrece timpul. 

Nu răspund, dar nici nu vorbesc despre altă problemă. Walker mormăie ceva și pornește pe dig, 
îndreptându-se spre câteva corturi militare ridicate într-o piață din apropiere. Mai arunc o privire prin 
parc. Dincolo de pod lucrurile par destul de sigure. Însă aici, e nebunie curată. Civili răniţi, soldaţi, 
ofițeri de armată... Nici nu ştiu de unde să încep. S-ar putea ca problema asta să mă depășească. 

— Deci tu eşti şeful aici? o întreb pe Walker, încercând să mă orientez. 

Ea chicoteste. 

— Cred că glumesti, nu? Avem generali cu cinci stele care se ocupă de planul pentru contra- 
ofensivă. CIA și NSA sunt și ei aici, coordonând acțiunea împreună cu cei din Washington, încercând să 
puna cap la cap informaţiile care vin din întreaga lume. Azi după-amiază au avut o videoconferinta cu 
președintele din nu știu ce buncăr asigurat de Serviciul Secret. Eu sunt doar un simplu agent FBI, 
nicidecum șef aici. 

— În cazul ăsta, de ce m-au adus la tine, Walker? Despre ce vrei să vorbim? 

Walker se opreşte si se întoarce spre mine cu mâinile pe solduri. 

— Din cauza istoricului nostru, a relaţiei noastre... 

— Aşa îi spui? 

— Am fost numită legătura ta, John. Contactul tau. Tot ce ne poţi spune despre mogadorieni, 
despre tactica lor, despre invazia asta..., totul trece prin mine. De asemenea, orice solicitare ai de făcut 
forțelor armate ale SUA... 

Las să-mi scape un râs sonor, fără pic de umor. Mă întreb unde sunt cazaţi generalii ăştia. Mă uit la 
corturile din jur, căutând unul mai răsărit decât celelalte. 

— Fără supărare, Walker, dar nu am nevoie de tine ca intermediar. 

— Nu depinde de tine, spune ea, reluându-și plimbarea pe dig. Trebuie să înţelegi că oamenii din 
conducere, preşedintele, generalii lui, ce a mai rămas din cabinet..., oamenii ăştia nu sunt ProMog. Când 
mogii au intrat în contact cu ei, am fost la un pas de o glorioasă lovitură de stat din cauza nenorocitilor 
ProMog care pledau pentru a ne preda. Din fericire, cu Sanderson scos din peisaj... 

— Ia stai asa... Ce s-a întâmplat cu el? În timpul luptei cu Setrâkus Ra, am pierdut urma 
Secretarului Apărării. 

— Nu a reușit, răspunde ea, încruntându-se. Am avut destui oameni în Washington pentru a scăpa 
de cât mai mulți trădători. Cel puţin cei pe care îi știam. 

— Deci tu spui că majoritatea ProMog au dispărut si am rămas cu... 


— ...Un guvern fracturat, care a fost ţinut într-un întuneric total. Invazia asta, idea cu extratereștrii 
din spaţiu care ne atacă... Totul este nou pentru ei. Au acceptat faptul că lupti de partea noastră, dar tot 
un extraterestru esti. 

— Nu au încredere în mine, îi spun, neputându-mi ascunde amărăciunea din glas. 

— Majoritatea nu au încredere unii în ceilalți. Oricum, nici tu nu ar trebui să ai încredere în ei, îmi 
spune Walker explicit. Membrii cunoscuţi ai ProMog au fost arestaţi, uciși ori sau dat la fund. Dar asta 
nu înseamnă că am pus mâna pe toți. 

— Deci mai bine rămân cu diavolul pe care îl cunosc, nu? 

Îşi deschide braţele larg, nu pentru a mă imbratisa, evident. 

— Exact. 

— In regula, uite prima mea solicitare, intermediarule. Anubis — nava de lupta care a plecat din 
New York azi dimineaţă — îl are la bord pe Setrakus Ra și se îndreaptă spre Mexic... 

— Oh, bravo, mă întrerupe Walker. O să le placă asta. O ameninţare mai putin în spaţiul aerian al 
SUA. 

— Trebuie să ridice de la sol toate avioanele de luptă, să adune toţi soldaţii, dronele, tot ce au. Se 
îndreaptă spre un loc cu puteri imense, un loc loric. Nu ştiu ce vrea să facă Setrâkus Ra, dar ştiu sigur că 
o să fie foarte rău dacă ajunge acolo. Trebuie să luptăm pentru locul acela. 

Pe măsură ce vorbesc, chipul lui Walker se întunecă tot mai mult. Deja îmi dau seama că n-o să-mi 
placă ce îmi va spune. Mă conduce pe dig, peste un petic de iarbă şi se opreşte în fata unui cort putin 
mai îndepărtat de celelalte. 

— Un atac direct nu se va întâmpla, îmi spune. 

— De ce dracu' nu? 

— Sediul meu, îmi zice, împingând folia de la intrarea în cort. Hai să vorbim înăuntru. 

În cortul lui Walker este un pat pliant nefolosit, o masă aglomerată şi un laptop. Mai văd o hartă a 
orașului New York străbătută de linii roșii — dacă m-ar pune cineva să ghicesc, aş spune că liniile 
reprezintă traseul străbătut de Anubis în timpul atacului de ieri. Walker scoate o a doua hartă de sub cea 
a oraşului New York, de data asta e harta lumii. Câte un ”X” negru este trasat peste fiecare oraş mare — 
New York, Washington, Los Angeles, dar şi alte oraşe îndepărtate ca Londra, Moscova și Beijing. Sunt 
mai mult de douăzeci de orașe marcate. Walker bate cu degetul în hartă. 

— Aceasta este situația, John. Fiecare ”X” reprezintă o navă de luptă de-a lor. Ştii cum poate fi 
doborâtă o chestie de-asta? 

— Nu încă. Nu am încercat. 

— Forţele aeriene au încercat ieri. Nu a mers bine. 

— l-am văzut zburând. Ştiu că nu au reuşit. 

— Au avut succes împotriva navelor mai mici, dar de Anubis nu s-au apropiat. După atacul 
chinezilor, forțele aeriene s-au răzgândit. 

— Adică? 

— La câteva ore după atacul din New York, chinezii au declanșat “fericirea”. Probabil s-au gândit 
că următorul atac va fi asupra lor. Au lansat o mică bombă nucleară asupra navei de deasupra 
Beijingului. 

— Şi? 

— Zeci de mii de victime nevinovate. Nava de luptă... la locul ei pe cer, neatinsă. Au un fel de scut 
sau ceva. Savantii chinezi spun că este nu fel de scut electromagnetic. Sătui să tot trimită avioane de 
luptă, au paraşutat trupe direct pe nava de luptă. Tipii nu au supravieţuit la contactul cu scutul. 

Îmi amintesc de câmpul de forță care înconjura baza mogadoriană din Virginia de Vest. Șocul 
atingerii a fost suficient să mă doboare și să-mi fie rău câteva zile. 

— Am mai trecut prin câmpul lor de forţă. La propriu. 


— Si cum l-ai întrerupt? 

— Nu l-am întrerupt niciodată. 

Walker se uită la mine cu uimire. 

— Şi eu care îmi făceam speranțe. 

Ma uit din nou la harta lui Walker, neîncrezător. Fiecare ”X” mi se pare o luptă pe care nu ştiu cum 
s-o câștig. 

— Douăzeci si cinci de orașe atacate. Nu ai nicio veste bună, agent Walker? 

— Doar asta. Asta este vestea bună. 

Ridic din sprâncene şi mă uit la ea nedumerit. 

— Unele orașe, cum ar fi Londra sau Moscova, au trimis trupe să lupte împotriva mogilor. Dar nu 
s-au confruntat cu nimic din ce este aici sau in Beijing. Fără bombardament, fără monștri dezlantuiti, de 
parcă mogii s-ar purta frumos cu ei. Si mai sunt unele orașe, precum Paris și Tokyo, unde nu s-a dat 
nicio luptă. Deloc. Orașele astea, practic, nu sunt atacate. Navele de luptă si navele-cercetasi controlează 
spaţiul aerian, dar în afară de asta nu există niciun mog pe teren. În plus, nava aia care zbura deasupra 
noastră azi dimineață, s-a dus de parcă nici n-ar fi fost. Unii ar spune că nu vor să lupte cu noi. Poate ca 
e vorba despre o neînțelegere cu extratereștrii și nu ar fi trebuit să-i atacăm din prima. 

— N-a fost nicio neînțelegere, îi strig. 

— Ştiu. Dar oamenii din lumea toată, ceea ce au văzut... 

— Setrăkus Ra transmite un mesaj. Chiar dacă este în avantaj, nu vrea o luptă prelungită. Vrea să 
înspăimânte omenirea, care apoi să i se supună. Vrea să ne predăm. 

Walker dă din cap si trece la laptop. Tastează o serie de parole, ceea ce nu-i chiar uşor de făcut, 
având în vedere faptul că scrie cu o singură mână, apoi deschide un videoclip criptat. 

— Ai mai multă dreptate decât banuiesti. zice Walker. Nu se ştie exact cum au reuşit, dar acest 
videoclip a ajuns, prin canalele sigure, pe mail-ul președintelui. Alți lideri mondiali cu care am vorbit, 
au spus că au primit același lucru. 

Walker dă clic pe butonul Play si pe ecran apare imaginea in HD a lui Setrakus Ra. Sângele mi se 
răceşte în mine când îi văd pielea palidă, ochii negri şi goi, cicatricea vânătă de la gât şi felul în care 
zambeste la cameră. Este acelaşi zâmbet pe care îl avea când m-a aruncat în East River. Setrakus Ra sta 
pe scaunul de comandă de la bordul navei Anubis — îmi amintesc că am văzut acest scaun când am 
vizitat nava împreună cu Ella. În spatele lui, peste umăr, printr-o fereastră imensă din tavan până în 
podea, se vede orașul New York. Soarele răsare, orașul este în flăcări. Nu mă îndoiesc că a ales 
intenţionat această priveliște. 

— Lideri respectaţi ai Pământului, începe Setrăkus Ra, cuvintele elegante sunând ca un huruit. Mă 
rog ca acest mesaj să vă găsească cu mintea deschisă după evenimentele nefericite din New York si 
Beijing. Totul s-a întâmplat cu mare reţinere și numai după o încercare de asasinat din partea a doi 
teroriști extratereștri, fiind nevoit să folosesc o mică parte din forța mogadoriană împotriva popoarelor 
voastre. 

— Apropos, sunteţi teroriști extratereștri, îmi spune Walker. 

— Mda, am înţeles asta. 

— În ciuda acestor circumstanţe, oferta mea de pace și de a arăta omenirii calea progresului 
mogadorian rămâne valabilă, continuă Setrâkus Ra. Aș fi un nimeni dacă nu aș putea ierta. În timp ce 
oraşele New York şi Beijing vor rămâne sub controlul forțelor mele, ca să nu uite nimeni ce se întâmplă 
atunci când fiarele mușcă mâna ce le-a fost întinsă cu blandete, celelalte oraşe deasupra cărora sunt 
poziționate navele mele nu au de ce să se teamă. Cu condiţia ca aceste oraşe să se predea generalilor mei 
în următoarele patruzeci şi opt de ore. 

— Sper că nu au mușcat rahatul ăsta, nu? îi spun lui Walker, arătând cu capul spre videoclip. 

— Stai, că nu s-a terminat, îmi arată ea spre ecran. 


— In plus, zice Setrăkus Ra amenintator, cred că guvernul SUA îi adăposteşte pe teroristii lorici 
cunoscuti sub denumirea de Garzi. Continuarea sustinerii acestor suflete ratacite va fi considerata un act 
de război declarat. Cand va veni momentul predării, teroristii trebuie să ajungă la mine pentru a evita 
procesul costisitor şi dureros de înrădăcinare a acestora. De asemenea, înțeleg că unii oameni au suferit 
mutații genetice provocate de acești Garzi, iar acum manifestă anumite abilități nenaturale. Aceşti 
oameni trebuie să-mi fie predati pentru a primi tratament. 

— Despre ce mutații vorbeşte? mă întreabă Walker. Alte baliverne? 

Nu îi răspund. În schimb, îmi întorc privirea de la laptop spre agentul Walker, chiar dacă Setrakus 
Ra încă mai vorbeşte. 

— Aveţi patruzeci si opt de ore să vă predati, sau va trebui să scap omenirea de conducătorii ei 
dobitoci si sa vă eliberez orașele prin forţă... 

Videoclipul se oprește si Walker se întoarce spre mine. Deja sunt pregătit cu o minge de foc care 
pluteşte deasupra palmei mele. 

— Oh, Isuse Hristoase, John, strigă ea, îndepărtându-se de focul meu. 

— De-asta m-ai adus aici? îi strig, amenintand-o. Prietenii mei sunt în siguranță? 

Mă aştept ca vreun grup de soldaţi să dea buzna și să încerce să mă aresteze, aşa că stau cu un ochi 
pe ieşirea din cort, spre care mă și îndrept. 

— Crezi că ţi-am arătat asta ca preambul al unei ambuscade? Calmează-te. Esti în siguranţă. 

Mă uit la Walker pret de câteva secunde. În acest moment, nu prea am de ales decât să am 
încredere în ea, mai ales dacă alternativa este să lupt cu o întreagă armată. Dacă guvernul voia să mă 
predea lui Setrăkus Ra ca gest de bunăvoință, probabil că asta s-ar fi întâmplat deja. Îmi sting focul din 
palmă si mă incrunt la Walker. 

— Deci, este adevărat? mă presează Walker să răspund. Ceea ce a spus Setrakus Ra, că oamenii 
manifestă abilități nenaturale? Asta înseamnă că acei oameni au primit Mosteniri? 

— Eu... 

Nu sunt sigur cât de mult ar trebui să-i spun lui Walker. Mi-a spus că sunt în siguranţă, dar nu cu 
mult timp în urmă m-a urmărit în toată tara. Chiar dacă susține că oamenii ProMog au fost curăţaţi, încă 
mai sunt unii care lucrează împotriva noastră. La naiba, tocmai mi-a spus să nu am încredere în guvern. 
Ce s-ar întâmpla dacă în lume ar exista noi Garzi, iar un Secretar al Apărării, precum Sanderson, ar 
ajunge la ei înaintea noastră? Si as putea, oare, să-i predau pe Sam si Daniela lui Walker? Nu pot să-i 
spun nimic din toate astea. Nu până nu-mi dau seama dacă totul este în regulă. 

— Walker, nu ştiu despre ce dracu' vorbeşte nenorocitul, îi spun după o clipă. Va spune orice ca 
să-şi atingă scopul. 

Cred că şi-a dat seama că îi ascund ceva. 

— Ştiu că e greu de acceptat, ținând cont de istoricul nostru, dar sunt de partea ta, îmi spune 
Walker. La fel și SUA, deocamdată. 

— Deocamdată? Ce vrea să însemne asta? 

— Înseamnă că nimeni nu vrea să se predea maniacului extraterestru care a bombardat orașul New 
York. Dar dacă începe să bombardeze mai multe oraşe și nu reușim să ripostăm cu succes? Lucrurile s-ar 
putea schimba. Din cauza asta nu va fi acceptată cererea ta pentru o operațiune militară în Mexic. În 
primul rând, nu ai șanse împotriva navei de luptă. În al doilea rând, cea mai inteleapta idee, în acest 
moment, este să nu vă ajutăm pe fata. 

— Își asigură pariurile, îi spun, neputând să-mi ascund un zâmbet. În caz că decid să se predea. 

— Preşedintele spune că, în acest moment, toate opțiunile sunt deschise. 

— Renuntarea nu este o opţiune. Am văzut... Pentru omenire, nu se va termina bine. 

Nu mă pot abtine să nu mă gândesc la viziunea Ellei despre viitor, viitor în care Mostenirile nu vor 
cântări prea greu dacă Walker este hiper-practică. 


— Mda, amândoi stim asta, John. Dar ce te faci cand Setrakus Ra va începe să ucidă civili, iar tot ce 
va vrea la schimb vei fi tu si ceilalti Garzi? Acestea vor fi actiuni pe care presedintele va fi obligat sa le ia 
in considerare. 

Ma întorc, deschizând copertina cortului pentru a privi afară, intrebandu-ma unde este Sam cu 
telefonul acela satelitar. Pe lângă asta, nu vreau ca Walker să mă vadă sufocat de panică. Nu ştiu ce să 
fac. Dacă trece timpul limită si Setrakus Ra începe să bombardeze un alt oraș, ar trebui să las să se 
întâmple asta? Să lupt? În acest caz, ce fac în privinţa atacului iminent asupra Sanctuarului? Și cum 
rămâne cu Nouă si Cinci despre care nu mai știu nimic? Sunt prea multe probleme de care trebuie să tin 
cont. 

— John? 

Încet, mă întorc spre Walker, asigurându-mă că pe chip păstrez o expresie neutră. Chiar si așa, cred 
că a detectat ea ceva, pentru că traversează cortul si se postează in fata mea. Cu mâna cea bună ma 
prinde de umăr şi sunt surprins că am lăsat să se întâmple asta. În ochii lui Walker ce citește teamă 
amestecată cu o determinare sinucigasa. Am mai văzut privirea asta la prietenii mei, chiar înainte de a se 
arunca într-o luptă pe care nu ştiau dacă o vor putea câştiga. 

— Trebuie să-mi spui cum rezolvăm asta, îmi spune Walker, cu voce tremurândă. Spune-mi cum 
putem câştiga acest război în mai putin de patruzeci si opt de ore. 


Capitolul 10 (Sase) 


— Cum merge? 

Adam sare în sus când pun mâna pe umărul lui si îl întreb despre progresul făcut. Sta la un banc 
de lucru unde mogii isi modificau armele in încercările lor inutile de a dobori scutul de forță al 
Sanctuarului. A curățat de pe banc toate prostiile mogilor și le-a înlocuit cu tot felul de piese mecanice. 
Piesele nepotrivite provin de la Skimmerele defecte care zac prăfuite pe pistă, altele sunt scoase de la 
motoare sau din consolele de bord cu ecran tactil. Printre piese se numără si alte ciudatenii— bateria de 
la o lampă cu halogen, un blaster, stricat si o carcasă de laptop. Toate aceste lucruri au fost îndoite, 
deformate sau ciocănite de Adam în încercarea de a înlocui conductele distruse ale navei noastre, 
folosindu-le ca piese de schimb. 

— Tie cum fi se pare că merge? îmi răspunde, încruntându-se la aparatul de sudură pe care tocmai 
se pregătea să-l aprindă. Nu sunt inginer mecanic, Şase. Totul se rezumă strict la montat şi verificat 
erori. Până acum, erori sută la sută. 

Soarele a urcat deasupra junglei încingând pista de aterizare, ca să nu mai vorbim de umiditatea 
lipicioasa de aici. Tricoul lui Adam e deja ud de la transpiratie, pielea lui palidă de pe gat a devenit roză. 
Îmi las mâna pe umărul lui până scoate un oftat şi se întoarce spre mine. Ochii lui intunecati sunt umezi, 
iar în jurul lor s-au format cercuri gri. 

— Nu ai dormit, îi spun, ca o constatare. A muncit toată noaptea, ciocănind şi blestemând, 
întrerupându-mi adesea puţinele ore de somn agitat din cabina Skimmerului. Singurele momente când 
se oprea, au fost cele în mergea să-l verifice pe Praf, a cărui stare de paralizie nu s-a schimbat. Poate că 
nu sunt expertă în biologia mogadoriană, dar eram sigură că toți aveţi nevoie să faceți asta. 

Adam își dă din ochi o suvita de păr, încercând să se concentreze pe mine. 

— Da, Şase, dormim. Când momentul este prielnic. 

— Ai de gând să te epuizezi? La ce vei mai fi bun după aceea? 

Adam se încruntă la mine. 

— Voi fi bun la acelaşi lucru ca acum, spune el, uitându-se la piesele din fata lui. Te aud Șase. Sunt 
bine. Lasă-mă să-mi continui treaba. 

De fapt, mă bucur că Adam este atât de devotat muncii sale. Doar că nu vreau să-l văd suferind. 
Avem nevoie disperată să plecăm din Mexic. Încă nu avem nicio veste de la John. Mă tem că ratăm 
războiul. 

— Măcar mănâncă ceva, îi spun, rupând o banană de pe ciorchinele cules dintr-un copac din 
apropiere şi punându-i-o în mână. 

Se uită la babană un timp. Aud stomacul lui Adam ghiorăind. Nu ne-am luat mâncare la noi— 
când am venit la Sanctuar, nu ştiam ce ne aşteaptă, dar cu siguranţă nu știam că vom rămâne blocaţi aici. 
Nu am adus proviziile necesare pentru un sejur prelungit. 

— Ştii, Nouă avea niște pietre în Cufărul lui, pietre pe care, dacă le băgai în gură, iti dădeau toate 
substanţele nutritive ale unei mese, îi spun lui Adam, decojindu-mi banana. Foarte scârbos, dacă stai să 
te gândeşti la locul unde le-a ţinut și de câte ori le-o fi folosit. În momentul acesta îmi doresc să nu le fi 
aruncat în fântâna din Sanctuar. 

Adam zâmbeşte și se uită spre templu. 

— Poate ar fi bine să te întorci să s-o rogi frumos să ti le dea înapoi. Sunt sigur că chestia aia din 
energie nu vrea pietrele pe care le-a supt Nouă. 

— Poate ar trebui să-i cer un motor nou, dacă tot mă duc. 

— N-ar fi rău, îmi răspunde Adam, înghițind restul de banană în grabă. Șase, o să plecăm de aici, 
nu-ți face griji. 


Mai pun o banana pe bancul de lucru si il las pe Adam sa-si vada de treaba. Traversez pista, 
indreptandu-ma spre locul unde Marina sta turceste in iarba, cu fata indreptata spre Sanctuar. Nu sunt 
sigura daca mediteaza sau se roaga, dar sta acolo de dimineata si nu s-a miscat de cand am plecat in 
junglă dupa mâncare. 

Aș vrea să cred că este un accident faptul că drumul meu către Marina trece pe lângă Skimmerul 
unde este legată Phiri Dun-Ra, dar nu este. Am legat-o în mijlocul taberei si toți suntem cu ochii pe ea. 
Vreau ca femeia mogadoriană să spună ceva, să-mi dea un motiv. Nu mă dezamageste. 

— Stii că va eşua. 

— Ai spus ceva? o întreb, oprindu-mă și întorcându-mă încet spre ea. Deşi am auzit-o foarte clar pe 
Phiri Dun-Ra. 

Prizonierul nostru mogadorian îmi zambeste plină de furie, cu dinţii plini de sânge uscat. Are 
ochiul drept umflat. I-am făcut asta seara trecută. După ce am aflat despre invazia mogadoriană, brusc 
m-am simţit sătulă de faptul că se tot împiedica si cădea. Asa că am pocnit-o. Nu sunt tocmai mândră că 
am lovit un mogadorian legat, dar m-am simţit bine. În realitate, cred că i-aş mai fi tras câteva dacă nu 
intervenea Marina. Pumnii mei se strâng din nou. Vreau să lovesc ceva. Îmi trebuie doar un motiv. 

— M-ai auzit, fetito, răspunde ea, arătând cu bărbia spre Adam. Phiri Dun-Ra vorbeşte suficient de 
tare încât sunt sigură că el o poate auzi. Adamus Sutekh va eşua, așa cum face mereu. Vezi tu, eu îl 
cunosc de mai mult timp decât tine. Ştiu ce dezamăgire permanentă a fost pentru tatăl său. Pentru 
poporul nostru. Nu e de mirare că a devenit un trădător. 

Mă uit peste umăr la Adam. El se preface că nu o aude pe Phiri Dun-Ra, dar mâinile lui s-au oprit 
din lucru și umerii i s-au strâns. 

— Vrei să te pocnesc din nou? o întreb pe Phiri Dun-Ra, făcând un pas spre ea. 

Se gândește pentru o clipă, apoi continuă. 

— Deşi, hmm... tocmai mi-am amintit ceva. Am auzit de priceperea tânărului Adamus la capitolul 
“talent tehnic”. E ciudat că nu a reușit să repare niciuna dintre aceste nave, mai ales cu tot echipamentul 
pe care îl are la dispoziţie. 

Mă uit din nou la Adam. Acum este întors, privind-o pe Phiri Dun-Ra cu o expresie confuză pe 
fata. 

— Ma intreb daca nu face asta cu un scop anume, spune Phiri Dun-Ra. Poate ca acum, cand 
Progresul Mogadorian s-a dovedit inevitabil, el crede ca prin a va tine pe voi aici va castiga bunavointa 
Liderului lubit si se va putea întoarce la poporul sau real... Sau poate că este mult prea las pentru a 
putea infrunta bataliile deja pierdute ce vor urma. 

Adam trece pe lângă mine ca un abur, se opreşte in fata lui Phiri Dun-Ra si îi smuceste capul pe 
spate. Ea încearcă să-l muște, dar Adam este prea rapid. 

— Moartea vine după tine, Adamus Sutekh! După voi toţi! reuşeşte ea sa strige, înainte ca Adam 
să-i înfunde o cârpă în gură. Apoi Adam pune mâna pe o bucată de conductă și o lovește pe Phiri Dun- 
Ra peste fata. Respirația ei devine sacadată şi pufneste furioasă, ochii ei de mogadorian atintindu-se 
asupra lui Adam cu venin. 

Marina s-a ridicat în iarba din fata Sanctuarului ca să privească scena. E putin incruntata. 

Adam stă deasupra lui Phiri Dun-Ra, cu dinţii inclestati, cute întunecate incretindu-i fata. Are o 
privire de ucigaș, o privire pe care am văzut-o pe fețele multor mogadorieni, de cele mei multe ori 
înainte ca aceștia să încerce să mă omoare. 

— Adam..., îl avertizez. 

Adam se întoarce brusc spre mine înfruntându-mă, dar încearcă să se controleze. Trage adânc aer 
în piept. 

— Tot ce a spus este o minciună. Totul. 

— Ştiu. Ar fi trebuit să-i astupăm gura mai devreme. 


Adam mormăie ceva si se întoarce la bancul de lucru, ţinând privirea în pământ când trece pe 
lângă mine. E clar ca Phiri Dun-Ra ştie cum să-l scoată din minţi. Pe toți, de fapt. Ei bine, cu excepţia 
Marinei. Știu că vrea să ne destrame grupul, dar asta nu va funcţiona. Cât de proastă mă crede? 
Întotdeauna voi asculta cuvântul unui mogadorian căruia i s-a permis să treacă prin câmpul de forță al 
Sanctuarului și nu al unuia care a încercat să ne arunce în aer cu o bombă. 

Odată încăierarea terminată, Marina se așază din nou în iarba din fata Sanctuarului. Mă așez lângă 
ea, privind păsările viu colorate care zboară prin jurul templului antic. 

— Dacă ar fi încercat s-o ucidă, l-ai fi oprit? mă întreabă Marina după un moment. 

Ridic din umeri. 

— Este o mogadoriana. Unul dintre cei mai nenorociti pe care i-am întâlnit vreodată. lar asta spune 
multe. 

— E altceva când este în focul luptei, zice Marina. Dar când este legată..., nu este la fel ca 
războinicii cu care ne-am confruntat de atâtea ori. Ea este la fel ca Adam, un neaoș. Când mi-am folosit 
Mostenirea ca să-l vindec, oprindu-i dezintegrarea, am simţit... Am simțit viata în el, nu foarte diferită 
de a noastră. Mă tem că la fel vom deveni și noi, dacă acest război va continua. 

Poate că sunt prea obosită, şi sigur sunt prea stresată din cauza situaţiei în care ne aflăm, dar 
moralul Marinei începe să scadă. Când îi răspund, vocea mea sună mai dur decât mi-aș fi dorit. 

— Si ce dacă? Acum ai devenit pacifistă? În urmă cu câteva zile l-ai înjunghiat pe Cinci în ochi cu 
un pumnal de gheaţă. El este ca noi, cu mult mai mult decât este Phiri Dun-Ra, și amândoi au răutate în 
ei. 

— Da, l-am înjunghiat, spune Marina, trecându-și mâna peste firele de iarbă. Si o regret. Sau, mai 
bine zis, îmi pare rău pentru cât de putin regret simt. Intelegi ce vreau să spun? Trebuie să avem grijă să 
nu devenim ca ei. 

— Cinci a meritat-o, îi spun, cu vocea mai liniștită. 

— Poate, admite Marina si, în cele din urmă, mă priveşte. Mă întreb ce va mai rămâne din noi dupa 
ce toate astea se vor fi terminat. Ce vom fi. 

— Dacă va mai rămâne ceva din noi. Un mare dacă, în momentul acesta. 

Marina zâmbeşte trist. Îşi întoarce privirea spre Sanctuar. 

— Azi dimineață am intrat în templu, înainte ca soarele să se ridice. M-am întors la fântâna din 
care a ieşit energia lorică. 

O studiez cu atenţie pe Marina. În timp ce eu dormeam, ea urca toate aceste trepte ca să se întoarcă 
în camera subterană a Sanctuarului. Fântâna de piatră din care a ieşit entitatea, harta strălucitoare a 
Universului... As fi vrut să obțin mai multe răspunsuri din acel loc. 

— Ai găsit ceva util? 

Ea ridică din umeri. 

— E încă acolo. Entitatea. Pot s-o simt răspândindu-se peste tot în Sanctuar, desi nu ştiu în ce scop. 
Încă mai văd strălucirea din adâncul fântânii. Dar... 

— Sperai să primeşti nişte sfaturi? 

Marina dă din cap, chicotind uşor. 

— Speram că ne va călăuzi. Speram că ne va spune ce să facem în continuare. 

Nu mă surprinde că entitatea care trăieşte în Sanctuar, aparent sursa puterilor noastre, nu a apărut 
la a doua vizită a Marinei. Când am întâlnit prima dată entitatea, mi s-a părut că se distrează pe seama 
noastră — s-a bucurat că am trezit-o, desigur, dar nu s-a grăbit să ne ajute să câștigăm războiul 
împotriva mogadorienilor. Îmi amintesc că în timpul conversatiei noastre a spus ceva; că îşi dă darurile 
unei specii, nu judecă și nu ia partea nimănui, nici măcar pentru propria-i apărare. Cred că deja am 
primit destul ajutor din partea entității. Păstrez acest gând pentru mine, nedorind s-o descurajez pe 


Marina sau să-i zdruncin credința care pare s-o tina întreagă, chiar dacă asta îi creează unele probleme 
morbide la care, sincer, nu cred că vreau să mă gândesc. 

— Am stat aici și m-am rugat pentru situaţia noastră, continua Marina. Presupun că este o prostie 
să speri la vreun semn. Dar nu știu ce altceva să mai fac. 

Înainte să-i pot răspunde, un sunet strident se aude din spatele nostru. Prima dată am crezut că 
sunetul vine de la încercările lui Adam de a construi o nouă conductă. Dar zgomotul este prea aproape. 
Vine de undeva de lângă noi. Marina îmi zambeste, cu ochii plini de încântare. Inima începe să-mi bata 
cu putere când îmi dau seama ce se întâmplă. Poate că rugăciunile Marinei au funcţionat. 

— Şase? Nu ai de gând să răspunzi? 

Chestia asta a fost tăcută pentru atât de mult timp încât am uitat cum sună telefonul nostru 
satelitar. Sar în sus, scoțând telefonul de la spatele pantalonilor. Marina stă lângă mine, înclinându-și 
capul ca să asculte, iar Adam aleargă spre noi. O simt pe Phiri Dun-Ra urmărindu-ne, dar o ignor. 

— John? 

Se aude un păcănit, telefonul se conectează și, printre tiuituri şi interferenţe, aud o voce cunoscută. 

— Șase? Sunt Sam! 

Un zâmbet larg se întinde pe fata mea. Cand am răspuns, am auzit usurarea din vocea lui Sam. 

— Sam! Vocea îmi tremură putin, dar sper că nu isi dă seama de asta din cauza interferentelor. De 
fapt, nici nu îmi pasă. Marina mă prinde de braţ, zâmbind mai tare decât mine. Eşti bine? îl întreb pe 
Sam, cuvintele iesindu-mi pe jumătate ca întrebare, pe jumătate ca exclamatie. 

— Sunt bine. 

— Şi John? 

— Şi John e bine. Suntem într-o tabără militară în Brooklyn. Ne-au împrumutat două telefoane 
satelitare si John vorbeşte pe celălalt cu Sarah. 

Nu mă pot abtine să nu-mi dau ochii peste cap. 

— Normal că vorbeşte cu ea. 

— Unde sunteţi? Toată lumea este bine? întreabă Sam. Lucrurile au luat-o razna. 

— Suntem bine, dar... 

Înainte să-i pot spune despre situaţia noastră, Sam mă întrerupe. 

— Șase, s-a întâmplat ceva acolo? În timp ce erati în Sanctuar? Cum ar fi, de exemplu..., ati apăsat 
vreun buton pentru Moşteniri sau aşa ceva? 

— Nu era niciun buton, îi spun, schimbând priviri cu Marina. Am întâlnit o... nu ştiu ce era... 

— Lorien în persoană, spune Marina. 

— Am întâlnit o entitate, îi spun lui Sam. A spus niște chestii ciudate, ne-a mulțumit că am trezit-o, 
apoi... aaa... 

— S-a împrăștiat peste tot Pământul, termină Marina în locul meu. 

— Oh, bună, Marina, o salută Sam distras. Ascultă, cred că entitatea asta a voastră s-a... ăăă... 
împrăștiat în mine. 

— Sam, ce dracu’ vrei să spui cu asta? 

— Am Mosteniri. În vocea lui se simte un amestec puternic de emoție şi mândrie, încât mi-e 
imposibil să nu mi-l imaginez pe Sam umflandu-si pieptul, crezând că i s-a întâmplat asta imediat dupa 
ce ne-am sărutat prima oară. Ei bine, doar Telekinezie. Asta mereu apare prima, nu? 

— Ai Mosteniri? exclam, uitându-mă la ceilalți cu ochii mari. Marina mă strânge si mai tare de 
braţ, privind spre Sanctuar. Adam se uită cu atenţie la mâinile lui mari, probabil întrebându-se dacă 
Moștenirea lui a evoluat. 

— Și nu sunt singurul, continuă Sam. Ne-am întâlnit cu o fată din New York, care are și ea puteri. 
Cine ştie câți Garzi or mai fi în lume? 


Îmi scutur capul, încercând să diger toate aceste informaţii. Încep si eu să mă holbez la Sanctuar, 
gândindu-mă la entitatea ascunsă acolo. 

— A funcţionat, spun încet. La naiba, a funcționat! 

Marina se uită la mine cu lacrimi în ochi. 

— Suntem acasă, Şase. Ai adus Lorienul aici. Am schimbat lumea, îmi spune ea. 

Totul pare grozav, dar încă nu sunt gata să sărbătoresc. Încă suntem blocaţi în Mexic. Războiul nu 
s-a terminat. 

— Entitatea aia nu ţi-a dat si o listă cu noii Garzi, nu? întreabă Sam. Vreun indiciu cum să-i găsim? 

— Nicio listă. Nu sunt sigură, dar judecând după conversaţia cu entitatea, totul pare aleatoriu. Ce 
se întâmplă acolo? îl întreb pe Sam, ducând conversaţia spre luptele de la care am lipsit. Am auzit de 
atacul asupra New York-ului... 

— E de rău, Şase. Şi Manhattanul este în flăcări. Nu știm unde este Nouă; e pe undeva pe acolo. 
Voi unde sunteţi? Ne-ar fi de mare folos ajutorul vostru. 

Îmi dau seama că nu am reușit să-i spun lui Sam toată povestea despre situaţia noastră. 

— Au fost nişte mogi care păzeau Sanctuarul. Ne-am ocupat de ei, mai puţin de unul. În timp ce ne 
aflam în Sanctuar, nemernica a pus pe butuci toate navele. Suntem blocaţi aici. Credeţi că-i puteți 
convinge pe noii voştri prieteni din armată să ne trimită un avion? Trebuie să ne luați de aici. 

— Ia stai... Încă mai sunteți în Mexic? La Sanctuar? 

Nu-mi place teama din vocea lui Sam. Ceva nu este în regulă. 

— Sam, ce s-a întâmplat? 

— Trebuie să plecaţi de acolo. Setrakus Ra se îndreaptă spre voi cu nava aia imensă de luptă. 


Capitolul 11 (John) 


La câteva minute dupa ce Walker mi-a spus că am patruzeci si opt de ore să câștig războiul, doi 
soldaţi îmbrăcaţi complet în armuri si un civil de vârstă mijlocie au intrat în cortul ei cu o tabletă. 
Doreau să-i raporteze urgent despre o înregistrare făcută de un civil cu tableta în această dimineață. Nu 
le acord prea multă importanță — urechile îmi tiuie, inima îmi bate cu putere. Simt că noii veniţi se uită 
la mine pe furiș, de parcă aș fi o corcitură între o vedetă și un unicorn. Asta nu mă ajută împotriva 
senzatiei că pereții cortului vin peste mine. 

Cred că am un atac de panică. 

Walker se uită la mine şi ridică mâna, întrerupându-i pe soldați. 

— Haideţi să ieşim puţin, domnilor. Am nevoie de aer proaspăt. 

Walker îi scoate pe cei trei bărbaţi din cortul ei și îi urmează, oprindu-se la ieșire. Se uită înapoi la 
mine și face o grimasă, de parcă ar suferi. Știu că ar vrea să spună ceva reconfortant sau încurajator, dar 
mai știu și că, pur şi simplu, nu e antrenată pentru a spune chestii de genul acesta. 

— la o pauză de câteva minute, spune ea blând, iar asta este cea mai tare empatie pe care am 
primit-o vreodată de la ea. 

— Sunt bine, îi răspund brusc, desi nu mă simt bine deloc. Nu pot să mă misc din loc si abia mă 
chinui să respir. 

— Desigur, ştiu că esti bine, îmi zice Walker. Doar că..., nu știu, ai avut douăzeci si patru de ore 
crunte. la o pauză. Mă întorc în câteva minute. 

După ce iese Walker, imediat mă prabusesc în scaunul din fata laptop-ului ei. Nu am timp de 
pauză. Sunt prea multe de făcut. Totuşi, corpul meu nu mă ajută. Nu e vorba de epuizarea pe care am 
simtit-o ieri — e altceva. Mâinile îmi tremură si îmi aud bătăile inimii în cap. Îmi amintesc de exploziile 
de ieri — tipetele oamenilor, morţii, îmi amintesc cum am fugit pentru viata mea, trecând peste 
cadavrele oamenilor pe care nu i-am putut salva. Și multe altele îmi amintesc. 

Dar nu pot să fac imposibilul. 

Îmi vine să vomit. 

Simtind că trebuie să mă concentrez asupra ceva care să mă scoată din starea asta de rahat, deschid 
laptop-ul lui Walker. Ştiu ce caut, ştiu ce vreau să aud. Pe lângă videoclipul cu ameninţarea lui Setrakus 
Ra, Walker mai are câteva fişiere deschise pe desktop. Nu sunt deloc surprins să găsesc videoclipul pe 
care îl căutam, deja deschis. 

LUPTATI PENTRU PĂMÂNT — SUSTINETI-I PE LORICI 

Dau volumul mai tare si apas Play. 

Aceasta este planeta noastra, dar nu suntem singuri. 

Daniela a avut dreptate: Sarah încearcă să pară mai matură și mai profesionistă, ca un reporter sau 
documentarist. Ca de fiecare dadă, mă face să zâmbesc. Îmi închid ochii și îi ascult vocea. Nici măcar nu 
ascult cuvintele — desi e chiar plăcut să-ţi auzi iubita descriindu-te ca pe un erou pentru rasa umană. 
Vocea lui Sarah îmi relaxează nervii, dar îmi si creează un sentiment de dor, pentru că în ultimele zile 
mi-am făcut griji pentru ea. Îmi amintesc când eram în Paradise — mult mai inocenți, imbratisati in 
dormitorul meu, în timp ce Henri isi vedea de treburi... 

Nici nu știu de câte ori am revăzut videoclipul înainte ca Sam să intre în cortul lui Walker. Îşi drege 
glasul ca să-mi atragă atenţia. În fiecare mână tine câte un telefon satelitar. 

— Misiune îndeplinită. Îşi întinde gâtul ca să vadă pe ecranul laptop-ului. La ce te uiţi? 

— La, aaa, videoclipul pe care l-a facut Sarah, îi spun, simtindu-ma rusinat. Desigur, Sam nu ştie că 
l-am văzut de câteva ori, că ascult vocea iubitei mele ca să-mi dea un fel de stare de Zen. Îmi îndrept 
spatele şi încerc să arăt ca eroul puternic, aşa cum sunt descris în videoclip. 

— Nu-i așa că e tare? zice Sam, venind spre mine. Îmi întinde unul dintre telefoane. 


— Este... Ma opresc, nestiind ce sa spun despre videoclip. De fapt, e destul de ciudat. Dar, 
deocamdata, e tot ce am avut mai bun vreodata. 

Sam dă din cap si mă bate pe umăr, intelegandu-ma. 

— De ce nu o suni? 

— Pe Sarah? 

— Da. Eu o s-o sun pe Şase să văd ce face Echipa Sanctuarul, spune el nerăbdător. Să văd unde sunt. 
Poate s-au întors deja în Ashwood Estates. Le povestesc ce ni s-a întâmplat şi stabilim un loc unde să ne 
întâlnim. Poate ar trebui să-l sun și pe tata. Să știe că sunt în viata. 

Îmi dau seama că Sam se uit la mine la fel ca Walker, de parcă brusc am devenit fragil. Dau din cap 
si vreau să mă ridic în picioare, dar Sam pune o mână pe umărul meu. 

— Serios, frate. Suna-ti iubita. Probabil că e tare îngrijorată. 

ÎI las pe Sam să mă împingă înapoi în scaun. 

— Bine. Dar dacă s-a întâmplat ceva cu Şase şi ceilalți sau dacă nu dai de ei... 

— Te voi anunţa imediat, zice Sam si pornind spre ieșire. [ti dau puţină intimitate până la 
următoarea criză. 

După ce iese Sam, îmi trec ambele mâini prin păr si rămân cu ele acolo, scărpinându-mă în cap. 
După o clipă de meditaţie, iau telefonul pe care mi l-a lăsat Sam și formez numărul pe care l-am 
memorat 

Sarah răspunde la al treilea semnal sonor, cu respiraţia tăiată și plină de speranţă. 

— John? 

— Nici nu ai idee câtă nevoie aveam să-ți aud vocea, îi răspund, privind încă odată. Apăs telefonul 
pe ureche, îmi închid ochii şi îmi imaginez că Sarah stă chiar lângă mine. 

— Am fost îngrijorată, John. Am văzut... Cu toții am văzut ce s-a întâmplat în New York. 

Îmi musc obrazul pe interior. Imaginea cu Sarah este înlocuită cu o clădire care se prăbușește sub 
bombardamentul navei Anubis. 

— A fost... Nici nu ştiu cum să-ţi descriu. Am avut noroc că am reuşit să ieşim de acolo. 

Nu-i spun despre vina pe care o simt sau despre cât de greu mi-a fost să continui. Vreau să fiu 
eroul din videoclipul ei. 

Timp de câteva secunde, Sarah nu spune nimic. Îi aud respiraţia, lentă si tremurândă, aşa cum se 
întâmplă când vrea să-şi tina emoţiile in frâu. Când începe să vorbească, vocea ei este o şoaptă disperată 
venind de departe. 

— A fost îngrozitor, John. Toţi acei oameni nevinovaţi... Oamenii mor, lumea, practic, s-a terminat 
si tot... tot ce a putut să-mi treacă prin minte a fost să mă gândesc la ce s-a întâmplat cu tine, de ce nu m- 
ai sunat... Eu nu am... Nu am o vrajă la gleznă cu care să te pot urmări. Nu ştiam dacă... 

Îmi dau seama că ușurarea lui Sarah la auzul vocii mele este de fapt furie; o furie ce vine de la 
nopțile nedormite în care ţi-ai făcut griji pentru cineva. Îmi amintesc cum m-am simţit când 
mogadorienii au luat-o de lângă mine, cum am simţit că lipseşte o bucată din mine. Îmi amintesc, de 
asemenea, că lucrurile au fost mai simple atunci — evitarea mogilor, salvarea lui Sarah, nu au fost mii 
de vieţi care să atârne în balanţă. Trebuie să fi fost nebun să cred că aia a fost o situaţie de criză. 

— Te-aș fi sunat mai devreme, dar telefonul meu a fost distrus. Am reușit să ajungem in Brooklyn 
unde armata a instalat o tabără. Sunt bine, o asigur din nou, știind că, de fapt, vreau să mă conving pe 
mine de asta. 

— În ultimele zile m-am simţit ca o fantomă. Ştii, împreună cu Mark am stat pe Internet tot timpul 
şi am lucrat la proiecte care să te ajute să câştigi inimile şi minţile oamenilor. Și, în sfârșit, ne-am întâlnit 
cu GUARD, care... Dumnezeule, John, am atâtea să-ţi spun. Dar, înainte de toate, trebuie să știi că, în 
timpul acestei activități, am simţit că mă misc cu încetinitorul. Parcă ieşisem din corpul meu. Nu mă 
puteam gândi decât că ai murit odată cu acei oameni în New YorK. 


Ar trebui s-o intreb despre identitatea acelui hacker misterios cu care lucreaza ea si Mark. Ar trebui 
sa-i cer detalii despre ce lucreaza cu Mark. Stiu ca asta ar trebui s-o intreb. Dar nu ma gandesc decat la 
cat imi este de dor de ea. 

— Ştiu că, atunci când ai plecat să-l cauţi pe Mark, te-ai gândit ca nu vrei să fiu distras din cauza ta, 
îi spun încercând să fiu mai mult rezonabil decât disperat. Nu pot vorbi cu tine, nu pot să te văd, nu pot 
să te ating... Astea sunt cele mai mari motive de distragere. M-ai ajutat mult cu asta, dar... 

— Și mie mi-e dor de tine. Când spune asta, îmi dau seama că încearcă să-și găsească hotărârea, să 
fie dură, ca atunci când ne-am despărţit în staţia de autobuz din Baltimore. Totuşi, am luat decizia 
corectă, continuă ea. Este mai bine așa. 

— A fost o decizie proastă. 

— John... 

— Nu știu cum de te-am lăsat să vorbeşti despre asta. Nu ar fi trebuit să ne despartim niciodată. 
După tot ce s-a întâmplat în New York, după toate câte am fost nevoit să văd... 

Respirația mi se oprește o clipă când îmi amintesc incendiile, distrugerile, răniții, morţii... Îmi dau 
seama că tremur din nou, dar cu siguranţă nu de la epuizare. Simt că e posibil să-mi fi atins limita, de 
parcă mintea mea nu poate să îndure mai multă brutalitate de atât. Încerc să mă concentrez pe Sarah și 
să-mi găsesc cuvintele, să le dau sens si să nu sune prea disperate. 

— Am nevoie de tine, Sarah. Am senzaţia că acestea sunt ultimele noastre lupte. În New York am 
văzut... am văzut cât de repede iti poate fi luat totul. Dacă va fi să se întâmple ceva, dacă acesta va fi 
sfârşitul, nu vreau să fim departe unul de celălalt. 

Sarah respiră adânc. Când vorbeşte, vocea ei este fermă. 

— John, acesta nu este sfârșitul. 

Îmi dau seama cum trebuie să fi sunat pentru ea. Slab și speriat, departe de a fi eroul extraterestru 
descris în videoclipul ei. Mă simt jenat de modul în care mă port. Singur, pentru prima dată de la atacul 
asupra orașului New York, fără încăierări constante care să mă distragă, cu lucrurile care s-au potolit 
suficient încât să pot gândi — rezultatul este că încep să cedez în timp ce vorbesc la telefon cu iubita 
mea. Am mai fost în situaţii critice, am mai dus lupte brutale, am mai văzut prieteni uciși, dar, până 
acum, niciodată nu mi-am pierdut speranţa. 

După câteva clipe, timp în care am tăcut, Sarah continuă cu vocea blândă. 

— Nu-mi pot imagina cum a fost în New York în momentul... acela. Nu-mi pot imagina prin ce ai 
trecut... 

— S-a întâmplat din vina mea, îi spun, atent la copertina cortului, să nu tragă cineva cu urechea de 
afară. L-as fi putut ucide pe Setrakus Ra la sediul ONU. Am avut timp să mă pregătesc pentru invazie. 
Dar am eșuat. 

— Oh, John. Nu poţi să te invinovatesti pentru New York, îmi răspunde Sarah pe un ton 
intelegator, dar insistent. Tu nu eşti responsabil pentru crimele unui psihopat extraterestru, bine? Tu ai 
încercat să-l opresti. 

— Dar nu am reușit. 

— Da, şi nici altcineva nu a reușit. Așadar, ori suntem toţi la fel de vinovaţi, ori este vina 
mogadorianului acela nenorocit si o putem lăsa așa. Vina ta nu va aduce pe nimeni înapoi, dar îi poţi 
răzbuna. ÎI poţi opri pe Setrâkus Ra să nu repete asta. 

Râd amar. 

— Tocmai asta este, nu ştiu cum să-l opresc. Mă depăşeşte. 

— Vom găsi o cale, îmi spune Sarah, aproape convingându-mă. O vom face împreună. Noi toți. 

Îmi frec fata cu mâinile, încercând să mă adun. Sarah mi-a spus exact ce aveam nevoie să aud. Ca 
de obicei, ştiu că are dreptate, cel putin din punct de vedere logic. Dar asta nu desface nodul de 
vinovăţie care îmi tine curajul legat și nici nu face ca viitorul să pară mai putin coplesitor. 


— Oamenii se uită la mine ca la un erou, îi spun pe un ton zeflemitor. Mă plimb prin tabără, iar 
soldaţii, supraviețuitorii, toți mă privesc ca pe Superman. Nu ştiu... 

— Înseamnă că videoclipul meu a funcţionat, spune Sarah, încercând să-mi ridice moralul. Te 
privesc aşa pentru că eşti erou, John. 

— Dar ei nu știu că eu nu am nicio idee despre ce ar trebui să fac. Nu ştiu cum să lupt într-un 
război la o asemenea scară. Nouă a dispărut, Ella a fost luată și, practic, a fost torturată, nu ştiu de ce 
durează atâta ca Șase şi ceilalți să se întoarcă de la Sanctuar, iar când vor veni, oricum va trebui să ne 
întoarcem acolo, pentru că Setrakus Ra se îndreaptă spre Sanctuar. Sunt douăzeci şi cinci de nave de 
luptă deasupra a douăzeci si cinci de oraşe. Sarah, nu știu cum să mă descurc cu situaţia asta. 

— Ei bine..., spune ea cu voce calmă, de parcă nu i-as fi trântit la picioare o grămadă de probleme 
Partea bună e că ai prieteni. Dă-mi voie să-ţi spun despre GUARD. 


Capitolul 12 (John) 


Sarah imi povesteste totul despre timpul petrecut cu Mark, si chiar nu-mi vine sa cred ce spune 
despre GUARD. După toți acești ani, este incredibil. Continui să vorbesc încet, ca să ascund această 
veste uimitoare fata de agentul Walker si fata de prietenii ei din guvern, cel putin deocamdată. După ce 
Sarah m-a pus la curent cu noutăţile, îi spun tot ce mi s-a întâmplat şi problemele cu care ne confruntăm. 
Sarah nu se dezminte. Îmi spune că putem s-o facem. Îmi spune că putem să învingem. 

Mă face să cred. 

Când, în cele din urmă, ies din cortul lui Walker, nu mai tremur. Destăinuindu-mă lui Sarah, 
auzindu-i vocea, amintindu-mi pentru ce lupt..., toate acestea au fost suficiente pentru a mă pune din 
nou pe picioare, încărcându-mă, gata să mă întorc la luptă. Tot nu am primit toate răspunsurile, dar nu 
mă mai tem să mă confrunt cu întrebările. 

Afară, Sam încă vorbeşte la telefon. Se plimbă înainte si înapoi, gesticulând din mana. 

— Șase, asta e nebunie, insistă el. Evident, Şase este in viata si e bine. Și, desigur, Sam încearcă să-i 
vorbească despre ceva. Încă nu ai văzut cât este de imensă chestia asta, continuă el. A distrus câteva 
blocuri de parcă erau din hârtie. 

Sam se uită fix la mine, apoi face ochii mari, de parcă Şase i-ar fi spus ceva nebunesc. 

— Ti-l dau pe John, i-o taie Sam în telefon. Poate te lamureste el. 

Sam îmi întinde telefonul. 

— Sunt bine? îl întreb pe Sam, luând telefonul. 

— Da. Au eliberat spiritul Lorienului pe Pământ, care, probabil, este şi motivul pentru care am 
Mosteniri, numai că acum au rămas blocaţi în Mexic, iar Şase zice că va lupta cu Anubis când nava aia va 
ajunge la Sanctuar, spune Sam dintr-o suflare. 

Mă holbez la Sam, încercând să înțeleg despre ce este vorba înainte să duc telefonul la ureche. 

— John? Sam? se aude vocea cunoscută a lui Șase, sunând plină de nervi. Cineva să vorbească cu 
mine. 

— Hei, Şase, mă bucur să te aud. 

— Şi eu, răspunde ea veselă. Vrei detalii sau trecem direct la partea în care încerci să-mi spui să nu 
luptăm cu Setrakus Ra şi nava lui? 

Abia mă abtin sa nu râd la aroganta ei. Intre discutia cu Sarah si cea cu Sase, lucrurile nu se mai 
simt la fel de coplesitoare. Vrem sa luptam impotriva lui, asta e clar, dar macar nu mai sunt singur. 

— Vreau să mă pui la curent, îi spun lui Șase. Dar, mai întâi, trebuie să vorbesc cu Adam. 

— Oh, face Şase surprinsă. Desigur. Asteapta putin. 

Sam mă fixează cu privirea, de parcă ar trebui să le spun lui Șase și celorlalți să plece imediat de la 
Sanctuar. Încă nu sunt sigur că asta este cea mai bună mișcare. Noi ştim că Setrakus Ra se îndreaptă spre 
acel loc, dar el nu știe că noi stim asta. Ella mi-a arătat Sanctuarul în viziunea ei. Mi-a spus să-i avertizez 
pe Şase si pe ceilalți. Poate că acolo se va da lupta finală împotriva lui Setrakus Ra. Dacă va fi aşa, măcar 
să fie departe de civilizaţie. Civilii nu vor fi în pericol. 

Adam răspunde la telefon, părând obosit. 

— Cu ce te pot ajuta? 

— Navele tale de luptă... Adică navele mogadoriene de luptă sunt protejate de un câmp de forță. 
Spune-mi cum putem trece de el. 

Adam pufneste pe nas. 

— Cred ca glumesti, nu? 

— Trebuie sa-i ajut cumva pe cei din guvern. Setrakus Ra a stabilit un termen limita pentru 
predare, iar dacă guvernul nu găsește repede o modalitate de a-i învinge armata, nu ne vor ajuta. 


— John, navele astea de lupta au fost proiectate inainte de invazia de pe Lorien. Scuturile au fost 
menite să reziste unui atac susținut din partea Garzilor. Nicio arma de pe Pământ nu ar penetra un astfel 
de scut, cu excepţia, probabil, vreunei bombe nucleare. Dar nimeni nu ar risca un astfel de atac deasupra 
unui oraş populat, pentru că asta ar însemna o catastrofă. Adam face o pauză si îl aud scrasnind din 
dinţi. Se gândeşte la ceva. Deşi..., spune el gânditor. 

— Ce? Voi lua în considerare orice îmi poți spune, Adam. 

— Poate că soluţia nu este forța brută. Mă uit la o pistă de aterizare plină de Skimmere 
dezasamblate. Mi se pare că sunt cam o sută de astfel de nave mici pe fiecare navă de luptă. Aceste nave 
mici acționează ca nave-cercetaşi, plus că transportă şi trupe la sol. Ele vin şi pleacă de pe nava de luptă 
destul de des, ceea ce ar face ca câmpul de forţă să fie nefunctional în acel moment. Asa că Skimmerele 
sunt echipate cu un generator de câmp electromagnetic care le maschează fata de scutul navei de luptă, 
permițându-le să treacă prin el fără să fie afectate. 

Ar fi trebuit să mă gândesc la asta. Acum, când Adam mi-a stimulat memoria, îmi dau seama că 
am văzut această tehnologie în funcţiune la baza din Virginia de Vest. Când Setrakus Ra a sosit pe 
Pământ, nava lui a trecut prin câmpul de forță de parcă acesta nici nu ar fi existat. Când eu am vrut să-l 
urmăresc pe Setrakus Ra, scutul aproape că m-a prăjit în totalitate. 

— Oare ar fi posibil să scoatem tehnologia asta de pe Skimmere şi s-o montăm pe altceva? Pe un 
avion de luptă, de exemplu? 

Adam se gândeşte la acest lucru. 

— Cred că ar fi posibil. Dar, chiar dacă treci de scutul navei de luptă, rămâi în continuare ţinta 
tunurilor. 

Îmi amintesc ce mi-a arătat Ella în timpul visului nostru comun — portul de andocare pe unde ea 
și Cinci au încercat să fugă. Poate reușim să folosim chiar tehnologia mogilor împotriva lor. 

— Am putea urca zece oameni într-un Skimmer, nu? îl întreb, gândindu-mă la un nou plan de atac. 

— Doisprezece, plus doi piloţi, răspunde Adam repede. Te gândești la un atac mai puţin evident? 

— Da. Dacă am putea ajunge la bordul unei nave de luptă, cam de câți oameni crezi că ar fi nevoie 
ca s-o cucerim? 

De data asta, în vocea lui Adam se citeşte un pic de entuziasm. 

— Asta ar depinde de câţi dintre acești oameni au Mosteniri. John, ţi-am povestit vreodată ca, când 
eram mic, visam să pilotez o astfel de navă de luptă? 

Asta mă face să zâmbesc. 

— S-ar putea să ai șansa asta, Adam. Mulţumesc pentru informaţii. Poti să mi-o dai pe Şase? 

Adam își ia la revedere si îi dă telefonul înapoi lui Șase. 

— Crezi că ar trebui să încercăm să urcăm la bordul lui Anubis? mă întreabă Șase direct. Sam 
tocmai ne sfătuia să fugim de chestia aia imensă cât de repede putem. 

— Încă nu sunt sigur ce ar trebui să facem, dar vreau să ştiu toate opțiunile pe care le avem. Mă uit 
la Sam si mă încrunt. Nu o să-i placă ce voi spune în continuare. Stati acolo, Şase. Ajutorul e pe drum. 


Putin mai târziu, eu si Sam mergem de-a lungul digului căutând-o pe Walker. Indiferent unde s-o 
fi dus ea cu cei doi soldaţi și acel civil, durează mai mult decât mă aşteptam. Undeva mai în fata, pe 
pontonul de beton ce dă în East River sunt adunaţi multi militari. Când ajungem acolo, un grup de 
soldaţi trag caiacele goale din apă pentru a face loc navelor militare ce urmează să acosteze. Locul acesta 
nu a fost proiectat pentru nave de luptă. În ultimele douăzeci şi patru de ore, locul a devenit un fel de 
zonă de așteptare, distrugătoare ale marinei plutind amenintator pe căile de navigare, cu tunurile 
îndreptate spre rămăşiţele fumegânde din centrul Manhattanului. 

Ştiu că Sam l-a sunat pe tatăl său după ce am vorbit cu Șase, aşa că profit de moment ca să il întreb 
despre asta. 


— Ce face Malcolm? 

— La modul general, se bucură că suntem in viata. Si este foarte încântat de noua mea... chestie, 
îmi răspunde Sam privind în jur, asigurându-se că nu îl aude nimeni. El și agenţii FBI pe care i-a lăsat 
Walker acolo au fost luați de guvern în timpul evacuării Washingtonului. Cred că acum este tratat 
corespunzător într-un buncăr pentru VIP-uri. L-au dus în același complex subteran unde este și 
preşedintele. 

— Poate reușește să pună o vorbă bună pentru noi. 

— l-am spus deja. A zis că oamenii îl cred un fel de savant nebun specializat în extratereștri, cu o 
mulțime de animale de companie. 

— Himere. 

— Tata crede că, deocamdată, e bine ca ele să treacă drept animale normale. Știu că am decis să 
avem încredere în micul grup rebel al agentului Walker, dar în Washington sunt mult mai multi. Câţiva 
dintre oamenii de ştiinţă de acolo... ei bine, tata crede că unii ar putea fi interesați de biologia 
extraterestră. 

Mă gândesc la cum a reușit Adam să salveze himerele pe care mogadorienii făceau experimente. 
Oricât aş vrea să am încredere în guvernul SUA, mai bine mă abtin. 

— Este un tip inteligent, îi spun. Să le tina departe să nu fie disecate, pentru că vom avea nevoie de 
ele. Între timp, cei de acolo pot avea grijă de tatăl tău. 

— Mda... spune Sam îngândurat. Îmi dau seama că despre altceva este vorba, mai ales că, după ce 
am vorbit cu Şase, nu a renunţat la ideea lui. John, încă nu-mi vine să cred că le-ai spus să stea acolo. 

După ce îmi voi da seama cum aş putea s-o ajut pe Walker si guvernul, o voi suna înapoi pe Șase. 
Dar as vrea, măcar până atunci, să rămână la Sanctuar. Mai au ceva timp până va sosi Setrakus Ra. 

— Chiar crezi că dacă i-as fi spus să se retragă, Şase ar fi plecat? Sam, nici mine nu-mi place să-i 
pun în pericol, dar... 

— Haide, John, Anubis aproape că ne-a ucis ieri! Eram ca furnicile împotriva acelei imensitati. Sau 
nici măcar pe aproape. Ce şanse au ei? 

— Ella mi-a spus că Setrâkus Ra vrea ceva ce se află în Sanctuar, iar eu cred că este vorba despre 
această entitate lorică despre care ne-a spus Şase. Nu-l putem lăsa să meargă acolo fără luptă. Dacă 
obține ce isi doreşte, nimic nu va ieși bun din asta. 

— Dar cum vor putea să lupte cu el? La ce bun să stea acolo? Nici măcar nu îl pot răni. Nu fără... 

— Cunosc foarte bine situația, Sam, îi strig, pierzându-mi răbdarea. Vom găsi o soluţie ca să 
ajungem acolo si să-i ajutăm, bine? Ella mi-a arătat... mi-a arătat Sanctuarul, mi-a spus să-i avertizez pe 
Şase si ceilalți și mi-a mai spus si cum putem învinge. Mi-a spus că a văzut o cale. Totul începe acolo. 

Nu-i povestesc despre partea în care Ella mi-a spus că vor fi sacrificii, că s-ar putea să fiu nevoit s-o 
ucid. Voi face tot posibilul să schimb partea asta din profeția ei. Ştiu că Sam mă presează pentru că isi 
face griji pentru ceilalți, in special pentru Şase. Si eu îmi fac griji pentru ei. Dar, de asemenea, am 
încredere că Şase isi va păstra capul pe umeri si va lua cele mai bune decizii. 

Înainte ca Sam să mă întrerupă cu altă replică, o văd pe Walker înaintea noastră si măresc ritmul. 
Agentul FBI este înconjurat de o grămadă de oficiali militari de rang înalt. Sunt nevoit să — trec printr-o 
mulțime de soldaţi ca să mă apropii. Unii se uită nemulțumiți la noi, de parca am fi niște civili care 
tocmai au scăpat dintr-un dezastru natural. Când își dau seama cine sunt, încep să ne facă loc rapid. Nu 
mai sunt surprins de acest tratament și încerc să nu arăt că mă simt jenat. Unul dintre soldaţi chiar mă 
salută, deși camaradul său de lângă el îi trage un cot pentru asta. 

Walker mă vede venind si se desprinde din grupul militarilor plini de decoraţii. Imi dau seama că 
m-au observat, dar se pare că Walker a avut dreptate cu faptul că cei cu funcţii înalte vor evita contactul 
direct cu periculosii rebeli lorici. Se îndepărtează și se adună din nou mai departe pe dig, multi dintre 
soldaţi plecând împreună cu oficialii. Odată ajunşi acolo, încep să privească spre East River si să 


vorbească între ei. Ceva despre apă care, cu siguranţă, îi alarmeaza. Încep să-mi amplific auzul pentru a 
afla ce anume i-a speriat, dar Walker este deja în fata mea si vorbește. 

— Bun, eşti aici. Tocmai voiam să vin după tine şi să te aduc aici, spune Walker. Ea ţine în mână 
tableta pe care o avea civilul care a intrat în cortul ei mai devreme, deși tipul nu se mai vede prin zonă. 
Probabil că Walker i-a rechizitionat tableta, iar tipul a plecat acum. 

— Ştiu punctul slab al scuturilor navelor de luptă. Știu cum îi putem învinge, îi spun. 

Ea ridică din sprâncene. 

— La naiba, John, te-ai mișcat repede. Asta cu siguranţă îi va interesa pe tipii din armată. 

— Bun. Arăt către ofițerii adunaţi pe dig. Trebuie să merg în Mexic, Walker. Vorbim peste câteva 
ore. Acolo se va da o luptă de la care nu pot lipsi. Am nevoie de orice sprijin pe care mi-l pot oferi. 

— Există si vreun “altfel...” pe care aștepți să mi-l arunci în fata? Mă întreabă Walker cu o expresie 
întunecată. Voi face tot ce voi putea, dar deja ţi-am spus care este poziția armatei. lar asta vine direct de 
la comandant. 

— Mda, păi, spune-le despre piesele de care au nevoie pentru a trece de scuturi. Piesele astea stau 
și aşteaptă pe o pistă în Mexic. Asa că ar face bine să-mi dea nişte nenorocite de avioane de luptă care să 
mă ducă acolo 

Walker își ridică mâna informând-mă că m-a auzit de prima dată. 

— Bine, bine, voi face tot ce voi putea. Dar, mai întâi, trebuie să ne ocupăm de o altă porcărie 
înainte de a merge în locul acela loric sau ce dracu” o fi el. 

— Uau! exclamă Sam. El s-a apropiat de balustrada digului şi se uită în apă. Au un submarin. 

— Mda, răspunde Walker. Înainte să pleci oriunde, John, vreau să te uiţi la asta. 

Walker vine lângă mine și pornește tableta. Este o înregistrare tremurândă de azi dimineață, când 
Anubis a părăsit Manhattanul şi a trecut peste Podul Brooklyn. Filmarea este făcută prost, iar pe fundal 
se aud tipete si soldaţii care își strigă ordine unul altuia. În cele din urmă, sinistra navă de luptă de 
pierde din vedere. 

— La ce anume ar trebui să mă uit, Walker? 

— Asta am spus si eu când am văzut filmarea prima dată, spune Walker, derulând înapoi. 
Aparent, miile de soldați instruiți nu au observat asta când s-a întâmplat în timp real. Urmăreşte râul. 

Sam se apleacă peste noi, uitându-se la filmare. Ceva cade din navă, ne arată el, indicând un punct 
pe ecran. 

Are dreptate. Un obiect rotund, cam de dimensiunile navei in formă de perlă a lui Setrakus Ra, 
cade din pântecul navei de luptă. Obiectul loveşte suprafaţa râului cu putere şi se scufundă imediat. 

— Ai mai văzut aşa ceva? întreabă Walker. 

Dau din cap că nu. 

— Nici navele de luptă nu le mai văzusem vreodată, până când Anubis nu a atacat New York-ul. 

Walker oftează. 

— Deci suntem încă în întuneric. 

— Au trimis submarinul ca să caute chestia aia? întreabă Sam. 

Walker dă din cap. 

— Râul are vreo treizeci de metri adâncime, dar nu vor să riște să trimită scafandri, în caz că e 
vorba de vreun fel de armă sau vreo capcană. 

— Ce altceva ar putea fi? o întreb pe Walker, punându-mi mâinile în solduri şi întorcându-mă spre 
râu. Îmi trec acest obiect misterios pe lista cu lucruri despre care trebuie să-mi fac griji. 

— Cei din comandă speră să fi fost o cădere accidentală; ei speră să fi căzut ceva ce putem studia 
sau folosi împotriva mogadorienilor, să înțelegem mai bine fenomenul cu care ne confruntăm. 

— Setrakus Ra nu face nimic accidental. 


— Deci tu spui să nu trimitem pe nimeni să caute în adâncul râului? John, nici măcar nu esti 
curios? 

Înainte de a-i putea răspunde, la capătul digului se aude scârţâit de roti. Un jeep al armatei vine cu 
viteză si este nevoit să frâneze brusc ca să nu-i lovească pe soldaţii adunaţi grămadă. Doi soldaţi, șoferul 
si pasagerul sar din maşină. Şoferul isi scoate casca, dezvăluind un păr negru șocant de transpirat. Ea 
deschide portiera din spate cu o smucitură, iar unul dintre soldaţi vine lângă mașină pentru a ajuta un al 
treilea soldat să coboare. Acest al treilea soldat pare rănit, dar, de la distanţa asta, nu-mi dau seama cât e 
de grav. Militarii de pe dig se adună în jurul lor, încercând să-i ajute pe noii sosiți. 

— Unde sunt? strigă femeia. Unde este extraterestrul? Unde-i târfa aia de la FBI? 

Mi se pune un nod in gat. Setrakus Ra a pus o recompensă pe capul meu şi a celorlalți Garzi. Poate 
că acești soldaţi au decis că e timpul să încaseze recompensa. Cu toate acestea, ies în fata. Nu am de 
gând să mă ascund. Oricum, soldaţii adunaţi lângă ea arătau deja spre mine. Nu am unde să mă duc. Mă 
uit peste umăr la ofițerii din conducerea taberei, colonei, generali sau ce dracu’ or fi ei, toţi s-au întors sa 
urmărească această scenă. Nu par interesaţi să intervină, probabil crezând că e periculos. Sau poate că 
sunt eu paranoic. 

Simtind ca devin incordat, Walker pune mâna pe braţul meu. 

— Mă ocup eu de asta, spune ea. 

— Nici măcar nu stim ce înseamnă asta, îi spun, înaintând spre soldați. 

— E făcut praf, spune Sam, privindu-l pe soldatul purtat acum de soferita și partenerul ei 
înfricoşător. Partea din fata a uniformei soldatului rănit este îmbibată cu sânge. Abia dacă mai este 
conștient și trebuie să fie susținut de ceilalți. Celălalt soldat care îl susține nu pare rănit, dar abia mai stă 
în picioare. E în stare de şoc. Doar soferita pare întreagă şi se uită agresiv la Walker. 

— Ce s-a întâmplat, soldat? întreabă Walker când cei trei se opresc la câţiva metri în fata noastră. 

Numele soldatului este brodat pe cămaşă. Schaffer. 

— Am făcut ce ne-ai spus tu să facem. L-am căutate pe el şi prietenii lui, îi răspunde Schaffer 
arătând cu bărbia în direcția mea. Credeam că am găsit un supraviețuitor, dar am fost atacați. 

Deci, în afară de cei care ne-au scos pe noi din stația de metrou, mai erau câteva unităţi în oraş. 

— Mogadorienii au facut asta? o întreb, făcând un pas spre soldatul rănit. Ţine-l bine. Lasă-mă să-l 
vindec. 

Partea din fata a uniformei este tăiată, la fel si vesta antiglont de sub ea. Asta s-a întâmplat in 
timp ce încerca să mă ajute. 

În timp ce Schaffer si camaradul ei îl tin pe soldatul rănit, încep cu atenţie să îndepărtez cămașa 
tăiată si vesta antiglont. În tot acest timp, Schaffer se uită la mine. 

— Cred că nu mă asculti, îmi strigă Schaffer. Am găsit un puşti care părea... făcut din metal. Ne-am 
gândit că este un ciudat de Garde de-al vostru, asa că i-am spus că îl vom aduce la tine. A venit spre noi 
cu o lama. A zburat spre noi. Se mişca mai rapid decât orice am văzut. Ne-a luat armele si i-a facut asta 
lui Roosevelt. 

Înghit în sec. Abia acum observ că soldatul nu a fost doar tăiat. Un mesaj a fost gravat pe el. 

— Unde este? întreb cu voce glaciară. 

— Ne-a trimis înapoi să-ți spunem. A spus că va fi la Statuia Libertăţii la apusul soarelui. Vrea să 
vă întâlniți. 

— Mai era cineva cu el? întreabă Sam. 

— Un tip uriaș cu plete negre. Inconstient. Schaffer se întoarce spre mine. A zis să-ţi spun ce se va 
întâmpla dacă nu vii. Nu ştiu ce ar trebui să însemne toată nebunia asta, dar... a spus că vrea să vă 
întâlniți la apusul soarelui sau vei avea o nouă cicatrice. 


Capitolul 13 (Sase) 


Stam pe iarba din fata Sanctuarului, unul lângă celălalt, cu spatele la templu. Împreună, privim 
orizontul spre nord. Din direcţia aceea va veni nava de luptă a lui Setrakus Ra. Mai avem timp până la 
apusul soarelui. 

Noi trei suntem ultima linie de apărare. 

Ziua a devenit tot mai caldă. Cel putin asta îmi permite să mă prefac că transpiratia care îmi curge 
pe spate e de la căldură. 

Mă uit spre linia de copaci. 

— Mogii ne-au făcut o favoare că au tăiat jungla, spun, arătând cu capul spre copaci din depărtare 
şi încercând să apreciez distanţa. Ar trebui să putem vedea nava venind de la cel puţin o milă. 

— Dar şi ei ne vor putea vedea, spune Adam cu voce sumbră. Nu ştiu ce să zic, Şase. Mi se pare o 
nebunie. 

Mă aşteptam ca Adam să spună ceva de genul acesta. După privirea pe care o avea în timpul 
conversatiei cu John şi Sam, am ştiut că nu este de acord să rămânem şi să luptăm împotriva lui Setrakus 
Ra şi a navei sale. 

— Nu-i putem permite lui Setrâkus Ra să intre în Sanctuar, spune Marina înainte să apuc să 
răspund. Acesta este un loc loric. Un loc sacru. Îl va spurca. Indiferent ce vrea de aici, nu trebuie să-i 
permitem să ia. 

Mă uit de la Marina la Adam, apoi ridic din umeri spre mogadorian. 

— Ai auzit-o. 

Adam scutură din cap, parcă mai frustrat. 

— Uite, înțeleg că locul acesta este special pentru tine, dar nu merită să ne dam viata pentru el. 

— Nu sunt de acord, replică Marina imediat. 

E clar că Marina s-a hotărât deja. Sub nicio formă nu va părăsi Sanctuarul, nu după cele întâmplate 
aici. 

— Ne-am îndeplinit misiunea, argumentează Adam. Unii oameni au primit Mosteniri. Nici măcar 
Setrakus Ra nu mai poate schimba asta. E prea târziu. 

— Nu ştim asta, îi spun, uitându-mă peste umăr la Sanctuar. Dacă intră acolo, ar putea să... Nu 
ştiu... Să inverseze ceea ce am făcut noi, probabil. Sau să rănească cumva entitatea. 

Adam pufneste. 

— V-a controlat planeta mai bine de un deceniu si nu a reusit sa va ia Mostenirile. Nu permanent, 
oricum. 

— Pentru ca Lorien a fost aici, accentuează Marina. S-a ascuns aici, iar el a găsit-o. Nu-l putem lăsa 
să pună mâna pe entitate. Consecințele ar putea fi catastrofale. 

Adam o apucă de mâini. 

— Nu asculţi rațiunea! 

Îmi mut privirea de la Adam spre pista de aterizare plină de Skimmere dezasamblate. Bineînţeles 
că mă uit și în direcţia lui Phiri Dun-Ra. Încă are cârpa în gură și este legată bine de o roată, dar probabil 
încearcă să tragă cu urechea la conversaţia noastră. Îmi dau seama că ne ascultă după cum rânjește la 
mine. Îmi amintesc ce a spus azi dimineaţă, când încerca să mă convingă că Adam ne trădează. 

— Nu eşti convins că vom câștiga, asa că ţi-e teamă să lupti, îi spun răspicat, regretand cuvintele 
aproape imediat ce mi-au ieșit din cură. 

Adam evită să se uite la mine, dar îmi urmărește privirea spre Phiri. Probabil face legătura între 
afirmaţia mea si declaraţia ei de azi dimineață. Dă din cap dezgustat si se îndepărtează câţiva paşi de 
mine. 

Marina îmi trage un ghiont. 


— Sase... 

— Adam, imi pare rau. Serios. N-am vrut sa... 

— Nu, Şase, ai dreptate, răspunde Adam ridicând din umeri. Sunt un las pentru că nu vreau sa 
mor azi. Sunt las pentru ca, pe vremea când eram copil, am urmărit de pe puntea uneia dintre aceste 
nave cum planeta voastră era ștearsă din Univers. Sunt las pentru că eu cred că ar trebui să găsim o cale 
mai bună, mai inteligentă. 

— În regulă, Adam, îi spun, simțind o gheară în piept când a vorbit despre distrugerea planetei 
Lorien. Te-am auzit. 

— S-ar putea să nu fie inteligent, dar este corect, adaugă Marina. 

— În acest caz, care dintre voi o va face? ne întreabă Adam pe un ton acid. 

— Ce anume să facem? îl întreb. 

— Cine o va ucide pe Ella? Cu toții am auzit ce a spus John. Setrakus Ra a legat-o de el cu propria-i 
versiune de vrajă lorică. Nu-l poţi răni dacă nu o rănești mai întâi pe ea. Nu am cunoscut-o niciodată pe 
fata asta şi vă spun de acum, eu nu o voi face. Deci, spuneti-mi, care dintre voi îşi va ucide prietena? 

— Nimeni, îi spun ferm, privindu-l pe Adam în ochi. Vom găsi o cale să-l oprim pe Setrakus Ra 
fără să-i facem rău Ellei. 

Adam se uită spre soare, de parcă ar încerca să-și dea seama cât ne-a mai rămas din lumina zilei. 

— Grozav, zice Adam. Fantastic. Resursele noastre sunt nişte nave dezmembrate şi ce-om mai găsi 
prin jungla asta nenorocită. Spune-mi, Şase, cum naiba o să-l oprim pe Setrâkus Ra în situaţia asta? 

— John a spus că ne trimite întăriri. Avioane militare... 

— A spus ca va încerca, îmi răspunde Adam, practic tipand la mine. Uite, am încredere in Jon, dar 
el este la mii de mile depărtare. Aici? Aici suntem doar noi. 

— Ajutorul este chiar în spatele nostru, spune Marina. Sanctuarul ne va arăta calea în luptă. Vocea 
ei este calmă, dar se simte presiunea. Ceea ce a spus Adam i-a intrat sub piele. 

Adam se gândeşte un moment, apoi îşi dă ochii peste cap, a lehamite. 

— Un miracol. La asta sperati voi două? La un miracol? Am înţeles că ai trezit chestia aia şi ştiu ca 
te-a lăsat să vorbeşti cu... prietenul tău pentru ultima oară. Dar asta e tot ce a putut să facă chestia aia, 
bine? Acela a fost tot ajutorul pe care a putut să ni-l dea. Nu mă credeţi? Poate că i-am putea întreba pe 
câţiva lorici cum i-a ajutat entitatea în timpul ultimei invazii mogadoriene. Dacă aceștia nu ar fi morți cu 
toții. 

Aerul din jurul meu se răceşte. La început se simte bine în comparație cu căldura junglei, până 
când îmi dau seama că este modul special în care reacționează Marina. Se îndreaptă spre Adam cu 
pumnii inclestati, toată treaba cu “sora sfântă a Sanctuarului” cade într-o clipă. 

— Nu vorbi despre ceea ce nu ştii, monstrule! îi strigă ea, amenințându-l cu degetul arătător în aer. 
Marina lansează un glonț de gheață la picioarele lui Adam. Gheata începe să se topească imediat. 
Surprins, Adam se dă un pas înapoi si se holbează la Marina. 

— Ajunge! le spun, pășind între ei. Asta nu ne ajută cu nimic. 

De pe pistă, Phiri Dun-Ra scoate o serie de sunete. Îmi dau seama că râde de noi. Nebăgând-o în 
seamă, mă întorc spre Marina si o prind de umeri. Are pielea rece la atingere. 

— Oricât de mult mi-ar place aerul condiționat, trebuie să te calmezi putin, îi spun. 

Marina îmi aruncă o privire nesigură, parcă nevenindu-i să creadă că îi țin partea lui Adam 
împotriva ei. Scutur din cap si o fac să înțeleagă că nu este ce crede ea. Oftează, isi trece mâna prin par si 
se îndreaptă spre Sanctuar. 

Mă întorc spre Adam. La început, nu se uită la mine. E prea ocupat să se uite la glontul de gheață 
care se transformă în apă. 

— Ai noroc că nu ti-a scos vreun ochi, ii spun, glumind doar pe jumătate. 


— Ştiu, răspunde el, privind in cele din urmă spre mine. Uite, Şase, nu ar fi trebuit să aduc vorba 
despre Lorien. Locul acela nu este... casa mea. 

— Asta poți s-o mai spui de zece ori, îi spun, apropiindu-ma de el. Este în regulă, te-ai speriat 
puţin, dar o să trec peste asta. Totuşi, să nu mai vorbeşti niciodată despre familiile noastre ucise şi 
despre masacrul împotriva planetei noastre, bine? Pentru că, crede-ma, am vrut să-ți sparg fata. 

— Am înţeles, spune Adam dând din cap. 

— Încă nu sunt sigură că ai înţeles, îi spun cu voce joasă și apropiindu-mă de el. Hai să te fac să 
înţelegi foarte bine, Adam. Astăzi nu am de gând să mor aici. Crezi că nu înţeleg că şansele sunt 
împotriva noastră? Tipule, nu trebuie să mi se explice asta. Problema e că tu nu ai făcut nicio magie ca să 
repari Skimmerul când nu mă uitam le tine, nu-i așa? 

— Ştii bine că nu, se încruntă el. 

— Asta înseamnă că suntem blocaţi aici până vin întăririle. lar dacă suntem blocați aici, va trebui să 
luptăm. Mă înţelegi? 

— Putem fugi, spune Adam, arătând spre junglă. Nu avem nevoie de Skimmer ca să scăpăm. 

— Uite cum stă treaba... Fuga prin junglă va rămâne o opţiune, recunosc. Dacă Anubis va ajunge 
aici, iar lucrurile nu vor merge cum vrem noi, vom fugi. 

— Chiar vom fugi? mă întreabă Adam, dar privind spre Marina. Toţi trei? 

Îmi întorc capul si mă uit subtil spre Marina. E cu spatele la noi si respiră adânc, încercând să se 
calmeze. Se uită la Sanctuar, aşa cum a făcut toată ziua. Marina a făcut o pasiune aproape religioasă 
pentru templul antic. Și înţeleg de ce — experienţa noastră cu entitatea a fost destul de intensă, poate 
chiar mai mult pentru o fată care a crescut printre călugărițe. Ca să nu mai vorbim de faptul că tipul pe 
care l-a iubit este îngropat acolo. Pentru ea, Sanctuarul a devenit simbol religios şi mormânt. 

— Dacă va fi nevoie, o voi lua cu forța. 

Adam pare mulțumit de răspunsul meu. Teama a dispărut de pe chipul său, fiind înlocuită acum 
de calmul mogadorian rece și calculat. N-am crezut niciodată că mă voi bucura să văd aceste 
caracteristici pe faţa cuiva. 

— Pot să încep demontarea modulelor de trecere prin câmpul de forță pentru John si să încerc să 
repar Skimmerul, dar asta nu ne va ajuta să apărăm locul acesta si nici să supravietuim unui atac al 
navei Anubis. Deci, care este planul nostru de supravieţuire, mă întreabă Adam uitându-se la mine. 

Bună întrebare. 

Mă uit în jur. Încă lucrez la acest plan. Cum îl putem opri pe Setrâkus Ra să nu pună mâna pe 
Sanctuar şi să nu facă ce şi-a propus? Cum îl putem răni fără s-o punem pe Ella în pericol? Din nou, 
privirea mea se îndreaptă spre Phiri Dun-Ra. Nu mai râde de noi, însă ne urmărește ca un șoim. Mă 
gândesc la mâinile ei rănite, care acum sunt legate la spate de roata unui Skimmer, la felul cum au fost 
bandajate, la fesele murdare care îi acoperă arsurile provocate de câmpul de forţă al Sanctuarului... 
Mogii au petrecut multi ani aici încercând să intre în Sanctuar pentru a câștiga favoarea Liderului lor 
Iubit. Păcat că Sanctuarul nu are pe undeva o cutie cu sigurante sau un panou de control pentru a 
reactiva câmpul de forţă. 

— Măcar stim unde vrea să ajungă, spun încet, încă gândindu-mă. Setrakus Ra vrea ceea ce se află 
în Sanctuar, iar pentru asta va trebui să coboare din nava lui imensă. Asta ne va da o sansa. 

— O șansă ca să ce? întreabă Adam. 

— Nu-l putem rani pe Setrakus Ra fără să-i facem rău Ellei, ceea ce înseamnă că nu-l vom putea 
opri, să nu intre în Sanctuar. Dar dacă o va avea si pe Ella si Sanctuarul, ei bine, poate reuşim să luăm si 
noi ceva de la el. 

— Te gândești să...? spune Adam, prinzându-se imediat 

— Ai spus că mereu ţi-ai dorit să pilotezi o navă de luptă. Indiferent ce vrea Setrakus Ra din 
Sanctuar, nu va putea pleca cu chestia aia de aici. Pentru că o vom salva pe Ella și îi vom fura nava. 


Simt ca planul incepe sa capete forma. 


Începem pregătirile în tăcere. Tensiunea încă există între Marina si Adam. Începem cu 
echipamentul rămas de la mogadorieni. În corturile mari sunt cutii stivuite una peste alta, un întreg 
arsenal de arme şi unelte pe care mogii le-au adus aici pentru a penetra câmpul de forță al Sanctuarului. 
Există o grămadă de blastere mogadoriene, dar restul echipamentelor par fabricate aici, pe Pământ. Sunt 
cutii cu arme pe care se vede ştampila Proprietatea Armatei SUA, echipamente miniere expediate din 
Australia si armele despre care Adam mi-a spus că sunt experimentale, cu puls electromagnetic, pe care 
sunt scrise caractere chinezeşti. Adam a răscolit prin aceste lucruri mai devreme, când căuta piese 
pentru Skimmer, asa că știe cum sunt așezate. 

— Avem nevoie de exploziv. Ce au adus cu ei? il întreb. 

Cu grijă, Adam mută niște lăzi înainte să deschidă una plină cu o substanţă de culoare bej, care 
seamănă cu lutul 

— Exploziv plastic, spune el. Cred că este C-4. 

— Ştii cum să foloseşti chestiile astea? 

— Un pic, răspunde el si începe să dea la o parte încet obiectele din cutie. Pe lângă C-4, în cutie mai 
există si fire si cilindri care presupun că au rol pentru detonare. După o căutare rapidă, Adam găseşte o 
broșură mică. Instrucţiuni de folosire, spune Adam. 

— Perfect, bombăne Marina. 

— Câte bombe avem în total, îl întreb pe Adam. 

Adam numără rapid “cărămizile de lut”. 

— Doisprezece. Dar, dacă vreţi, pot să fac din ele bucăți mai mici. Totuşi, bucăți mici, explozii mai 
mici. Și, oricum, avem doar doisprezece capse detonante, aşa că bucăţile mici ar trebui conectate 
împreună. 

Înainte să-i răspund lui Adam, scot capul din cort şi număr Skimmerele parcate pe pistă. Sunt 
șaisprezece, incluzând aici şi nava la care a lucrat Adam și cea de care este legată. 

— Cred că ne ajung doisprezece, îi spun lui Adam. Ai grijă să nu te arunci în aer singur, bine? 

— Osa încerc. 

— Grozav. Marina, vino cu mine. 

Iau un sac gol de pânză groasă din cortul mogadorienilor si pornesc spre pista de aterizare. Marina 
mă urmează. 

— Cu ce facem legătura între explozibile, Șase? 

— Ne gândim, îi spun şi mă apropii de Skimmerul unde este legată Phiri Dun-Ra. Mă urmărește cu 
furie în ochi când mă apropii, fără să mai zâmbească de data asta. Cred că știe ce urmează. Se zbate 
puţin, dar nu mă poate opri să-i trag sacul pe cap. 

— Ti-e scârbă să te uiţi la ea? mă întreabă Marina. 

— Da. Și nu vreau să vadă ce facem. O duc pe Marina cât mai departe de prizonierul nostru, spre 
celelalte Skimmere de pe pistă. Vom lega navele între ele. Mă gândesc că Setrakus Ra nu va veni singur, 
ci cu o mulțime de alti mogi după el, îi spun. Nu mai avem câmpul de forță care să-i tina afară, dar îi 
putem arunca în aer dacă se apropie de Sanctuar. 

Din cauza lui Phiri Dun-Ra, niciunul dintre Skimmere nu mai funcţionează. Folosind Telekinezia, eu 
si Marina împingem navele, una câte una, pe poziţie. Lucrând în tandem, greutatea navelor nu este prea 
mare, cel putin dupa ce facem roțile să se învârtească. Așezăm Skimmerele în semicerc, cam la treizeci 
de metri distanţă în fata intrării în Sanctuar. Navele sunt cam pe aceeaşi linie cu câmpul de forță. 

Acum, după am mutat majoritatea Skimmerelor, s-a creat un spaţiu gol destul de mare pe pista de 
aterizare. 


— Să sperăm ca Setrakus Ra isi parchează imensitatea de navă in cel mai evident loc posibil, îi 
spun Marinei, arătând cu degetul de la pista de aterizare spre intrarea în Sanctuar. Există o singură cale 
spre Sanctuar, deci vor fi nevoiţi să treacă exact printre nave, adică pe acolo unde vom ascunde 
bombele. 

— Asa vom elimina primul val, zice Marina. 

— Da, şi să sperăm că le va crea o confuzie frumoasă și ca vor încerca sa vadă de unde sunt atacați, 
iar eu şi Adam ne vom furișa în spatele lor si vom urca la bordul lui Anubis. 

— Stai! Și eu ce o să fac? întreabă Marina încruntată. 

Înainte să-i pot răspunde, Adam iese din cortul mogadorian cu o geantă plină de explozibil. Se uită 
la ce am făcut până acum și dă din cap aprobator. Apoi vine spre noi, pune geanta jos și scoate o 
telecomandă mare. 

— la fiți atente la asta, spune Adam. Cred că mogii încercau explozii secvențiale pentru eliminarea 
câmpului de forță, gândindu-se, probabil, că detonarea din mai multe puncte va rezolva problema. 

Adam îmi dă telecomanda. Are un șir de douăzeci de comutatoare, fiecare având câte o lumină 
roşie si una verde corespunzătoare. În acest moment, doisprezece dintre becurile roșii sunt aprinse. El 
vine lângă mine și îmi explică cum funcționează dispozitivul. 

— Toate capsele detonante pot fi detonate de la distanţă, îmi spune, apoi mută în sus un comutator 
din partea stângă. Ledul roşu se schimbă în verde. Tocmai am armat prima bombă, continuă el. 

Mă uit la geanta plină cu explozibil, apoi mă uit la telecomandă. Telecomanda are niște mici 
crestături metalice peste care trebuie să ghidezi mica pârghie ca să ajungi la a treia poziţie, probabil 
pentru a nu-ți aluneca degetul. Chiar si aşa, demonstraţia asta mă cam streseaza putin. 

— Aaa, bine... 

— Siguranţa e pe primul plan. Adam comuta mica pârghie înapoi pe poziţia originală, ledul roșu 
aprinzându-se la loc. Dacă impingi pârghia până la capăt, capsa detonantă va primi semnal si va detona 
bomba. 

Mai dau odată din cap, apoi îi dau telecomanda Marinei. 

— Ai înţeles cum funcționează chestia asta? 

— Da, dar... Fruntea i se increteste când ia telecomanda. 

— M-ai întrebat ce o să faci. Tu o să stai ascunsă în junglă si o să controlezi apărarea Sanctuarului. 

Marina se gândeşte o clipă, apoi un zâmbet i se lărgeşte pe fata. 

— Va fi plăcerea mea. 

Adam se apucă să lipească bombele sub burta fiecărui Skimmer. Un mogadorian prudent le-ar 
putea observa, dar nu înainte să fie deja prea târziu. 

Între timp, eu și Marina manevrăm ultimele două Skimmere dincolo de cele pe care le-am legat să 
explodeze. Pe acestea le pozitionam pe partea cealaltă a Sanctuarului, la marginea junglei, dar orientate 
spre intrarea în Sanctuar. 

— De aici putem crea un foc încrucișat, îi spun Marinei, deschizând cabina unui Skimmer. Dacă 
Telekinezia ta este suficient de puternică pentru a manevra comenzile... 

— Va trebui să fie, zice Marina hotărâtă. 

Adam vine şi porneşte sistemul de armament al Skimmerelor, apoi îi explică Marinei ce butoane 
trebuie să apese pentru a descărca tunurile. Marina petrece mult timp studiind comenzile, memorându- 
le, vizualizandu-le cu ochii minţii. Apoi se îndepărtează încet de Skimmere, îndreptându-se spre junglă, 
departe de navele legate între ele cu fir, dar suficient ca să poată vedea clar întregul câmp de luptă. Va 
apăra Sanctuarul din ascunzătoarea ei. 

Marina se concentrează. Îşi întinde mâna spre unul dintre Skimmere. 

— Of! face ea după un moment, frecându-și partea de sus a nasului. Nu ştiu ce să zic, Şase. Mi-e 
greu să-mi folosesc Telekinezia pe ceva ce nu pot vedea. 


Încercăm o altă tactică. Eu și Adam mergem la margine junglei, aşezând blasterele mogadoriene în 
iarbă şi printre copaci. Le camuflăm cu crengi şi liane, astfel încât un războinic mog să nu le poată 
observa imediat, dar în aşa fel încât Marina să le vadă. Din ascunzătoarea ei, ea le poate testa pe fiecare, 
trăgând telekinetic în zona din fata Sanctuarului. 

— Frumos. Nici măcar nu trebuie să tintesi pe cineva, Marina. Trebuie doar să-i faci să creadă că 
sunt atacați din toate părţile. 

Acum că am terminat, pe pistă au mai rămas doar două Skimmere; al nostru şi cel de care este 
legată Phiri Dun-Ra. Sunt mulțumită de ce a ieşit până acum. Te simţi bine când faci ceva. 

— A ieşit bine, Şase, zice Marina, cu braţele încrucișate, uitându-se la navele mogadoriene care 
acum stau ca doi gardieni în fata Sanctuarului. Perfect pentru războinicii pe care îi va trimite Setrakus 
Ra. Dar dacă va veni chiar el? Ar însemna s-o rănim pe Ella. Nu putem risca asta. 

— Ai dreptate. Va trebui să găsim o modalitate de a-l încetini măcar. 

Pornesc pe poteca ce duce spre Sanctuar si mă prefac că nu observ că Adam a rămas în urmă, 
atingând-o uşor cu cotul pe Marina, care şi ea rămâne puţin în urmă. Cu auzul meu îmbunătăţit, mi-e 
imposibil să nu trag cu urechea. 

— Îmi pare rău pentru mai devreme, îi spune Adam încet. M-a luat valul. 

— Este în regulă, îi răspunde Marina cu amabilitate. Nici eu nu trebuia să-ţi spun că esti un 
monstru. A fost o scăpare. Să ştii că nu cred asta. 

Adam râde auto-dezaprobator. 

— Nu știu... De-a lungul anilor, de multe ori m-am întrebat dacă nu cumva acesta este un cuvânt 
care chiar să ne descrie. 

Marina vrea să mai spună ceva, dar Adam o întrerupe. 

— Este în regulă. Îmi pare rău, din nou, despre tot ce am spus. Știu cum e să pierzi pe cineva 
despre care iti pasă. Nu ar fi trebuit să... Nu ar fi cavaleresc din partea mea să plec de aici. Am înţeles de 
ce locul ăsta este atât de important, ce însemnătate are. 

— Mulţumesc, Adam. 

Mă întorc, prefăcându-mă că nu am ascultat întreaga conversaţie. Suntem în fata a ceea ce 
pretindem că este intrarea ascunsă a Sanctuarului. Este o arcadă îngustă din piatră care duce spre scările 
ce duc până în camera ascunsă de sub templu. 

— Deci, spun eu cu mâinile în solduri. Cum îl oprim pe cel mai puternic mogadorian din Univers 
fără să-l rănim, dar în același timp să-i furăm nava de luptă de sub nas? 

Adam ridică o mână. 

— Am o întrebare. 

Deja văd rotitele învârtindu-i-se in cap. 

— Baga. 

— Tot acest plan se bazeaza pe sansa — Setrakus Ra se indreapta spre usa; Setrakus Ra isi trimite 
razboinicii; Marina reuseste sa le distraga atentia cu niste bombe si arme-fantoma. Deschid gura sa spun 
ceva, gândindu-mă că iar i s-a facut frică, dar Adam continua să vorbească. E cea mai bună opţiune pe 
care o avem. Sunt de acord cu voi. Dar, presupunând că va funcţiona, presupunând că vom reuși să 
furăm Anubis în timp ce Setrakus Ra este aici..., ce facem pe urmă? Ce urmează? Pentru că tot nu-l 
putem ucide. 

— Dar nici el nu ne va putea ucide, îi răspund. 

Ştiu că, din punctul de vedere al lui Adam, asta nu este cea mai strălucită strategie, dar, sincer, nici 
nu m-am gândit la ce vom face după. M-am concentrat mai mult pe supraviețuirea noastră imediată. 

— Poate reuşim să negociem, spune Marina cu jumătate de gură. Pentru Ella, ori pentru Sanctuar... 

— Pe lângă faptul că nu va face asta niciodată, el nu are onoare. Nu se poate negocia cu el, spune 
Adam. 


— Înseamnă că vom ajunge într-un impas, îi zic. Si e mai bine asa decât să pierdem, nu? 

Adam se gândeşte la cuvintele mele, săpând cu călcâiul în praful din fata arcadei. 

— Bine, spune Adam. Dar sugerez să săpăm o groapă. 

— O groapă? 

— Da, o groapă, continuă Adam. În fata ușii. Una mare de tot. Apoi o acoperim cu ceva și îl lăsăm 
pe Setrăkus Ra să cadă în ea. 

Trec cu vârful piciorului peste praful de pe jos. Datorită umbrei Sanctuarului și a plantelor crescute 
în apropiere, solul este moale și putin umed, nu tare și bătătorit ca pe pistă. Avem Mostenirile noastre, 
avem stocul de arme al mogilor si o grămadă de C-4, iar noi vorbim acum despre săpatul unei gropi. 

— Ei bine, cred că este exact genul de dobitoc care nu se uită pe unde calcă, mai ales că este o 
personalitate importantă care doreşte să intre în Sanctuar. 

— Exact, răspunde Adam. 

— Odată căzut în groapă, il acopăr cu gheață până sus din ascunzătoarea mea, zice şi Marina, 
intrând în joc. Asta ar putea să-l încetinească. 

— Şi, în plus, ar fi de tot râsul să-l vedem căzând în groapă, adaug eu opţional. 

— Va trebui să fie o groapă destul de mare, spune Adam frecându-şi bărbia gânditor. Îşi poate 
schimba dimensiunile. 

— Bine că avem Mostenirile care ne ajută să săpăm, le spun. Chiar dacă vom câştiga doar câteva 
minute, ar fi suficient să ajungem la borul lui Anubis. 

— Încă ceva, şi s-ar putea să nu-ţi placă ideea, îi spune Adam Marinei, înainte să arate spre intrarea 
în Sanctuar. Poate ar fi mai bine să săpăm groapa in Sanctuar. Ar fi mai în drumul lui Setrâkus Ra. 

Este o idee bună, dar mă uit la Marina înainte să spun ceva. Ea se gândeşte pentru o clipă, apoi 
ridică din umeri. 

— Sunt doar niște pietre, spune ea. Important este să protejăm ceea ce este înăuntru. 

— Să aduc niște C-4?, întreabă Adam. 

— Cred că mă descurc, îi spun deja folosindu-mi Mostenirea si directionand o mică furtună. 

Trag un nor deasupra noastră, aerul devenind greu. Cu o mișcare în jos a mâinii, patru fulgere 
lovesc sub un unghi pe care Mama Natură nu va putea niciodată să-l copieze. Fulgerele intră pe ușa 
Sanctuarului şi explodează în calcarul decolorat, tencuiala pasajului prăbuşindu-se într-un nor de praf. 

Mă aplec si mă uit să văd ce am reuşit sa fac. Usa este plină de moloz acum, iar câţiva pereți din 
interior sunt căzuţi, evident. Nu va ţine la distanță armata mogilor, iar Setrâkus Ra cu siguranță va 
putea să mute molozul cu Telekinezia sa. Totuşi, e mai bine decât nimic. 

Între timp, concentrată, Marina face măsurători cu pasul în fata Sanctuarului. Când face un pătrat 
aproape perfect în fata intrării, se uită la mine. 

— Cam de zece metri pe zece, nu crezi? mă întreabă ea. Groapa. 

— Cred că e suficient. 

— Lasă-mă să încerc ceva, spune Marina, apoi începe să se concentreze. 

Merge zece paşi în linie de la intrarea in Sanctuar, cu mâinile în aer. Un perete de gheaţă începe să 
se contureze de-a lungul liniei trasată de Marina, deși marginea de jos nu atinge solul. 

— Ajută-mă să-l tin pe loc, îmi cere ea. 

Nu prea sunt sigură ce vrea să facă, dar nu spun nimic. Folosindu-mi Telekinezia, o ajut pe Marina 
să ridice zidul de gheaţă. Observ că gheaţa este mai groasă în partea de sus și se îngustează jos, aproape 
ca o lamă de ghilotină. Se întoarce pe aceeași linie, numai că acum generează gheaţă în timp ce merge. 
După câteva minute. Marina a creat un cub de gheaţă cu laturile de aproximativ zece metri, fără capac si 
fără fund. Gheaţa pluteşte deasupra pământului picurând apa din ea, iar Marina este nevoită să-și 
folosească permanent Moștenirea pentru a o împiedica să se topească. 

— Şi acum? întreabă Adam privind la cubul ei. 


— ÎL ridicăm, răspunde ea, referindu-se la mine si la Adam. Apoi îl izbim în jos cu toată puterea 
noastră. Şase, eşti gata? 

Fac cum îmi spune, folosindu-mi Telekinezia ca să levitez cubul de gheaţă cam la şase metri 
deasupra solului. 

— Gata? întreabă ea, uitându-se la mine. Acum! 

Împreună, ghidăm gheaţa în jos, spre pământ. Marginile ascuţite ale cubului de gheaţă se lovesc de 
sol cu o bufnitură, apoi urmează un sunet ca de sticlă spartă, în pereţii de gheață formându-se fisuri care 
încep să se răspândească. În ansamblu, gheaţa nu s-a înfipt prea mult în pământ, cel mult un metru. 
Marina pare însă mulțumită de rezultat. 

— E bine, e bine! Asteapta putin! 

Se plimbă în jurul cubului de gheaţă, cu cei patru pereți îngropaţi acum în pământ, începând să-i 
ingroase si să întărească gheața. Când crăpăturile si bucăţile lipsă sunt astupate, Marina ingenuncheaza 
la unul dintre colțuri şi îşi pune mâinile pe gheaţă, cât mai aproape de pământ. 

— Bine, nu ştiu dacă asta va funcționa. Să începem, spune ea. 

Marina își închide ochii și se concentrează. Eu și Adam ne uităm unul la celălalt, amândoi destul de 
confuzi. Aşteptăm vreo cinci minute, în timp ce Marina lucrează cu Moștenirea ei. Îmi vine să-mi pun 
fruntea pe gheaţa rece, dar mi-e teamă să nu stric ce face ea acolo. 

— Cred că am reușit, spune Marina în cele din urmă, ridicându-se și întorcând capul spre mine. 
Șase, hai să ridicăm gheaţa. 

— Acum vrei s-o scoatem din pământ? 

Marina dă din cap fericită. 

— Repede! Înainte să se topească prea mult. 

Ne concentrăm din nou pe cub. Se simte mult mai greu de data asta şi pe măsură ce îl ridicăm, îmi 
dau seama de ce. Marina a săpat cu gheaţa pe dedesubt, unind cei patru pereţi ai cubului. Când ridicăm 
gheaţa, se aude un sunet teribil. Rădăcinile din adânc se rup. Cubul de gheaţă plutește cu ajutorul 
Telekineziei noastre, iar în el stă perfect intact un metru de pământ. 

— Usurel acum, spune Marina, transportând gheaţa si pământul în lateral. Am ajuns destul de 
adânc, dar s-ar putea să se rupă. 

— Extraordinar, spune Adam holbându-se la pământul care pluteşte. Nu va trebui să acoperim 
groapa cu crengi foarte mari. După ce săpăm și restul, putem pune deasupra aceleași rădăcini. Vor arăta 
normal când va călca pe ele Setrâkus Ra, dar va trebui să fii în stare să-l acoperi de la distanță cu 
Telekinezia. 

Marina dă din cap. 

— La asta mă gândeam şi eu. 

Coborâm încet cutia de gheață plină cu pământ si iarbă şi o punem pe sol cu o bufnitură slabă. Fără 
ca Marina să-și menţină constantă Moștenirea, gheața începe sa se topească. Marginile gropii devin 
noroioase, dar se usucă rapid din cauza căldurii. 

Adam paseste în fata, îngenunchind la marginea gropii. 

— E rândul meu, spune el. 

Își pune mâinile direct pe noroi şi imediat simt vibraţiile ieşind din el. Semnalele seismice se 
concentrează mai întâi în fata sa, dar controlul său nu este destul de precis pentru a le împiedica să se 
împrăștie în toate direcţiile. Pentru un moment, mă simt putin ametita din cauza terenului care se mișcă 
sub picioarele mele, dar reușesc să-mi tin echilibrul. Solul din fata lui Adam începe să se afunde si să-și 
schimbe forma, bucăţi mari din pereţii gropii căzând în adânc. 

Adam se uită peste umăr la mine. 

— Cum e? 


Îmi folosesc Telekinezia ca să scot din groapă pământ si niște pietre, apoi le arunc in junglă. Va fi 
mai simplu acum când Adam a afânat pământul, dar tot va fi greu. Îi fac un semn de aprobare. 

— Este un început, îi spun. 

— Mă duc să caut o... lopată, spune el şi se ridică. 

Adam nu apucă să-și termine gândul, că ochii îi rămân fixati pe cer în spatele meu. Se aude un 
motor şi mă uit disperată în jur. 

Nu. Nu se poate. E prea devreme. Nu suntem pregătiți. 

— Şase? întreabă Marina. Ce-i aia? 

Este o navă. Elegantă şi argintie, fără unghiuri, fără tunuri ca celelalte cu care i-am văzut pe mogi 
zburând. Este ceva ce n-am mai văzut, dar ciudat de familiar. 

Nava vine cu viteză si se îndreaptă direct spre noi. 


Capitolul 14 (Sase) 


— Cercetasi? mă întreabă Marina. Îi simt Mostenirea de gheaţă revenindu-i, în caz că trebuie să 
luptăm cu acest nou sosit. 

— Nu este o navă mogadoriană, spune Adam venind lângă mine. 

— Nu, îi spun, dându-mi şi eu seama de asta. Imi pun mâna pe brațul Marinei. Este în regulă. Nu 
0... Nu o recunoști? 

— Eu... Marina se îndepărtează când se uită mai atent si recunoaşte nava care se apropie. Nava 
spaţială trece pe deasupra copacilor şi se roteşte fără efort în aer, încetinind viteza şi coborând uşor pe 
pista mogadoriană curățată recent. Desi este o vechitură, si chiar putin ruginită pe alocuri, nava încă și-a 
păstrat argintiul strălucitor. Panourile sale blindate sunt făcute din materiale care nu se găsesc pe 
această planetă. Planează pentru o clipă, soarele reflectându-se din geamurile fumurii ale carlingii, apoi 
aterizează. 

— Este una dintre navele noastre, spun cu voce tare. Una dintre cele care ne-au adus aici. Pe 
Pământ. 

— Dar cum este posibil? întreabă Adam. 

— Asta înseamnă că ne-au sosit întăririle? întreabă Marina fără a-și dezlipi ochii de la navă. John a 
spus ceva despre asta? 

— A spus că o trimite pe Sarah, Mark şi pe nu mai ştiu cine..., spunem amândoi odată. Este ceva 
greu de crezut. 

Cine ar putea pilota o navă lorică? De unde vine? Fac un pas înainte. 

Rampa metalică se deschide în spatele navei şi mă încordez. Am o amintire vagă de când eram 
copil şi fugeam spre o rampă asemănătoare, cu Katarina lângă mine si explozii pe fundal. lată-ne acum 
în mijlocul celei de-a doua invazii mogadoriene şi, din nou, o navă lorică în fata mea. Numai că, de data 
asta, nu ştiu dacă să alerg spre ea sau să mă îndepărtez. Chiar dacă John mi-a spus că ne trimite ajutoare, 
nu pot să scap de senzaţia că ar putea fi o capcană. Paranoia asta a mea m-a adus atât de departe si nu 
am motiv s-o ignor tocmai acum. 

— Fiţi pregătiţi pentru orice, le spun celorlalți. Nu stim ce sau cine o să iasă de acolo. 

Apoi, un beagle familiar coboară pe rampă. 

Bernie Kosăr, cu limba atârnându-i din gură, mă salută mai întâi pe mine, sărind cu labele din față 
pe picioarele mele. Dă din coadă cu repeziciune când o salută și pe Marina, apoi sare direct în braţele lui 
Adam. Aud un sunet necunoscut si îmi dau seama că este râsul unui mogadorian. 

Când mă uit înapoi la navă, Sarah Hart stă acum în vârful rampei, cu braţele deschise și un zâmbet 
de salut pe fata. 

— Buna, spune Sarah. Ia uitati ce am gasit. 

Marina râde la această surpriză încântătoare si fuge înainte, întâlnind-o pe Sarah la baza rampei si 
imbratisand-o strâns. A trecut cam mult de când nu am mai văzut-o pe Sarah — plecase deja în 
misiunea secretă încredinţată de iubitul ei când eu și Marina ne-am întors din Florida. Are părul blond 
strâns în coadă la spate şi zâmbetul ei este uimitor, dar are şi niște cearcăne la ochii care, pe măsură ce se 
apropie, îi observ că sunt roşii. Sarah are, de asemenea, zgârieturi şi vânătăi pe care zâmbetul ei nu le 
poate ascunde. Da, e fericită să ne vada, dar este şi obosită, stresată si putin abătută. Oricum, arată mai 
bine decât noi — murdari după câteva zile petrecute în junglă, arşi de soare şi epuizați. Dar nu mă pot 
abtine în fata ei. 

— Esti aici, îi spun lui Sarah imbratisand-o. Ca să fiu sinceră, sunt putin distrasa. Încă nu-mi pot 
lua ochii de la navă. 

— Mă bucur să te văd, Șase, spune Sarah imbratisandu-ma la rândul ei, în ciuda transpiratiei si a 
prafului de pe mine. John a spus că vei aduce ajutoare si poate ceva mai mult. Le-ai adus pe amândouă. 


Am văzut doar jumătate, vedem noi mai târziu care este cealaltă jumătate. Mark James, cel care 
iese din navă, este mult schimbat față de tipul cu care m-am luptat pentru scurt timp la Liceul Paradise. 
A renunţat la chestia aia cu “părul dat cu gel si pieptanat pe spate”. Părul lui negru este mai lung si 
nespălat. Cred că a mai slăbit si nu mai este la fel de musculos pe cum il știam. Arată obosit, iar ochii lui 
mijiti arată că nu este obișnuit cu atât de mult soare. 

— Oh, rahat! exclamă Mark oprindu-se la jumătatea drumului. Aveţi unul chiar în spatele vostru. 

— El este Adam, îi spune Sarah. Credeam că ţi-am spus despre el. 

— Mda, cred că mi-ai spus, zice Mark punându-și mâna streașină la ochi ca să se uite mai bine la 
Adam. Doar că este infricosator să vezi unul, ştii, arătând ca un om normal. Scuze, frate, spune Mark, 
dând din cap în direcţia lui Adam. 

— Este în regulă, îi răspunde Adam diplomatic. După cum vezi, nu sunt singurul mog de aici, zice 
Adam, arătând peste umăr spre locul unde Phiri Dun-Ra este legată de Skimmer. 

— S-a notat, zice Mark. 

Sarah începe să facă prezentările, dar o întrerup imediat. 

— Scuză-mă, dar de unde ai nava asta? o întreb urcând rampa alături de ea. 

— Da, în legătură cu asta..., spune Sarah continuând să meargă, ca şi cum ar trebui să explorez mai 
departe. Probabil că va trebui să vorbeşti cu ea. 

— Cu cine? 

Sarah îmi aruncă o privire de parcă mi-ar spune să încetez cu întrebările şi să continui să merg, 
ceea ce și fac. Marina ridică din sprâncene la acest schimb de replici. Mă urmează pe rampă în navă. Fac 
câțiva paşi înăuntru si mă loveşte un déjà vu. Suntem în zona pasagerilor. Este un spaţiu larg deschis, 
complet lipsit de orice mobilier. Pereţii emană o lumină caldă, ceea ce indică faptul că nava este încă 
pornită. Îmi amintesc că stăteam aliniati aici toți Garzii, iar cépanii nostri ne puneau să facem exerciții 
fizice şi câteva cursuri simple de arte marțiale. 

Merg de-a lungul celui mai apropiat perete și îmi plimb degetele peste suprafaţa lui. Materialul din 
plastic moale reacționează imediat, devenind mai strălucitor, aprinzând liniile trasate de degetele mele. 
Pereţii funcţionează ca un ecran tactil mare. Introduc o comandă pe care mi-o amintesc, desenând rapid 
un simbol loric pe perete. Simbolul luminează intermitent pentru a-mi arăta că a fost acceptat, apoi, cu 
un suier hidraulic, podeaua se deschide si de acolo ies o duzină de paturi. Maria trebuie să se dea în 
spate când iese unul chiar în locul în care stă ea. 

— Șase, asta este... 

— Este nava noastră. Aceeași navă care ne-a adus pe Pământ. 

— Mereu am crezut că a fost distrusă sau... 

Marina se opreşte clătinând din cap a uimire. Îşi trece degetele peste celălalt perete, introducând o 
altă comandă. Întregul perete se transformă într-un ecran HD arătând un beagle fericit care aleargă 
după o minge de tenis. 

— În engleză, câine, spune o voce înregistrată, cu accent loric sesizabil. Câinele aleargă. În spaniolă, 
perro. El perro corre... 

Învăţarea limbilor străine. De câte ori a trebuit să revedem acest videoclip când am zburat spre 
noua noastră planetă? Am uitat de asta sau am blocat-o în minte, dar toată plictiseala din copilărie mi-a 
revenit. Un an întreg claustrofobic petrecut aici, privind câinele care aleagă pe o pajiște verde. 

— Of, opreşte-l, îi spun Marinei. 

— Nu vrei să vezi ce face câinele în continuare? mă întreabă ea zâmbind. Apoi loveşte peretele cu 
mâna și programul se opreşte. 

Ma duc lângă unul dintre paturi si mă prabusesc lângă el. Asternuturile sunt murdare si miros ca 
interiorul navei. Probabil că au stat acolo jos timp de zece ani. Dau deoparte cearceafurile şi salteaua 
subțire. 


— Ha, uită-te la asta. 

Marina se apleacă peste umărul meu. Acolo, gravat in rama metalică de o fetiță plictisita, este 
numărul șase. 

— Ai vandalizat patul, râde Marina. 

Zgomotul motorului navei scade până la tăcere totală, iar peretii-ecran clipesc şi se opresc. Cineva 
tocmai a oprit nava. 

— Este exact cum ati lăsat-o, nu? 

Eu si Marina ne întoarcem în direcţia de unde a venit vocea si vedem o femeie care iese încet din 
cabina de pilotaj. Prima mea reacţie este să mă gândesc la cât este de frumoasă. Pielea ei are o nuanţă de 
maro închis, cu obraji lungi si proeminenţi, păr scurt si întunecat. Chiar dacă este îmbrăcată într-o 
salopetă de mecanic, plină de unsoare, femeia pare desprinsă de pe coperta unei reviste de modă. Îmi 
dau seama repede că nu aspectul ei pur este remarcabil. Este ceva ce majoritatea oamenilor de pe 
Pământ nu și-ar putea da seama, dar eu observ imediat. 

Femeia aceasta este lorica. 

Pare emotionata când mă vede pe mine si pe Marina. Probabil că din cauza asta a durat atâta ca să 
oprească nava. Chiar si acum, femeia rămâne în uşa cabinei, nefiind sigură de noi, cum nici noi nu 
suntem sigure de ea. Se vede nervozitate la ea, de parcă e gata ca în orice clipă să intre în cabină şi să 
blocheze ușa. Îmi dau seama că încearcă să-și revină psihic, continuând să vorbească cu noi. 

— Voi trebuie să fiți Şase şi Șapte, spune ea după un lung moment în care s-a holbat la noi. 

— Poti... Poti să-mi spui Marina. 

— Bine, Marina, zice femeia zambind amabil. 

— Cine esti? o întreb, regăsindu-mi în cele din urmă vocea. 

— Numele meu este Lexa. L-am ajutat pe prietenul vostru Mark sub pseudonimul GUARD. 

— Eşti unul dintre cépanii nostri? 

În cele din urmă, Lexa se îndepărtează de uşă și se aşază pe unul dintre paturi. Eu şi Marina venim 
lângă ea. 

— Nu, nu sunt cépan. Fratele meu a fost Garde, dar nu a reușit să treacă de antrenamentul de la 
Academia de Apărare a Lorienului. Și eu eram înrolată acolo, ca studentă-inginer, atunci când... când el 
a murit. După asta am, ăăă, am cam ieșit de pe listă. Ştiţi cum se proceda pe Lorien. Nu mă incadram 
pentru rolurile lor. M-am ocupat mult de computere, uneori nu tocmai legal. Practic, eram un nimeni 
special. 

— Dar ai ajuns aici, spune Marina înclinând capul. 

— Mda. În cele din urmă, am fost angajată să modernizez o navă antică pentru un muzeu... 

Acest detaliu îmi produce un declic. 

— Ai fost pe a doua navă care a venit pe Pământ. 

— Da. Am venit aici cu Crayton si cu Zophie, cea mai bună prietenă a mea. Probabil că deja ştiţi 
asta, dar nu am făcut parte din planul Bătrânilor Intelepti. Am putut fugi de pe Lorien datorită lui 
Crayton — mai degrabă pentru ca Crayton lucra pentru tatăl Ellei si pentru că el a avut acces la nava cea 
veche. Tată Ellei ştia ce va veni. De aceea m-a angajat să repar nava. Nu am fost chiar un pilot. A trebuit 
să învăţ... din zbor. 

Strâmb din nas la glumita Lexei şi zâmbesc, dar mintea mea lucrează repede. Suntem mai mulți. 
Poate că loricii nu au dispărut așa cum am crezut noi. Asta ar trebui să mă bucure, dar sunt suspicioasă. 
Poate că sunt paranoică după cele întâmplate cu Cinci. Totuși, mă gândesc la Crayton si la modul cum a 
crescut-o pe Ella, în timp ce restul Garzilor erau vanati în secret. Nu a spus niciodată că a venit aici cu 
alti doi lorici. Ochii mi se îngustează pentru o secundă. 

— Crayton nu ne-a spus niciodată despre tine, îi spun, încercând să nu pară o acuzație. 


De fapt, Crayton nu ne-a spus multe. Am aflat despre originile regale ale Ellei abia dupa ce el a 
murit. 

— Cred că nici nu a avut de ce să vă spună, răspunde Lexa încruntându-se ușor. Singura lui grijă 
era s-o tina pe Ella în viata. Am convenit să nu luăm legătura unii cu ceilalți. Era mai sigur pentru toţi să 
păstrăm distanţa. Ştii cum sunt mogii. Nu pot scoate de la tine nicio informație, dacă nu ştii nimic. 

— Şi prietena ta? Zophie? Unde este? 

Lexa dă din cap. 

— Nu a reușit. Fratele ei a fost pilotul acestei nave. Navei voastre. Zophie l-a căutat, crezând că îl va 
găsi cu ajutorul Internetului, dar... 

— Mogii, îi continuă Marina gândul. 

Lexa dă din cap cu tristețe. 

— După aceea, am rămas singură. 

— Totuşi, nu erai singură, îi spun. Noi eram acolo. Şi eram multi — la naiba, eram toți si ne 
pierdusem cépanii. Unii dintre noi şi-au pierdut cépanii chiar foarte repede. Ne-ar fi fost de folos niște 
îndrumări. De ce ai așteptat atât de mult? De ce nu ai încercat să ne găseşti? 

— Șase, ştii foarte bine de ce. Din același motiv pentru care cépanii voştri nu au vrut să se găsească 
unii pe ceilalți. Era periculos să încerci să iei legătura cu cineva. Fiecare căutare pe Internet te expunea 
unui risc. Am făcut tot ce am putut de la distanţă. Am trimis bani și informaţii unor grupuri care au 
lucrat pentru expunerea mogadorienilor. Am făcut un site numit Extratereștrii Anonimi pentru a încerca 
să răspândesc informaţiile, pentru a-i putea expune pe cei care aveau legătură cu ProMog. Așa l-am 
întâlnit pe Mark. 

Mă gândesc la cum i-o fi fost ei, o străină într-o tara ciudată, fără să se poată baza pe nimeni. De 
fapt, nu trebuie să-mi imaginez prin ce a trecut ea. Am simtit-o pe pielea mea. Ştiam pericolele si nu am 
încercat niciodată să-i caut pe ceilalți. 

— Era periculos pentru noi, sau pentru tine? o întreb, neputând să-mi ascund supărarea din voce. 

— Pentru noi toți, vine replica Lexei. Îmi dau seama că cuvintele mele au rănit-o. Ştiu că nu este 
nici măcar o părticică din responsabilitatea pe care Bătrânii Intelepti au pus-o pe umerii voştri, cei nouă, 
dar... nici eu nu am cerut asta. Am primit doar o simplă slujbă într-un muzeu, apoi tot ce ştiu este că am 
zburat cu o navă antică spre o planetă dintr-un alt sistem solar complet diferit, cu unul dintre ultimii 
Garzi la bord. Mi-am pierdut fratele, mi-am pierdut prietena, mi-am pierdut întreaga viata. 

Lexa face o pauză. Eu și Marina nu spunem nimic. 

— Mi-am spus că e suficient dacă vă ajut de la distanță. Am șters de pe Internet toate informațiile 
pe care le-am găsit despre voi toți. Am încercat să vă fac invizibili, nu doar pentru restul lumii, ci si 
pentru mine. Poate că a fost lasitate. Sau poate a fost rușine, nu ştiu. În adâncul sufletului meu ştiam că 
trebuie să fac mai mult. Mereu am vrut să iau nava asta si să vă contactez, după ce ati mai fi crescut, si 
chiar am... 

— Acum esti aici, îi spune Marina cu blandete. Asta contează. 

— Nu am mai putut să stau departe. Am fugit deja de pe o planetă în timpul unei invazii. Am 
decis că este timpul să nu mai fug. 

Pentru mine, planeta asta înseamnă acasă. Într-un fel, după ce am petrecut atâţia ani ascunzându- 
ne de mogadorieni, am decis să nu mai fugim. Sper doar să nu fie prea târziu. 

— Te superi dacă te imbratisez? o întreabă Marina pe Lexa. 

Pilotul este luat prin surprindere, dar incuviinteaza dând din cap. Marina o imbratiseaza strâns, 
ingropandu-si fata în umărul femeii. Lexa mă vede privindu-le şi îmi zâmbeşte, aproape jenant, înainte 
de a închide ochii si de a se lăsa imbratisata. Oftează, şi poate că mi se pare mie, dar o greutate invizibilă 
pare că se ridică de pe umerii Lexei. Nu mă alătur lor. Imbratisarile în grup nu sunt tocmai genul meu. 

— Îţi mulțumesc că ai venit, îi spun după un moment. Bine ai venit la Sanctuar. 


Si cu asta, le conduc pe cele două în afara navei. Mai arunc o privire rapidă asupra zonei 
pasagerilor înainte să-mi vină în minte amintirea fugii noastre de pe Lorien. Nu mai sunt copil. Invazia 
asta va fi jucată diferit. 

Afară, Adam si Mark sunt în mijlocul unei discuţii. Sarah stă la câțiva metri distanță de ei, mai 
aproape de navă, aşteptându-ne pe noi, evident. Când mă vede, ridică din sprâncene întrebătoare, iar eu 
îi răspund cu un oftat adânc. 

— E nebunie câte poți afla în Mexic, îi spun, încercând trec peste șocul și amestecul de sentimente 
după întâlnirea cu Lexa. 

Mergem împreună spre Mark și Adam. Mark, care deja are tricoul ud de la transpiratie, pare că nu 
pricepe ceva. 

— O groapă! exclamă el. Vreti să-l omorâţi pe Setrakus Ra cu o groapă în pământ. 

Adam oftează, arătând spre partea de junglă unde am ascuns artileria mogilor. 

— Nu pricepi care este treaba cu groapa în tot planul? Ti-am spus, avem arme, bombe... 

— Dar pentru Setrakus Ra aveţi o groapă. 

— Ştiu că nu este tehnologie de ultimă oră, dar opţiunile noastre sunt foarte limitate, îi răspunde 
Adam. Şi nu încercăm să-l ucidem. Asta nu intră în calcul, având în vedere că orice daună pe care i-o 
facem lui se va reflecta asupra Ellei. Vrem doar să-l încetinim si să câştigăm ceva timp. 

— Timp ca să faceți ce? întreabă Mark. 

Adam se uită la mine. 

— Ca s-o salvăm pe Ella, ca să furăm nava Anubis de sub nasul lui, sau amândouă. 

— Dar de ce naiba nu plecăm, pur şi simplu? întreabă Mark, îndreptându-se spre nava lorică. Am 
înțeles că toate capcanele astea erau o idee bună atunci când erati singuri și rataciti aici, dar acum, 
putem pleca. 

— Asta nu este o opţiune, spune Marina. Sanctuarul trebuie apărat cu orice pret. 

— Cu orice pret? întreabă Mark uitându-se la navă, apoi la templu. Ce naiba este aşa special la locul 
ăsta? 

Observ ca Lexa a fost extrem de tăcută în timpul acestei discuti. Ochii ei sunt atintiti asupra 
Sanctuarului, pe chipul ei neputându-se citi nimic, ca atunci Marina când intră într-o transă de-a ei. 
Probabil că Lexa a simţit că mă uit la ea, pentru că îşi scutură brusc capul şi se uită la mine. 

— Locul acesta..., începe ea, căutându-și cuvintele. Are ceva special. 

— Este un loc loric, îi spune Marina. Acel loc loric, de fapt. Sursa Mostenirilor noastre se află în 
interior. 

— Ti-as fi prezentat interiorul, dar tocmai am sigilat intrarea, îi spun. Am fi putut să-ți prezentăm 
creatura care trăiește acolo. Este destul de frumoasă pentru o entitate făcută din energia lorică pură. 

Lexa îmi dă un zâmbet rapid înainte de a-mi răspunde. 

— O simt... indiferent ce o fi chestia de acolo. O simt până în măduva oaselor. Si înțeleg de ce vreți 
să protejaţi locul acesta. 

— Mulţumesc, îi răspunde Marina. 

— Acestea fiind spuse... Lexa se întoarce acum în direcția mea. Tine minte că nava mea — nava 
noastră — este pregătită. În caz că aveţi nevoie de ea. La vremea ei, a mai depășit si alte nave de luptă. 

Dau din cap subtil și îi arunc o privire rapidă lui Adam. Poate că Marina nu va recunoaște că avem 
nevoie de navă, dar avem încă o variantă de ieșire, mult mai eficientă decât fuga în junglă. 

— Frate, deci chestia aia din interior este responsabilă cu Mostenirile? întreabă Mark, uitându-se la 
Sanctuar cu mâinile în solduri. 

— Noi asa credem, îi răspund. 

— Deci chestia asta a decis că nemernicul de Sam Goode ar trebui să primească Mosteniri, iar eu... 
Mark se opreşte şi face o grimasă. Rahat, ar fi trebuit să fiu mai cumsecade cu oamenii în liceu. 


Ma abtin sa nu râd. Cred că John le-a spus lui Sarah si Mark despre faptul că oamenii au primit 
Mosteniri datorită misiunii noastre la Sanctuar. Nu ştiu pe ce criterii a decis entitatea cui să-i dea 
Mosteniri, dar nici nu mă aşteptam ca unul ca Mark să le primească, chiar dacă, in ultimele luni, și-a 
riscat viata de câteva ori pentru noi. Sarah, pe de altă parte... 

— Dar tu? o întreb, întorcându-mă spre ea. 

Sarah ridică din umeri și se uită în jos la mâinile ei, de parcă se așteaptă ca raze de lumină să-i iasă 
din ele în orice moment. 

— Încă nimic. Sunt aceeaşi fată bătrână obișnuită. 

Sarah încearcă să glumească, dar îmi dau seama că o deranjează. La urma urmei, ea a făcut multe 
pentru noi, în special pentru John, si mi se pare o nedreptate din partea entității că nu i-a dat si ei 
Mosteniri atunci când a ales oamenii care să le primească. 

— Așa cum a spus şi John, Sam a descoperit că are Mosteniri abia atunci când un piken era gata să- 
i sfâşie, îi spun. Poate că încă nu ai fost într-o situaţie care să le dezvolte. 

— Aşa este, se bagă şi Marina. Vorbind din experienţă, să ştii că Moştenirile au obiceiul de a se 
manifesta atunci când ai nevoie de ele. 

— Oh, grozav! zice Mark. Deci, dacă stăm aici şi înfruntăm moartea, e posibil să avem șansa să 
murim cu superputeri. 

— Cam așa ceva, îi răspund. 

— Sau poate că entitatea nu a ales pe nimeni, spune Adam. Poate că totul a fost la întâmplare. 

— Spuse mogadorianul cu Moşteniri, îi dă replica Mark. 

— Nu mă deranjează, spune Sarah, clar încercând să schimbe subiectul. Nu mă bazez pe asta. Deci, 
mi-e indiferent. Asta nu înseamnă că nu putem fi de ajutor în alte moduri. Tocmai am vorbit la telefon 
cu John, înainte să aterizăm. 

— E pe drum? o întreb. Trebuia să vină aici cu artileria grea. 

— Nu ştiu dacă se va întâmpla asta, răspunde Sarah încruntată, iar eu ştiu că urmează o veste 
proastă. Cei din guvern nu prea cooperează, de parcă ar vrea să lupte, dar să nu piardă. 

— Ce dracu' vrea să însemne asta? 

— Sunt un fel de curve, explică Mark simplu. 

— Nu vor să intre într-un conflict cu Setrakus Ra decât dacă știu sigur că pot câştiga. Nu încă, 
oricum. 

— Jalnic, spun eu. 

Sarah se uită la Adam. 

— John încă mai vrea să scoţi acele dispozitive de la Skimmere. 

— Deci vrea să dea tehnologia asta armatei care nu vrea să ne ajute? întreabă Adam retoric, 
ridicând o sprânceană. 

— Cam așa ceva. 

— Deja m-am ocupat de asta. Le-am scos înainte să montăm explozibil la nave, îi spune Adam, 
uitându-se spre mine. Indiferent că le dăm sau nu tehnologia. Vom decide asta mai târziu. 

— Şi de ce naiba să le-o dăm, dacă tot nu ne ajută în luptă? o întreb pe Sarah. Toată afacerea asta 
nenorocită seamănă cu ceea ce ne-a descris agentul Walker in Ashwood Estates. ProMog. Chiar și acum, 
cu ditamai orașul transformat într-un crater fumegând, guvernul joacă murdar si încearcă să fure 
tehnologie mişto de la extratereștrii prietenoși. 

— Pentru că așa este în politică, replică Sarah ridicând din umeri, ca şi când situaţia nu ar mai fi 
sub controlul ei. Ceea ce este evident. Ca de obicei, suntem pe cont propriu. John spune că vor fi dispuşi 
să ne ajute dacă le arătăm clar cum să-i învingă pe mogi. 

— Când ajunge John aici? o întreabă Marina. 

Sarah lasă capul în jos. 


— Mai am veşti proaste. Cinci l-a luat prizonier pe Nouă in New York. 

— Poftim? Aud trosnet de gheaţă spartă când Marina isi inclesteaza pumnii. 

— Mda, asta nu e bine, spune Sarah. John si Sam încearcă să-l urmărească şi să-l oprească, să... să 
nu-l lase pe psihopat să facă ce şi-a propus. 

— Trebuia să-l fi ucis, spune Marina printre dinţii inclestati. 

Arunc o privire rapidă în direcția ei. A fost liniștită în tot acest timp petrecut la Sanctuar, 
nonviolentă şi senină, asa cum o ştiam. O singură menţiune despre Cinci, însă, și întunericul s-a întors. 

Sarah continuă, fără s-o audă pe Marina. 

— Odată ce va rezolva asta, John va porni la drum, dar... 

Mă uit spre linia de copaci a junglei. Soarele începe să apună. 

— Nu va ajunge la timp, îi spun, simțind un nod în stomac. Vom fi doar noi. 

— Va încerca, insistă Sarah și îmi dau seama că speră că iubitul ei va apare la orizont ca un erou 
cuceritor, el si prietenul lui, Sam, sprijiniți de toată armata SUA. 

Nu-mi plac iluziile astea. 

— Trebuie să ne întoarcem la ale noastre, le spun. Trebuie să ne pregătim. 

— Sau putem să plecăm, zice Mark cu mâna ridicată. Se răzgândeşte repede când vede privirea 
întunecată a Marinei. Bine, bine. Aratati-mi unde trebuie să sap. 

Ne apucăm de treabă. 

Mai întâi, Adam îl mută pe Praf în nava Lexei. Himera pare să fie mai vioaie acum, mușchii nu îi 
mai sunt la fel de tensionati, dar tot nu isi poate schimba forma si este departe de a fi gata de luptă. De 
data asta va trebui să stea cuminte. 

Lexa vrea să vadă dispozitivele de mascare scoase de la Skimmere, aşa că eu și Adam îi arătăm 
unde le-am îngropat, în cortul cu muniţie. Fiecare piesă este o cutie neagră, solidă, cam de mărimea unui 
laptop. 

— Erau conectate la consolele Skimmerelor, în spatele manetelor de pilotaj, îi spune Adam, 
arătându-i porturile din spatele unui dispozitiv. Am încercat să le scot cât mai intacte posibil. 

Le adunăm pe toate într-o geantă si le ducem la nava Lexei, pregătite pentru a le da prietenilor 
generosi din guvern care, în schimb, ne vor da un mare nimic. 

Asta, desigur, în cazul în care vom reuşi să plecăm vii din Mexic. 

— Crezi că va merge? o întreb pe Lexa. 

— Aşa cred. Decojeste plasticul de pe un fir şi îl conectează la portul de alimentare a dispozitivului 
de camuflare. Cred că nu vom sti dacă funcționează până când nu vom încerca să trecem prin scutul 
navei de luptă, spune Lexa. 

Adică ne vom îndrepta cu o vechitură lorică spre o navă de luptă masivă și nu ştim dacă vom 
putea trece sau nu prin scutul impenetrabil al acesteia. Asta este o situație pe care nu o aştept cu 
nerăbdare. 

— Si dacă nu va functiona...? 

— Vom sări în aer, spune Lexa, înainte să apuc să termin întrebarea. Hai să nu ne grăbim să aflăm, 
bine? 

În timp ce Adam si Lexa se ocupă să conecteze dispozitivul de camuflare la sistemele navei lorice, 
noi ceilalți lucrăm la groapa de la intrarea in Sanctuar. Adam a reuşit să găsească niște lopeti printre 
echipamentele mogilor — se pare că au renunţat destul de devreme să mai sape pe sub câmpul de forță. 
Mark pare fericit că poate să-şi scoată tricoul şi să aşeze pe umăr coada murdară a lopetii. Bernie Kosar 
este fericit si el, himera transformându-se într-o creatură ce seamănă cu cartita imensă. Cu labele lui cu 
trei gheare, Bernie Kosar scoate din groapă mormane de pământ. Pare de parcă ar arunca cu bombe. 
Mark, pe de altă parte, nu rezistă mult. Căldura junglei în doboară rapid. 

— Treaba asta e de rahat, îl aud plângându-i-se lui Sarah, stergandu-si transpiratia de pe frunte. 


— Asteapta până vin mogii si încep sa tragă in noi, îi zice Sarah. Atunci iti vei dori să fi muncit mai 
mult. 

Foarte curând ajungem la un strat de pământ care este prea pietros pentru a trece de el la mana. Ar 
fi mai usor daca Adam ar provoca un seism rapid pentru a zgudui pamantul, iar eu si Marina sa ne 
folosim Telekinezia ca să scoatem bucăţile mari si să le aruncam în junglă. 


În cele din urmă avem o groapă pe cinste. Acum că am terminat, eu și Marina ne folosim cu atenţie 
Telekinezia pentru a camufla groapa. “Capacul” este cam precar şi se surpă puţin la mijloc, dar pare 
destul de natural dacă nu ştii cum a fost înainte. Sunt destul de sigură că se va surpa în momentul în 
care Setrakus Ra va ajunge în mijloc şi se va duce în jos vreo zece metri, aşa că nu cred că va putea ieşi 
imediat. Să sperăm că cu asta si cu celelalte capcane ale noastre, îi vom distrage atenţia suficient cât sa 
ajungem la bordul lui Anubis. 

Întors la forma de beagle, Bernie Kosar adulmecă la marginea gropii dând din coadă. Se pare că 
aprobă lucrarea. 

— Şi acum? întreabă Mark scuturându-şi mâinile de praf. Pregătim capcane care să declanșeze 
arbalete ascunse sau ceva de genul? 

— N-am văzut nicio arbaleta pe aici, spune Adam gânditor, frecandu-si bărbia. Dar putem face 
niște sulițe din crengile copacilor. Cum te descurci cu cioplitul? 

Adam ori nu înţelege că Mark este sarcastic, ori chiar îi place să pună capcane. 

— Da, hai s-o facem, spune Mark, abia abtinandu-se sa nu râdă. 

Sarah şi ceilalți s-au gândit să ne aducă nişte provizii. Toată lumea ia o pauză, adunându-se în 
jurul sticlelor cu apă si a mâncării. Toţi ne prefacem că nu ne este frică ca naiba de ceea ce urmează să 
vină și ne descurcăm destul de bine cu asta. 

Stau putin mai la distanţă de restul grupului, îmi mănânc sandvisul şi mă uit la nava lorică parcată 
pe pistă. Ceva mă deranjează, dar nu îmi dau seama ce. E ca și cum o voce îmi strigă în cap un 
avertisment, dar nu înţeleg cuvintele. Văzând că mă uit la nava ei, Lexa se apropie de mine. 

— Crezi că toată treaba asta va funcționa? mă întreabă ea, arătând cu capul spre dispozitivul nostru 
de apărare. 

— Mă întrebi dacă vom câștiga lupta de azi cu o groapă în pământ şi nişte arme ascunse în junglă? 
În niciun caz. Dar poate reușim să-i năruim cumva planurile lui Setrâkus Ra. 

— Ştiu că, probabil, asta nu înseamnă prea mult, venind din partea mea, începe Lexa ezitând, în 
mod clar simțindu-se inconfortabil. Şase, tu esti un bun conducător. I-ai ţinut pe toţi împreună. Cépanul 
tău ar fi mândru de tine. La naiba, toţi cei de pe Lorien ar fi mândri de lupta pe care voi o purtaţi. 

Îmi dau seama că Lexa nu se referă doar la ziua de azi ci la tot timpul petrecut pe Pământ, la 
supraviețuirea împotriva mogadorienilor. O urmăresc cu coada ochiului. Recunosc în Lexa o calitate 
asemănătoare cu cea pentru care eu am luptat. Este o supraviețuitoare. Mă întreb dacă voi deveni ca ea 
în cazul în care războiul acesta va dura mult timp; o persoană care evită contactul pentru că deja a 
suferit prea mult. Poate că deja sunt așa. 

— Da, îi răspund încurcată puţin. Mulţumesc. 

Lexa pare mulțumită de această conversaţie. Probabil că face cu mine ce am făcut și eu cu ea când 
ne-am întâlnit și înţelege că nu-mi plac momentele tensionante. Arată cu mâna spre întinderea de vest a 
junglei. 

— Când am aterizat, am văzut o mică poiană la distanță cam de o milă. O să mut nava acolo, 
departe de Sanctuar. O voi pune sub coronamentul copacilor, așa că nu o vor putea vedea. 

— Te-ai gândit bine. Nu vrem ca Setrakus Ra să ştie că suntem aici. 

— Da. Este o sansa buna să creadă că v-aţi retras. 

— Elementul surpriză este cam singurul lucru pe care îl avem de partea noastră. 


— Uneori este nevoie doar de asta, spune Lexa si pleaca spre nava. 

Nava noastră, aşa a spus. 

Ma uit în urma ei. Încă mai am în cap vocea care îmi strigă un avertisment, acum mai tare, dar tot 
nu înțeleg ce spune. 

— Șase? Auzi asta? 

Marina vine lângă mine cu o mână apasandu-si pe tâmplă, de parcă ar avea o migrenă. 

— Ce să aud? 

— E ca şi când... Parcă ar fi o voce. Oh, Doamne, poate că încep să-mi pierd minţile. 

Atunci îmi dau seama că ceea ce mă sâcâia nu este vocea conștiinței mele sau alt sistem psihic de 
avertizare. O voce răsună, la propriu, în capul meu, dar care nu este acolo. Este o voce care încearcă cu 
disperare să se facă auzită. 

— Nu iti pierzi mințile. Şi eu o aud. 

Mă concentrez asupra vocii care devine clară imediat, dar încă îndepărtată, de parcă ar veni printr- 
un tunel. 

Șase! Marina! Șase! Marina! Mă auziti? 

Eu si Marina închidem ochii. Vocea telepatică este a Ellei. John ne-a spus că Mostenirile ei au 
devenit mai puternice, dar Telepatia ei trebuie să fi devenit cu adevărat puternică din moment ce reuşeşte 
să ne contacteze pe amândouă odată. Cu fiecare secundă care trece, vocea ei devine tot mai clară în 
capul meu. 

Asta înseamnă un singur lucru: se apropie. 

— Ella! Rostesc cuvintele cu voce tare, nefiind obișnuită să comunic telepatic. Unde eşti? Ce s-a 
întâmplat...? 

Ea mă întrerupe cu un strigăt telepatic. 

Ce faceți aici? l-am spus lui John! Trebuia să vă avertizeze. 

— Ne-a prevenit, spune Marina. Suntem aici pentru a încerca să te ajutăm. Si să apărăm 
Sanctuarul. 

NU! Nu, nu, nu. Ella pare panicată. Trebuia să vă avertizeze. 

— Să ne avertizeze în legătură cu ce? o întreb telepatic. 

— Să fugiți! strigă Ella. Trebuie să fugiți! FUGIȚI SAU VEŢI MURI! 

Eu si Marina ne uităm unea la cealaltă, înmărmurite. 

Asta e problema când transmiti telepatic profeţii despre moarte către un grup. Nu știi exact cui i se 
va întâmpla. Ella vorbea despre mine? Despre Marina? Despre amândouă? Toţi cei de aici? 

La naiba, nu cred că viitorul este gravat în piatră. Nu cred în soartă. Nu mai fugim. Nu înainte de a 
ne pune planul în aplicare. După un moment de incertitudine, văd scânteia determinării în ochii 
Marinei. 

— Eu nu fug, zice ea. 

— Nici eu, îi răspund, deja regretând aceste ultime secunde pierdute degeaba. Du-te! Spune-le 
celorlalți să treacă pe poziţie! 

Marina fuge spre Sarah si ceilalți. Eu alerg în direcția opusă, spre pista de aterizare, încercând s-o 
ajung din urmă pe Lexa. Ea ajunsese la capătul rampei, dar mă aude venind şi se întoarce spre mine 
mirată. 

— Va ajunge mai devreme, îi spun. 

— La naiba. 

— Să zbori jos, ca să nu te vadă. Nu ştiu cât de aproape sunt. 

FOARTE APOAPE! îmi strigă Ella direct în creier. Tresar din cauza intensității vocii. 

— Ştii că epava asta are si ea arme, nu? mă întreabă Lexa, arătând cu degetul spre nava ei. Pot să 
vă ajut în luptă. 

— Nu. Nava asta este singurul nostru plan de scăpare. Nu putem risca să fie avariată. 

— Cum spui tu, Șase. O ascund şi mă întorc imediat. 

— Nu. Nu te întoarce. Nu putem risca nici viata pilotului nostru. Ascunde nava și așteaptă. Dacă 
lucrurile merg prost, vreau să fii gata să ne scoţi dracu’ de aici. S-ar putea sa fim nevoiţi să fugim. 

— Bine, spune Lexa, păstrându-și calmul. Apoi îmi indică un punct spre junglă, în partea de sud, 
unde încă sunt vizibile bucăţi de piatră ale unei străzi antice. Șase, voi fi la o milă distanţă. În linie 
dreaptă de aici. Mark are o staţie radio, în caz că vrei să mă contactezi. 

— Am înțeles. 

— Mult noroc, îmi răspunde ea, ceea ce s-ar traduce “Să nu muriti!” 

Lexa ridică nava în aer si zboară destul de jos. aproape periind vârfurile copacilor. Imediat ce 
dispare din vedere, mă uit mai întâi spre orizont — Anubis încă nu a apărut — apoi alerg spre junglă, în 
partea estică a Sanctuarului. Acolo s-au adunat și ceilalţi, un loc bun pentru ascunzătoare — densitate 
mare a vegetației si un trunchi de copac căzut pe care îl putem folosi pentru acoperire. Din acest loc se 
poate vedea atât partea din fata a templului, cât si intrarea. Este locul perfect pentru declanșarea 
capcanelor. Vom putea vedea şi când vine Anubis, ceea ce nu cred că va mai dura mult. 

— Ella? Mă simt ciudat să-i rostesc numele cu voce tare, dar nu mă pot obişnui cu vorbitul prin 
telepatie. Mă întreb dacă Marina este încă în plină conversaţie telepatică. Ce naiba?! I-ai spus lui John că 
veniți la apusul soarelui. 

Setrakus Ra nu s-a mai oprit pentru întăriri. E prea nerăbdător să... ajungă aici. 

În sfârșit, o veste bună. Setrâkus Ra nu și-a mărit numărul soldaţilor după plecarea din New York. 
Asta înseamnă că nu vom avea de-a face cu prea multi mogi. Dar chiar si asa, tot mă sperie primul anunţ 
făcut de Ella. 

— Ce ai vrut să spui mai înainte? Cine va muri? 

Nu știu... A fost o viziune. Nu a fost suficient de clară, dar am văzut sânge. Atât de mult sânge. Si nu sunt 
vrednică de asta, Șase! Ati putea să plecați acum, să fugiți si să... 


Simt ca Ella îmi ascunde ceva, că nu îmi spune tot ce a văzut în viziunea ei. John mi-a zis că 
Moştenirile ei au devenit mai puternice, dar că viziunile ei nu sunt foarte clare. Nu am de gând să 
schimb planul nostru pentru niște viziuni despre un viitor pe care îl putem schimba. 

— Vom rămâne aici, îi spun cu fermitate, sperând că poate detectează hotărârea în mintea mea. Te 
vom lua de pe nava aia. M-ai auzit? 

Da. 

— Ne-ai putea ajuta. Cât de aproape esti? Ce vezi? 

Cinci minute, Șase. Suntem la cinci minute de voi. 

Cinci minute. La naiba. 

— Câţi trimite împotriva noastră? 

Vine acolo personal. Are o sută de războinici pregătiți. Şi voi fi şi eu acolo. Șase, eu nu voi putea să vă ajut. 
Nu pot... Nu-mi mai pot controla corpul. 

O sută de războinici. Asta înseamnă destui, dar cred că ne vom putea descurca cu ei. O să scăpăm 
de o parte dintre ei atunci când vom arunca în aer Skimmerele. 

— Ella, trebuie să existe ceva ce putem face. Spune-mi cum te putem ajuta. 

Nu puteți, se întoarce vocea ei, tristă si resemnată. Nu-ţi face griji pentru mine. Fă ce trebuie să faci. 

Adam mi se alătură în timp ce alerg spre marginea junglei unde ceilalți s-au ascuns deja. În loc să 
meargă imediat spre ascunzătoare, el se duce la Skimmerul cu care am venit și ia o sabie mogadoriană 
care a aparținut cândva tatălui său. Sabia pare că atârnă grea pe spatele lui Adam, dar continuă să 
alerge. 

— Era să uit, spune el când vede că mă uit la sabie. 

— Nu era o vorbă care spunea “să nu vii cu cuțitul împotriva unei mitraliere”? 

— Nu ştii niciodată când ai nevoie de un “cuţit” mai mare, ridică el din umeri. 

Ajungem la marginea junglei, unde restul grupului nostru este deja în spatele copacului căzut. Cu 
gura strânsă şi cu braţele încrucișate, Adam se întoarce și cercetează cerul. Telecomanda pentru 
detonarea bombelor a ajuns la Mark, după ce Adam ia arătat cum funcţionează. Acum, că Mark este 
expertul nostru în demolări, Marina este liberă să se concentreze asupra tragerii telekinetice cu blasterele 
pe care le-am ascuns în junglă. Sarah stă lângă ei cu un blaster într-o mână, iar cu cealaltă apăsându-și 
tâmpla. E palidă şi încruntată. 

— Nu accept asta, îmi spune când mă asez lângă ea. Cred că si Marina a avut o conversaţie cu Ella. 

— Ce nu accepti? întreabă Mark confuz. Sarah îi face semn să tacă. Uitandu-ma din nou la ea, îmi 
dau seama că și Sarah e conectată la canalul telepatic al Ellei. Știe că e posibil să vină moartea. 

— Îi vom fura nava de sub nas. Te vom salva. 

Am rostit cuvintele cu voce tare, știind că Ella mă poate auzi. 

Îmi pare rău. Asta nu se va întâmpla, zice Ella telepatic. După felul cum a spus-o, e clar că are ochii 
plini de lacrimi, iar asta a sesizat-o și Marina. Sarah isi acoperă gura si isi înăbuşe un strigăt de durere, 
privindu-mă întrebător. 

— Prostii, îi spun Ellei. 

— Să nu indraznesti să-ți pierzi speranţa, strigă Marina, practic, în fata spaţiului gol din fata ei. 
Ella? M-ai auzit? 

Ella nu răspunde. Încă o simt acolo, ca o prezenţă în mintea mea. Știu că ascultă. Dar nu ne mai 
răspunde. 

— Nu-mi pasă ce spune ea si nici câți mogi va trebui să înfruntăm, îi spun Marinei. Dacă va fi sa 
facem ceva azi, acel lucru va fi că o vom lua pe Ella de la Setrakus Ra. O iei si te duci cu ea pe nava 
Lexei. 

— De acord, răspunde Marina. 


— Poate că va funcţiona, adaugă Sarah, socul de pe fata ei fiind înlocuit acum de o privire atentă. 
La fel ca mine si ca Marina, nici ea nu se da din fata morţii. Adică, nu era o chestie cu vraja voastră lorica 
ce se rupe când vă adunaţi la un loc? 

— Ba da, îi răspund. De ce întrebi? 

— Poate că versiunea de vrajă a lui Setrakus Ra funcționează invers, explică Sarah. Poate că tocmai 
de-asta o ia pe Ella oriunde merge el. Pentru ca vraja lui să funcţioneze, trebuie s-o tina aproape de el. 

— Mie mi se pare că are sens, spune Mark ridicând din umeri. Nu că aş fi vreun expert în chestii 
de-astea. 

Este o posibilitate de luat în calcul, cu siguranță, mai ales că plănuisem oricum s-o salvăm pe Ella. 

Mă întorc spre Adam. Planul a fost că noi doi vom deveni invizibili și vom urca la bordul lui 
Anubis, în timp ce ceilalți le distrag atenţia. 

— Ce părere ai? Mergem după nava de luptă sau după Ella? 

— Tu decizi. 

— S-ar putea să treceţi chiar pe sub nasul lui când veţi merge după Ella, spune Sarah. 

— Ceea ce înseamnă că ar putea să vă anuleze invizibilitatea, adaugă Marina. 

— La naiba! În regulă, poate îi putem separa când activăm capcanele. Dacă apare ocazia, mergem 
după Ella. În caz contrar, rămânem la planul iniţial şi furăm nava Anubis. În direcţia asta sunt niște ruine 
antice, le spun indicând spre sud. Dacă urmați direcţia spre sud, ajungeţi în locul unde Lexa a ascuns 
nava noastră. Dacă lucrurile nu merg bine aici, dacă mogii vă descoperă poziţiile, vreau ca voi trei să 
fugiți. 

— Şi să vă lăsăm în urmă? întreabă Marina. 

— Măcar noi vom fi invizibili, le spun, uitându-mă de la Marina la Sarah. Faceţi cumva să rămâneți 
în viata. Asta-i lucrul cel mai important acum. 

Sarah dă din cap încruntată, iar Marina se întoarce și privește spre Sanctuar. Chiar și după 
avertismentul Ellei, mă îndoiesc că ar intenţiona să se retragă. 

Înainte să apuc să mai spun ceva, Adam mă prinde de mână si îmi arată spre pista de aterizare.. 

— La naiba! Şase, am uitat de prietena noastră. 

Mă uit în direcţia indicată de Adam şi o văd pe Phiri Dun-Ra zbătându-se sălbatic împotriva 
legăturilor sale. În graba noastră de a ajunge pe poziţii, am uitat complet de prizonierul nostru 
mogadorian. Chiar dacă are sacul pe cap, Phiri Dun-Ra trebuie să fi auzit că lucrăm la ceva si că nu 
suntem atenţi. Se zbate ca o nebună și încearcă totul ca să se desfacă din legături. Am legat-o destul de 
strâns, asa că nu cred că se va elibera. Totuşi nu ar fi o idee bună s-o lăsăm acolo cand vine Anubis. 

— Dacă o vede, Setrakus Ra va sti că i-am pregătit ceva, spune Adam, parcă citindu-mi gândurile. 

Mark isi ridică blasterul şi tinteste în direcţia lui Phiri Dun-Ra. 

— Vrei s-o dobor? Cred că o pot face dintr-un foc. 

Marina pune mâna pe blasterul lui si îl lasă în jos. 

— Mark, dacă voiam s-o executăm, crezi că nu o făceam până acum? 

Adam îmi aruncă o privire, de parcă mi-ar spune că nu ar fi o idee tocmai rea s-o eliminăm pe Phiri 
Dun-Ra. Toată ziua a vrut s-o ucidă. Şi înțeleg și de ce. 

— Mai bine o băgăm în groapă, spune Sarah cu regret. 

— Trebuie s-o ascundem undeva, le spun. 

Îmi extind Telekinezia si slăbesc legăturile lui Phiri Dun-Ra. Îmi ia câteva secunde — ca atunci când 
Marina încerca să găsească blasterele ascunse. O treabă de precizie nu este ușor de făcut de la distanța 
asta. Probabil că Phiri Dun-Ra crede că s-a dezlegat singură. Își rupe legăturile și își scoate cârpa din 
gură, apoi se ridică în picioare, se împiedică, surprinsă că s-a eliberat. Neaosa isi freacă încheieturile 
mâinilor pentru o clipă, se uită în jur şi fuge spre partea opusă nouă a junglei. Se îndreaptă spre locul în 
care am ascuns o parte din blasterele mogilor. 


— Şase? întreabă Marina cu o nota de avertizare în glas. Esti sigură ca ştii ce faci? 

Da, știu ce fac. Înainte ca Phiri Dun-Ra să poată ajunge prea departe, folosesc ca pe un lasou 
telekinetic cablurile cu care am legat-o si o prind de picioare. Cade destul de urât, cel mai probabil cu 
fata de pământ. Apoi o trag spre noi, iarba si praful sar în sus când își înfige ghearele în pământ, 
încercând să scape. Urletele ei de frustrare sperie păsările din copacii din apropiere. 

— Trebuie s-o facem să tacă, spune Adam. 

— Marina, ocupă-te de ea. 

În timp ce Marina preia controlul Telekineziei, eu mă concentrez asupra norilor ce se rostogolesc pe 
cerul sfârşitului de zi. Nu vreau să creez o furtună puternică — nu cu Anubis şi Setrakus Ra atât de 
aproape. Norocul meu că există un nor întunecat, cu suficientă încărcare pentru a genera un mic fulger. 
Lansez fulgerul asupra lui Phiri Dun-Ra, doborând-o. Există şansa s-o omoare, dar nu am timp să-mi fac 
griji pentru asta acum. Mogul se zbate în spasme când electricitatea trece prin ea, apoi nu se mai opune 
Telekineziei Marinei. Ne se dezintegrează, deci cred că încă mai trăieşte. 

Când Marina reușește s-o tragă pe Phiri Dun-Ra la marginea junglei, Adam o prinde în braţe si o 
duce restul drumului. O așază în spatele buşteanului în spatele căruia ne ascundem și începe să-i lege 
mâinile și picioarele de la încheieturi. 

— Deci acum luaţi si prizonieri? întreabă Mark. 

— Ar putea să ne fie de folos, îi răspund ridicând din umeri. 

— Nu putem s-o cărăm cu noi peste tot, zice Adam după ce strânge bine nodurile. 

— O vom lăsa aici. A spus că-i place jungla, nu? îi spun lui Adam zâmbind. 

Avem alte probleme mai importante decât să ne îngrijorăm pentru soarta lui Phiri Dun-Ra. 

— Haideţi să nu cobim despre şansele de supraviețuire și să nu ne facem prea multe planuri, zice 
Mark. 

Înainte ca vreunul dintre noi să poată răspundă, jungla din jurul nostru devine ciudat de liniştită. 
M-am obișnuit atât de tare cu ciripitul neîncetat al păsărilor încât acum este absolut jignitor când nu se 
mai aude. Chiar și insectele au tăcut. La capătul ne nord al pistei pe care mogii au făcut-o lângă 
Sanctuar, un cârd de păsări zboară din copaci şi se împrăștie. 

Anubis este aici. 

Îmi întind mâinile spre ceilalți. 

— Tineti-va de mine. Vom sta invizibili până ce vom fi gata de atac. 

Marina mă apucă de o mână, iar Sarah de cealaltă. Mark, cu detonatorul pregătit, isi pune mâna pe 
umărul meu. Adam este ultimul. Îmi face un semn din cap, probabil amintindu-și că i-am spus cât de 
ciudat este să tin de mână un mogadorian. Până când se termină asta, noi doi vom fi lipiti ca siamezii. Îi 
fac semn să se apropie, iar el vine lângă Marina și își pune mâna pe partea superioară a brațului meu. 
Doar Bernie Kosar nu vine lângă mine. În schimb, himera noastră se transformă în tucan și zboară într- 
un copac din apropiere. 

Mi se pare amuzant, toţi cinci adunaţi la un loc. Parcă ne pregătim să facem o poză. 

Devenim invizibili tocmai când apare şi Anubis. Nava de luptă este mai mare decât mi-am 
imaginat. Întreaga navă este făcută din panouri suprapuse care se aseamănă cu solzii. Are formă de 
scarabeu egiptean, cu excepţia armelor, un tun imens din partea din fata atrăgându-mi atenţia în mod 
special. 

— Dumnezeule! șopteşte Sarah. 

— Sfinte Sisoe! exclamă si Mark putin mai tare. Mâna lui îmi strânge umărul cu putere. 

Pe măsură ce Anubis se apropie, zona defrişată şi Sanctuarul intră în umbra navei. 

— Usurel acum, le spun celorlalţi, dar încercând să scap eu însămi de frica ce m-a cuprins. Stati 
liniștiți și ramaneti aproape. Nu ne pot vedea. 


Nava se opreste si pluteste deasupra taberei mogilor. Chiar daca locul defrisat de mogi este foarte 
mare, nava de lupta tot nu are lor sa aterizeze. 

Cred ca Adam si-a dat seama ca Anubis va pluti deasupra campului de lupta si ca asta ne cam da 
planul peste cap. 

— Trebuie să găsim o altă cale pentru a ajunge acolo, spune el. 

— Dacă debarcă trupe la sol, îi doborâm și zburăm acolo cu Skimmerele lor, îi spun. 

Este exact tactica pe care vor s-o folosească John și absenta armată a SUA împotriva navelor 
mogadoriene, deci noi suntem cei mai buni cobai pentru a încerca asta. 

— Ce naiba face? întreabă Sarah. Ce mai așteaptă? 

Ella nu a mai comunicat cu noi telepatic de câteva minute, iar acum mă întreb dacă nu este doar în 
imaginaţia mea faptul că îi pot simţi prezenţa în capul meu. Dacă încă mai este acolo, dacă mă poate 
auzi, ne-am putea folosi de ajutorul ei. 

— Ella? întreb, simtindu-ma aiurea când îi rostesc numele asa tare. Mă auzi? Ce se întâmplă acolo? 

Niciun răspuns. 

— Marina? Sarah? Nici voi nu o...? 

— Nimic, spune Sarah cu o voce pierdută. 

— Cred că a dispărut, adaugă Marina. 

Apoi se întâmplă. O soapta direct în mintea mea. Vocea Ellei deznădăjduită si fără speranţă. 

Ar fi trebuit să fugiți. 

În aerul de deasupra noastră, un zgomot începe să se audă dinspre Anubis. Sunetul acesta este 
sesizabil pentru că nava de luptă este uimitor de silentioasa. La început se aude încet, apoi creşte în 
intensitate. Curând, dinţii încep să-mi vibreze în gură din cauza sunetului acesta. Mă uit sub burta navei 
de luptă așteptând să văd războinicii lui Setrakus Ra coborând cu Skimmerele, dar nu se vede nimic pe 
cer. 

— Ce naiba e asta? întreb, sperând că Adam îmi va da un răspuns. 

— Se încarcă..., începe Adam. Vocea îi tremură şi simt cum mâna lui isi slăbeşte stransoarea pe 
brațul meu, de parcă ar fi uluit, uitând că trebuie să rămână invizibil lângă mine. 

— Ce se încarcă? îl întreb. 

— Arma principală. Tunul. 

O văd. Gura întunecată a tunului începe să strălucească în timp ce energia se adună acolo. 
Zumzetul creşte în intensitate pe măsură ce energia pură încarcă tunul, de parcă imensul blaster 
mogadorian s-ar supraîncărca. În câteva secunde, Sanctuarul si jungla din jurul său sunt scăldate într-o 
lumină albastră. Vreau să-mi protejez ochii, dar Marina și Sarah îmi strâng mâinile cu putere. 

— E de rău, zice Mark. Rău de tot. 

— Adam? strig ca să mă fac auzită peste zgomotul armei care se încarcă. Cât de puternică este 
chestia aia? 

Ca la comandă, toți ne dăm înapoi. Abia reuşesc să mențin invizibilitatea tuturor. 

— Trebuie să plecăm, spune Adam, uimirea din vocea lui fiind înlocuită de teroare. Trebuie să 
plecăm cât mai departe! 

Toată lumea se da deja înapoi, lăsând-o doar pe Phiri Dun-Ra ascunsă în spatele busteanului. 
Marina nu se clintește. 

— Marina! Haide! 

— Am spus că nu vom fugi! îmi strigă ea. 
— Dar...! 

Zumzetul atinge nivelul maxim, iar energia adunată în vârful tunului se descarcă cu un zgomot 
asurzitor. Un arc electric de mărimea a zece mii de fulgere se prăvăleşte direct peste Sanctuar, calcarul 
antic devenind roşu-fierbinte. Lovitura de tun străbate templul de sus până jos, de parcă acesta nu ar fi 


fost nimic. Pentru o clipa, ma gandesc ca Sanctuarul va rezista, dar se frange de la mijloc. Vad lumina 
prin crapaturile peretilor care candva au fost solizi. 

O secundă mai târziu, energia eliberată din tun se extinde spre exterior într-o lumină puternică. 

Sanctuarul explodează. 

— NU! strigă Marina. 

Am dat-o-n bară. Setrâkus Ra nu a venit aici pentru a-și revendica Sanctuarul, ci pentru a-l 
distruge. 

Nu am timp să mă gândesc ce înseamnă asta sau ce va urma. Adam mă trage înapoi si pornim spre 
junglă, exact când bucăţi din templu încep să cadă în jurul nostru ca ploaia. Mă desprind de Marina, iar 
ea redevine vizibilă. Mâna lui Mark cade de pe umărul meu şi redevine şi el vizibil. Doar Sarah și Adam 
reușesc să se tina de mine. 

De fapt, Marina fuge înainte, de parcă ar putea să lupte împotriva acestei nave. 

— Stai! îi strig. Marina, stai! 

Mark reacţionează repede, cu reflexe naturale de fotbalist. Se întinde spre ea, o prinde de talie şi o 
tine. 

— Da-mi drumul! ii striga Marina lui Mark. 

ÎI impinge, iar amprentele ei de gheață se formează pe pieptul lui. 

Apoi, ceva explodează. Unul dintre Skimmerele pe care am pus C-4. Probabil că a fost lovit de o 
bucată din Sanctuar, iar asta o fi declanşat explozibilul. Șrapnelul străluceşte în jurul nostru, bucăţi de 
metal îndoit şi fierbinte zboară prin frunzele copacilor. 

Mark rămâne fără răsuflare si cade. O bucată de sticlă, de la cabina de pilotaj, iese din pieptul său. 

— Mark! strigă Sarah, dându-mi drumul si alergând spre el. 

Marina vede rana lui Mark si oftează. Se întoarce cu spatele la Sanctuar, îi scoate bucata de sticlă si 
începe imediat să-l vindece. 

Ramurile se frâng deasupra mea si mă uit tocmai la timp pentru a vedea cum o bucată din templu, 
de dimensiuni mari, cade spre mine. Din reflex, îmi folosesc Telekinezia și o prind în aer, aruncând-o apoi 
într-o parte. 

Pe următoarea nu mai reuşesc s-o prind. Mă loveşte direct în cap. Până să-mi dau seama ce se 
întâmplă, ceva lipicios îmi acoperă fata. Adam mă prinde de sub braţe când cad în genunchi. Amândoi 
suntem vizibili acum. Probabil că mi-am pierdut concentrarea. Încerc să-mi adun picioarele sub mine, să 
mă concentrez din nou asupra invizibilitatii, dar nu reuşesc. Capul mi se clatină si trebuie să-mi şterg 
sângele din ochi. 

— Ajutor! strigă Adam către Marina. Şase este rănită! 

Încerc să rămân conștientă, dar mi-e greu. Lumea se întunecă, chiar dacă tot pentru ce am luptat 
este mistuit în flăcări. Ella ne-a avertizat că vine moartea. Simtind cum aproape mă detașez de corpul 
meu, mă întreb dacă acesta este sfârşitul. 

În timp ce îmi pierd cunoştinţa, aud vocea Ellei în capul meu. 

Îmi pare rău, spune ea. 


Capitolul 16 (John) 


Nu am timp pentru mizeria asta. 

Cinci vrea să ne întâlnim la Statuia Libertăţii la apus. Sună de parcă ar fi planul unui super-ticălos. 
ÎI tine ostatic pe Nouă și plănuiește să-l omoare dacă nu apar. Nu știu ce vrea de la mine. La sediul ONU 
părea că vrea să ne ajute, în felul său de psihopat. Cel putin m-a împiedicat s-o rănesc pe Ella. 
Bineînţeles, el nu ştie că timpul mă presează, că fiecare minut pierdut aici cu jocul lui de rahat este 
timpul în care nu pot s-o ajut pe Sarah, Şase şi ceilalți. Dar, dacă ar fi ştiut asta, i-ar fi păsat oare? 

I-am trimis în Mexic pe Sarah, Mark si noul pilot-hacker loric pe care abia aştept să-l cunosc. l-am 
trimis acolo pentru că, practic, ei erau singurele ajutoare pe care le-am putut găsi pentru Șase şi restul 
Garzilor care sunt implicaţi într-o luptă de proporții. 

Cel puţin au șansa să fugă acum. Nu mai sunt blocaţi. Şase şi Sarah sunt suficient de inteligente 
pentru a reduce pierderile și pentru a pleca de acolo. Asta îmi tot spun în mintea mea. 

Fac un calcul mental rapid. Chiar dacă agentul Walker ar convinge armata să-mi împrumute unul 
dintre cele mai rapide avioane de luptă, nu voi reuși să ajung în Mexic înaintea lui Setrakus Ra. Nu în 
situația de acum. 

Dar asta nu înseamnă că nu voi încerca. 

După ce am lăsat în urmă haosul de pe dig, ne-am întors în cortul agentului FBI. 

— Poţi, măcar, să-mi dai un vapor? o întreb pe Walker. 

— Ca să te ducă la Statuia Libertăţii? Da, pot aranja asta. 

— Acum. ÎI vreau în clipa asta. 

— Cinci a spus “la apus”. Locul este la distanţă de o oră, spune Sam. 

Ştiu că şi el isi face aceleași calcule ca şi mine. Ştie că nu vom putea ajunge la Sanctuar. Decât daca 
lăsăm soarta lui Nouă în mâinile lui Cinci, ceea ce niciunul dintre noi nu dorește. 

— Nu aştept. Nu ne încadrăm în timpul lui Cinci. Probabil că, în clipa asta, el stă acolo si ne 
pregăteşte vreo capcană, sau ce dracu' face el. Mergem acolo mai devreme. Dacă nu este acolo, îl 
aşteptăm pe nenorocit. 

— Bună idee, zice Sam dând din cap. Hai s-o facem. 

— Rezolvă asta, îi spun lui Walker, apoi ies din cortul ei. 

De aici, din Parcul Podul Brooklyn, putem vedea Insula Libertăţii. Faimoasa statuie este vizibilă, 
chiar dacă cerul este acoperit de fum. Nu ne va lua mult timp să ajungem acolo. Nu pot să disting toate 
detaliile de la distanţa asta. Nu-mi pot da seama dacă Cinci este acolo sau dacă ne-a întins vreo capcană. 
Nici nu prea mai contează. Indiferent ce vom găsi, vom înfrunta la fata locului. 

Sam iese din cort după mine. 

— Ce vom face? Vreau să spun, în legătură cu Cinci. 

— Tot ce va fi nevoie, îi răspund. 

Îşi pune mâinile în sân şi tace, privind spre statuie peste apă. 

— Ştii, mereu am vrut să văd Statuia Libertăţii. 

Asta a fost tot ce a putut să spună. 

În cort, o aud pe Walker strigând în staţia radio. În cele din urmă reuşeşte să ne facă rost de una 
dintre navele rapide ale pazei de coastă. Nu are artilerie grea ca navele marinei pe care le-am văzut în 
port, dar ne va duce pe Insula Libertăţii rapid. De asemenea, Walker și-a chemat agenţii de încredere si a 
încropit o echipă din trei oameni. Îi recunosc, au făcut parte din grupul anti-ProMog care ne-au ajutat să 
mergem după Secretarul Apărării. Cred că ei sunt dintre cei care au supraviețuit luptei cu Setrâkus Ra 
de la sediul ONU. Unul dintre ei este tipul pe care l-am vindecat în timpul luptei din Midtown, cel care 
apare în videoclipul postat de Sarah pe Internet. Pare puţin jenat când dă mâna cu mine. 

— Agent Murray, se prezintă el. Nu am avut niciodată ocazia să-ți mulțumesc... Pentru ziua aceea. 


— Nu-ţi face griji pentru asta, îi spun si mă întorc spre Walker. Nu avem nevoie de întăriri, ci doar 
de un vapor. 

— Îmi pare rau, John. Nu vă pot lăsa să mergeţi singuri acolo. Acum, apartineti guvernului. 

Mă bufneste râsul. 

— Oh, zău? 

— Da. 

Nu am de gând să-mi pierd timpul cu asta. Dacă vor să vină, e treaba lor. Pornesc spre pontoane, 
Sam este alături de mine, iar agenţii ne încadrează ca niște gărzi de corp. Ca de obicei, atragem privirile 
mulțimii de soldaţi din jur. Unii dintre ei par că ar dori să ne ajute, dar sunt sigur că au ordine să nu se 
implice cu noi. Walker şi grupul ei sunt toate ajutoarele pe care ni le-a dat guvernul în acest moment. 
Agenţii au reuşit să treacă la arme mai moderne, și-au schimbat pistoalele obișnuite cu arme de asalt. 

— Hei! John Smith de pe Marte! Asteapta! 

Ma intorc si o vad pe Daniela iesind dintr-un grup de soldati, indreptandu-se spre noi. Agentii care 
ne înconjoară isi ridică armele si, văzând asta, Daniele se opreşte la câţiva metri de noi cu mâinile sus. Se 
uită la agenţi cu un zâmbet obraznic. 

— Este în regulă, le spun agenţilor, arătând spre Daniela. Este de-a noastră. 

Walker ridică din sprâncene. 

— Vrei să spui...? 

— Un Garde uman, îi spun, păstrându-mi vocea scăzută. Unul dintre oamenii pe care Setrakus Ra 
vrea să îi predati lui. 

Walker o măsoară pe Daniela din cap până în picioare. 

— Grozav, spune ea sec. 

Daniela își amplifică zâmbetul smecheresc. 

— Băieți, porniţi într-o aventură sau ceva de genul? Pot să vin si eu? 

Mă încrunt puţin când spune asta și schimb o privire cu Sam. 

— Ai găsit-o pe mama ta? o întreabă Sam, iar zâmbetul ei păleşte puţin. 

— Nu este aici şi nici pe listele Crucii Roșii, răspunde Daniela ridicând din umeri, de parcă nu ar fi 
mare lucru. Probabil că a reuşit să părăsească orașul prin altă parte. Sunt sigură că este în regulă. 

Chiar dacă încearcă să-şi controleze tonul, după vocea ei îmi dau seama că se gândeşte la ce este 
mai rău. 

— Da, cu siguranţă, îi spune Sam cu un zâmbet forțat. 

— Mergem să ne confruntăm cu un Garde trădător, îi spun. 

Walker îmi aruncă o privire încruntată, dar eu nu văd niciun motiv să mint. Cu mâinile pe masă, 
cum s-ar spune. 

— Uau! Voi, tipilor, puteți fi şi trădători? 

Mă gândesc la cum ne-a trădat Cinci si la nenumăratele fapte oribile pe care le-a comis Setrakus Ra. 
Si Setrakus Ra a fost Garde, poate chiar mai mult, dacă e să credem ce spune Crayton în scrisoarea pe 
care i-a lăsat-o Ellei. Mă uit la Daniela şi mă gândesc la ceilalți noi Garzi umani pe care nu i-am întâlnit 
încă. Vor lupta pentru bine? Sau vor deveni ca Cinci si Setrakus Ra? 

— Suntem oameni, la fel ca toți ceilalți, îi spun. 

— Cu excepţia puterilor extraordinare, adaugă Sam. 

— La fel ca cineva, fără îndrumarea corectă, putem s-o luăm pe căi greșite. 

Din nou, zâmbetul Daniele păleşte. Aproape că se înfurie, dar îmi dau seama că este doar un 
mecanism de apărare. Chiar dacă nu se simte confortabil, încearcă din răsputeri să returneze favorul. 

— Da, am înţeles. John Smith, tu vei fi ghidul meu? Sensei-ul meu? 

— De fapt, noi îi spunem cépan. Profesorii si antrenorii noştri. Dar au murit. Acum, încercăm să ne 
descurcăm singuri. 


Agentul Walker isi drege glasul. Cred că vrea să scap de Daniela, dar nu am de gând sa renunţ la 
niciun ajutor. În niciun caz. 

— Poti veni cu noi, îi spun. Dar ar trebui să știi că tipul după care mergem este extrem de 
periculos. 

— Un dement, adaugă Sam. 

— Deja a ucis pe unul dintre noi, continui eu. Şi nu cred că va ezita s-o facă din nou. După ce vom 
termina cu el, prietena noastră de aici, agentul Walker, într-un fel sau altul ne va urca într-un avion si 
vom găsi o modalitate să-l ucidem pe conducătorul mogadorian înainte ca invazia asta să meargă prea 
departe. 

— Încerci să mă sperii? mă întreabă Daniela punându-și mâinile in solduri. 

— Vreau doar să ştii în ce te bagi. Pe parcurs, pot încerca să te ajut cu Telekinezia ta. Poate ne vom 
da seama ce altceva mai poţi să faci. Dar trebuie să fii pregătită pentru... 

Daniela se uită peste umăr şi îmi dau seama că abia așteaptă să plece de aici. Vrea să rămână cu 
mintea ocupată, să evite să se gândească că e posibil să-şi fi pierdut toată familia în timpul atacului 
asupra New York-ului. 

— Mă bag, spune ea. Hai să salvăm lumea şi chestii de-astea. 

Sam zambeste. Nici eu nu mă pot abtine si zâmbesc putin, mai ales când observ că Walker isi dă 
ochii peste cap. Cu Daniela încorporată în micul nostru grup de agenţi secreti, ne continuăm drumul pe 
dig. 

— Hei, îi spune Sam Danielei, păstrându-şi vocea scăzută. Doar ca să ştii, mogii au luat si 
prizonieri în New York. Adică... Nu au ucis tot ce mișca. 

— Da, i-am văzut făcând asta în cartierul meu. Şi ce-i cu asta? 

— Deci, dacă mama ta nu este aici, nu înseamnă că... Înţelegi tu. 

— Da. Mulţumesc. 

Daniela a spus-o pe un ton morocănos, dar cred că a apreciat.. 

Nava gărzii de coastă este pregătită şi ne așteaptă. Un căpitan în uniformă apretată este gata să ne 
ducă oriunde unde dorim să mergem. O las pe Walker să vorbească cu el si, câteva minute mai târziu, 
pornim cu toată viteza peste valuri. Dincolo de apă, dinspre New Jesrsey, se văd lumini intermitente, 
elicopterele apărând si dispărând din vedere. Pare că armata a stabilit un perimetru si acolo, încercând 
să se asigure că mogadorienii rămân în Manhattan. Mă uit spre oraş si găsesc locul ca fiind infricosator 
de liniştit. Sunt sigur că încă mai sunt mogi acolo care patrulează pe străzi, sau poate că pun bazele unei 
fortărețe. Sper doar că oamenii au reușit să treacă podul, iar dacă nu, sper că Sam a avut dreptate cu 
faptul că mogii îi tin prizonieri si nu i-au ucis pe toţi. Asta înseamnă că încă mai pot fi salvați. 

În timp ce ne apropiem tot mai mult de Insula Libertăţii, Daniela îmi trage un cot în coaste. 

— Şi zici că te întâlneşti cu tipul ăsta la Statuia Libertăţii? 

— Da. 

— Frate, asta-i o chestie de tot rahatul pe care o fac toți turiștii. 

Ajungem la pontoanele Insulei Libertăţii foarte repede. Jumătate din vaporasele de acolo plutesc 
goale, unul având chiar semne de coliziune de-a lungul său. Locul este pustiu; nimeni nu-şi petrece 
invazia vizitând Statuia Libertăţii. E linişte aici. În timp ce coborâm, încerc să mă orientez asupra 
terenului. Încerc să gândesc ca Cinci, întrebându-mă care ar putea fi cel mai bun loc pentru o 
ambuscadă. 


Ma uit în sus la statuie. Noi venim dinspre partea cu cartea“. Torta aurită străluceşte în ceea ce a 
mai rămas din lumina zilei. Marea doamnă verde stă pe un imens piedestal din granit, care la rândul lui 
este așezat pe o bază din piatră ce ocupă aproape jumătate din insulă. În dreapta este un parc ce pare 
perfect întreținut. Nu s-ar ascunde în parc — nu așa acționează Cinci. 

Căpitanul navei pazei de coastă rămâne în urmă, în timp ce noi ceilalți de deplasăm de-a lungul 
pontonului spre statuie. Îmi amintesc că, atunci când l-am întâlnit prima dată, Cinci a ales un monument 
cu un monstru înfricoşător din pădure. Cred că tipul are o slăbiciune pentru astfel de repere. Sau poate 
că statuia acelui monstru din lemn a fost un indiciu referitor la monstrul care se ascundea în Cinci. Dacă 
este așa, oare ce semnificaţie are alegerea Statuii Libertăţii? Probabil niciuna, mă gândesc, amintindu-mi 
că Cinci este un nenorocit total. 

Daniela chicoteste lângă mine. 

— Stii, de fapt, eu nu am fost niciodata aici. Mi-am petrecut toata viata in oras. 

— Da, este ca o excursie. O excursie la finalul căreia te aşteaptă un tip din oțel masiv, care vrea sa 
te înjunghie. 

— Nimeni nu va înjunghia pe nimeni, îi spun. 

Când ajungem în piaţa care înconjoară statuia, îmi menţin privirea concentrată pe piedestalul din 
granit. Am decis că, cel mai probabil, acolo este Cinci. El poate zbura, aşa că îi este ușor să ajungă în acea 
zonă şi să supravegheze sosirea noastră. Nu văd nicio mişcare acolo. Poate că nici nu a venit încă. Sau 
poate că se ascunde în interiorul statuii. Îmi întind gâtul mai mult, încercând să văd în interiorul 
coroanei statuii, dar mi-e imposibil. Va trebui să intrăm înăuntru, ca să ne asigurăm că statuia este goală. 

— Uite, îmi spune Sam încet. Acolo. 

Intorc capul spre stânga, spre peluza tunsă perfect de la baza fundaţiei statuii. Se mişcă ceva acolo. 
O formă strălucitoare se ridică încet din iarbă si face un pas în direcția noastră. Eu mă uitam în locul 
greșit. 

— Aţi venit mai devreme, spune Cinci către noi. Bun. 

Dacă aș spune că Cinci arată distrus, ar fi o estimare modestă. Hainele îi sunt rupte de parcă au 
trecut printr-un tocator — sfâșiate, pline de sânge şi cenușă. Are pielea de culoarea argintiu-metalic, 
ceea ce mă duce că gândul că este pregătit pentru luptă, chiar dacă pare că abia mai stă în picioare. E 
plin de umflături, iar pielea îi lipseşte pe alocuri, în ciuda stratului metalic. Are nasul rupt si urme 
vizibile de crăpături în zona rasă a capului. Sta putin aplecat într-o parte, cu un brat atârnându-i inutil. 
Celălalt brat este echipat cu dispozitivul cu lamă. Lumina apusului strălucește pe pielea lui. 

Imediat, Walker şi agenţii ei îl flanchează pe Cinci, cu armele îndreptate spre el. Daniela o ia în 
sens invers, făcând un pas în spatele meu. 

— Aaa, trebuia să-l descrii mai bine pe tipul ăsta dement. 

Cinci se uită la agenţii lui Walker şi zâmbeşte. Chiar dacă pare distrus, armele îndreptate spre el îi 
reaprind temperamentul. Rămâne cu unicul său ochi deschis şi își îndreaptă spatele. 

— Nu mă face să râd cu rahatul ăsta, îi spune lui Walker, apoi se îndreaptă spre agentul Murray 
când acesta se strecoară pe la spatele lui. Sunt antiglont, fraiere. Hai, încearcă. 

E ceva ciudat la vocea lui Cinci. Sună răgușită şi metalică, de parcă ar avea probleme cu respirația. 
Agenţii sunt suficient de inteligenţi încât să nu se apropie mai mult de el. Eu ştiu cât de rapid este Cinci. 
Dacă aceştia s-ar apropia mai mult, decalajul numeric s-ar micșora într-o secundă sau două cu viteza pe 
care o are. Pasesc înainte, pe iarbă, sperând să-i atrag atenţia înainte să facă vreo nebunie. Sam rămâne 


4 Statuia Libertăţii, de pe Insula Libertăţii din New York, tine într-o mână făclia, iar în cealaltă o carte. De fapt, aceea nu este 
o carte, ci o tablă pe care a fost inscripționată data de 4 iulie 1776, dată când a fost ratificată Declaraţia de independenţă a 
Statelor Unite ale Americii. Statuia Libertăţii este făcută din cupru, care acum a oxidat şi a devenit verde. (N. Tr.) 


lângă mine, dar Daniela mai face câţiva paşi în spate. Atunci observ o formă ciudată în iarba de lângă 
Cinci. Este o prelată albastră din plastic în care este înfăşurat un corp, totul legat strâns cu un lant gros, 
industrial. 

Acela trebuie să fie Nouă. 

— Da-mi-l, îi spun lui Cinci, nedorind să mai pierd vremea. 

Cinci se uită în jos la acel corp, de parcă și uitase că este acolo. 

— Desigur, John. 

Cinci se apleacă si apucă lanţurile. Ridică corpul lui Nouă si face o grimasa. E rănit şi obosit, iar 
spectacolul ăsta îl costă mai mult decât crede el. Cu un urlet animalic, Cinci aruncă corpul vreo treizeci 
de metri, distanţa care ne desparte. ÎI prind pe Nouă din aer cu Telekinezia şi îl aşez încet pe pământ. Rup 
lanţul imediat si derulez prelata. 

Nouă zace inconştient în faţa mea. Hainele lui sunt în aceeași condiţie ca ale lui Cinci, iar rănile lui 
sunt la fel de groaznice. Are arsuri de blaster pe braţe si piept, un brat îi este zdrobit şi are o taietura 
urâtă la cap. Asta-i ultimul lucru care ar putea să mă îngrijoreze. Sângele curge prin părul negru al lui 
Nouă — foarte mult sânge — si nu deschide ochii când îl verific cu blandete. 

Sam pune o mână pe umărul meu. 

— Este...? 

— Oh, n-are nici pe dracu’, icneste Cinci, raspunzand in locul meu la intrebarea lui Sam. Totusi, a 
trebuit să-l lovesc destul de tare ca să-l dobor. Probabil ca vrei să-l vindeci, doctore. 

Îmi pun mâna pe capul lui Nouă, dar mă opresc înainte să-l vindec. Va trebui să mă concentrez, iar 
asta înseamnă că nu voi putea să stau cu ochii pe Cinci. Mă uit la el. 

— Ai de gând să faci vreo prostie? îl întreb. 

Cinci îşi ridică mâinile, chiar dacă una nu ajunge la nivelul celeilalte. Apoi se așază turcește. 

— Nu-ţi face griji, John. Nu voi răni pe niciunul dintre micuţii tăi prieteni. La fel ca mai devreme, 
ochiul său scanează pe fiecare membru în parte al grupului nostru. Cinci se opreşte asupra Danielei. Nu 
ești polițistă, spune el. Care-i treaba cu tine? 

— Nu-mi vorbi, târâtură, vine răspunsul ei. 

— Nu-l enerva, o avertizează Sam imediat. 

Cinci pufneste pe nas si isi întoarce capul, mai amuzat ca niciodată. Smulge un pumn de iarbă din 
fata sa, apoi o aruncă cu un oftat. 

— Continuă-ţi treaba acolo, John. Nu am toată ziua de pierdut. 

Încă îmi fac griji că s-ar putea să fie o capcană, dar nu mai pot amâna vindecarea lui Nouă. Îmi pun 
mâinile pe capul lui si îmi las energia vindecătoare să se scurgă în el. Tăietura de pe capul lui se închide 
prima. Asta este doar o rană superficială. Intuitiv, pot simți traumele mai profunde care îi afectează 
starea lui Nouă. Are craniul fracturat si o umflătură în creier. Imi concentrez Moștenirea acolo, dar am 
grijă să nu împing mai multă energie decât am nevoie. Creierul este un organ delicat si nu vreau să-l 
transform pe Nouă într-un dobitoc mai mare decât era înainte să-i fie capul crăpat. Poate că va mai 
rămâne cu o contuzie după ce voi termina cu el, dar măcar repar pagubele grave. 

Durează câteva minute să mă concentrez asupra lui Nouă. Sunt vag conștient de liniștea tensionată 
din jurul meu. După ce termin, îmi iau mâinile de pe capul său. Celelalte leziuni pot aştepta până 
scăpăm de prezenţa dementului. 

— Nouă? Nouă, trezeste-te, îi spun scuturându-l. 

După un moment, Nouă deschide ochii clipind. Are corpul tensionat, iar ochii lui privesc în jur 
sălbatic. Se calmează când mă recunoaşte pe mine si pe Sam, apoi expresia lui devine visătoare si 
pierdută. 

Mă prinde de brat. 

— Johnny! L-am prins pe nenorocit. Am băgat chestia aia direct prin el, murmură Nouă. 


— Pe cine ai prins? îl întreb, dar nu-mi răspunde. Capul lui Nouă cade într-o parte. ÎI pot vindeca, 
dar nu îl pot revigora după cele douăzeci si patru de ore de luptă. A leşinat. Probabil că va trebui să-l 
cărăm. 

Mă ridic de lângă Nouă și mă uit la Cinci care încă stă așezat în iarbă, privindu-ne. Văzând că 
Nouă este în afara pericolului, Cinci începe să bâiguie încet, sarcastic. 

— Bravo, John. Același erou, întotdeauna. Şi cum rămâne cu mine? 

— Cum rămâne cu tine? repet întrebarea cu dinţii inclestati 

— Nu... De fapt, si eu as vrea un răspuns la întrebarea asta, spune Walker care continuă să tina 
pistolul îndreptat spre Cinci. Ne-a atacat soldații și i-a ajutat pe mogadorieni. Practic, este un criminal de 
război. lar tu vrei să-l laşi aici? 

— Aveţi cumva vreo închisoare spaţială secretă pentru tipii răi făcuți din metal? şopteşte Daniela. 

— Ducă-se dracu', spune Sam, apoi face cu mâna un semn de lehamite spre Cinci și se apleacă spre 
Nouă, încercând să-l ajute să se ridice. Să mergem, John. Trebuie să plecăm de aici. 

Sam este singurul care înțelege că avem treburi mai importante de rezolvat. 

Mă pregătesc să-l ajut pe Sam când Cinci vorbeşte din nou. 

— Asta-i tot? Pleci, pur şi simplu? întreabă el aproape uluit. 

— Ce dracu mai vrei, Cinci? Ştii cât timp am pierdut din cauza teatrului tăi idiot? Îi arăt cu mâna 
spre Manhattan, spre fumul care inca se ridică spre cer. Omule, tu nu esti o prioritate acum. Nu ai 
observat că suntem în război? Nu cumva ești cam departe de prietenii tăi mogadorieni care ucid mii de 
oameni nevinovaţi? 

Cinci se uită şi el spre oraş, contemplând distrugerile. Buza de jos i se mișcă. 

— Nu sunt prietenii mei, spune el încet. 

— Zăul? Păcat că ţi-ai dat seama de asta abia acum. S-au folosit de tine, Cinci, iar acum nu te mai 
vor. Şi nici noi. Ai noroc că nu am venit aici ca să termin ce a început Nouă. 

Simt cum mă aprind când mă gândesc la toate nenorocirile pe care le-a făcut Cinci în scurtul timp 
de când l-am cunoscut. În ciuda cuvintelor pe care le-am spus, fac un pas spre el. Sam îşi pune mâna pe 
umărul meu. 

— Nu. Hai să mergem. 

Ştiu că Sam are dreptate. Totuși, mai am ceva să-i spun. Trebuie să-i spun ce am pe suflet. 

— Cred că acum poți să fii singur, îi spun lui Cinci. Asta ţi-ai dorit tot timpul, nu? Așa că întoarce- 
te pe una dintre insulele tale tropicale şi ascunde-te sau fă ce vrei tu. Stai cât mai departe de noi şi nu ne 
mai irosi timpul. 

Cinci isi pleacă privirea în jos, spre iarba din fata lui. 

— Nu trebuia să vii, spune el cu amărăciune. 

Asta mă face mereu să râd. Nebunia acestui individ. 

— Tu ne-ai făcut să venim aici. Ai spus că îl ucizi pe Nouă, dacă nu venim. 

Fruntea metalică a lui Cinci scoate nişte sunete ciudate când o loveşte ușor, de parcă ar încerca să- 
și amintească ceva. 

— Nu asta le-am spus tipilor din armată când m-au găsit. Le-am spus doar că vei avea o nouă 
cicatrice. 

— De ce mai stăm de vorbă cu el? mă întreabă Sam nedumerit, apoi se apleacă din nou peste Nouă, 
îi ia brațul si şi-l trece peste umăr, încercând să-l ridice. 

Cinci se uită la mine cu singurul său ochi. Se uită doar la mine, ignorându-i total pe ceilalți. Ştiu că 
mă atrage în ceva, doar că nu ştiu în ce. Sam are dreptate când spune să nu mai pierdem timpul, dar nu 
mă pot abtine. 

— Ce vrei sa spui? îl întreb cu jumătate de gură, știind că asta vrea. 

Drept răspuns, Cinci isi ridică tricoul. 


Acţiunea asta simplă pare că necesita mult efort, pentru că abia isi ridică mâinile. Tricoul se lovește 
de ceva când Cinci îl ridică deasupra capului, iar el geme. Îmi ia doar o clipă să mă uit la pieptul său 
metalic si să-mi dau seama ce este în neregulă. 

Cinci are o bucată de metal înfiptă în stern, Pare a fi o bucată de la un stâlp, un indicator stradal. Se 
întoarce încet ca să pot vedea partea cealaltă care îi iese prin spate. Fiecare capăt iese doar câțiva 
centimetri, iar ambele capete sunt îndoite, ca și cum Cinci ar fi vrut să tragă stâlpul afară cu mâinile. 
Cred că i-a străpuns plămânii și o parte din coloana vertebrală. Poate chiar și inima. 

— Eram deja în forma mea metalică atunci când m-a străpuns, dar asta nu l-a oprit, îmi explică 
Cinci, şuierând cuvintele. Se uită la Nouă cu oarecare admiraţie. Instinctul m-a apărat. Mi-am folosit 
Externa într-un mod cum nu am mai făcut-o înainte, transformând partea metalică ca fiind parte din 
mine. Îl simt rece in mine, Patru. E ciudat. 

Cinci vorbeşte despre asta ca despre ceva normal. Fac o tentativă de pas spre el, iar el zambeste. 

— Sunt obosit si nu-mi pot mentine Externa la nesfarsit. Din cauza asta te-am vrut pe tine. Tu sti 
tipul cel bun, John. Esti rezonabil. Mereu ai fost un exemplu in ochii mei si m-ai tinut in viata in toti 
acesti ani, indiferent ca ma cunosteai sau nu. Deci, ce va fi? 

Mai fac un pas prudent spre el. 

— Cinci... 

— Trăieşti sau mori? întreabă el, apoi, fără niciun avertisment, revine la forma sa normală, din 
carne. 


Capitolul 17 (John) 


Cinci se sufocă la următoarea respiraţie. Un balon de sânge îi iese din gură. Pielea lui, care acum 
nu mai este acoperită de stratul de metal, devine palidă rapid. Ochiul lui se lărgește si, în acel moment, 
înainte să şi-l dea peste cap, văd frica în el. Poate că asta a căutat. Dar acum, când moartea este în fata 
lui, s-a speriat. 

Cinci se prabuseste în iarbă, încercând cu disperare să respire dureros. Zece secunde. Atât cred că 
mai are de trăit Cinci, străpuns de ţeava metalică. 

Ne-a trădat. Le-a spus mogilor unde putem fi găsiţi, iar ei au distrus apartamentul lui Nouă. Din 
cauza lui Cinci, Setrăkus Ra a putut s-o răpească pe Ella, iar tatăl lui Sam aproape că a fost ucis. La ucis 
pe Opt. Cu lama aceea în formă de ac, care acum smulge bucăți de pământ când se zvarcoleste în iarbă, 
el l-a executat pe unul de-al nostru. Merită să moară. 

Dar eu nu sunt ca el. Nu pot să stau şi să mă uit la el cum moare.. 

— Să te ia dracu’, Cinci, strig printre dinţi și alerg spre el, lăsându-mă sa alunec în iarba de lângă 
el. Îmi presez ambele mâini pe pieptul său şi îmi folosesc Moștenirea de vindecare, canalizând suficientă 
energie în el pentru a opri măcar hemoragia internă, dar câștigând timp pentru o vindecare mai mare. 
Cinci se întoarce puţin, mă priveşte cu singurul său ochi și cred că surprind în colțul gurii sale acel 
zâmbet bine-cunoscut. Apoi leșină din cauza durerii si a șocului. 

Trebuie să scot bucata de metal din el. Evident că nu am citit cărți de medicină, dar sunt sigur că 
înlăturarea bucății de metal îi va afecta si mai mult organele interne. Prin urmare, ar trebui să-l vindec in 
timp ce o scot, sperând să minimizez daunele. Asez corpul lui Cinci în poziţia șezut, sprijinindu-l de 
mine, apoi mă întorc spre Sam. 

— Vreau să-ţi foloseşti Telekinezia şi să scoţi bucata de metal din el. În felul acesta, mă pot concentra 
pe vindecare. 

— Eu... Sam ezită. Se holbează la rana lui Cinci şi înghite în sec. Nu prea cred, John. 

— Ce vrei să spui? 

— Vreau să spun că nu ar trebui să-l salvezi, spune Sam cu voce hotărâtă de data asta. Se uită la 
Nouă care zace inconștient. Nouă, ăăă... Cred că Nouă a avut dreptate când i-a făcut asta. 

Mâna mea este în spatele gâtului lui Cinci. Îi simt pulsul cum îi scade. L-am stabilizat, dar nu va 
dura mult. ÎI pierd. Nu știu dacă pot să-mi folosesc telekinezia în același timp cu vindecarea. 

— Sam, va muri! 

— Știu. 

— Treaba asta merge prea departe. Noi nu ne ucidem între noi. Nu se va mai întâmpla. Sam, ajută- 
mă să-l salvez. 

— Nu. E deja prea... Uite, nu te voi opri. Ştiu că nu as putea nici dacă as încerca. Dar nu te voi 
ajuta. Nu îl voi ajuta pe el. 

— Pe toți dracii, o voi face eu, spune Daniela, împingându-l pe Sam şi așezându-se în genunchi 
lângă mine. 

Ma uit la Sam pentru o secundă mai mult. Înţeleg de ce refuză să mă ajute. Sunt sigur că nici Nouă 
nu m-ar fi ajutat, dacă ar fi fost conştient. Totuşi, sunt dezamăgit. 

Îmi îndrept atenţia spre Daniela. Se holbează la bucata de metal înfiptă în Cinci de parcă ar fi cel 
mai nebunesc lucru pe care l-a văzut în viaţa ei. Întinde o mână spre locul în care bucata de metal 
dispare în pieptul lui, dar nu o atinge. 

— De ce? o întreb. Nu îl cunoşti pe Cinci şi nici nu ştii ce a făcut. De ce vrei să...? 

Daniela mă întrerupe ridicând din umeri. 

— Pentru că ai cerut-o. O facem sau nu? 


— O facem, îi spun, așezându-mi mâinile pe ambele răni ale lui Cinci. Trage. Ușor. Il voi vindeca in 
timp ce tu tragi. 

Daniela se uită la bucata de metal, cu mâinile la câţiva centimetri distanță de pieptul lui Cinci. Mă 
întreb daca are destul control pentru asta. Dacă exercită prea multă forță telekinetică, ar putea smulge 
metalul din Cinci şi nu sunt sigur că voi putea să-l vindec destul de repede. Trebuie să ne mişcăm încet, 
altfel riscăm o sângerare masivă. 

Încet, Daniela începe să împingă metalul. Cinci respiră tot mai greu şi începe să geamă, deşi ochiul 
lui rămâne închis. Daniela îşi menţine concentrarea si are un control mai bun decât am anticipat. Îmi 
pun mâinile pe pieptul lui Cinci, câte una pe fiecare poarte a rănii, și las energia mea vindecătoare să 
intre în el. 

— Scârbos, scârbos, scârbos, sopteste Daniela. 

Continui să trimit energie în Cinci, simțind cum rănile lui se vindecă, dar simt şi cum Moștenirea 
mea este blocată de metalul care încă este în corpul lui. Asta până când aud un zăngănit metalic în iarbă 
si îmi dau seama ca Daniela a reuşit s-o scoată cu succes din Cinci. Apoi, amplific lucrurile și îi vindec 
plămânii şi coloana vertebrală. 

Când am terminat, Cinci respiră mai uşor. Este încă inconștient şi, pentru prima dată, dacă îmi 
amintesc eu bine, pare liniștit. Datorită mie, va trăi. Acum, după ce momentul a trecut, nu ştiu sigur ce 
ar trebui să simt. 

— La naiba, frate! exclamă Daniela. Trebuia să te faci chirurg sau aşa ceva! 

— Sper că nu vom regreta asta, spune Sam încet. 

— Nu vom regreta, îi răspund, uitându-mă la el. Eu am făcut asta. De acum, el este 
responsabilitatea mea. 

Având asta în minte si profitând de faptul că este încă inconștient, scot dispozitivul cu lamă de pe 
antebraţul lui Cinci şi îl arunc în iarbă, la picioarele lui Sam. Sam îl ridică, examinează cu atenţie 
mecanismul şi apasă butonul pentru a retrage lama. Apoi pune arma în buzunarul de la spate al 
blugilor. 

Îmi amintesc că, chiar și fără lama lui, Cinci nu este complet dezarmat. Îi desfac palmele, căutând 
bilele de cauciuc şi metal pe care le folosește pentru a declanşa Externa. Nu le are în mâini, aşa că încep 
să-l perchezitionez. Nu le găsesc nici în buzunare, dar mai am un singur loc unde as putea căuta. 

Ma întind si dau la o parte bandajul galben care acoperă ochiul distrus al lui Cinci. În golul 
ochiului găsesc bila de rulment și bila de cauciuc. Nu cred că este prea confortabil să ai două chestii de- 
astea în cap. Asta este viața pe care am salvat-o — un tip care vede o oportunitate în faptul că şi-a 
pierdut ochiul, pentru o depozitare mai eficientă. Îmi folosesc Telekinezia pentru a scoate cele două bile 
din cavitatea oculară a lui Cinci şi le arunc în iarbă. Cinci geme, dar nu se trezește. 

— Foarte scârbos, spune Daniela. 

— Nu mai spune. Mă întorc spre agentul Walker. A privit în tăcere tot ce am făcut. Ştiu că este de 
acord cu Sam si că se gândește că trebuia să-l las pe Cinci să moară. Tocmai asta îmi confirmă faptul ca 
am făcut ceea ce trebuia. Dă-mi ceva cu care să-l leg, îi spun lui Walker. 

După ce m-a urmărit scoțând comorile ascunse din ochiul lui Cinci, lui Walker îi ia câteva momente 
să reacționeze la cererea mea. Își duce mâna la spate, scoate catusele și mi le aruncă. Le prind si imediat i 
le arunc înapoi. 

— Ştii că asta e cea mai proastă idee, nu? Se poate transforma în tot ce atinge. Du-te și adu-mi o 
funie sau ceva. 

— Sunt agent FBI, John. Nu car cu mine funii. 

— Caută pe vapor, îi spun, arătând cu capul în direcţia navei de coastă. 

Deranjată de faptul că îi dau ordine în fata celorlalți agenţi, Walker îl trimite pe agentul Murray să 
verifice dacă pe vapor există vreo funie. 


— Esti moale, Johnny. 

Mă întorc si îl văd pe Nouă care şi-a recăpătat cunoștința. Sta cu antebratele pe genunchi si cu 
capul aplecat, semn că încă e buimac. Se uită de la mine la Cinci și înapoi, scuturând din cap. 

— Ştii cât de greu mi-a fost să înfig ţeava aia în el? spune Nouă cu un oftat. 

— Eşti supărat? îl întreb aplecându-mă asupra lui. 

Nouă isi îndreaptă umerii și isi suge burta, o chestie Zen ciudată. 

— Frate, mie mi-e indiferent. Îl voi omori din nou mai târziu. 

— Mi-as dori să nu o faci. 

— Da, da. În regulă, frate. M-am prins că ești împotriva pedepsei cu moartea și alte rahaturi de- 
astea. Măcar te-a implorat să-i salvezi viața? Mi-ar fi plăcut să văd asta. 

— Nu m-a implorat. De fapt, cred că şi-a dorit să moară. 

— E dus cu capul, zice Nouă. 

— Nu am vrut să-i dau ceea ce şi-a dorit. 

— fhi. John, ştiu că, de obicei, pierdem în fata băieţilor răi. Dar, frate, cred că de data asta câştigă 
ambele tabere. 

— Nu sunt de acord cu tine. 

Nouă își ridică ochii spre mine, apoi se uită la Cinci. 

— Totuşi, niciodată nu vom mai putea avea încredere în el. Ştii asta, nu? 

— Știu. 

— lar dacă se va ajunge la asta, nu voi ezita s-o fac din nou. Si nu mă vei putea opri. 

— Cred că încă esti zdruncinat, îi spun zâmbind, aplecându-mă spre el. Mă lași să termin 
vindecarea pe care am început-o? îl întreb, arătând spre arsurile de blaster de pe pieptul şi brațele sale. 

— Doar dacă nu lucrezi pentru criminali. 

În timp ce îl vindec pe Nouă, Daniela vine şi se prezintă. Primeşte în schimb rânjetul obișnuit 
marca Cheshire5 de la marele idiot. Îl punem la curent cu tot ce s-a întâmplat în timpul când el și Cinci s- 
au bătut ca chiorii prin în oraş. Când termin, Nouă se întoarce să se uite la apă și la oraşul care arde 
dincolo de ea. 

— Ar fi trebuit să ne descurcăm mai bine, spune el repede, scuturându-şi braţele şi picioarele, 
intinzandu-si mușchii. Trebuia să-l facem pilaf când am avut ocazia. 

— Ştiu. La asta mă gândesc tot timpul. 

— Vom mai avea si alte ocazii, spune Nouă, apoi bate din palme cu putere si se întoarce spre 
agentul Walker. Deci, cucoană, ne duci în Mexic sau ce? 

Walker ridică o sprânceană la Nouă. Agentul Murray tocmai se întoarce alergând. Aduce un brat 
de franghii groase, probabil că a luat tot ce a găsit pe vapor. Mi le dă si îl leg pe Cinci de mâini si de 
picioare cât mai strâns posibil. În timp ce mă chinui să-i leg gleznele lui Cinci, cracul blugilor se ridică 
putin si îi văd cicatricile. Atât de asemănătoare cu ale mele, identificându-ne ca parte a unui popor 
aproape dispărut. Cum naiba a ajuns Cinci în situaţia asta? Şi ce se va întâmpla de aici înainte? 

— Ce ai de când să faci cu el? mă întreabă Sam, parcă citindu-mi gândurile. 

— Închisoare, îi răspund, realizând că asta vreau abia atunci când o spun. Faptul că i-am salvat 
viaţa nu înseamnă că nu va fi judecat. Ne trebuie o cameră căptușită pentru el, una în care să nu poată 
atinge nimic. 

— Se poate aranja, spune Walker. 

Oferta ei vine rapid, iar asta mă face să mă gândesc dacă nu cumva ea și guvernul au proiectat deja 
astfel de locuri pentru noi, închisori capabile să ne tina închiși, în ciuda Mostenirilor noastre. Poate că la 
asta au lucrat adepţii ProMog. 


5 Referire la pisica din Alice în Tara Minunilor, care avea tot timpul un zâmbet cu gura până la urechi. (N. Tr.) 


— Ocupa-te de asta dupa ce gasesti solutia sa ne duci in Mexic. Nu mai asteptam, Walker. 

— Ce vrea sa insemne asta? 

— Asta înseamnă că daca preşedintele, generalii sau cine dracu’ o fi la conducere acolo nu ne da un 
avion în următoarele zece minute, ne vom lua unul singuri. 

Pe Walker o pufneşte râsul. 

— Ştii să pilotezi avioane? 

— Pun pariu că cineva se va oferi voluntar după ce voi începe să-i sparg fata, spune Nouă intrând 
în jocul meu. 

Agentul Murray îşi scoate stația radio de la curea și i-o întinde lui Walker. 

— Hai, Karen, sună pe cine trebuie. 

Walker îi aruncă lui Murray o privire de gheaţă si scoate propriul telefon satelitar, îndepărtându-se 
apoi câţiva pași de noi. În ciuda istoriei noastre, sunt destul de sigur că Walker chiar vrea să ne ajute. 
Ceilalți din guvern nu sunt convinși că putem câştiga acest război. Dar ea face tot ce poate. Fereastra de 
timp pentru a le putea oferi ajutor lui Şase, Sarah şi ceilalți devine tot mai mică. Nu mai pot sta aici in 
speranţa că acești oameni ne vor ajuta în lupta noastră. Îi vom salva pe ai noștri oricum. Cam despre asta 
este vorba. 

— Băieți, voi chiar o să atacați armata, nu? întreabă Daniela cu voce joasă ca să nu o audă agenţii. 

— Rahat, abia pot să mă ridic, îi răspunde Nouă încet. 

— Totuşi, trebuie să ajungem acolo, spune Sam, si ştiu că se gândeşte la Şase la fel de mult cum mă 
gândesc eu la Sarah. Ce facem dacă Walker nu ne poate ajuta? 

Nouă se uită la mine. 

— Ai fi în stare să faci asta, nu? 

— Da. Dacă nu vor să ne ajute, îi obligam. 

Daniela fluiera printre dinti. 

— Frate, asta-i nebunie. 

Ma uit la Walker. Vorbeste încet, dar gesticuleaza mult din mâini, accentuând ceea ce spune. 

— Stie care este miza. Walker îi va convinge. Spunând asta, îmi scot telefonul satelitar. Ar trebui să 
le verific pe Şase si Sarah, să vad unde sunt si să mă asigur că nu vor încerca să lupte împotriva lui 
Setrakus Ra. 

Înainte să apăs butonul pentru a suna, dinspre apă se aude un sunet ciudat, ca un şuierat puternic. 
Ne întoarcem în direcția aceea la timp pentru a vedea un mare cilindru metalic ieșind din râu. Se înalță 
în aer trăgând după el jeturi de apă care se revarsă apoi peste pontoanele din apropiere. Chestia asta e 
mare — suficient de mare încât, atunci când aterizează înapoi în apă cu un muget metalic ciudat, 
explodează la impact. Îl văd pe căpitanul navei de coastă sărind în apă pentru a evita resturile care 
zboară prin aer. 

Este submarinul pe care l-am văzut mai devreme în port. 

— Ce... Cum este posibil? exclamă Sam. 

Ceva a aruncat submarinul din apă. 

Alergăm spre pontoane pentru a ne uita după supraviețuitori, deşi nu arată bine. Partea din spate a 
submarinului este zdrobită, îndoită ca o cutie de conserve si plină de urme zimtate adânci. Fiind 
aproape, putem vedea prin pereţi; submarinul a luat apă, cu siguranţă. Firele de la sistemele electrice 
scot scântei când se ating. 

— Aveţi grijă, le spun celor de lângă mine. Nu vă apropiaţi prea mult. 

— Ce dracu' ar fi putut să facă asta? întreabă Nouă care stă cu mâinile proptite pe genunchi. 

Drept răspuns, căpitanul navei de coastă începe să strige. Un minut a stat în apă, așteptând să-i 
spunem că totul este în regulă, dar sub el apare o umbră întunecată care tot se mărește. Este tras sub apă 
cu un țipăt strident și înghiţit cu totul de fiara care se ridică încet din adâncurile Râului Hudson. 


Facem un pas inapoi, apoi inca unul. Doi agenti o rup la fuga, ingroziti de dimensiunile creaturii 
din fata noastra. Apa se scurge de pe pielea noduroasa a monstrului, care este translucida pana in 
punctul in care se poate vedea sângele negru pompat prin vene groase. Creatura nu are par, nu are gat, 
dar are cocoasa. Coltii îi ies din mandibulă, iar asta face ca dihaniei să-i fie imposibil să-și închidă 
complet gura, un flux constant de salivă gălbuie curgându-i din gură. Branhiile de mărimea unor elicii 
de elicopter zvâcnesc atunci când monstrul respiră. Are patru membre: cele din spate sunt uşor flexate, 
cele două din față seamănă cu braţele groase ale unei gorile și este înaltă aproape cât Statuia Libertăţii. 

Atitudinea Danielei de fată dură dispare destul de repede. Începe să tipe, iar Nouă este nevoit să-i 
acopere ochii și gura cu mâna. Nu o invinovatesc. Monstrul este înspăimântător, dar noi am mai luptat 
cu astfel de creaturi hibride create de mogadorieni. 

— Sfinte Sisoe! sopteste Sam. Este un tarrasque infricosator. 

Mă uit la Sam cu oarecare nesiguranţă. 

— Ai mai văzut așa ceva? 

— Nu, eu... ăăă..., se bâlbâie Sam. Este o creatură din Dungeon and Dragons. 

— Tocilarule, spune Nouă în timp ce se dă încet înapoi. 

Daniela reușește să îndepărteze mâna lui Nouă, suficient cât să se uite la mine. 

— Nu mi-ai spus că au, aaa... Mogazauri infricosatori! 

Asta trebuie să fi aruncat Setrăkus Ra în apă când a plecat cu nava Anubis azi dimineaţă. Un ultim 
cadou pentru New York-ul decimat. Un avertisment pentru cei din conducerea armatei. Îmi las Lumenul 
să-mi cuprindă mâinile. Va trebui să generez o putere mare de foc dacă vreau să-i fac fiarei măcar o 
zgârietură cât de mică. 

— Ştiu că vezi chestia asta! strigă Walker în telefonul său satelitar, probabil spărgând timpanul 
celui cu care se tot conversează de câteva minute. Suport aerian! Dă-mi nişte nenorocite de lovituri 
aeriene! 

Mogazaurul îşi înalţă capul spre cer. Membranele vâscoase, care bănuiesc că sunt nări, încep să se 
miște. Apoi își deschide ochii — fiecare ochi este alb-lăptos, in formă de diamant, dispuşi pe fruntea 
largă a animalului. Mi-e greu să-mi dau seama de la distanţa asta, dar aș putea să jur că văd o strălucire 
de un albastru-cobalt în fiecare dintre acești ochi. În centrul fiecărui ochi, acolo unde ar trebui să fie 
pupila, sunt sigur că văd energia albăstruie care arde în creatură. 

Culoarea aceasta, energia..., îmi aminteşte de pandantivele noastre. Oare acesta să fie rezultatul a 
ceea ce făcea Setrakus Ra când l-am văzut la bordul lui Anubis? Dar ce înseamnă asta? Pe lângă faptul că 
este mare cât o clădire, ce poate face acest monstru in plus fata de ceilalți cu care ne-am confruntat? 
Pandantivele furate alimentează acest monstru în vreun fel? Sau fac cu totul altceva? 

Stând în picioare chiar lângă mal, Mogazaurul îşi întoarce capul și se uită direct la noi. 

— Rahat, zice Nouă dându-se înapoi. Vine în direcția asta? 

— Acum! strigă Walker în telefon, dându-se și ea înapoi. Este un ditamai gigantul nenorocit! 

— Cred că ne simte. Cred că... Cred că Setrakus Ra a lăsat chestia asta aici ca să ne vâneze. 

— Bine, zice Daniela. Eu trebuie să plec. 

Drept răspuns, Mogazaurul rage asurzitor în direcţia noastră, pulverizând peste noi ceața de pe râu 
si respiraţia sa de peşte putrezit. Apoi ridică unul dintre braţe si îl lasă să cadă peste un ponton. Lemnul 
explodează în așchii, iar placa de beton se frânge, două feriboturi scufundându-se ca nişte jucării. 

Vine spre noi. 

Lansez o minge de foc spre Mogazaur. Imediat imi dau seama că e prea mica pentru a-i face ceva. 
Mingea de foc ricoşează și lasă un semn de arsură pe pielea monstrului, dar acesta nici nu bagă de 
seamă. 

— Fugiti! le strig. Adapostiti-va! Folosiţi statuia ca acoperire! 


Noua, Daniela, Walker si Murray se intorc spre iarba si statuie. Dar Sam ramane incremenit tocmai 
cand Mogazaurul mai face un pas spre noi. 

— Sam! Vino! îi strig, apucându-l de brat. 

— John? Simti asta? 

Ma uit la Sam. Ochii lui sunt schimbaţi — plini de scântei de energie. Ochii lui Sam seamănă cu 
două televizoare, doar că lumina care iese din ei este azurie. 

— Sam? Ce naiba...? 

Înainte să-mi termin întrebarea, corpul lui Sam zvacneste o dată, apoi se prăbușește. Reusesc să-l 
prind şi încerc să-l trag înapoi. Daniela si Nouă văd ce se întâmplă si se opresc din fugă. 

— Johnny, ce a patit? strigă Nouă. 

— la-l şi fugi! adaugă Daniela. 

Bum. Încă o explozie în spatele nostru. Mogazaurul şi-a scos toate membrele din apă, practic 
zdrobind întregul ponton sub el. Submarinul stă ca un ghimpe înfipt în laba superioară, iar fiara este 
distrasă temporar, încercând să şi-l scoată prin scuturare. Nu ştiu ce este în neregulă cu Sam, dar nu cred 
că de vină ar fi bruta din spatele nostru. Suferinta lui este de o cu totul altă natură. 

— A leşinat! îi strig lui Nouă. Ochii lui... 

Nu apuc să termin, pentru că ochii lui Nouă și ai Danielei capătă aceeași culoare ca ai lui Sam. Cei 
doi se prabusesc la pământ în același timp, unul peste altul. 

— Nu se poate! 

Apoi mi se întâmplă şi mie. 

Un tentacul de lumină albastră vie se ridică din pământ în fata mea. Din anumite motive, nu mi-e 
teamă. E ca si când aș recunoaşte această forma de energie ciudată. O simt cum se mișcă adânc în 
pământ si cred că dacă agentul Walker sau Mogazaurul sau oricine fără Mosteniri ar putea să se uite 
unde mă uit eu acum, ei nu ar vedea decât un spaţiu gol. 

Asta este doar pentru mine. Este legătura mea. Legătura mea cu Lorien. 

Cu o viteză mai mare decât pot urmări eu, lumina aceea se aşază pe fruntea mea ca un deget. Sunt 
sigur că ochi mei emană energie albastră, ca la ceilalți înainte să se prăbușească. 

Simt ce mi se întâmplă. Îmi părăsesc corpul. 

Recunosc această senzaţie. Este exact ca atunci când Ella m-a tras în viziunea ei. 

— Ella? întreb, deși sunt convins că acest cuvânt, de fapt, nici nu iese din gura mea. Sunt destul de 
sigur că corpul meu este prăbușit pe ponton, nu departe de cel mai mare monstru pe care l-am văzut 
vreodată în viaţa mea. 

Bună, John, răspunde Ella în capul meu. Când îmi răspunde, o pot auzi rostind şi alte cuvinte, de 
parcă ar susține mii de conversații în același timp. 

Nici nu mă gândesc s-o întreb cum este posibil. Ella ar trebui să fie la mii de kilometri distanță cu 
Setrakus Ra sau, sper eu, salvată de Şase. Ea nu este chiar atât de puternică. Puterile ei nu funcționează 
asa. Nu mă gândesc la nimic din toate acestea. Sunt concentrat mai mult pe corpul meu fizic, ca să nu 
mai vorbesc de Nouă, Sam si Daniela. Indiferent ce ne face Ella, nu putea să-şi aleagă un moment mai 
nepotrivit. 

— Ce dracu' se întâmplă? O să ne omori! 

Mogasaurul se îndreaptă spre mine. Mă aştept să aud sunetul oaselor zdrobite în orice clipă. Nu se 
întâmplă. În schimb, forme apar în faţa ochilor mei — forme neclintite, neclare, ca și când un proiector 
nu ar avea lentila focalizată. 

John, nu-ți face griji, spune Ella, si din nou aud ecoul altor voci. Va dura doar o clipă. 


Capitolul 18 (Sase) 


Cat timp am stat inconstienta? Nu poate să fi trecut mai mult de câteva minute până să fiu trezita 
de gheata pe care o simt pe fata mea. Este Marina, canalizandu-si Mostenirea de vindecare prin mine. 
Capul meu stă sprijinit în poala ei. O senzaţie ciudată îmi străbate pielea capului pe măsură ce tesutul se 
regenerează, fractura de la bucata de piatră vindecându-se repede. 

Marina îmi tine gura astupată cu mâna pe care nu o foloseşte pentru vindecare, probabil ca să nu 
încep să tip când mă trezesc. Îmi deschid ochii încet si îi arăt că poate să-şi ia mâna. Are fata acoperită cu 
praf de la templul care a explodat. Văd urme de lacrimi pe fata Marinei. 

— L-a distrus, Şase, şopteşte ea cu amărăciune. L-a distrus în întregime. 

Mă ridic şi încerc să evaluez situația. Suntem încă la marginea junglei, ascunși în spatele 
busteanului, printre bucăţi mari de piatră aruncate de suflul exploziei. Deasupra noastră, coroanele 
copacilor sunt rupte de la bucăţile de piatră desprinse din Sanctuar şi căzute aici. Din fericire, nimeni 
altcineva nu pare să fi fost rănit, ori Marina s-a ocupat deja de ei. 

Marina rămâne lângă mine când mă târăsc ca să mă apropii de ceilalți. Mark și Adam sunt întinși 
pe burtă unul lângă celălalt, în dreapta buşteanului. Au arsuri de blaster și se folosesc de un bloc de 
piatră pentru acoperire. Observ o pată de sânge pe tricoul lui Mark și îmi amintesc că a fost lovit de un 
srapnel în piept chiar înainte ca eu să lesin. 

— Eşti bine? îl întreb, atingându-l pe umăr. 

Se uită cu mare admiraţie în direcția Marinei. 

— Sunt bine. Totuşi, nu vreau să-mi fac un obicei din asta. Tu? 

— La fel. 

Sarah sta în spatele busteanului, ridicând capul din când în când ca să privească dincolo de el. 
Phiri Dun-Ra este întinsă lângă ea. Nu a fost lovită de nicio piatră căzută în zona noastră, ceea ce nu mi 
se pare corect. Femeia mogadorian este încă inconștientă sau, cel mai probabil, se preface. Îi verific 
legăturile înainte să mă aşez lângă Sarah. 

Sarah se uită la mine — ochi mari, buze strânse. De fapt, îmi aminteşte mult de chipul curajos al lui 
John. Cel care se temea, dar care voia să continue lupta. 

— Ce facem acum, Şase? întreabă Sarah. 

— Stai cu mâna pregătită în caz că trebuie să devenim invizibili, spun, nu doar lui Sarah, ci tuturor. 
Avem de urmat un plan. 

Mark zambeste si strânge blasterul mai tare. Are detonatorul lângă el. 

— Nu mai avem ce Sanctuar să apărăm, spune Marina deznădăjduită. 

— Dar încă putem pune mâna pe Anubis. Ella este încă acolo, îi spun. 

— Frate, nu văd nici măcar un rahat de aici, adaugă Mark. 

Devin invizibilă că să mă pot uita dincolo de buștean, fără să risc să fiu văzută. Din locul de unde 
stau, am o perspectivă mai bună asupra peisajului decât Mark şi Adam. Praful încă pluteşte în aer de la 
atacul navei Anubis; din această cauză, lumina apusului de soare aruncă toată zona într-o ceaţă aurie. 
Fumul se înalță din trei Skimmere care aveau montate bombe ce au explodat când Anubis şi-a descărcat 
furia. Cu toate acestea, chiar dacă unele sunt răsturnate sau duse de suflul exploziei în altă parte, încă 
mai sunt o grămadă de Skimmere pregătite pentru a fi aruncate în aer. 

Deci e posibil să salvăm una dintre capcanele noastre pentru lupta împotriva mogadorienilor. Dar 
groapa pe care am săpat-o cu atâta efort a dispărut. Sau, mai exact, a devenit mult mai mare. 

Locul pe care a stat Sanctuarul timp de secole este acum un furnal fumegând. Craterul are cam 
douăzeci de metri adâncime, bucăţi din templu încă sunt înfipte adânc în pământ, parca incapatanate, 
mici incendii de la tunul de energie al lui Anubis se strecoară acum în sus prin praf si arsita. Câmpul de 


forță era pus tocmai ca să nu se întâmple ceva de genul acesta. Noi am intrat in Sanctuar, iar acesta este 
rezultatul. Distrugere totală. 

Cu excepţia... 

Încă invizibilă, mă urc pe buștean ca să văd mai bine în crater. Sarah aude zgomotul pe care îl fac şi 
se întoarce în direcția mea cu blasterul pregătit. 

— Stai calmă, sunt doar eu, îi şoptesc repede. Încerc să mă uit la ceva. 

— Ce vezi? întreabă Marina. 

Văd o strălucire albastră, care izvorăște din centrul craterului. Văd marginea de piatră a fântânii în 
care am aruncat mostenirile noastre, locul de unde a ieșit Entitatea. 

Cobor de pe bustean si devin vizibilă. Vreau ca Marina să vadă speranţa pe chipul meu, pentru că 
este reală. 

— Fântâna este încă acolo, îi spun. Nu a reușit sau nu a putut s-o arunce în aer. Entitatea este bine. 

— Serios? întreabă Marina împreunându-și mâinile în față. 

— Serios. Încă mai avem de apărat un zeu extraterestru. 

— Cred că el ar trebui să ne apere pe noi, zice Mark. 

— Poate că nici nu a încercat să arunce fântâna în aer, gândeşte Sarah cu voce tare. Dacă a vrut să 
îndepărteze templul doar ca să ajungă la ea? 

— Rahat. 

Nu m-am gândit la teoria asta, care are mult sens. 

— Coboară, ne avertizează Adam. 

Anubis coboară încet spre pământ. Chiar şi cu templul distrus, nava de luptă tot este prea mare ca 
să poată ateriza pe locul defrişat. Totuşi, nava se poziţionează astfel încât să fie centrată deasupra 
craterului. Cu un zăngănit, două rampe metalice late se extind din Anubis, o pereche de uși glisante 
deschizându-se la capătul lor. De acolo, rânduri de mogadorieni încep să coboare. Par a fi războinici 
obișnuiți, cei cultivați, toţi fiind îmbrăcaţi în armuri negre si echipați cu blastere. Mogii ies din navă cu o 
rapiditate eficientă si încep să securizeze zona. Suntem depăşiţi numeric de cel putin zece ori şi nu cred 
că va dura mult până ce vor descoperi poziția noastră sau bombele pe care le-am atașat la Skimmere. 

— Trebuie să atacăm acum! le soptesc celorlalți. Mă întorc și îl trag pe Adam aproape. Mergem 
invizibili şi îi flancăm. Voi detonati bombele si le distrageti atenţia. Marina, mai avem arme pregătite pe 
poziţiile stabilite? 

Marina se gândeşte puţin apoi dă din cap. 

— Câteva. O să mă descurc. 

Mark isi pune blasterul jos si ia detonatorul, armand explozibilul. Trei sferturi din leduri nu se 
aprind deloc, indicând faptul că am pierdut aceste bombe în atacul lui Anubis. 

— Sunt gata, spune Mark. 

— Nu uitaţi: dacă ceva merge rău, fugiți spre nava Lexei, le reamintesc tuturor. 

Adam, care trage cu ochiul din spatele busteanului, pocneste din degete spre noi. 

— Priviţi, spune el încruntat. Sunt amândoi. 

Setrakus Ra păşeşte la capătul de sus al rampelor. Este la fel de intimidant cum mi-l amintesc — 
înalt de aproape doi metri, palid, acea cicatrice groasă de pe gât vizibilă chiar şi de la distanţa asta. 
Poartă un fel de armură mogadoriană făcută din obsidian, același aliaj ca si supușii săi, cu excepţia 
faptului că armura lui are nişte ţepi de-a lungul umerilor şi o pelerină lungă din piele căptușită pe 
margini cu blană. Arată ca un dictator intergalactic si se pare că e mândru de asta. 

O tine de mână pe Ella, degetele ei micute fiind acoperite de mâna lui blindată de armură. Marina 
oftează amar când o vede. Nu cred că aș fi recunoscut-o pe Ella, dacă nu mi-ar fi strigat în cap în urmă 
cu câteva minute. Arată micuță, mai slabă si palidă, de parcă viata a fost suptă din ea. Nu știu ce să cred. 
Nu pare a fi bolnavă, din câte îmi dau seama. 


Arata ca un mogadorian. 

Ochii Ellei sunt goi, are capul plecat, barbia in piept. Nu cred ca e constienta de felul cum arata. Se 
mişcă precum un robot si pare ametita. Îl urmează pe Setrăkus Ra cu supunere totală. Mogii care 
cercetează zona se opresc din ceea ce fac pentru a-l urmări pe conducătorul lor si moștenitoarea lui cum 
coboară din Anubis, toţi salutând cu pumnul strâns la piept. 

Setrakus Ra se opreşte la jumătatea rampei. Ochii lui cercetează jungla, căutându-ne. 

— Ştiu că sunteţi acolo! spune Setrâkus Ra, vocea lui străbătând jungla ca o soapta. Mă bucur! 
Vreau să vedeţi ce urmează în continuare! Coborati-l! strigă Setrakus Ra peste umăr, în interiorul lui 
Anubis. 

Ca răspuns la porunca lui, din burta navei se deschide o trapă. Încet, o mașinărie ca un telescop 
iese din Anubis. Seamănă cu o ţeavă lungă, un tub cu un fel de schele de sprijin de jur împrejur. Totuşi, 
dispozitivul lui Setrakus Ra este mai mult decât tehnologie mogadoriană. Pe părțile metalice laterale 
sunt gravate niște semne ciudate care îmi amintesc de simbolurile cicatrizate de pe gleznele noastre. De 
asemenea, dar nu sunt sigură sută la sută, mi se pare că aceste gravuri sunt făcute în loralit. Nu știu ce 
este acest dispozitiv, dar pare un fel de hibrid mogadorian-loric, la fel ca si Setrakus Ra. 


— Nu-mi place cum arată chestia aia, le spun celorlalți încet. 

— Nici mie, răspunde Sarah. 

— Ar trebui să aruncăm chestia aia în aer, sugerează Mark. 

— Indiferent ce vrea să facă cu dispozitivul acela, nu trebuie să lăsăm să se întâmple, este de acord 
Marina. 

— În regulă. Deci îi distrugem jucăria, o salvăm pe Ella, apoi îi furăm nava sau ne întoarcem 
repede la Lexa, le spun. 

— O faci să sune de parcă totul ar fi simplu, vine replica lui Adam. 

Chiar dacă nu ne poate vedea, Setrakus Ra isi continuă discursul. 

— Multe secole am muncit pentru a valorifica puterea Lorienului, pentru a o folosi într-un mod 
mai eficient decât a intenţionat natura. Acum, în sfârșit... 

Blah, blah, blah. Estimez rapid distanţa dintre Ella şi cel mai apropiat Skimmer pe care este montat 
explozibil. Destul de departe. Nu cred că va fi în raza exploziei. În timp ce Setrăkus Ra continuă să 
vorbească, mă întorc către ceilalți. 

— Am auzit destul. Voi ce ziceti? 

Toată lumea dă din cap. Sunt pregătiți. 

— Capul la cutie, le spun, amintindu-mi că Mark a fost lovit de un srapnel în urmă cu numai 
câteva minute. 

Toţi se pun la adăpost. A sosit momentul. 

— Apasă butonul, îi spun lui Mark. 

Degetul lui Mark trece rapid peste telecomandă, mișcând comutatoarele pentru detonare. 

Unele bombe au fost deconectate când Anubis a bombardat Sanctuarul, altele au explodat deja din 
aceeaşi cauză. Deci nu vom obţine distrugerea pe care ne-am planificat-o, pentru că Skimmerele nu vor 
exploda toate odată. 

Dar încă este destul de eficient. 

Mogii sunt prea ocupați să asculte cu respect cel mai recent discurs pompos al lui Setrakus Ra şi nu 
observă ce vine peste ei. Cinci Skimmere așezate în jurul craterului explodează răspândind flori fierbinţi 
de foc. Simt căldura de aici și sunt nevoită să-mi feresc ochii. Cel puţin treizeci de mogi dispar imediat, 
trupurile lor fiind inghitite complet de flăcări. Multi alţii pier atunci când bucăţi din Skimmere zboară în 
toate direcțiile. Un războinic este despicat în două, pe verticală, de un parbriz care vine peste el de sus, 
iar altul este zdrobit de un stâlp în flăcări. 


Partea cea mai frumoasă este panica. Mogii nu ştiu ce i-a lovit și încep să tragă spre navele 
explodate, neștiind sigur unde se ascunde adevărata amenințare. Câţiva sunt doborati de semenii lor, 
din greșeală. Apoi, eu și Marina ne folosim Telekinezia şi începem să tragem cu blasterele pe care le-am 
ascuns în junglă, zăpăcindu-i şi mai mult pe mogi. 

O roată de la un tren de aterizare se izbeste de rampă, chiar în fata Ellei şi a lui Setrakus Ra. Poate 
că am fost cam nesabuiti să aruncăm în aer toate aceste nave — cred că Setrâkus Ra a respins roata cu 
Telekinezia sa, ca el si Ella să nu fie loviți. Oricum, e bine de știut că nici el nu vrea s-o vada pe Ella rănită. 

Zâmbesc. De fapt, Setrakus Ra pare surprins de contraatacul nostru. Din moment ce discursul i-a 
fost ruinat, liderul mog porneşte în grabă să parcurgă ce a mai rămas din rampa de coborâre, târând-o 
pe Ella după el. 

— Gasiti-i! strigă el in timp ce porneşte spre crater, spre fântâna lorică. Omorati-i! 

— S-o facem! strig, nu suficient de tare pentru a nu ne dezvălui poziţia in fata Skimmerelor care 
trag, în toate direcţiile, dar suficient cât să mă audă prietenii mei. 

E timpul pentru totul sau nimic. 

Îl iau pe Adam de mână şi devenim invizibili. Îi ocolim pe mogi făcând un arc de cerc ca să 
ajungem cat mai aproape de crater si de masinaria lui Setrakus Ra. Marina continuă să tragă cu 
blasterele ascunse, distrăgându-le atenţia si tindndu-i pe mogi ocupați. Știu exact unde am ascuns 
blasterele, asa ca pot să evit focul încrucișat. 

Reusim să evităm focul încrucișat primii douăzeci de metri. Apoi, ghinion. Unul dintre mogi, cu 
spatele în flăcări de la un Skimmer explodat, aleargă dezorientat spre noi trăgând sălbatic. Mă feresc din 
drumul lui, la fel și Adam. Dar o facem în direcţii diferite. 

Brusc, Adam revine în lumea vizibilă. 

— La naiba! exclamă el și trage în cel mai apropiat mog. 

— Acolo! strigă un alt războinic. 

Şi cât ne-am pregătit pentru guerrilla asta. 

Văzându-l pe Adam în pericol, Bernie Kosar este primul care se lansează în luptă. Pentru câteva 
secunde este în formă de tucan, zburând inocent spre un grup de mogadorieni, iar în clipa următoare se 
transformă într-un leu plin de mușchi ce sfâșie în stânga si în dreapta, croindu-și drum printre dușmanii 
nostri. Multi dintre mogi sunt încă dezorientati din cauza exploziilor si încă nu l-au văzut pe Adam, asa 
că Bernie Kosar îi doboară cu ușurință. E mai rapid si mai feroce decât ultima data când l-am văzut 
luptând, poate chiar furios. Îmi amintesc că, în Chicago, a fost la un pas de moarte. Ori de câte ori 
reușesc mogii să tragă în el, Bernie Kosar transformă în ceva mic — o insectă sau o pasăre — devenind o 
ţintă imposibilă. Apoi, când se află într-o poziţie mai bună pentru a ucide, Bernie Kosar se transformă în 
forma sa de prădător. Trecerea sa de la o formă la alta este fluentă, ceva deosebit. 

Himera noastră a devenit foarte pricepută la ucis mogi. La fel şi noi. 

Doi mogi din stânga reuşesc să se regrupeze şi îl iau la țintă pe Adam. Sunt eliminaţi cu uşurinţă 
de focurile blasterelor grupului nostru, probabil Sarah sau Mark, care nu se opresc nici după ce cei doi 
mogi sunt transformați în cenușă. Sunt multi războinici prinşi pe terenul pârjolit al fostei piste de 
aterizare. Spaţiul este gol si nu au unde să se ascundă. Sarah mai doboară doi mogi rapid. 

Marina iese din junglă, se duce lângă Adam si, împreună, intră în luptă. Unii mogi încearcă să se 
retragă si să se regrupeze, dar alţii îi văd venind. Mogii se așază în careu, isi ridică armele şi tintesc. 
Foarte curând, blasterele trag în toate direcţiile. Sansele sunt cam de douăzeci la unu. 

Nu e rău. 

Adam preia conducerea, apropiindu-se cu paşi mari. Fiecare pas al său trimite o undă de șoc sub 
picioarele mogilor. Când pământul se cutremură, mogilor le este aproape imposibil să mai tinteasca. 
Mogii se lovesc unii de alții, focurile blasterelor zboară în toate direcţiile si se împuşcă între ei. Pământul 


se deschide in două cu o explozie seismică deosebită, jumătate de duzină de mogi căzând în prăpastia 
adâncă. 

Cred că, până la urmă, tot am reuşit să-i prindem în capcana noastră. 

Marina se mișcă mai încet, dar este la fel de mortală. Se duce spre mogi cu mâinile ridicate în 
lateral. Bucati mici de gheaţă plutesc deasupra mâinilor ei, iar când acestea cresc de mărimea unor mingi 
de baseball, Marina le trimite telekinetic spre mogi. Tipand și dezechilibrat din cauza seismului lui 
Adam, unul dintre mogi se duce spre Marina cu un pumnal în mână. Ea îl vede, își ridică mâna spre el 
într-un gest de stop si îi îngheaţă fata. Marina taie o brazdă de gheaţă printre mogi, făcând o linie 
dreaptă spre crater şi Setrakus Ra. 

Dincolo de câmpul de luptă, Setrâkus Ra a reuşit să ajungă la fântâna lorică, pe fundul craterului. 
Ella stă în apropiere, ca un zombi apatic, cu capul înclinat pe o parte. Se uită la Setrakus Ra care 
ghidează manual masinaria diabolică atașată la Anubis. El poziţionează tubul la doar câţiva centimetri 
deasupra fântânii. Apoi, Setrakus Ra se dă câţiva pași înapoi si isi ridică mâinile ca un dirijor, 
manevrand telekinetic complicatele manete de pe părţile laterale ale tubului. Cu un zgomot care se aude 
până la noi, chestia aia porneşte. Nu cred că e de bine. 

— Trebuie să-l oprim! strigă Marina. 

Ştiu că mi s-a adresat mie, dar nu îi răspund. Fiind încă invizibilă, nu vreau să-mi dezvălui poziţia. 
Mi-aş fi dorit să-mi fi putut folosi Moștenirea de manipulare a vremii si să trimit câteva fulgere asupra 
lui Setrăkus Ra. Anubis blochează o suprafață prea mare din cer. În schimb, ridic de jos un blaster 
mogadorian. 

În ultima vreme mi-am petrecut prea mult timp conducând grupuri de oameni invizibili prin 
mlaștini și jungle încât aproape am uitat cum este să fiu singură si invizibilă. Liberă și mortală. Trec uşor 
printre rândurile de mogadorieni. Este ca un dans, cu excepţia faptului că ei nu ştiu că suntem parteneri. 
În timp ce trec printre ei, ridic blasterul invizibil şi apăs pe trăgaci, trăgând de aproape doar în cap. Fac 
toate acestea in timp ce mă apropii de Setrakus Ra. Singurul lucru ce mă poate da de gol este luminita 
din capătul ţevii blasterului cu care trag, dar care este ascunsă repede de cenușa capetelor care 
explodează. 

Am ucis mai mult de zece mogi într-un timp foarte scurt. Mă uit spre junglă ca să mă asigur că 
Sarah si Mark sunt acolo. Sunt sigură că încă mai trag. Bernie Kosar este si el in zona aceea, tinandu-i pe 
mogi departe de poziţia oamenilor. Îmi dau seama că Bernie Kosar are ordin clar de la John: să o ţină pe 
Sarah în siguranţă. Asta e bine. 

Mogii încep să se imputineze. Unii se retrag spre Anubis, alţii au format un perimetru în jurul 
craterului pentru a-și proteja Liderul Iubit. Setrakus Ra nu pare interesat de toate acestea. El este 
concentrat asupra manevrării maşinăriei lui. 

În timp ce îmi croiesc drum spre crater, tubul începe să emită un sunet pătrunzător. Simt cum 
atmosfera din jurul nostru se schimbă — pietrele se ridică de la sol și am sentimentul că gravitația mă 
atrage spre crater. Încărcat la putere maximă, dispozitivul lui Setrâkus Ra aspiră tot ce este în 
împrejurimi. O văd pe Ella stând nepăsătoare în crater, cu părul atras spre tub, încă păstrând tăcerea 
telepatică. Fântâna începe să se prăbușească, pietrele sale plutind pentru scurt timp spre mașinăria care 
le aspiră, înainte de a fi deviate de un câmp de forță, probabil asemănător cu cel care protejează nava 
Anubis. Dispozitivul lui Setrakus Ra nu pare interesat de sol si alte resturi; le filtrează, creând o mică 
tornadă de praf si pietre. 

Apoi se întâmplă. Cu un șuierat infernal, de parcă o mie de ceainice ar fi dat în clocot deodată, 
energia lorică este trasă în sus şi aspirată în tub. Întreaga zonă devine luminată într-un albastru 
strălucitor, care îi face chiar si pe mogi să se uite în jur mirati. Este ceva nenatural. Energia lorică se 
zvarcoleste pe pământ, sălbatic si necontrolat, dar e prinsă imediat si canalizată printr-un fel de 
conductă, transportată spre Anubis. Când am descoperit-o in Sanctuar, strălucirea Entitdtii mi se părea 


reconfortanta, dar acum... aerul este încărcat de electricitate, strălucirea ei imi raneste ochii, iar zgomotul 
acesta... Parcă energia însăși ar striga. Suferă. 

— Da! Da! se umflă de încântare Setrakus Ra, cu mâinile ridicate în extaz spre energie, de parcă ar 
fi un savant nebun. 

Marina nu mai suportă. Se avanta spre crater. În mâinile ei se materializează două săbii de gheață 
cu care ucide trei mogi dintre cei care păzesc marginea craterului. Apoi se lasă să alunece pe panta 
stâncoasă, spre Setrakus Ra şi Ella. Vrea să lupte cu el singură. A mai încercat asta o dată, dar nu a mers 
bine. 

Alerg după ea. Pe marginea craterului mai sunt si alti mogi în afară de cei pe care i-a ucis Marina 
în drumul ei. Este distrasă, e o ţintă sigură. Dar eu sunt încă invizibilă, iar mogii sunt ţinte şi mai sigure 
pentru mine. Alerg în cerc prin spatele lor, pe marginea craterului, transformându-i în cenușă cât de 
repede pot. Înainte să-l pot ucide, unul dintre ei reuşeşte să tragă un foc de blaster şi o nimereşte pe 
Marina în picior. Nici nu cred că ea a observat. 

De fapt, Marina nici nu-l observa pe Setrakus Ra. Sau nu-i pasă de el. Ea atacă direct conducta, 
bombardând-o cu proiectile de gheaţă. Când proiectilele ei sunt inghitite de tornada de praf și pietre sau 
deviate de câmpul de forţă al masinariei, Marina porneşte înainte. Va încerca s-o distrugă cu mâinile ei. 

Setrakus Ra o prinde de gât. E mai rapid decât orice creatură de mărimea lui, iar asta nu este 
corect. În timp ce cobor panta craterului, încă invizibilă, Setrákus Ra o ridică pe Marina de gât, astfel 
încât picioarele ei se desprind de pe pământ. Ea încearcă să-l lovească cu piciorul, dar este ţinută la 
distanţă sigură. 

— Bună, fetito! spune Setrakus Ra pe tonul său fericit si victorios. Ai venit să-mi vezi spectacolul? 

Marina isi infige unghiile în degetele lui. Nu poate să respire. Nu știu dacă voi putea ajunge la 
timp. 

Din spatele lui, un val de pietre și praf îl loveşte peste picioare. Este luat prin surprindere, 
dezechilibrat, pierzând priza de pe gâtul Marinei, apoi cade in fata si isi întinde mâinile instinctiv. 
Marina reuseste să se ferească in timp ce picioarele lui sunt îngropate în alunecarea de teren. Ella se 
înclină in fata când este lovită peste picioare de pietre, dar nu plânge, iar expresia de pe chipul ei 
inexpresiv nu se schimbă. 

Adam ne-a salvat, provocând un mișcare seismică din partea cealaltă a craterului. Are arsuri de 
blaster pe umăr si o tăietură lungă pe fata de la lovitura de pumnal a unui mog, dar încă pare apt pentru 
luptă. 

Reusesc să ajung pe fundul craterului chiar lângă Ella. Atunci se întâmplă — puf — devin din nou 
vizibilă, si nu pentru că aşa am vrut eu. Probabil că Setrakus Ra și-a folosit abilitatea de anulare a 
Mostenirii. Marina este în genunchi la câțiva metri de el, ținându-se de gat şi tusind. Între timp, 
conducătorul mog profită de ocazie şi se eliberează din alunecarea de teren. Adam l-a îngropat până la 
genunchi înainte ca Mostenirile noastre să fie anulate. 

Profit de ocazie şi o apuc pe Ella de umeri. Acum, fiind aproape de ea, mi se pare mult mai dusă 
decât am crezut. Are obrajii supti, e slabă, iar vene negre i se întind pe sub piele ca o pânză de păianjen. 
Ochii îi sunt sticloși și nu reacționează când o scutur. Lumina energiei lorice, care încă este aspirată prin 
conductă, se reflectă în ochii ei. Ella se uită la ea. 

— Ella! Vino! Te scoatem de aici! 

Nu are nicio reacţie vizibilă, dar vocea ei revine din nou în mintea mea. 

Șase... Este frumos, nu-i aşa? 

E pierdută. La naiba, o voi lua de aici exact așa cum am stabilit. 

— Şase! strigă Marina, abia reușind să vorbească. Trebuie să oprim mașinăria.! 


Ma uit la mașinărie, apoi la Anubis. Nu ştiu ce vrea să facă Setrakus Ra cu energia lorica, dar e clar 
că nu e de bine. Dacă absoarbe suficient din puterea Entităţii, oare ne va putea lua Mostenirile 
permanent? 

— Ştii cum să oprim chestia asta? o întreb pe Ella privind, din nou, chipul ei fără expresie. 

Răspunsul vine după câteva momente. 

— Da. 

— Cum? Spune-ne! 

Nu răspunde. 

Cu un mârâit de indignare, Setrâkus își eliberează un picior din strânsoarea de pământ. În același 
timp, Adam ajunge lângă el. Având Moștenirea blocată, la fel ca noi, tânărul mogadorian atacă cu sabia 
tatălui său. Sabia este prea mare si prea grea pentru el, iar mâinile îi tremură. Chiar si aşa, pune vârful 
sabiei chiar pe gâtul lui Setrâkus Ra. 

— Opreste-o! îi ordonă Adam. Timpul tău s-a terminat, bătrâne. Opreste mașinăria sau te ucid. 

Chiar daca are sabia la gât, pusă peste cicatricea sa vinetie, chipul lui Setrakus Ra se luminează. 
Râde. 

— Adamus Sutekh! exclamă el. Chiar am sperat că poate vom avea ocazia să ne întâlnim. 

— Taci, îl avertizează Adam. Fă ce ţi-am spus. 

— Să opresc dispozitivul? Setrakus Ra zambeste si se ridică în picioare. Adam este nevoit să se 
întindă ca să-i ţină sabia la gât. Dar este cea mai mare realizare a mea. Am pus mâna pe Lorien însuși si 
l-am subjugat. Nu vom mai fi legaţi de lanţurile arbitrare ale sorții. Ne putem crea propriile Mosteniri. 
Ar trebui să apreciați asta cu toții. 

— Nu mai vorbi! 

— Nu ar trebui să mă ameninti, băiete. Ar trebui să-mi multumesti, continuă Setrakus, 
indepartandu-si praful de pe picioare. Moștenirea pe care ai obținut-o, care are un asemenea efect 
grozav, ţi-a fost dată în urma cercetărilor mele, înţelegi? Mașinăria la care te-a conectat dr. Anu era 
alimentată cu loralit pur, extras cu mult timp în urmă din rămăşiţele planetei Lorien. Transferul a fost 
posibil... cu trupul unui Garde care purta în el scânteia Lorienului. Adamus Sutekh , tu ești rezultatul 
glorios al cercetărilor mele. Esti rezultatul controlului meu asupra Lorienului. lar astăzi, tu mă poți ajuta 
să deschid calea pentru alţii ca tine. 

— Nu, spune Adam, vocea lui abia putând fi auzită din cauza energiei care urlă în timp ce este 
pompată în Anubis. 

— Nu, ce? îl întreabă Setrakus Ra. Dar tu ce credeai, băiete? Ca Mostenirile tale vin din alta parte? 
Că acest flux de energie fără minte te-a ales? A fost știință, Adamus. Stiinta, eu si tatăl tău. Noi te-am 
ales. 

— Tatăl meu este mort! îi strigă Adam, apăsând sabia și mai tare pe gâtul lui Setrâkus Ra. 

Lângă mine, Ella geme. O picătură de sânge îi apare pe gât. 

— Adam! Ai grijă! îi strig și fac un pas spre el. Marina este si ea în picioare, privind nesigură când 
spre cei doi mogadorieni, când spre conducta care absoarbe energia. Cei doi ne ignoră. 

— Hmm, face Setrâkus Ra. N-am auzit... 

— Eu l-am ucis, îi strigă Adam. Cu sabia asta! Asa cum te voi ucide şi pe tine! 

Pentru o clipă, Setrakus Ra pare surprins. Apoi îşi ridică mâna si o pune pe sabia lui Adam. 

— Dacă încerci, ştii ce se va întâmpla, spune Setrakus Ra si strânge lama cu mâna pentru a 
demonstra. 

Mă întorc rapid şi o văd pe Ella încovoiată de durere când o mare tăietură îi apare în palmă, 
sângele curgându-i în praful de pe fundul craterului. Ella face câţiva pași spre fântână, ţinându-se de 
mâna rănită. 

— Nu-mi pasă. Toată viaţa mea am fost antrenat să-i ucid, spune Adam printre dinți. 


— Dar niciodată nu ai putut s-o faci, nu-i asa? îi dă replica Setrakus Ra, râzând de cacealmaua lui 
Adam. Băiete, am citit raportul tatălui tău. Ştiu totul despre tine. 

Încă ţinând mâna pe lama sabiei, Setrakus face un pas spre Adam, apropiindu-se de tânărul mog. 
Adam începe să tremure, dar nu ştiu dacă de furie sau de frică. Mă apropii mai mult de ei, chiar dacă nu 
știu ce să fac. Dacă Adam va încerca să-i taie gâtul cu sabia, ar trebui să-l opresc? Marina se apropie şi 
ea, cu ochii mari. În spatele meu, aud târșâitul picioarelor Ellei. În starea ei de transă, s-a apropiat de 
fântâna lorica și de şuvoiul de energie. 

— Ella! îi strig soptit. Stai cuminte! 

— Niciodată nu am vrut să ucid pentru tine, pentru că niciodată nu am crezut în prostiile tale! 
strigă Adam. Dar dacă asta va însemna sfârșitul tău... Adam aruncă o privire scurtă spre Ella. Îmi dau 
seama imediat ce se întâmplă — în ochii lui se citește hotărârea. Nu mai merge la cacealma, nu și de data 
asta. Pot să trăiesc cu asta, spune el cu răceală. Pot să trăiesc cu asta pe conștiință, dacă mori şi tu. 

Totul se întâmplă foarte repede. Adam trage sabia pe gâtul lui Setrakus Ra, prin strânsoarea mâinii 
acestuia. Tăișul alunecă inofensiv prin palma lui, tintindu-i gâtul. Setrakus Ra pare surprins, dar 
reacționează rapid — e foarte rapid, mai rapid decât se aştepta Adam. Setrâkus Ra se fereşte spre stânga, 
lama stergandu-i gâtul fără să-l rănească. Cel putin nu pe el. 

Intorc capul repede si văd tăietura pe gâtul Ellei. Sângele îi curge pe umăr, iar corpul îi tresare, dar 
nu ţipă. De fapt, nici nu pare să fi observat. E concentrată pe fluxul de energie, piciorușele ei mici 
apropiindu-se încă putin, tarsait, de fântână. 

Înainte ca Adam să poată ridica sabia pentru o nouă lovitură, Setrăkus Ra îl lovește în față cu 
pumnul. Poartă mănuși de armură si aud oasele feţei lui Adam cum sunt zdrobite la impact. Adam 
scapă sabia din mâini și se dă înapoi impleticindu-se. Setrakus Ra se pregătește să-l lovească din nou, 
dar Marina se aruncă înainte şi il fereşte pe Adam din calea loviturii. 

Amândoi fiind la pământ, nu am de ales si fac câţiva paşi înainte şi mă pun între ei şi Setrakus Ra. 
În timp ce mă apropii, Setrăkus Ra ridică sabia lui Adam și o învârte leneş pe lângă el, în arcuri de cerc. 
Îmi zâmbeşte. 

— Bună, Şase, spune el, tăind aerul din fata sa cu sabia. Esti pregătită pentru ca totul să se termine? 

Nu îi răspund. Dacă aș vorbi cu el nu as face decât să-i ofer avantaj, să-i permit să intre în mintea 
noastră. În schimb, îi strig Marinei peste umăr. 

— Retrage-te! Du-te cat mai departe cu el si vindeca-l! 

Cu coada ochiului o vad pe Marina ţinându-l pe Adam. E knock-out si nu sunt sigură că, dupa tot 
ce s-a întâmplat, Marina ar mai vrea să-l vindece. Cu siguranţă nu vrea să mă abandoneze, ori nu vrea să 
plece cât timp maşinăria lui Setrakus Ra funcţionează. 

— Du-te! Mă ocup eu de asta! insist, privindu-l fix pe Setrakus Ra si călcând cu atenţie pe pietrele 
de sub picioarele mele. 

Trebuie să-l tin pe loc, să rămân în viata până... Până când? Cum vom ieşi din asta? 

Ella a avut dreptate. A rămâne înseamnă moartea. 

Setrakus Ra nu încetează să zâmbească. Ştie că nu avem nicio șansă. Se întinde spre mine, lovind 
cu sabia la mijloc. Mă feresc înapoi şi simt vârful lamei trecând exact prin fata abdomenului meu. 
Terenul stâncos se schimbă sub picioarele mele și aproape mă împiedic. 

În spatele meu, Marina a reușit să-l târască pe Adam până la peretele craterului. Se oprește acolo și 
strigă. 

— Ella! Ce...! 

Atât eu cât si Setrâkus Ra ne uităm spre fântână, unde Ella s-a urcat pe marginea de piatră. Se află 
la doar câţiva centimetri de valul înspăimântător de energie lorică. Părul îi flutură în toate direcțiile, 
aproape ca o aură. Scântei de energie apar în jurul ei, iar sângele întunecat de pe gâtul ei devine violet în 


lumina albastra vie. Pielea de pe fata si maini i se increteste, de parca ar fi intr-un tunel al vantului, iar 
bucăţile mici de piatră din jurul ei o protejează. Ea ignoră totul. 

Imediat, Setrakus Ra uită cu totul de mine. Face un pas sovaitor spre Ella. 

— Coboară de acolo! îi strigă el. Ce vrei să...?! 

Ella se întoarce în direcția noastră, cu ochii spre Setrakus Ra. Privirea ei nu mai este distantă. 
Pentru o clipă, o văd din nou pe vechea Ella. Fetiţa timidă pe care am întâlnit-o în Spania, care a înflorit 
sia devenit o luptătoare curajoasă. Nu vorbeşte tare, dar, cumva, vocea ei este amplificată de torentul de 
energie din spatele ei. 

— Nu vei învinge, bunicule. Adio. 

Apoi, Ella se aruncă în energia lorică. 

Setrăkus Ra ţipă şi se întinde după ea, dar e prea târziu. Se produce o lumină orbitoare. Trupul 
Ellei, practic o siluetă în acest moment, pluteşte în aer, prins între fântâna lorica și maşinăria lui Setrâkus 
Ra. Pentru o clipă, corpul ei se rasuceste si se contorsionează, arcuindu-se dureros. Un val de energie se 
ridică din fântână, prea puternic pentru mașinăria lui Setrakus Ra. Circuitele laterale explodează, iar 
gravurile loralite se topesc într-o lumină albă. Între timp, corpul Ellei pare să se dezintegreze — încă îl 
pot vedea acolo, prins de energia lorică, dar fiecare particulă din corpul ei se dezintegrează. 

O clipă mai târziu, corpul Ellei este aruncat din fluxul de energie de partea cealaltă a craterului, ca 
o păpuşă fumegândă. Apoi energia lorică strălucitoare se disipă si se retrage în subteran, iar conducta 
lui Setrakus Ra scoate un zgomot metalic si se prăbușește, ingropand fântâna lorică. 

Setrakus Ra se holbează la mașinăria lui, nevenindu-i să creadă. Este pentru prima dată când îl văd 
pe nenorocit complet pierdut. 

Marina se pune în mișcare imediat. ÎI abandonează pe Adam și se îndreaptă spre Ella. Mostenirile 
ei sunt încă blocate, asa că atunci cand își apasă mâinile pe corpul Ellei știu că nu se va întâmpla nimic. 
Oricum, este prea târziu. 

Nu este nevoie să văd lacrimile care curg pe obrajii Marinei. Ella este moartă. 

Cu o expresie dezolantă pe chipul său, Setrăkus Ra privește trupul neînsufleţit al nepoatei sale. În 
acest timp, ridic de jos cea mai mare piatră pe care o găsesc şi îl lovesc pe Setrakus Ra în ceafă. 

Rana îi sângerează. Vraja mogadoriană a fost ruptă. 

Atacul meu îl trezește la realitate. Setrakus Ra urlă. Se întoarce spre mine și ridică sabia deasupra 
capului. 

E pe cale să coboare sabia spre mine când ochii lui — în mod normal goi, ca două găuri negre — se 
umplu de strălucirea albastră a energiei lorice. Sabia îi cade din mână, iar Setrakus Ra, liderul 
mogadorienilor, ucigașul poporului meu, distrugătorul de lumi — leșină si cade la picioarele mele. 

Am intepenit de uimire. Mă întorc să mă uit dupa Marina, dar văd că şi ea a leşinat. Ce naiba se 
întâmplă aici? 

Ella. Strălucirea energiei lorice se revarsă din ea. Se revarsă prin ochi, din gură, din urechi..., de 
peste tot, la fel ca atunci când Entitatea a animat pentru scurt timp trupul lui Opt. 

Din vârful degetelor Ellei, un fascicul de energie pornește spre mine și mă loveşte direct în frunte. 
Cad în genunchi, simțind cum sunt la un pas să leşin. Mă uit la Ella... sau ce o fi ea acum. Mai sunt si alte 
fascicule de energie lorică ce zboară din corpul ei, ca stelele căzătoare, ieşind din crater şi zburând spre... 
Unde? Nu știu. Nu ştiu ce se întâmplă cu ea, cu Entitatea sau cu oricare lucru de aici. 

Ştiu doar că asta este şansa mea. 

— Nu acum! strig, luptandu-ma să nu cad în somnul blând în care energia lorică mă trage cu forţa. 
Ella! Lorien! Opreste-te! Pot... Pot să-l ucid! 

Apoi, leşin. Cad într-un somn indus, la fel ca Setrakus Ra si Marina. 

Ceea ce vad pe urmă, ceea ce vedem cu toţii, este locul de unde a început totul. 


Capitolul 19 (Ella) 


Aşadar, asta înseamnă sa fii mort. 

Plutesc deasupra corpului meu şi cu greu mă recunosc. Bunicul meu... a încercat să mă transforme 
într-un monstru ca el. Fetiţa distrusă de acolo, palidă si spălăcită..., cu greu îmi vine să cred că sunt eu. 
Sau că eram eu. Marina își pune mâinile pe corpul meu, încercând să mă readucă la viata, chiar daca 
Moştenirile ei sunt blocate. E trist să o văd atât de răvășită. 

Nu vreau să mă întorc în acel corp. Este o usurare să fiu în afara lui. Nu mai simt durere și, pentru 
prima dată după multe zile, pot gândi limpede. 

De fapt, este ciudat că pot să mă gândesc la toate astea, ținând cont de faptul că... am murit. 
Bănuiesc că aşa este pe lumea cealaltă. 

Sub mine, ceilalți — Marina, Șase, Setrakus Ra — se mişcă cu încetinitorul. Pot vedea atât de multe. 
În aer văd plutind fiecare particulă a templului distrus. Văd strălucirea energiei lorice pulsând în toate, 
chiar şi în Setrakus Ra. 

Cum de pot vedea toate acestea? 

Am vrut doar să scap de stăpânirea lui Setrakus, să rup vraja mogadoriana dezgustătoare și să nu 
mă mai ţină captivă. Am vrut să-mi ajut prietenii. Ceva mi-a spus că cel mai bun mod de a face asta era 
să mă arunc în acel vârtej de energie. M-am gândit că voi muri, dar mă împăcasem deja cu gândul 
acesta. Mă bucur că nu este doar întuneric si viermi. Totuşi, oricare ar fi această următoare etapa, sper să 
nu fiu nevoită să-i văd pe cei dragi mie luptând până la moarte cu încetinitorul. 

Ella. 

Vocea vine de peste tot din jurul meu. Nu doar o voce, ci mai multe. Sute de voci. Totuşi, cumva, 
din acel cor de voci, pe unele le recunosc. Crayton, Adelina, Opt... Mă strigă. 

Ai o treabă de făcut. 

Cad spre pământ si spre corpul meu. Pentru o clipă, mă panichez. Mă întorc în vechiul meu corp 
pentru a redeveni păpușa bunicului meu? Dar apoi, dintr-odată, o senzaţie de calm mă cuprinde, de 
parcă aș fi înfășurată într-o pătură caldă. Nimic nu mă poate răni. Nu acum. 

Ar trebui să mă izbesc de pământ, dar continui să merg mai departe. Trec prin praf şi pietre si, 
curând, mă afund în întuneric total. Senzatia de prăbușire a dispărut. Parcă as pluti prin spaţiu — nu 
există gravitație, nici greutate, doar o derivă pașnică fără sfârşit. Îmi pierd orientarea, nu mai ştiu unde 
este sus, unde este jos, nu mai știu unde sunt prietenii mei, unde este corpul meu. Dar asta nu mi se pare 
important acum. Probabil că ar trebui să fiu îngrozită. Cumva, însă, ştiu că sunt în siguranţă. 

Încet, lumina începe să strălucească în jurul meu. Mii de așchii albastre strălucesc în jurul meu, ca 
particulele de praf într-o rază de soare. Este asemănător cu energia lorică în care m-am aruncat. 
Particulele se împrăștie și se adună compact, ca niște plămâni. Uneori se adună în forme vagi, apoi se 
destramă repede. 

Cumva, am impresia că sunt urmărită. 

Sub mine se întinde o reţea de energie si nu mai am senzaţia de plutire sau de cădere. Acum am 
impresia că sunt ținută, cuprinsă de două mâini uriaşe. Mă simt relaxată si confortabilă, de parcă as 
putea sta aici pentru totdeauna. Este atât de diferit fata de Iadul din ultimele zile, în care exercitarea 
voinţei îmi provoca durere în tot corpul. O parte din mine vrea să-mi închid mintea și să rămân pentru 
totdeauna cu ce mi se întâmplă acum. Dar o altă parte din mine ştie că prietenii mei încă luptă în lumea 
celor vii. Trebuie să încerc să-i ajut. 

— E cineva aici? întreb, testând totodată dacă pot să vorbesc. Îmi aud vocea, chiar dacă nu simt că 
mai am gură, plămâni sau corp. Se simte de parcă as avea o discuţie telepatică, ca si când gândurile mele 
ar fi mai puternice decât altele şi acelea sunt cele pe care le transmit celorlalți oameni. 


Bună, Ella, îmi răspunde o voce. Particulele de energie care plutesc in fata mea pulsează în sincron 
cu vocea. Ciudat, dar mă simt confortabil stand de vorbă cu mulțimea de licurici de neon din fata mea. 

— Sunt moartă? Sunt în Rai... sau ceva de genul ăsta? 

Simt un gâdilat plăcut pe ceea ce ar trebui să fie pielea mea. Cred că așa se simte când chestia asta 
râde. 

Nu, acesta nu este Raiul, copilă. lar moartea ta este doar o condiție temporară. Când va veni timpul, te voi 
lăsa să te întorci la forma ta fizică. 

— Of! Si dacă nu vreau să mă întorc? 

Te vei întoarce. 

Nu fii asa sigur, amice, mă gândesc, dar nu o spun. 

— Deci..., cine esti? Ce este locul asta? 

Ti-ai abandonat corpul si ţi-ai folosit abilitatea telepatică pentru a te refugia în mintea mea. Ţi-ai contopit 
conștiința cu a mea. Măcar ştiai că eşti capabilă să faci asta, copilă? 

— Aaa, nu. 

Asa mă gândeam si eu. A fost periculos ceea ce ai făcut, tânără Ella. Mintea mea este vastă şi se întinde peste 
tot si în fiecare loc unde am existat. Te protejez de această cunoaştere, pentru a nu te coplesi. 

Cred că din această cauză mă simt atât de confortabilă în acest întuneric total, fără corp şi ocrotită 
de energia lorica. Pentru că chestia asta, Entitatea lorica are grijă de mine. 

— Mulţumesc pentru asta. 

Cu plăcere. 

Mi se pare că ar trebui să pun câteva întrebări importante. Nu în fiecare zi am ocazia să împart 
gândurile cu energia unui zeu. 

— Totuşi, cine esti tu, mai exact. 

Eu sunt eu. Eu sunt sursa. 

— Aha. Si cum ar trebui să-ţi spun? 

Înainte să-mi răspundă, vocea face o pauză scurtă. Particulele de energie continuă să zboare în fata 
mea. 

Mi s-a spus în multe feluri. Cândva, am fost Lorien. Acum, sunt Pământul. Prietenii tăi îmi spun Entitatea. 

Deci asta se ascundea sub Sanctuar. Asta căuta Setrâkus Ra. Cred că Marina şi ceilalți au stat de 
vorbă cu chestia asta înainte ca ascunzătoarea ei să fie distrusă. Totuşi... Entitatea pare destul de formală, 
extraterestră si rece. Dar nu acesta este sentimentul pe care îl încerc acum. 

— Eu îţi voi spune Moștenire. 

Cum doreşti, copilă. 

Moștenire pare atât de calm. Cu doar câteva minute în urmă, Anubis încerca să-l absoarbă din 
pământ printr-o conductă. 

— Bunicul meu te-a rănit când a încercat să te scoată din Pământ? 

Nu mă poate răni, dar mă poate schimba. Odată schimbat, nu mai sunt eu şi, astfel, durerea nu mai este a 
mea. 

— Bine, îi răspund, dar nepricepând nimic din ce a zis. Acum ești... cum să spun... captiv la bordul 
navei Anubis? 

Doar o părticică din mine, copilă. Eu exist în multe locuri. Bunicul tău a mai încercat să mă subjuge şi altă 
dată, dar sunt mai mare decât crede el. Vino. Îți voi arăta. 

Înainte ca măcar să apuc să întreb “Unde mergem?”, un val de energie lorică mă ia pe sus. Nu mai 
plutesc prin întunericul paşnic. În schimb, mă aflu în interiorul Pământului. Locul este ca o secțiune 
transversală prin care poți vedea diferitele straturi ale scoarței Pământului — plăcile tectonice, oase de 
dinozauri, lava fierbinte din centrul Pământului. Pot vedea toate acestea. Mă simt minusculă în 
comparaţie cu locul acesta. 


Trecand prin fiecare strat al Pamantului, ajungand chiar pana in centrul acestuia, peste tot sunt 
vene strălucitoare de loralit. Energia este mai redusă in unele locuri, mai puternică în altele, dar nu 
există nicăieri pe planeta un loc unde să nu apară strălucirea s-a blândă. 

— Uau! Chiar ţi-ai găsit o altă casa. 

Da. Şi asta nu este tot. 

Ne ridicăm. Din nou, câmpul de luptă apare sub mine. Prietenii mei si Setrakus se mișcă în 
continuare de parcă ar fi impotmoliti în melasă. Șase ridică o piatră mare cu încetinitorul, sperând să-l 
oprească pe bunicul meu cu asta. 

În pieptul lui Șase, chiar deasupra inimii ei, strălucește o scânteie de energie lorică. Marina şi 
Adam o au şi ei. La fel şi eu, deşi scânteia mea de energie străluceşte mai slab, probabil pentru că sunt 
moartă. Chiar si Setrakus are o scânteie lorică in el, desi a lui pare oarecum modelată de o anumită 
substanţă neagră. S-a mutilat într-un mod pe care nu îl înțeleg. Gândul acesta mă face să arunc o privire 
spre Anubis. Acolo, în burta navei, pâlpâie loralitul. Nu se compară cu ce am văzut în subteran, dar 
totuşi... 

— Ce vrea să facă cu energia? Adică..., cu tine? 

Iti voi arăta. Dar mai întâi, trebuie să-i aduni pe ceilalți. Am decis să le arăt tuturor pentru ce luptă. 

— Care ceilalți? 

Toţi ceilalți. Te voi ajuta. 

Fără niciun avertisment, mintea mea începe să se extindă. E ca atunci când mi-am folosit Telepatia 
ca să-i caut pe cei cunoscuți, doar că acum zona de căutare este mult mai extinsă. Senzatia nu este atât de 
grozavă, am impresia că creierul meu este atras în toate direcțiile de niște magneti foarte puternici. 

— Ce... ce faci? 

Iti augmentez abilitățile, copilă. S-ar putea să nu fie prea confortabil la început. Îmi cer scuze. 

— Şi ce ar trebui să fac? 

Adună-i pe toți cei pe care i-am marcat. 

Destul de curios, dar ştiu ce înseamnă asta. Când îmi extind Telepatia, pot simţi toate persoanele 
care posedă Mosteniri. Mă orientez după scânteia albastră a Marinei, o prind cu mâna mea telekinetică 
şi o trag la mine. E ca atunci când l-am tras pe John în viziunea mea, doar că acum este mult mai uşor. fl 
prind si pe Adam si îl aduc şi pe el în conştiinţa caldă a lui Moștenire. Apoi, ezit. 

— Şi el? întreb, privindu-l pe bunicul. 

Chiar şi pe el. Trebuie să-i aduni pe toți. 

Cu o senzaţie de scârbă că trebuie să intru în contact telepatic cu creierul acela bolnav şi cu acea 
inimă lorică putredă, îl trag si pe Setrâkus Ra aici. Încerc apoi s-o trag pe Șase, dar conștiința ei mi se 
opune. Sunt foarte conștientă de corpul ei fizic care strigă ceva. 

— Ce spune? 

Încă nu înțelege că eu nu mă amestec. Trebuie să vadă toți sau niciunul. Nu voi oferi nimănui vreun 
avantaj. 

Nu ştiu ce vrea să spună Moștenire şi nici nu am timp să mă gândesc la asta, pentru că în momentul 
în care conștiința lui Șase îmi cedează ne extindem mai departe. 

Întreaga lume se desfășoară înaintea mea. Sunt sute de puncte de loralit pe toate continentele. 
Aceștia sunt noii Garzi, oameni care au căpătat puteri recent. Îi ating pe toți cu mintea mea, adunându-i 
unul câte unul: un băiat din Londra, care se uită la o navă mogadoriană inclestandu-si pumnii, nestiind 
ce să facă. Pietrele de pe stradă se ridică si se izbesc cu fiecare mișcare a lui, prinse in Telekinezia sa 
necontrolată; o fată din Japonia, care în urmă cu câteva zile nu putea să se ridice din scaunul cu rotile. 
Acum, fata se deplasează prin micul apartament al părinţilor cu o viteză despre care nici nu credea că 
este posibilă; un băiat dintr-un sat îndepărtat din Nigeria, unde nici măcar nu au auzit de invazie. 
Părinţii lui izbucnesc în lacrimi când pluteşte deasupra lor, emanând o strălucire angelică... 


Adun toate aceste minti. Oriunde ne duce Mostenire, vin si ei. 

Unii dintre ei sunt speriati. Bine, majoritatea sunt speriati. Mostenirile lor erau o chestie, dar asta... 
asa brusc, o experienţă telepatică? Înţeleg că este cam mult pentru ei. Vorbesc cu ei. Îi linistesc. Descopar 
că mintea mea este destul de puternică încât să pot purta mai multe conversații simultan, în timp ce 
continui să mă misc în planul telepatic. 

Îi asigur că totul va fi bine, că este ca un vis. Nu le spun că habar nu am ce fac. 

Apoi ajung in New York. ÎI prind mai întâi pe Sam, mai ales că mă bucur mult că a primit o 
Mostenire si vreau să-l imbratisez. Urmează ciudatul de Cinci, frumosul Nouă, pe care mi-aş dori foarte 
tare să-l imbratisez, o fată pe care nu o cunosc — toţi sunt atraşi în imbratisarea mea telepatică. Apoi îl 
ating pe John. De cele mai multe ori, pe el mi-am folosit Telepatia; ar trebui să fie ușor. Dar, la fel ca Șase, 
mi se impotriveste. Atunci am observat cel mai mare si mai urât monstru pe care l-am văzut în viata 
mea. Văd umbra monstrului întinzându-se peste ceilalți. John vrea să lupte. Sau mai bine zis, nu vrea să 
vină la mine. Nu îl invinovatesc. 

— Chestia aia îl va ucide? ÎI va înghiţi? 

Nu. Totul va trece cât ai clipi din ochi. 

— John, nu-ţi face griji, îi spun triumfătoare. Va dura doar o clipă. 

Şi trag si conştiinţa lui John. Acum sunt toți. Toţi Garzii de pe Pământ. Toţi cei în care pulsează o 
inimă lorică sunt acum în vasta mea conștiință. 

— Şi acum? îl întreb pe Moștenire. 

Priveşte. 


Capitolul 20 (Ella) 


Sunt in alta parte. Un loc ciudat de cunoscut. Plutesc in aer, putand sa vad intreaga scena din jurul 
meu, dar nu reusesc sa intervin cu nimic. De-a lungul calatoriei mele, simt celelalte sute de minti. 

Asta vrea sa ne arate Mostenire. 

Este o noapte caldă de vară. Două luni albe strălucesc pe cerul întunecat: una la nord, cealaltă la 
sud. Asta înseamnă că este un moment special pentru poporul meu. Două săptămâni din an, cele două 
luni apar împreună. Asta sărbătoresc loricii. Acolo suntem, pe Lorien. 

Ştiu asta pentru că Moștenire ştie. Ceea ce nu ştiu este cât de departe în trecut suntem. 

Suntem pe o plajă, nisipul străluceşte portocaliu în lumina zecilor de focuri. Sunt oameni peste tot; 
mănâncă, râd, beau şi dansează. O trupă cântă un gen de muzică cum nu am auzit niciodată pe Pământ. 
Privirea îmi este atrasă de o adolescentă cu părul în bucle castanii, care dansează în ritmul muzicii cu 
mâinile deasupra capului, fără nicio grijă pe lume. Rochia ei strălucește când se înfoaie, prinsă ocazional 
de briza caldă a oceanului. 

Mai încolo, pe plajă, la marginea petrecerii, doi tineri stau pe nisip, luând o pauză de la festival. 
Unul este destul de înalt pentru vârsta sa, cu păr închis la culoare și trăsături ascuţite. Celălalt, mai 
scund, dar mai frumos decât primul tip, are părul blond si fata cu fălci patratoase. Blondul este îmbrăcat 
cu o haină albă confortabilă, cu nasturi albi, descheiată. Prietenul său este îmbrăcat mai formal, cu o 
cămașă de culoare roşu-închis, călcată la dungă, cu mânecile ridicate meticulos în sus. Cei doi, dar în 
special băiatul mai înalt, par foarte interesați de fata care dansează. 

— Ar trebui să te duci la ea. își îndeamnă blondul prietenul, împingându-l. Te place. Toată lumea o 
știe. 

Băiatul cu părul închis la culoare plimbă mâna peste nisip încruntat. 

— Şi ce dacă? De ce aş face asta? 

— Aaa... O urmăreşti cum dansează, de exemplu? Prietene, iti pot da multe motive. 

— Ea nu este Garde. Nu este ca noi. Noi nu ar trebui să... Băiatul cu părul întunecat clatină din cap. 
Lumile noastre sunt prea diferite. 

— Nu pare să o deranjeze faptul că nu este Garde, îl contrează blondul pe prietenul său. Se 
distrează oricum. Doar tu te agati de chestia asta. 

— De ce noi avem Mosteniri, iar ea nu are? Nu mi se pare corect ca unii să fie atât de... normali. 
Băiatul cu părul întunecat se întoarce spre prietenul său. Te-ai gândit vreodată la chestia asta? 

Drept răspuns, blondul își deschide palma. În ea, o mică minge de foc prinde viata si ia rapid 
forma unei fete care dansează. 

— Nu, spune el zâmbind. 

Băiatul cu părul întunecat se concentrează pentru o clipă şi mica dansatoare de foc dispare. 
Blondul se încruntă. 

— Încetează, se plânge el. Ştii că nu-mi place când faci asta. 

Tipul cu părul întunecat zambeste si îi redă prietenului sau Mostenirile. 

— Mostenire idioată, spune el clătinând din cap. La ce foloseşte dacă funcționează doar împotriva 
altor Garzi? 

Blondul arată cu mâna spre fata care dansează. 

— Vezi? Eşti perfect pentru Celwe. Ea nu are nicio Moștenire, iar tu ai una de toată jena. 

Băiatul cu părul întunecat râde si isi loveşte prietenul în umăr, în joacă. 

— Întotdeauna știi ce să spui. 

— Poti s-o mai spui odată, râde blondul. Ai putea să înveţi multe de la mine. 

Nu prea sunt interesată de petrecerea tradițională, dar viziunea pare să clipească. În clipa 
următoare, cei doi băieţi care stau pe plajă apar ca bărbaţi în toată firea. Tipul blond este chipeș, atletic, 


cu ochi blânzi — dar nu îi dau nicio atenţie. În schimb, sunt atrasă de forma uriasului care sta lângă el, 
palid, cu o cicatrice groaznică la gât. 

Setrâkus Ra. 

Scena asta trebuie să fie din urmă cu câteva sute de ani. Poate chiar o mie. Este dinainte ca Setrâkus 
să se alăture mogadorienilor și să devină un monstru. 

O secundă mai târziu, cei doi sunt din nou adolescenţi. Blondul îl inghionteste in spate pe tânărul 
Setrakus în timp ce urmăresc dansul fetei. Mă șochează cât de normal pare — un tânăr care stă pe plajă, 
privind o fată de care îi place. 

Unde a început totul să meargă rău? 


Viziunea se topește, apărând alta. 

Bunicul meu si prietenul său stau într-o cameră cu o cupolă uriașă, o hartă a Lorienului strălucind 
pe tavanul din loralit. Nu mai sunt adolescenţi. Oare la câți ani mai târziu este scena asta? După felul in 
care îmbătrânesc loricii, ar putea fi după câteva decenii. Dacă ar fi fost oameni de pe Pământ, aş fi bănuit 
că au trecut vreo douăzeci de ani, dar cine ştie să traducă asta în ani lorici? Stau în fata unei mese 
rotunde imense care iese din podea, ca un copac pe care nimeni nu s-a obosit să-l taie. În centrul mesei, 
sculptat, este un simbol loric pentru “unitate”. 

Ştiu asta pentru că o ştie Moștenire. 

În jurul mesei sunt zece scaune ocupate de lorici cu fete serioase..., cu excepţia a două. Scaunele 
înconjoară masa rotundă din toate părţile. E ca la cinematograf, toate locurile sunt ocupate azi, iar Garzii 
stau cot lângă cot. 

Din câte îmi dau seama, aceasta este Camera Bătrânilor. Este locul în care Bătrânii se adună şi, în 
prezența Garzilor, iau cele mai mari decizii. Întreaga scenă îmi aminteşte de configuraţia Senatului pe 
care l-am văzut pe Pământ, cu excepţia loralitului strălucitor. Toţi ochii sunt indreptati spre un bătrân 
zvelt, cu părul alb şi cu ochii blânzi. În afară de părul alb, acesta nu pare mai bătrân decât bunicul meu. 
Dar după modul în care se poartă, emană o aură de senior. 

El este Loridas. Este un Aeternus, ca mine, ceea ce înseamnă că poate să pară mult mai tânăr decât 
este de fapt. Toţi ceilalți îl ascultă cu respect când începe să vorbească. 

— Astăzi ne-am adunat aici pentru a-i onora pe cei căzuţi, spune Loridas, vocea lui traversând 
întreaga încăpere. Cea mai recentă încercare a noastră de a îmbunătăţi relaţiile diplomatice cu 
mogadorienii a fost refuzată. Violent. Se pare că mogadorienii au acceptat delegaţia noastră în lumea lor 
doar ca să-i măcelărească. În bătălia ce a urmat, Garzii noştri au reușit să le neutralizeze capacităţile 
interstelare, ceea ce va face să-i tina în lumea lor pentru o scurtă perioadă de timp. Credem că printre 
mogadorieni sunt unii indivizi care apreciază pacea mai presus decât războiul, dar societatea lor trebuie 
să ajungă singură la această concluzie. Noi, Bătrânii, considerăm că implicarea ulterioară cu Mogadore 
va fi în detrimentul ambelor specii. Prin urmare, orice contact cu Mogadore este interzis până la o 
notificare ulterioară. 

Loridas tace pentru un moment. Se uită la cele două scaune goale și o încruntare îi adânceşte 
ridurile de pe frunte. Brusc pare mult, mult mai bătrân. 

— Am pierdut multi frați si surori în această ultimă bătălie, inclusiv doi Bătrâni, continuă Loridas. 
Numele lor, date cu mult timp înainte să devină Bătrâni, au fost Zaniff si Banshevus’. Ei au slujit acest 
consiliu cu loialitate timp de mai multe veacuri, conducând poporul nostru prin perioade de război si 
pace. Ne vom gândi la ei în zilele următoare. Cu toate acestea, cele două scaune, al lui Setrakus Ra şi al 
liderului nostru, Pittacus Lore, nu trebuie să stea goale. Mergem înainte, așa cum face mereu poporul 


6 Foarte ambiguu, aici. Autorul spune că numele celor doi Bătrâni, Zaniff și Banshevus, au fost date mai departe lui Setrakus 
Ra si Pittacus Lore, dar nu specifică cine, care a fost. (N. Tr.) 


loric si recunoastem ca pe Mogadore nu am suferit doar pierderi. Am avut si eroi. Veniti mai aproape, 
voi doi. 

Când Loridas le poruncește, bunicul meu și prietenul său înaintează spre masa rotunda. Tipul 
blond își permite un zâmbet smecheresc si îi salută pe cei adunaţi la masa rotundă dând din cap. În 
schimb, bunicul meu, înalt si mai slab fata de cum va fi secole mai târziu, pare că nu conştientizează ce 
se întâmplă. Pare cu gândul în altă parte. 

— Acţiunile rapide, vitejia şi Moştenirile voastre puternice au salvat multe vieți pe Mogadore, 
spune Loridas. Noi, Bătrânii, am văzut de mult timp potenţialul vostru şi cunoaștem bine lucrurile 
grozave pe care le veți realiza pentru poporul nostru. De aceea, în această zi vă invităm să luaţi loc pe 
aceste două scaune goale și vă urăm bun venit în rândurile Bătrânilor lorici, pentru a servi şi proteja 
Lorienul, poporul său şi pacea. Acceptati această datorie sacră si jurati să puneţi mai presus de toate 
interesele poporului vostru? 

Blondul își pleacă capul, ştiind care îi este locul în această ceremonie. 

— Accept, spune el. 

Bunicul meu, pierdut în gândurile sale, nu spune nimic. După o clipă de liniște penibilă, prietenul 
său îi trage una peste cap. 

— Da, spune Setrakus Ra înclinându-se. Accept. 


Câţiva ani mai târziu, blondul aleargă pe holul unei case modeste. Sticla spartă i se faramiteaza sub 
picioare. Locul este în dezordine totală. Mesele sunt răsturnate, tablourile sunt dărâmate de pe pereți, 
vazele de sticlă sunt sparte în mii de bucăți. 

— Celwe? strigă el. Eşti teafără? 

— Aici, răspunde o voce tremurândă de femeie. 

EI dă năvală prin uşile duble de bambus și intră într-un dormitor luminos. Plaja frumoasă se vede 
prin ferestrele deschise larg. Dormitorul este la fel de răvășit ca si restul casei. Patul este răsturnat 
complet, rafturile cu cărți sunt dărâmate, conţinutul lor fiind împrăștiat pe jos. Chiar și parchetul este 
ridicat, de parcă cineva şi-a folosit Telekinezia într-un acces de furie. 

Cea care priveşte prin fereastră este fata cu păr castaniu care dansa pe plajă în urmă cu multi ani. 
Celwe. Cu mâinile încrucișate și ținându-se de umeri, femeia nu se întoarce când bărbatul intra pe usa. 

— L-am întâlnit chiar acolo, spune Celwe arătând spre plajă. La început, a fost atât de timid. Mereu 
cu gândurile lui. Uneori, încă sunt surprinsă că a avut curajul să se căsătorească cu mine. 

— Ce s-a întâmplat aici? o întreabă bărbatul apropiindu-se încet. 

— Ne-am certat, Pittacus. 

— Tu şi Setrakus? 

Celwe pufneşte și se întoarce ca să-l înfrunte pe prietenul din copilărie al bunicului meu, bărbatul 
care trebuie să fi devenit următorul Pittacus Lore. Ochii ei sunt roșii de plâns, dar nu pare să fi fost 
rănită. 

— Of, nu-i spune aşa. Numele acesta a adus doar necazuri. 

— Acesta este el acum, îi răspunde Pittacus cu seriozitate. Este o mare onoare. 

Ochii ei se îngustează. 

— Mi-a fost destul de greu să fiu măritată cu un Garde. Ştii, vorbeam despre cum ar fi să avem 
copii. Acum, după călătoria aceea pe Mogadore, după ce a devenit Bătrân..., cu greu îl mai văd. Când 
totuși ne întâlnim, nu vorbeşte decât despre acel proiect, obsesia lui. 

— Ce proiect? întreabă Pittacus înclinându-și capul. 

Celwe își înghite nodul din gât, probabil realizând că a spus prea multe. Se îndepărtează de 
fereastră si se duce spre pat. Începe să împingă cadrul de lemn si să îndepărteze salteaua ca să poată 
pune patul la loc, dar se razgandeste și se uită la Pittacus. 


— Numa qjuti? 

Pittacus isi folosește Telekinezia si așază patul la loc, indreptand cuvertura în același timp. Nu o 
scapa din priviri pe Celwe. 

— Ce ușor e pentru tine, bombane ea în timp ce se așază pe patul abia facut. 

Pittacus se asaza langa ea. 

— La ce lucreaza Setrakus? 

Ea trage adanc aer in piept. 

— A săpat o groapă... în munţi. Nu ar trebui să... Nici nu știu cum să-ţi explic. Ceea ce face el 
acolo... zice că o face pentru mine, Pittacus. Un fel de cadou, spune Celwe cu vocea reținută. Lacrimile îi 
curg, pe obraji. Dar nu vreau niciun cadou. 

— Nu înţeleg. 

— Ar trebui să vezi cu ochii tăi. Dar... să nu-i spui că ştii de la mine. 

— Ti-e frică de el? Te-a rănit? 

— Nu mi-a făcut nimic rău. Mi-e frică doar de ceea ce ar putea deveni. Celwe îl ia pe Pittacus de 
mana. Fă-l să vină acasă, Pittacus. Te rog. Fă-l să vadă motivul si adu-mi soțul acasă. 

— Aşa voi face. 


Pittacus se înalță spre cer, zburând şi strecurându-se printre nori. Survolează un lant muntos, apoi 
coboară într-o prăpastie adâncă, ca o versiune mai mare a Grand Canyon. Pereţii de gresie ai prăpastiei 
sunt acoperiţi cu pietre loralite. În timp ce coboară, Pittacus observă o serie de utilaje complicate si 
echipamente grele pentru construcţii. Cineva a săpat mai adânc, ca si cum prăpastia asta nu ar fi fost 
deja suficient de adâncă. 

Pittacus își întoarce privirea, ca si mine, de altfel, spre mașinăria din centrul şantierului: grinzi 
metalice intesate cu circuite intermitente și simboluri lorice din loralit — este ca o versiune mai 
voluminoasă, dar mai putin rafinată, a tubului lui Setrakus Ra coborât din Anubis. 

Deci la asta se referea Moștenire când a spus că Setrăkus Ra a mai încercat și altă dată să-l 
captureze. Aici a început totul, cu secole în urmă. Este începutul nebuniei bunicului meu. 

Când Pittacus aterizează, un tânăr loric îmbrăcat în haine de laborator încearcă să-l salute. Pielea 
lui este ciudat de palidă pentru un loric si se mișcă într-un mod care pare mai degrabă robotizat, de 
parcă membrele sale nu se mai sincronizează cu creierul. Pittacus pare înmărmurit de aspectul 
tânărului, dar nu îl lasă să-şi termine salutul. 

— Unde este Setrakus? 

— Este la Eliberator, spune tânărul loric arătând spre tubul uriaş. Sunteţi așteptat, Bătrâne Lore? 

— Nu contează, îi răspunde Pittacus si porneşte spre așa-numitul Eliberator. Loricul cel palid se dă 
din calea lui, dar Pittacus ezită. Se întoarce spre tânăr şi îl examinează. Ce face aici? Ce ţi-a facut? 

— Eu... Tânărul ezită, de parcă nu ar avea voie să spună. Apoi își întinde mâna, se concentrează şi 
levitează câteva pietre cu Telekinezia. Pare un adevărat efort pentru el. 

Pittacus îşi întinde capul surprins. 

— Esti Garde? De ce nu te cunosc? 

— Tocmai asta e treaba, îi răspunde tânărul. Nu sunt Garde. Sunt un nimeni. 

În timpul demonstraţiei de telekinezie, vene negre au început să apară pe fruntea tânărului loric. 
Pittacus observa toate acestea şi se întinde ca să atingă fata tânărului. Acesta se fereşte. 

— Încă... încă nu este gata. Azi nu mi-am primit augmentarea, spune tipul palid. 

— Augmentarea, sopteste Pittacus cu respirația oprită, apoi se îndreaptă spre Eliberator. Trece pe 
lângă alti asistenţi, toţi la fel de palizi si timizi. Simt cum creşte furia în el, ori poate că este propria mea 
furie, sau ambele. Asistăm la ceva cu adevărat malefic. 


Eliberatorul este pornit. Emite acelaşi sunet pătrunzător ca tubul pe care l-a coborât Setrakus Ra de 
pe Anubis. Multe bucăţi de loralit sunt împrăştiate prin şantier, de parcă cei de aici au fost nevoiţi să le 
scoată din sol ca să sape mai jos. Energia lorică este extrasă în recipiente mari din sticlă în formă de 
eprubete. Odată ajunsă în recipiente, energia este procesată — este expusă ultrasunetelor de înaltă 
frecvenţă și bombardată cu elemente chimice într-un mediu cu temperatură sub zero grade, până când 
energia devine cumva materie solidă. Apoi este faramitata într-un mixer cu lame ascuţite ca briciul și 
strecurată printr-o serie de filtre. 

Rezultatul este o substanță neagră, mâloasă, cu care Setrăkus umple o eprubetă. Asta făcea când 
Pittacus a intrat peste el. 

— Setrakus! 

Bunicul ridică privirea si zâmbeşte. E mândru. Vene negre i se vad pe sub piele, iar părul său negru 
a început să se rărească. Surprinzător, dar se bucură să-l vada pe Pittacus si lasă deoparte totul pentru a- 
l saluta. 

— Bătrâne prieten, spune Setrakus Ra, apropiindu-se cu braţele deschise. Cât timp a trecut? Dacă 
iar am ratat vreo şedinţă a Consiliului Bătrânilor, spun-i lui Loridas că îmi pare rău, dar... 

În semn de salut, Pittacus îl apucă pe Setrakus Ra de partea din fata a cămăşii si îl izbeste de una 
dintre grinzile de susținere ale Eliberatorului. Deşi este mai scund decât Setrakus, reuseste să-l ia prin 
surprindere pe uriaş. 

— Ce este asta, Setrakus? Ce ai făcut? 

— La ce te referi? Dă-mi drumul, Pittacus. 

Pittacus încearcă să se liniştească. Eu mi-aş dori să nu o facă. Trage aer în piept, îi dă drumul lui 
Setrakus si face un pas înapoi. 

— Ai făcut excavări pe Lorien, spune Pittacus, încercând să cuprindă cu mintea sa întregul șantier. 
Eşti... Ce le-ai făcut acestor oameni? 

— Te referi la voluntari? l-am ajutat. 

Pittacus dă din mână. 

— Setrakus, nu e bine ce faci. Treaba asta arată de parcă... ne-ai spurcat lumea. 

Setrakus râde. 

— Of, nu mai fi asa dramatic. Te sperie pentru că nu înţelegi. 

— Atunci explică-mi! strigă la el Pittacus, iar din ochii lui tasnesc mici flăcări. 

— De unde să încep..., zice Setrakus, trecandu-ti mâna peste capul cu păr rar. Am fost împreună pe 
Mogadore. Ai văzut ura mogilor fata de noi. Sălbăticia. Ce lucru bun ar putea veni vreodată din acel loc? 

— Va dura un timp, îi răspunde Pittacus. Într-o bună zi, mogadorienii vor alege pacea. Loridas 
crede asta, la fel şi eu. 

— Și dacă nu va fi asa? Ei pun în pericol nu doar modul nostru de viata, ci întreaga galaxie. De ce 
să-i lăsăm pur şi simplu în pace şi să așteptăm să devină mai buni când putem să le grăbim evoluţia? Ce- 
ai zice dacă mogadorienilor pe care i-am ales, cei pe care îi credem pașnici si potenţiali aliati..., le-am da 
Moşteniri? Ce-ai zice să-i facem Garzi? Conducători peste poporul lor, capabili să renunţe la războaie și 
alte pericole? Am putea schimba soarta unei specii întregi, Pittacus. 

— Noi nu suntem zei. 

— Cine spune asta? 

Urmează un moment de tăcere. Pittacus se îndepărtează un pas de vechiul său prieten. 

— De când ne-am întors de pe Mogadore doar la asta mă gândesc, continuă Setrâkus. Şi nu mă 
gândesc doar la mogadorieni, ci şi la noi. La noi toți. Loricii. De ce există Garzi şi câpani? Avem pace, da, 
dar cu ce costuri? Un sistem cast în care liderii noştri hotărăsc cine are sau nu norocul să se nască cu 
Moşteniri? Noi, Bătrânii, stăm în jurul unei mese pe care scrie “Unitate”, dar cum putem spune că 
suntem egali? 


— Este dupa cum doreste Lorien... 

Setrakus rade amar. 

— Natura, soarta, destinul... Pittacus, suntem dincolo de aceste concepte copilaresti. Noi controlam 
Lorienul, nu invers. Tu, eu, toti ceilalti... ne putem alege singuri soarta, propriile Mosteniri. Sotia mea ar 
putea... 

— Celwe ar fi dezgustată de toate astea, iar tu o știi, îl contreaza Pittacus. Își face griji pentru tine. 

— Ai... ai vorbit cu ea? 

— Da. Siam vazut ce dezastru ai facut in casa. 

Setrakus Ra isi ridică sprâncenele a mirare si rămâne cu gura căscată, de parcă ar fi fost palmuit. 
Mă aştept să înceapă să-i vorbească lui Pittacus pe tonul arogant pe care l-a folosit cu mine când eram pe 
Anubis. Văd în el aroganta bine-cunoscută, dar si ceva in plus. Încă nu a ajuns atât de departe. 
Grandoarea amăgitoare a bunicului este o doză sănătoasă de ruşine. 

— Mi-am... Mi-am pierdut cumpătul, spune Setrâkus Ra după câteva momente. 

— Ai pierdut mai mult de atât, iar dacă nu te opresti, vei pierde si mai mult. Poate că lumea 
noastră nu este perfectă. Poate că noi putem face mai mult de-atât, Setrakus. Dar asta... asta nu este 
răspunsul. Nu ajuţi pe nimeni. Îi imbolnavesti și chinui lumea noastră naturală. 

Setrakus dă din mână. 

— Nu. Nu este... Ăsta se numește progres, Pittacus. Uneori, progresul trebuie să fie dureros. 

Pittacus rămâne înmărmurit. Se întoarce spre Eliberator şi urmăreşte fluxul de energie lorică extrasă 
din miezul planetei. Se decide rapid. Flăcările îi cuprind braţele și mâinile. 

— Setrâkus, du-te acasă la Celwe. Încearcă să uiţi de toată nebunia asta. Eu voi... curăța ceea ce ai 
făcut tu aici. 

Setrakus pare să se gândească la asta o clipă. Mi-e mila de el. Mi-as fi dorit să-și dea seama că 
Pittacus are dreptate, să se întoarcă cu spatele la maşinăria lui şi să plece acasă, la bunica. Dar deja ştiu 
ce întorsătură va lua totul. 

Chipul bunicului se întunecă, iar flăcările lui Pittacus scad în intensitate până se sting brusc. 

— Nu te pot lăsa să faci asta, spune bunicul. 


În Camera Bătrânilor sunt doar Pittacus si Loridas. Tânărul Garde se prăbuşeşte în scaunul său cu 
spătar înalt, cu fata invinetita si cu încheieturile de la mâini arse. Bătrânul Garde stă de cealaltă parte a 
mesei, aplecat peste un obiect strălucitor, lucrând la chestia aia cu mâinile lui noduroase. 

— Nu sunt de acord cu decizia lor, spune Pittacus. 

— Decizia noastră, îl corectează Loridas cu blandete. Ai votat. Toţi nouă am votat. 

— Executarea este prea mult. Nu merită asta. 

— A fost prietenul tău, îi răspunde Loridas. Dar nu mai este acel om. Experimentele sale ne 
corodează modul de viata, pângăresc tot ce este pur pe Lorien. Nu-i putem permite sa continue. Trebuie 
înlăturat în întregime, șters din istoria noastră. Nici pe scaunul său de Bătrân nu se va mai așeza nimeni, 
l-a spurcat. Răutatea lui nu poate fi lăsată să se răspândească, să se înrădăcineze. 

— Loridas, am auzit toate astea la convocare. 

— Dacă te plictisesc, de ce mai esti aici? 

Pittacus oftează. Își privește mâinile. 

— Am crescut împreună. Ne-ai numit Bătrâni împreună. Noi... Vocea îi tremură si face o pauză ca 
să se linisteasca. Vreau ca eu să fiu cel care o face. 

Loridas se uită în ochii lui Pittacus. Multumit că tânărul este serios, dă din cap. 

— M-am gândit că o să ceri asta. 

Loridas isi activează Aeturnus, trăsăturile sale netezindu-se încet până când pare mult mai tânăr. 
Pittacus urmăreşte asta cu o sprânceană ridicată. 


— Cand v-ati intalnit ultima data, ti-a luat Mostenirile, spune Loridas. Mai bine bati in retragere. 

— Nuse va mai intampla, raspunde Pittacus printre dinti. 

— Demonstreaza-mi. 

Pittacus se concentreaza asupra lui Loridas. Un moment mai tarziu, pielea de pe chipul lui Loridas 
devine întunecată si ridata, părul îi dispare drastic, iar corpul i se ofileste in haina ceremonială de 
Bătrân. Arată chiar mai bătrân decât înainte si imi dau seama că aceasta este adevărata sa înfățișare. 
Cumva, Pittacus tocmai i-a luat Moștenirea. 

— Bine, spune Loridas cu voce ragusita. Acum, redă-i bătrânului demnitatea. 

Cu o mișcare din mână, Pittacus îi redă Moștenirea lui Loridas care isi schimbă forma din nou. Încă 
e bătrân, dar nu la fel de stafidit. 

— Câte Mosteniri ai reușit să stapanesti cu Ximic a ta, Bătrâne Lore? 

Pittacus se freacă în spatele gâtului, părând modest. 

— Cu Dreynen sunt şaptezeci şi patru. Nu m-am deranjat niciodată să o învăţ. Nici nu m-am gândit 
că va trebui s-o folosesc vreodată. 

Dreynen este şi Moştenirea mea, una dintre cele pe care le împart cu bunicul, cea care ne permite să 
luăm Mostenirile altora prin atingere sau să încărcăm proiectile cu energie. 

— Impresionant, face Loridas întorcându-și din nou atenţia asupra obiectului din fata sa. Ximic 
este cea mai rară dintre Mostenirile noastre, Pittacus. Este abilitatea de a copia si de a stăpâni orice 
Mostenire pe care o vezi. Nu-i un dar pe care să-l lași să-ţi fie luat uşor. 

— Cépanul meu obișnuia să-mi țină prelegeri despre asta, zice Pittacus. Înţeleg responsabilitatea 
care vine odată cu puterea ei. Am încercat să nu uit asta niciodată. 

— Da, şi avem norocul ca Mostenirea asta te-a găsit pe tine si nu pe altcineva. Imagineaza-ti, 
Pittacus, dacă prietenul tau ar găsi o cale de a-ţi copia puterea. Să și-o însuşească. Sau s-o dea oricui ar 
vrea el. 

Pittacus scrasneste din dinţi. 

— Nu voi lăsa să se întâmple asta. 

Loridas ridică obiectul la care a lucrat. Seamănă cu o funie, dar materialul împletit nu seamănă cu 
ceea ce am văzut pe Pământ. Este gros si rezistent, lung de vreo şase metri, iar un capăt este înnodat 
într-un lat complex. Partea cu latul a fost modelată și întărită, cealaltă parte are la capăt o lamă ascuţită. 
Loridas probează tăria latului, iar când face asta capătul mortal scoate un sunet ascuțit. 

Pittacus se strâmbă puţin. 

— Cam de modă veche, nu crezi? 

— Au trecut secole, iar tu erai prea tânăr, dar cu aşa ceva am pedepsit cândva trădarea. Uneori, 
vechile metode sunt cele mai eficiente. Este făcută din copacul Voron, o plantă aproape la fel de rară ca 
tine. Rănile provocate de Voron nu pot fi vindecate de Moşteniri. Loridas îi face semn lui Pittacus. Vino. 
Lasă-mă să împrumut Dreynen a ta. 

Pittacus ocoleşte masa si isi pune mâna pe umărul lui Loridas. Nu pot să văd ce se întâmplă, dar 
simt — Moștenire poate simți — cum Pittacus foloseşte o Moștenire de transfer al puterii, la fel cum are 
Nouă, dându-i lui Loridas posibilitatea să folosească Dreynen. Loridas se concentrează asupra latului. 
Latul începe să emită o strălucire slabă, purpurie, exact ca atunci când am încărcat acel obiect cu puterea 
mea. 

— Vei avea asta le tine încărcată cu Dreynen, în caz că iti va lua Mostenirile înainte să le iei tu pe ale 
lui, explică Loridas legănând cu atenţie capătul celălalt ascuţit al latului. Îi faci asta guler și... 

— Ştiu cum funcționează, îl întrerupe Pittacus. 

— Va fi rapid, Pittacus, 

Pittacus ia funia de la Loridas, având grijă să nu atingă latul încărcat cu energie. Strange franghia 
în mână cu hotărâre. 


— Loridas, stiu ce trebuie sa fac. 
lar noi — cei care il urmărim de aici, din viitor — stim că o va da în bară. 


Setrakus se târăşte pe fundul canionului, murdar şi plin de cenuşă, cu fata şi capul acoperite de 
tăieturi. Undeva în fundal, o echipă de Garzi demontează tot felul de elemente din Eliberator. Maşinăria 
se prăbușește si este învăluită într-un fum negru. Trupurile asistentilor lui zac pe jos. Cu toate acestea, ei 
nu au fost ucişi de Garzi. Nu, i-a ucis ceva mult mai sinistru, o substanţă neagră ce se scurge din porii 
lor chiar și acum când sunt morți. 

— Nu eu sunt cel care şi-a pierdut mintile..., spune Setrakus scuipând sângele din gură în praf și 
îndepărtându-se de șantierul său. Nu se uită înapoi când explodează mașinăria, deși chipul îi este 
străbătut de o durere aproape fizică. Voi toți... vă inselati. Nu intelegeti progresul. 

Pittacus vine în urma lui Setrakus. Latul i se leagănă în mana. Maxilarul său puternic este inclestat 
și hotărât, dar ochii îi strălucesc. 

— Setrakus, te rog... Nu mai vorbi. 

Setrăkus ştie că nu mai are scăpare, așa că nu se mai târăşte. Se întoarce pe spate în praf şi se uită la 
Pittacus. 

— Pittacus, cum poţi să crezi că greşesc? întreabă Setrakus fără suflare. Lorien însuși mi-a dat 
puterea de a domina alti Garzi, de a le lua Mostenirile dupa cum cred eu de cuviință. Acesta este modul 
în care ştie planeta să spună că mă vrea pe mine la conducere. 

Pittacus clatină din cap şi stă deasupra prietenului său. 

— Tu te auzi ce spui? Întâi spui că Lorien isi dă darurile la întâmplare, acum spui că Mostenirile 
tale ti-au fost destinate. Nu știu care din astea două mă deranjează mai tare. 

— Pittacus, am putea stăpâni împreună, insistă Setrakus. Te rog, îmi esti ca un frate! 

Pittacus înghite cu greu. Cu ajutorul Telekineziei pune latul în jurul gâtului lui Setrâkus. Se 
ghemuieşte si se așază peste tovarășul său Bătrân, cu mâna strânsă pe funia groasă care va strânge latul. 

— Ai mers prea departe, îi spune Pittacus. Îmi pare rau, Setrâkus, dar ceea ce ai facut tu... 

Pittacus începe să strângă latul. Ar trebui s-o facă repede, dar nu poate. Nu încă. Latul ascuțit 
mușcă din gâtul lui Setrăkus. Bunicul suferă, dar nu se impotriveste. Brusc, în ochii lui se citește 
resemnarea. Setrakus se lasă pe spate. Latul mușcă adânc din carnea lui. Priveşte cerul. 

— La noapte vor fi două luni, spune el. Oamenii vor dansa pe plajă cum am făcut și noi, Pittacus. 

Sângele întunecă solul de sub bunicul meu. Începe să plângă, dar închide ochii ca să ascundă asta. 

Pittacus nu poate să treacă peste asta. Scoate latul din jurul gâtului lui Setrakus, îl aruncă deoparte 
și se ridică. Nu se uită în ochii lui Setrâkus. În schimb, se uită la Eliberator și la zona de cercetare a lui 
Setrăkus, urmărind cum arde totul. În sufletul lui crede că totul s-a terminat. Crede că Setrâkus va 
renunţa la nebunia sa, că și-a dat seama de calea greșită pe care a apucat-o. Încă își vede prietenul întins 
acolo, în praf. Dar nu ştie ce monstru va deveni acesta. 

Eliberatorul este departe. Nimeni nu observă când Pittacus trage spre ei cu Telekinezia cadavrul unui 
asistent de-al lui Setrăkus. În timp ce Setrăkus urmăreşte totul cu ochii holbati, Pittacus își aprinde 
Lumenul și arde cadavrul până îl face de nerecunoscut. După ce termină, Pittacus privește în depărtare. 

— Esti mort, spune Pittacus. Pleacă. Si să nu te mai întorci niciodată. Într-o bună zi, poate vei reuși 
să vindeci ceea ce ai distrus, aici cât si în interiorul tau. Până când va veni acea zi... adio, Setrakus. 

Pittacus ia cu el trupul ars si îl lasă pe Setrakus acolo, în mizerie. Rămâne perfect nemişcat, lăsând 
sângele să curgă din rana circulară de la gâtul său palid. În cele din urmă, îşi şterge lacrimile de la ochi. 

Apoi, Setrakus zambeste. 


Am zăbovit în canionul acela, iar anii au început să zboare. Cenușa luptei e luată de vant, pereţii 
prăpastiei se decoloreaza de la soare. Rămășițele mașinăriei lui Setrakus se erodeaza, mâncate de praful 
roşu şi de vânturile care biciuiesc printre munți. 

În fiecare an, când sunt două luni pe cer, Pittacus Lore se întoarce aici. Se uită la epava 
Eliberatorului şi se gândeşte la ce a făcut. Sau la ce era să facă. Ori la ce nu a făcut. 

Câţi ani au trecut aşa? E greu de spus. Datorită Moştenirii sale Aeturnus, Pittacus nu imbatraneste 
niciodată. 

Si apoi, într-o zi, în timp ce Pittacus stătea chiar în locul unde ar fi trebuit să-l ucidă pe bunicul 
meu, o navă urâtă, în formă de insectă, brăzdează apusul şi aterizează lângă el. Pare o versiune mai 
veche a Skimmerelor mogadoriene pe care le-am văzut de atâtea ori. În timp ce nava aterizează lângă el, 
Pittacus lasă flăcările să-i cuprindă o mână, iar în cealaltă materializează o minge de gheaţă. 

Nava se deschide şi din ea iese Celwe. Spre deosebire de Pittacus, ea a îmbătrânit. Părul ei, care 
odinioară era castaniu, acum este gri, iar fata îi este brăzdată de riduri adânci. Pittacus face ochii mari 
când o vede. 

— Bună, Pittacus, spune ea si îşi aşază o suvita de păr cărunt după ureche. Nu ai îmbătrânit nici 
măcar o zi. 

— Celwe! Pittacus a rămas fără aer şi fără cuvinte. O îmbrățișează, iar ea îl îmbrățișează la rândul 
ei şi rămân așa pentru o clipă. În cele din urmă, Pittacus vorbeşte. Credeam că nu o să te mai văd 
niciodată. Când Setrâkus Ra... când el a... Celwe, nu m-am așteptat să pleci cu el în exil. 

— Am fost educată că loricii se căsătoresc pe viata, îi răspunde Celwe cu blandete. 

Pittacus ridică sceptic o sprânceană, dar nu spune nimic. În schimb, se uită pe lângă Celwe spre 
vechiul Skimmer. 

— Nava aia este...? 

— Mogadoriană, îi răspunde Celwe simplu. 

— Acolo s-a ascuns în toţi aceşti ani? Acolo ati trait? 

Celwe dă din cap. 

— Cea mai bună ascunzătoare este acolo unde Garzilor le este interzis să meargă. 

Pittacus incuviinteaza dând din cap. 

— Ar trebui sa se intoarca. Au trecut zeci de ani. Batranii l-au sters din istorie, numele lui fiind 
uitat de toată lumea. Cred cu adevărat că, după atâţia ani, crimele sale ar putea fi iertate. 

— Dar crimele lui nu au încetat niciodată, Pittacus. 

Abia atunci a observat. Pe gâtul lui Celwe se văd vene negre. Pittacus face un pas înapoi, chipul 
său înmărmurind. 

— Celwe, de ce te-ai întors tocmai acum? 

Drept răspuns, Celwe se întoarce spre Skimmer. 

— Vino aici, spune ea şi, o clipă mai târziu, o fetiță timidă, în vârstă de vreo trei ani, coboară din 
Skimmer. Are părul castaniu, cum îl avea Celwe când era tânără și duritatea lui Setrâkus Ra. Deodată, 
îmi amintesc de scrisoarea lui Crayton. Setrakus Ra mi-a spus că sunt nepoata lui, dar, de fapt, sunt stră- 
nepoata. Acum nu o mai neg — nu doar pentru că o ştie Moștenire, ci pentru că mă recunosc în fetița 
aceea — acest copil va crește si îi va da naştere lui Raylan, tatăl meu. 

— Ea este Parrwyn, zice Celwe. Fiica mea. 

Pittacus se uită fix la copil. 

— E frumoasă, Celwe. Dar... Se uită la femeia bătrână din fata lui. lartă-mă, dar cum este posibil? 

— Ştiu că sunt bătrână pentru a fi mamă, îi răspunde Celwe cu o privire distantă în ochi. Acum, 
specialitatea lui Setrâkus Ra este fertilitatea. Fertilitatea si genetica, pentru a-i ajuta pe mogadorieni. Îl 
numesc Liderul Iubit. Femeia a spus-o in zeflemea, clătinând din cap. Cu toate acestea, nu vrea să-şi 
vadă copilul crescând printre ei. Aşa că iată-ne aici. 


Parrwyn se ascunde după piciorul mamei sale. Pittacus Lore se lasă în genunchi si îşi trece mana 
peste solul stâncos şi fără viata al canionului. O floare albastră creste şi înfloreşte din rocă. O rupe si i-o 
întinde lui Parrwyn. Fetiţa zambeste cu seninătate. 

— Ma voi ocupa de protecţia ta aici, îi spune Pittacus lui Celwe fără s-o privească, dar continuând 
să se uite la fiica ei. Aici poți trăi o viata normală. S-o tii în siguranţă. Să nu-i spui fetiţei... despre el. 

Celwe dă din cap. 

— Pittacus, ştii că, într-o bună zi, se va întoarce. Ştii asta, nu? Dar nu va fi cum iti imaginezi tu. Nu 
va căuta iertarea. 

Pittacus îşi atinge gâtul în zona unde se află cicatricea lui Setrakus Ra. 

— Voi fi pregătit pentru el. 

Dar nu a fost. 


Viziunea se termină și întunericul revine. Licurici de energie lorică sunt peste tot în jurul meu. 
Plutesc din nou prin spaţiul cald al lui Moștenire. 

— Ce urmează acum? De ce ne-ai arătat toate astea? 

Ca să ştiţi, răspunde vocea cu blandete. lar acum, pentru că știți, vă veți întâlni. 

— Cine se va întâlni cu cine? 

Voi toți. 


Capitolul 21 (John) 


Ma trezesc într-o bibliotecă, cu fata în jos pe un covor moale, înconjurat din toate părţile de 
scaune confortabile. De fapt, “trezirea” nu este termenul cel mai potrivit. Totul se vede tulbure, chiar și 
propriul meu corp. Îmi dau seama că încă sunt în visul creat de Ella, doar că nu mai sunt un simplu 
spectator. Mă pot deplasa şi interactiona cu lucrurile din încăpere, chiar dacă nu ştiu ce naiba ar trebui 
să fac în continuare. 

Mă ridic si mă uit în jur. Lumina este slabă, iar pereţii sunt acoperiţi cu cărți vechi, toate titlurile 
fiind scrise pe verticală cu simboluri lorice. În mod normal, acesta ar fi genul de loc pe care nu mi-ar 
place să-l explorez, plus Mogazaurul ăla urât din lumea reală care vine după mine și prietenii mei. Ella 
m-a asigurat că vom fi bine. Asta nu înseamnă că îmi place să stau într-o bibliotecă astrală, aşteptând să 
văd ce se va întâmpla în continuare. 

— Frate, cineva i-a stricat jucăriile plângăciosului de Pittacus Lore. 

Mă întorc şi îl văd pe Nouă în mijlocul camerei, acolo unde, cu o clipă în urmă, nu era nimic. Dă 
din cap spre mine. 

— Despre ce vorbeşti? 

— Şi tu ai văzut-o, nu? Povestea vieţii lui Setrakus Ra? 

— Da, am văzut-o şi eu. 

Nouă se uită la mine de parcă as fi un idiot. 

— Tipul trebuia să-l omoare pe Setrakus când a avut ocazia, nu să se înmoaie de la lacrimile lui. Să 
fim serioşi. 

— Nu ştiu ce să zic. Nu-i ușor să ai în mâini viata cuiva. Nu avea de unde să ştie ce se va întâmpla. 

Nouă pufneste pe nas. 

— Mi-e indiferent. Am strigat la el să-l omoare pe nenorocit, dar nu m-a ascultat. Mulţumesc 
pentru nimic, Pittacus. 

Într-adevăr, nu sunt deloc pregătit să procesez această viziune, mai ales după comentariile lui 
Nouă. Mi-as dori să pot revedea viziunea asta, să am timp să examinez lumea de acasă asa cum a fost ea 
cu secole în urmă. Dar mai mult decât orice, mi-aş dori să-l văd pe Pittacus folosind acea Moștenire 
Ximic. Am auzit poveşti despre cât de puternic a fost el, despre faptul că a avut toate Mostenirile. 
Bănuiesc că cu Moștenirea asta a reuşit. Văzându-l că folosește Ximic, m-a facut să mă gândesc la 
momentul când mi s-a dezvoltat mie Moştenirea. S-a manifestat când eram într-o situație disperată si 
încercam să-i salvez viaţa lui Sarah. Ce se întâmpla dacă nu se manifesta deloc Moștenirea de vindecare? 
Ce s-ar fi întâmplat daca se manifesta Ximic, dar nu as fi ştiut ce să fac cu ea? 

Scutur din cap. Este o prostie să speri la asa ceva. Nouă isi doreşte să schimbe viitorul mai mult 
decât îmi doresc eu o Moştenire mai puternică. Trebuie să câştigăm acest război cu ceea ce ni s-a dat. 

— Ce a fost, a fost, îi spun lui Nouă. Tot ce contează este să-l oprim pe Setrakus Ra. Asta este 
misiunea noastră. 

— Mda. Aş mai dori, de asemenea, să nu fiu mâncat de dihania aia cu fundul mare din New York, 
spune Nouă uitându-se prin jur. Nu i se pare deloc ciudat că se află aici, în starea asta de vis. Bleah, 
cărți! face el. Crezi că scrie în vreuna cum să-l omorâm pe Godzilla din lumea reală? 

Ma uit şi eu în jur, dar nu la cărți. Caut o ieşire. Camera în care ne aflăm nu pare să aibă vreo usa. 
Suntem blocaţi aici. Ella, Entitatea lorică... indiferent cine face asta, încă nu a terminat cu noi. 

— Cred că suntem într-un fel de sală de așteptare psihică, îi spun lui Nouă. Numai că nu ştiu de ce. 

— Misto, spune el si se tolaneste într-un scaun. Poate vor să ne mai arate un film. 

— Ce crezi că s-a întâmplat cu Sam si Daniela? I-am văzut leşinând în acelaşi timp cu noi. 

— Să mă ia naiba dacă ştiu, zice Nouă. 

— Cred că vom ajunge în același loc. 


— De ce? intreaba Noua. Crezi ca in halucinatiile astea telepatice exista vreo logica. 

— Nu, recunosc eu. Cred ca nu. 

— Deci, dupa parerea ta, Ella face toate astea, nu? Simt vibratiile Ellei. 

— Da. 

Noua are dreptate. Nu-mi dau seama de unde stiu, dar suntem in proiectia psihica a Ellei. O stiu, 
pur si simplu. O simt. 

Nouă fluieră. 

— La naiba, frate! Fata asta a primit un upgrade serios la puteri. Cred că ne-a depăşit. Vreau să 
copiez si eu nişte Mosteniri, ca prietenul tău Pittacus. Sau măcar un lat din acela cu lamă. 

Oftez şi clatin din cap, cam jenat să aud că Nouă se gândește la ce mă gândeam şi eu. Schimb 
subiectul. 

— Trebuie să găsim o cale de a ieşi de aici. 

Nouă se uită la mine cu o față amuzantă, asa că îi întorc spatele si ma duc spre una din biblioteci. 
Încep să scot cărţile de pe rafturi, crezând că poate declanșez ceva şi deschid vreun pasaj secret. Nu se 
întâmplă nimic, iar Nouă râde de mine. 

— N-ar trebui să stăm degeaba, îi zic. 

— Tipule, ce altceva am putea face? Ştii de câte ori am încercat să-l omor pe tânărul Setrakus Ra în 
timp ce urmăream filmul acela? De zeci de ori. Nouă loveşte cu pumnul în propria-i palmă deschisă, 
apoi ridică din umeri. Dar, ştii, nu aveam nici braţe, nici picioare. În clipa asta nu putem face nimic. Așa 
că hai să ne liniştim. Fundul meu a fost tăbăcit zile întregi şi chiar dacă scaunul ăsta este doar in 
imaginația mea, să ştii că este al naibii de confortabil. 

Renunt la a mai trage de cărți si mă întorc în mijlocul camerei. Ignorându-l pe Nouă, mă uit în sus 
si strig către tavan. 

— Ella! Mă auzi? 

— Arati ca un idiot, îmi zice Nouă. 

— Nu ştiu cum de poți să stai liniştit pe scaunul ăla. Nu-i momentul să stăm degeaba. 

— Ba este fix momentul să stăm degeaba, zice Nouă și se uită la un ceas imaginar de la mână. Ne 
vom întoarce tocmai la realitatea în care suntem la un pas de moarte, imediat după ce Ella o să ne arate 
vreo nouă profeție ciudată. 

— Sunt de acord cu Nouă. 

Mă întorc şi îl văd pe Cinci stând la câţiva metri de mine, abia materializat în micul nostru salon. 
Îşi umezeşte buzele şi ridică din umerii săi grași spre mine, de parcă nu s-ar bucura că ne vede. Ochiul 
lui Cinci lipseşte chiar și în acest vis. Măcar aici are gaura aia acoperită cu un petic normal, nu cu tifonul 
ăla murdar din lumea reală. 

— Ce dracu' cauţi tu aici...? 

Din spatele meu, cu un strigăt gutural de luptă, Nouă ajunge imediat lângă mine. Îşi incordeaza 
umerii și încearcă să-l lovească pe Cinci în abdomen. Nu știu din ce motiv, dar Cinci pare că nu se 
aştepta să fie atacat direct şi abia are timp să se ferească de lovitura lui Nouă. 

Nouă nu reuşeşte să-l lovească. Trece chiar prin Cinci, alunecă si cade peste cărțile pe care le-am 
scos din rafturi. 

— Nenorocitule! mârâie Nouă. 

— Hm, face Cinci, privind în jos la pieptul său care pare o ţintă destul de mare pentru a fi lovit. 

— Aici, violența nu este permisă. 

Ne întoarcem cu toții spre peretele îndepărtat al încăperii, unde tocmai s-a materializat o usa. Un 
bărbat stă în picioare acolo. Este de vârstă mijlocie, musculos, cu par saten și putin grizonat pe la tâmple. 
Arată exact aşa cum mi-l amintesc. 

— Henri?! exclam eu. 


În același timp cu mine, Nouă strigă si el. 

— Sandor? Ce dracu’?! 

Cinci nu spune nimic. Se uita pur si simplu la barbatul din usa, zambind. 

Eu si Nouă schimbăm o privire rapidă. Ne ia doar o secundă sa ne dăm seama că fiecare dintre noi 
vede pe altcineva acolo. Dacă visul ăsta este indus cu adevărat de Ella, înseamnă că s-a gândit să aducă 
din subconstientul nostru pe cineva cu care să ne simțim confortabili. Dar se pare că nu a mers la fel si 
cu Cinci. El continuă să-și încordeze şi să-şi relaxeze umerii, de parcă s-ar pregăti să tasneasca înainte in 
orice clipă. Nu mă pot abtine să nu zâmbesc către Henri, desi știu că momentul este amar. 

— Eşti... real? îl întreb, simtindu-ma ca un prost că am pus întrebarea asta. 

— Sunt la fel de adevărat ca o amintire, John, răspunde Henri. Când vorbeşte, în gura lui văd o 
strălucire ca aceea pe care o extragea Setrakus din adâncul Lorienului. Este la fel cu cea pe care a descris- 
o Șase, când Opt a reînviat pentru scurt timp. Acum nu mai cred că este doar opera telepatică a Ellei. E 
clar că are un sprijin puternic. 

— Îmi pare rău că apartamentul de lux a sărit în aer, spune Nouă. Face o pauză, apoi răspunde tot 
el. Mda, ai dreptate, a fost numai vina lui Cinci. 

Prima dată mă uit la Nouă, apoi mă uit la Cinci care tace în continuare, dar pare să asculte cu 
atenţie, după care mă uit din nou la Henri. Nu putem vedea sau auzi vizitatorul celuilalt, doar fiecare pe 
al său. 

— Ce...? Eram gata să-l întreb pe Henri ce caută aici, dar stau şi mă gândesc mai bine la asta. 
Apariţia lui aici are mai mult sens decât orice altceva. Există o întrebare mult mai importantă de pus. 
“Ce facem aici?” îl întreb. 

— Sunteţi aici ca să-i întâlniți pe ceilalți, îmi răspunde Henri, apoi se întoarce și merge spre ușa 
deschisă care nici măcar nu era acolo adineauri. Ne face semn să-l urmăm. 

— Care ceilalți? 

— Toţi ceilalţi, spune Henri şi îmi zambeste în același mod enervant pe care îl știu. Nu uita, John, 
Ai o singură șansă ca să faci o primă impresie bună. Nu o irosi. 

Nu ştiu despre ce vorbeşte, dar îl urmez oricum. Până la urmă, el este cépanul meu. Chiar daca este 
materializat aici în vis, se simte foarte real. Am încredere în el. Si Nouă se îndreaptă spre usa, urmând 
versiunea lui Sandor pe care eu nu o pot vedea, cei doi discutând despre Chicago Bulls. Cinci ne 
urmează cu înțelepciune la câțiva paşi în urmă, încă tăcut. 

Când mă apropii de el, Henri îmi pune o mână pe umăr. Îmi vorbeşte încet, chiar dacă ceilalți nu 
ne pot auzi, lăsând impresia că îmi spune un secret. 

— John, să începi cu cei pe care i-ai simţit. Cu ei va fi mai ușor. Aminteste-ti cum a fost. 
Vizualizează. 

Ma uit la Henri, nefiind sigur despre ce vorbeşte. Ca răspuns la nedumerirea mea, îmi tranteste din 
nou acel zâmbet al său. Ca pe vremuri, mă face să descopăr singur detaliile. Asta este calea lui Henri. 
Ştiu că mă face mai puternic si mai inteligent pe termen lung, dar omul mă enervează. 

— Nu înţeleg ce încerci să-mi spui. 

Henri mă bate pe umăr, apoi porneşte pe hol. 

— Vei înţelege. 


Capitolul 22 (Sase) 


Sunt un pic confuză, mai ales pentru că sunt condusă pe un hol lung de Katarina, cépanul meu 
mort. Marina și Adam merg la câţiva paşi în urma mea. Nu am avut să ne spunem prea multe când ne- 
am “trezit” în biblioteca aceea mare. Cu toţii suntem încă uluiti de ceea ce tocmai am văzut sau putin 
șocați de lupta crâncenă din care am fost teleportati brusc. Oricum, Katarina a venit si ne-a adunat la 
scurt timp după aceea. 

Am impresia că ceilalți nu o văd pe Katarina. Marina i s-a adresat figurii care ne conduce 
spunându-i “Adelina”, iar Adam vorbeşte încet intenţionat, aşa că nu putem auzi ce spune. Amândoi au 
conversații separate. Suntem aici împreună, dar nu suntem pe aceeași lungime de undă, cam asta se 
întâmplă aici. 

De când ne-am trezit aici, expresia lui Adam a fost plină de vinovăţie. Acum, însă, se apropie puţin 
de mine și de Marina, încercând să fie cât mai aproape de figura pe care eu o identific ca fiind Katarina. 
Eu şi Marina schimbăm o privire, amândouă străduindu-ne să tragem cu urechea. Ne dăm cât mai 
aproape în spatele lui Adam. 

— Am făcut ceea ce trebuia? întreabă el entitatea pe care i-o arată Ella doar lui. 

Nu aud ce răspuns primeşte. Indiferent ce i s-o fi spus, Adam dă din cap negativ. 

— Unu, asta nu schimbă cu nimic ceea ce am încercat să fac. 

Aha! Acum ştiu despre ce vorbeşte. Adam a încercat s-o ucidă pe Ella chiar înainte să... ei bine, 
chiar înainte ca ea să se sinucidă. Am și eu propria mea vinovăţie în legătură cu asta: sunt foarte sigură 
că nu am încercat să-l opresc. Îmi propusesem să las totul să meargă de la sine, nu-mi doream decât să 
fiu în focul luptei. Se pare că Adam nu a reuşit s-o facă. 

Nici Marina nu a putut. Ea îl prinde pe Adam de cot, îndepărtându-l de entitatea-Katarina ca să 
discute cu el. La cum o cunosc, probabil că furia asta o macină de mai multă vreme. 

— Ce dracu' voiai să faci acolo? îl chestionează ea. 

Mă aştept ca din clipă în clipă să apară aura de gheață a Marinei. Bănuiesc că asta nu se va 
întâmpla aici, în spaţiul din mintea Ellei. Privirea ei ucigătoare spune totul. 

— Stiu..., spune Adam clătinându-şi capul. Mi-am pierdut controlul. 

— Puteai s-o omori pe Ella! îi strigă Marina. Ai vrut! 

— Dar nua făcut-o... îi spun, încercând să menţin pacea. 

Amândoi mă ignoră. 

— Nu mă aştept să înţelegi, zice Adam cu voce scăzută. Niciodată... niciodată nu l-am mai întâlnit 
pe Setrakus Ra până acum. Dar am trăit toată viata în umbra lui, sub influenţa lui, prizonier al 
cuvintelor lui. Când am avut ocazia să-l ucid, să mă eliberez..., nu m-am putut abtine. 

— Ai impresia că noi nu vrem să-l ucidem? il întreabă Marina neîncrezătoare. Ne-a vânat toată 
viata noastră. Ştiam si noi că Ella va trebui să moară prima, dar... ne-am abținut. 

— Ştiu, răspunde Adam, care nici măcar nu încearcă să se apere. În plus, în acel moment am 
devenit ceea ce am urât întotdeauna. Va trebui să trăiesc cu asta pe conștiință, Marina. Îmi pare rău 
pentru ce s-a întâmplat. 

Marina îşi trece o mana prin păr, neștiind ce să răspundă la asta. 

— Eu... doar că nu pot să cred că nu mai este, spune Marina după un moment. Nu pot să cred ca si- 
a făcut asta singură. 

— Eu nu cred că Ella a murit, îi spun Marinei, arătând spre pereţii albaștri de marmură care ne 
înconjoară. Cred ca are legătură cu situaţia in care ne aflăm acum, înţelegi? Am văzut o grămadă de 
fulgere lorice ieşind din corpul Ellei înainte sa leșinăm. 

Marina imi zambeste trist, nu se mai uită la Adam acum. 

— Şase, sper să ai dreptate. 


— Vraja aceea este rupta. Am testat-o inainte sa ajungem aici, le spun amintindu-mi, fara prea 
multă satisfacție, cum am simtit că-i crap capul lui Setrakus Ra cu piatra aceea. 

Marina isi scarpină nasul. E distanță mare de la a lupta cu Setrakus Ra până la a-l vedea ca pe un 
loric normal. 

— Crezi ca... e posibil sa ne fi ucis el pe noi? 

— Nu, şi el a fost doborât de chestia pe care a făcut-o Ella. Cu toate acestea, ar trebui să ne facem 
un plan, pentru că am impresia că mica noastră călătorie în timp se apropie de sfârșit. Ne vom întoarce 
în același rahat. 

Adam se încruntă, părând putin jenat. 

— Sunt într-o condiție cam proastă. Cred că mi-a spart fata. 

— Te voi vindeca eu, îi spune Marina tăios. Oricum eram pe punctul de a o face. 

— Bun, bun, le spun. Înseamnă că mă veţi ajuta să-l ucid pe Setrâkus Ra. 

Adam şi Marina se holbează la mine. 

— Ce? Credeţi că vom mai avea altă ocazie? 

— Nu mai avem Mosteniri, zice Marina. Ni le-a luat. Va trebui să-l scot pe Adam din crater ca să-l 
pot vindeca. 

Adam dă din cap, studiindu-mă. Nu-mi dau seama dacă mă crede nebună sau consideră că planul 
meu este bun. Oricum, din privirea aceea nu-i lipsește admiraţia. 

— Şase, ştii că în acel moment nu va fi trei la unul. Va fi unul la unul, spune el. 

— Nu-mi pasă, nu vreau să ratez șansa asta. De îndată ce se va termina chestia asta de aici, îl voi 
omori. 

Mă uit în jur, încercând să găsesc o cale de ieșire de aici. 

Marina uită de furia ei pe Adam, suficient cât să schimbe o privire rapidă cu el. Cred că si ei i se 
pare o nebunie. În acest moment, ne-am oprit în mijlocul holului ca să purtăm această discuţie. Katarina, 
sau cine o fi forma din fata noastră, observă întârzierea noastră si se oprește, făcându-ne semn din cap sa 
mergem. 

— Nu avem prea mult timp la dispoziţie, spune ea pe acelaşi ton dur pe care îl folosea când o 
enervam. Să mergem. 

Pornim din nou. Marina se apropie de mine si mă atinge pe umăr. 

— Să avem grijă, Șase, bine? Sanctuarul, chestia cu Ella... Deja am pierdut zile. 

Dau din cap, dar fără să răspund. Marina a fost cea care a vrut să rămânem și să apărăm 
Sanctuarul de Setrakus Ra, iar acum, când avem şansa să-l ucidem, face pe grijulia şi timida. 

Holul nostru dă într-o sală cu tavan în formă de cupolă, cu o masă rotundă care iese direct din 
podea. Katarina se dă deoparte pentru a ne lăsa să intrăm, iar când mă întorc să văd ce face, a dispărut. 

Camera este o replică exactă a Camerei Bătrânilor din viziunea pe care am impartasit-o cu toții. 
Singura diferenţă este harta strălucitoare desenată pe tavan. În loc de Lorien, harta reprezintă Pământul. 
Pe hartă sunt puncte strălucitoare care reprezintă locuri precum Nevada, Stonehenge și India — locaţiile 
pietrelor loralite. Sala este goală, dar unul dintre cele nouă locuri din jurul mesei este deja ocupat. 

Lexa nu pare că stă comod pe scaunul cu spătar înalt. Stă cu coatele pe masă, neştiind ce ar trebui 
să facă, evident. Pare usurata când ne vede intrând. 

— Nu cred că ar trebui să fiu aici, spune Lexa, ridicându-se să ne salute. 

— Am acelaşi sentiment, răspunde Adam, privind fix la uriașul simbol Loric din centrul mesei. 

— Nu sunt Garde. Nici măcar nu am mai văzut vreodată astfel de întâlniri ca cea din viziune. Aţi 
văzut și voi asta, nu? 

Toţi dăm din cap că da. 

— Eşti aici cu un motiv, îi spune Marina. 

Lexa se uită spre mine. 


— Am auzit exploziile din jungla. Cum decurge lupta? 

Adam își atinge fata în locul unde l-a pocnit Setrâkus Ra, apoi se duce spre unul dintre scaunele 
goale. Încerc să găsesc cele mai bune cuvinte pentru a-i povesti Lexei despre situația noastră actuală. 

— Supravietuim, îi spun în cele din urmă. l-am facut pe mogi să dea înapoi şi cred că avem şanse 
reale să punem mâna pe Setrakus. Daca vom ieşi vreodată de aici. 

Lexa dă din cap aprobator. 

— La naiba, da, spune ea. Stau cu motoarele pornite, în caz că trebuie să vă salvez. 

— Cred că o să fie nevoie, spune Marina aruncându-mi o privire. 

— Marina, tu ai insistat să rămânem și să luptăm. Acum trebuie să terminăm ce am început. 

— Dar, Şase, nu înţelegi? Cunoașterea este... totul. Stim ce anume vrea Setrakus si ştim cum îl 
putem opri. Am rupt vraja. Ella i-a distrus masinaria, nu mai poate pune mâna pe Entitate. Simplul fapt 
că suntem aici..., Marina gesticulează arătând încăperea. Este o victorie. Adam este rănit, Ella este... nu 
știm cum este, iar Sarah, Mark si Bernie Kosar nu vor putea să ne acopere la nesfârșit. Poate retragerea 
ar fi cel mai înţelept lucru. Până si Ella ne-a spus că ar trebui să fugim. Să fugim sau... 

— Oh, acum vrei s-o asculti, îi răspund dând din cap. Uite, nu ştiu ce ai înțeles tu din viziunea aia, 
dar dacă am învăţat ceva din toată povestea este faptul că Pittacus Lore trebuia să-l omoare pe Setrâkus 
Ra atunci când a avut șansa. 

— Buum! Vezi, Johnny? Şase este de acord cu mine. 

John si Nouă intră dintr-un pasaj lateral. În ciuda tuturor problemelor, nu pot să nu zâmbesc. 
Totuşi, zâmbetul ăsta se stinge repede când îl văd pe Cinci în spatele lor. Marina se încordează imediat 
si face un pas spre el, dar John se pune între ei, făcându-i semn din ochi că nu este momentul acum. Pun 
mâna pe braţul Marinei ca s-o calmez. Se pare că şi Cinci isi dă seama că nu este o prezenţă foarte dorită. 
Se opreşte la marginea încăperii, evitând contactul cu privirea. 

John şi Nouă se grăbesc spre noi și ne imbratisam. I-l prezentăm rapid lui Lexa, care a auzit deja 
despre el de la Sarah. 

— Deci voi sunteţi în toiul luptei cu Setrakus Ra, iar noi suntem pe cale să ne înghită un piken 
uriaş, zice Nouă incrucisandu-si braţele. Sincronizare perfectă cu rahatul ăsta, nu? 

— Cum e Sarah? mă întreabă John. 

— E bine, îi spun, lăsând la o parte faptul că, de fapt, în ultimele minute nu am mai văzut-o. Nu-i 
momentul ca John să se îngrijoreze. Să şti că trage foarte bine. 

John zambeste şi pare usurat. 

— Ce face Sam? il intreb. 

John clatina din cap. 

— Nu știu. A primit Mosteniri, dar l-am văzut lesinand înaintea mea. Sunt sigur că a fost tras de 
Ella în întâlnirea asta telepatică. Totuşi, nu știu pe unde este. 

— Va ajunge aici curând. 

Cu toţii recunoaștem vocea. Ella apare din senin pe scaunul pe care stătea Loridas în viziune. Ochii 
ei strălucesc de energie lorica. Îşi tine mâinile pe masa pe a cărei suprafață strălucesc scântei de energie. 
Părul Ellei pluteşte de la energia statică. Cu toţii ne uităm la ea, muti de uimire. 

— Ella...? Marina este prima care vorbeşte. Face un pas spre Ella. Esti bine? 

Ella îi aruncă un zâmbet rapid, desi nu se uită deloc în direcţia noastră. Ochii ei rămân concentrați 
pe spaţiul gol din fata ei. Comportamentul ei îmi amintește de Entitate. Este ca şi cum ar împărtăşi 
același corp acum. 

— Sunt bine, răspunde Ella. Vocea ei sună de parcă nu ar fi singura care vorbeşte, sau de parcă din 
ea ar ieși frânturi si din alte conversații. Nu mai pot să tin mult această întâlnire telepatică. Trebuie sa 
continuăm. Nu vă temeti de ceea ce urmează. 

— De ce anume să nu ne temem? întreabă John. 


Drept răspuns, Setrakus Ra apare pe scaunul de lângă Ella, in aceeași armură pe care o purta cand 
a atacat Sanctuarul. Cu toţii ne dăm brusc înapoi. Liderul mogadorian nu ne observă. Nici nu poate, 
pentru că are capul acoperit cu o glugă neagră. Pieptul si umerii lui Setrâkus Ra sunt înfăşurate în 
lanţuri din loralit de un albastru strălucitor. ÎI tin fixat pe scaun, chiar dacă se zbate. 

— Ce dracu...?! întreabă Nouă, făcând un pas prudent spre Setrakus Ra. 

— Ce caută aici? o întreb pe Ella. 

— A trebuit să-i aduc pe toţi cei care au fost atinsi de Moștenire, răspunde Ella. A fost toți sau 
niciunul. 

— Mostenire? Te referi la... 

— Entitatea. l-am dat un nume. Se pare că nu s-a supărat. 

Marina chicoteste. Asta mă face si pe mine să râd. Îmi aminteşte de vechea Ella. 

— Chestia asta... Moștenire... va veni şi se va prezinta? întreabă Nouă. As vrea să-l întreb cum o mai 
duce si să-i cer nişte puteri noi. 

— Dar este aici, Nouă, zice Ella și îmi lasă impresia că văd un zâmbind cu colțul gurii ei. Este în 
mine. Este în această cameră. Este peste tot în jurul nostru. 

— Aa, okay, răspunde Nouă. 

— Ne poate auzi? întreabă John în timp ce se uită la Setrakus Ra inlantuit. 

— Nu, dar ştie că se întâmplă ceva. Mi se impotriveste. Încearcă să iasă. Nu știu cât mai pot să-l tin. 
Am face bine să trecem la subiect. 

— Şi care este acest subiect? o întreb. 

— Luaţi loc, răspunde Ella. 

Ma uit la ceilalți să văd dacă mai este careva care crede, ca şi mine, că asta este o nebunie. John si 
Marina trag scaunele imediat, apoi Lexa si Adam li se alătură. Nouă îmi face semn din ochi, îmi 
zâmbeşte şi ridică din umeri, de parcă ar spune Ce naiba! Nouă se aşază lângă John, iar eu mă strecor 
între Marina și Ella. Rămâne un singur loc, cel de lângă Setrakus. Nimeni dintre noi nu vrea să se așeze 
acolo. 

Ca un câine plouat, Cinci ocoleşte camera și se aşază lângă fostul său stăpân. Arată de parcă şi-ar 
dori să fie oriunde în altă parte, numai aici nu, şi evită să intre în contact vizual cu oricare dintre noi. 

— Perfect, zice Nouă sarcastic. 

Nu-mi pot scoate din minte confruntarea iminentă cu Setrâkus Ra. În timp ce toată lumea se așază, 
mă aplec si îi soptesc Ellei. 

— Ella, ai spus să fugim sau vom muri, încep, nefiind sigură cum să abordez clarificarea unei 
profeţii cu prietena mea moartă, dar plină de energie. A fost... sau încă este singura noastră opţiune? 
Dacă lupt cu Setrâkus Ra, eu o să... vreunul dintre noi va...? 

Venele îi zvâcnesc la tâmple. 

— Şase, nu pot. Nu pot să-ţi spun ce să faci. Totul este... mult prea incert. 

— Şi acum? o întreabă John întrerupând conversaţia noastră. 

Îi ia un moment să răspundă. Se vede o încordare clară pe faţa ei. Se concentrează cu greu la ceva. 

— Acum, îi voi aduce pe ceilalți. 

— Care ceilalţi? întreabă John.. 

Drept răspuns, se aude un zgomot de peste tot din jurul nostru. Brusc, ne trezim ca în mijlocul unei 
petreceri foarte aglomerată. Asta pentru că locul din jurul mesei Bătrânilor se umple de oameni. Toţi 
sunt cam de vârsta noastră, unii poate cu câţiva ani mai tineri, si la prima vedere par să vină din toată 
lumea. Multi dintre ei vorbesc între ei emotionati, alții discută despre viziunea pe care tocmai au văzut- 
o, analizând detaliile uimitoarei poveşti a lui Setrâkus si Pittacus. Alţii stau singuri, nervoși sau speriați. 
Un băiat bronzat, cu părul închis la culoare si cu un colier din pietre la gât, nu se oprește din plâns, chiar 
dacă este mângâiat de două fete blonde care par scoase dintr-o reclamă pentru cacao fierbinte. După 


felul cum se poartă, ai zice că oamenii ăștia au stat aici tot timpul, iar noi suntem cei care tocmai ne-am 
teleportat în peisajul lor. Cred că, din perspectiva lor, exact asta s-a întâmplat. 

Sam este în rândul din fata, iar lângă el stă o fată cu părul prins în codițe si cu fata posacă. El se 
uită la mine, iar pe buzele lui citesc un Salut! 

Apoi începe nebunia. 

— Priviţi! strigă o fată japoneză, și îmi ia un timp până să-mi dau seama că arată cu degetul spre 
noi. 

Un murmur trece prin mulțime pe măsură ce toată lumea ne observa stând în jurul mesei. La 
început, toţi vorbesc simultan, bombardându-ne cu întrebări pe care nici măcar nu le pot desluşi. Încet, 
în cameră se aşterne liniştea. O liniște plină de respect. Ei sunt Garzii umani. Nu-mi pot imagina decât 
că, pentru ei, toată chestia asta pare o nebunie totală. 

Iar acum, din câte îmi dau seama, toți aşteaptă să le explicăm situaţia. 

Ma uit în jurul mesei noastre. Ella este încă complet în alta parte. Lângă ea, Setrakus Ra se luptă si 
se zbate. Adam si Cinci arată de parcă ar vrea să se ascundă sub masă. Chiar si Marina se inroseste toată 
și pare că nu se simte prea confortabil. Spre deosebire de ceilalți, Nouă râde și se salută cu cât mai multe 
persoane. 

— Salut! Care-i treaba? 

Câţiva din mulțime încep să chicotească. 

Evident, unul dintre noi trebuie să spună ceva mai serios decât atât. 

John se ridică, scaunul lui scârțâind puternic pe podeaua din marmură. 

— E tipul de pe YouTube, șopteşte unul. 

— Este John Smith, îl aud pe altul spunând din cealaltă parte a camerei. 

John priveşte spre toate aceste fete, încercând să nu pară copleșit. Îl văd pe Sam făcându-i semn cu 
degetul mare în sus, că totul este în regula. John trage aer în piept, apoi se oprește. Se întoarce spre Ella. 

— Aaa, toți vorbesc engleza? 

— Le traduc eu, îi răspunde Ella simplu, ochii ei strălucind mai intens. 

Nu știu când naiba a învăţat să facă asta. Totuşi, nu mă îndoiesc de ea și, din câte îmi dau seama, 
nici John. 

— Salut! zice John si ridică o mână. Câţiva din mulțime îi răspund la salut. Numele meu este John 
Smith. Noi suntem ceea ce am mai rămas din poporul loric. 

John pornește în jurul mesei și se opreşte lângă Setrâkus Ra. 

— Bănuiesc că tot ce am văzut noi, ati văzut si voi, nu? Ei bine, povestea se termina cu Setrakus Ra 
care se întoarce pe planeta noastră, Lorien, si masacrează toată populaţia. Îi omoară pe toți, cu excepţia 
noastră. Face o pauză înainte de a continua. Dacă tot nu intelegeti ce legătură are asta cu voi, ei bine... 
Aţi observat toate acele nave extraterestre de la ştiri? Setrâkus Ra este aici. Va face cu Pământul ceea ce a 
făcut cu Lorienul. Asta dacă nu-l oprim. 

John încearcă să facă contact vizual cu cât mai multi dintre oameni. Se descurcă destul de bine cu 
chestiile astea de lider. 

— ...Sinu mă refer doar la mine si prietenii mei care stau la masa asta, continuă John. Mă refer la 
toți cei din încăperea asta. 

Asta îi face ce puști să murmure. Chiar și băiatul hawaian s-a oprit din plâns pentru un timp ca să-l 
asculte, dar acum îl văd cum se uită în jur după o ieșire. 

— Știu că pare o nebunie. Probabil că nici nu vi se pare corect, continuă John. În urmă cu câteva 
zile aveati nişte vieți normale. Acum, fără niciun avertisment, extratereștrii au venit pe planeta voastră si 
ati început să mutaţi obiecte cu puterea minţii. Nu-i așa? Vreau să spun... e cineva aici care inca nu isi 
poate folosi Telekinezia? 

Câteva mâini se ridică, inclusiv pustiul plângăcios. 


— Oh, uau! exclamă John. Probabil că sunteți foarte confuzi. Incercati-o după ce iesiti de aici. Doar, 
aaa... vizualizati cum mutaţi ceva de prin casă. Concentrati-va asupra acelui lucru. O să funcționeze, va 
garantez. Veţi fi uimiti si, probabil, vă veţi speria părinţii. John se gândește pentru o clipă. E cineva cu 
alte puteri în afară de Telekinezie? Apropos, noi le spunem Moşteniri. Nimeni...? 

Un tip din rândurile din mijloc se ridică. Este robust, cu păr şaten și îmi aminteşte de un animal 
împăiat. Când vorbeşte, are un ușor accent german. 

— Mă numesc Bertrand, spune el emoționat, privind în jur. Noi, familia mea, suntem apicultori. 
Ieri am observat că albinele... vorbesc cu mine. Am crezut că am luat-o razna, dar albinele merg acolo 
unde le spun., aşa că... 

— Ce tocilar, îmi sopteste Nouă. Auzi la el, apicultor. 

John bate din palme. 

— Asta e uimitor, Bertrand. Asta este o Mostenire dezvoltată rapid. Vă garantez că si voi, ceilalți, 
veţi avea şi alte Mosteniri, dar nu toți veți putea vorbi cu insectele. Vă putem instrui cum să vă folosiți 
Moştenirile. Avem oameni care ştiu, oameni cu experienţă... Aici, John se opreşte si se uită către cei de la 
masă. Asta mă face să cred că vom fi cépani. Oricum, există un motiv pentru care ati obținut aceste 
Mosteniri, mai ales acum. În caz că nu v-aţi dat seama încă... le-aţi primit pentru a ne ajuta pe noi să 
apărăm Pământul. 

Asta chiar face galeria să prindă glas. Unii se încurajează, de parcă ar fi gata pentru luptă, dar 
majoritatea susotesc nesiguri, vorbind între ei. 

— John..., spune Ella printre dinţii inclestati. Grabeste-te, te rog. 

Ma uit la Setrakus Ra. Se zbate cu tot mai multă forță. 

John își ridică ambele mâini pentru a face linişte. 

— Nu vreau să va mint şi să vă spun că ceea ce vă cer să faceţi nu este periculos. Cu siguranţă este 
periculos. Vă cer să renuntati la vieţile voastre de acum, să vă lăsaţi familiile în urmă şi să vă alaturati 
unei lupte care a început într-o altă galaxie. 

Ceva din felul în care John spune toate acestea mă face să cred că a exersat înainte. Observ că 
aruncă o privire spre fata care stă lângă Sam. Ea îi zambeste. 

— Evident că nu pot să vă oblig sa vă alăturaţi nouă. Peste câteva minute, vă veți trezi din această 
mică întâlnire, acolo unde erati înainte. Sper că undeva în siguranţă. Si poate că aceia dintre noi care 
luptăm, poate armata lumii, noi toți... poate că vom fi suficienţi. Poate vom lupta împotriva 
mogadorienilor şi vom salva Pământul. lar dacă noi nu vom reuşi, chiar dacă voi nu vă veţi implica in 
această luptă... ei vor veni dupa voi. Așadar, vă cer tuturor, chiar dacă nu mă cunoaşteţi, chiar dacă v- 
am zdruncinat vieţile linistite..., veniţi alături de noi. Ajutaţi-ne să salvăm lumea. 

— La naiba, da! strigă Nouă aplaudându-l pe John. L-aţi auzit, începătorilor. Nu mai fiți muieri şi 
alaturati-va acestei lupte nenorocite! 

Liniştea respectoasa din timpul discursului lui John a dispărut în clipa în care Nouă a deschis gura. 
Acum zici că suntem la o conferință de presă. Întrebările vin din toate direcţiile. 

— Tipul ăla de la masă este mogadorian? 

— Întoarceţi-vă în galaxia voastră, ciudatilor! 

— Cum să fac să nu mai sparg lucruri cu Telekinezia? 

— Vreau acasă! 

— Cum îi putem opri? 

— Ce este cu peticul acela pe ochiul tău, frate? 

— Tipul ăla infricosator ne poate vedea? 

— De ce vor să ne omoare? 


Si atunci, ridicându-se peste toată hărmălaia, un tip desirat cu un mohawk’ blond, în stilul punk- 
rocker demult apus, se ridica de pe scaunul sau si bate din picior. Banuiesc ca bocancii lui grei de lupta 
au efect in lumea viselor, pentru ca sunetul este suficient de puternic incat sa-i faca pe toti sa taca. 

— Voi toti sunteti in America, nu-i asa, amice? il intreaba punkistul pe John cu un accent englezesc. 
Să zicem ca vreau să ma alatur luptei ca să-i gonim pe jegosii ăştia. Cum dracu” ar trebui sa ajung la voi, 
pentru ca, în caz că n-aţi observat, nu există nicio nenorocită de cursă transatlantică din cauza acelor 
nave spaţiale gigantice. 

John isi freacă gâtul, nestiind ce să-i răspundă. 

— Păi... 

Mâinile Ellei se încordează pe masă. 

— Pot să răspund eu la întrebarea asta, spune ea. 

Vocea ei sună melodioasă, cu siguranţă nu este Ella. Moștenire vorbeşte prin intermediul ei. 

Deasupra noastră, punctele luminoase de pe harta lumii pâlpâie constant. Toată lumea îşi 
îndreaptă atenţia către tavan. Îmi amintesc că punctele cele mai luminoase sunt locurile unde se găsesc 
pietrele loralite folosite de noi pentru a ne teleporta, dar mai sunt multe alte puncte care se conturează 
pe tot globul, luminând slab. 

— Acestea sunt locaţiile pietrelor loralite, spune Ella. Cele mai strălucitoare au existat pe această 
planetă de foarte mult timp. Celelalte încep acum să crească pe măsură ce mă conectez cu Pământul. În 
curând, vor ieşi la suprafaţă. 

— Am avut nevoie... Înainte, am avut nevoie de o Moștenire de teleportare pentru a le folosi, spune 
Marina. 

— Nu mai este nevoie. Nu acum, când m-am trezit, spune Moștenire prin Ella. Când veți fi în 
apropierea pietrelor, veți simţi atragerea lor. Tot ce trebuie să faceți este să atingeti una și să vizualizati 
locaţia altei pietre. Loralitul va face restul. 

— Acela este Stonehenge? întreabă britanicul arătând un punct de pe hartă. Atunci este în regulă. 
Se poate face. 

— Aaa, cred că o chestie de-asta se află in Somalia, spune altcineva. 

— Vor fi multe schimbări în jurul vostru..., continuă Ella, dar se opreşte brusc, tremurând violent. 
Mâinile de pe masă i se contopesc cu lemnul, din ea sar scântei. Când vorbeşte din nou, o face cu vocea 
ei, nu cu vocea lui Moștenire. 

— lese! strigă Ella. 

Lanturile care îl leagă pe Setrakus Ra încep să strălucească. Bucati de lant zboară peste masă cu un 
zanganit, dar trec prin noi inofensiv. Probabil că Ella a pierdut controlul telepatic asupra lui Setrakus Ra. 
Tipul nu mai este izolat de noi. Cu o mișcare fluidă, fostul Bătrân si actualul lider al mogadorienilor se 
ridică, răstoarnă scaunul în spatele lui si isi scoate gluga. Oamenii din încăpere ţipă si se ridică de la 
locurile lor, deşi nu au unde să fugă. 

Setrăkus Ra pune o mână pe umărul Ellei. Lumina strălucitoare din ochii ei pâlpâie, dar ea nu se 
mișcă. Ella îşi menţine concentrarea. Neprimind nicio reacție de le nepoata sa, el se întoarce spre cel mai 
apropiat Garde. Se întâmplă ca acesta să fie tocmai Cinci. Setrakus Ra îi zambeste. 

— Salut, baietas! Ti-ar plăcea să fii primul care îngenunchează? 

Cinci se îndepărtează de masă, tremurând de frică. Toţi Garzii sunt în picioare acum. Eu sunt gata 
de luptă, dar, lângă mine, Nouă nu pare prea îngrijorat. 


7 Mohawk este un tip de coafură în care părțile laterale ale capului sunt rase de păr sau lăsate cu păr foarte scurt, iar pe centru 
este lăsată o “creastă”. Acest tip de frizură își are rădăcinile la triburile indigene de amerindieni din America de Nord, iar în 


prezent este mai populară în rândurile adepților subculturii punk sau subculturii gothic. (N. Tr.) 


— Nu poate să facă nimic aici, imi spune Nouă. Aminteste-ti cum a fost când am încercat să-i 
tabacesc fundul lui Cinci. 

Setrakus Ra isi indreapta privirea spre Garzii umani. Stiu ce face. Le memoreaza fetele. 

— Ba poate să facă ceva, spun. Ella, nu-l lăsa să-i vada! Scoate-ne de aici! 

— Nu știu ce v-au spus, tuna Setrâkus Ra către audienţă, dar vă asigur că este o prostie. Daca ati 
văzut ce am văzut si eu, atunci ştiţi că loricii au încercat să mă omoare pentru crima de a fi avut o 
curiozitate. Haideţi! Jurati credință Liderului vostru lubit si vă voi arăta cum sa vă valorificati cu 
adevărat puterile. 

Nimeni din mulțime nu se grăbeşte să-şi promită fidelitatea psihopatului mogadorian, dar multi 
dintre ei par ingroziti. Asta se justifică. 

— Vă eliberez, spune Ella. Se va întâmpla repede. Fiţi pregătiți. 

Apoi, strălucirea din ochii ei se stinge. Ella se prăbușeşte. Sper că nu a fost pentru ultima dată când 
am vorbit cu ea. 

— Şase... John stă chiar lângă mine. Ne vom auzi curând, Ai grijă de ceilalți. 

Apoi, el şi Nouă dispar. 

Harta de pe tavan începe să se stingă încet. Încăperea începe să se întunece. Viziunea se încheie. 

Mulţi dintre noii Garzi au dispărut deja, revenind în lumea reală. Sam şi fata aceea de lângă el au 
dispărut si ei. Totuși, unii au mai rămas, iar Setrakus Ra arată amenintator cu degetul spre ei. 

— V-am văzut fețele! tuna Setrakus Ra spre oameni, ignorându-ne total pe noi. Vă voi vâna! Vă voi 
ucide! Vă voi... 

Nu îl las să continue. 

Mă urc pe masă si mă aşez chiar în fata lui Setrakus Ra. Se oprește din ameninţări şi se uită cu ochii 
lui negri si goi direct în ai mei. Sar de pe un picior pe altul, ca un luptător. 

— Hei, scârbă, îi spun. Când ne trezim, o să te omor. 

— Vom vedea, răspunde Setrakus Ra. 

Simt că începe să se întâmple. Corpul meu devine transparent. Detaliile încăperii se pierd. Pot 
simţi mirosul fumului din jurul Sanctuarului si praful de pe pielea mea. Trebuie să mă misc repede. Îmi 
încordez toți mușchii ca să sar pe el imediat ce voi putea. 

— Să-i dăm drumul! îi strig. HAI, VINO! 

E timpul să termin asta. 


Capitolul 23 (Sase) 


Totul se întâmplă repede. Indiferent cât de reală se simţea lumea din viziune, totuși corpul nu avea 
greutate fizică. Aruncată înapoi în lumea reală, toate senzațiile mă lovesc din nou: dogoarea focurilor 
din jur, praful sufocant, durerea muşchilor. Din cauza impactului, genunchii nu mă tin. Am fost 
inconștientă o vreme, iar corpul nu mă mai ascultă. Nu mă pot controla şi cad mereu. 

Mă prăbuşesc peste Setrakus Ra, nici el nu poate să stea în picioare. Nenorocitul ăsta imens este la 
fel de dezorientat ca si mine. Aud o bufnitură la picioarele mele și îmi dau seama ca Setrakus Ra a scăpat 
din mâini sabia lui Adam. 

Cu un strigăt, îmi adun toate forţele si îl împing cât de departe pot. Îmi zgârii mâinile în armura lui 
cu solzi. 

Hai, Șase! Hai! 

Îmi recapăt echilibrul înaintea lui Setrăkus Ra. Asta îmi oferă un avantaj de o secundă sau două, 
dar este tot ce am nevoie. Mă întind, apuc sabia lui Adam si lovesc la nivelul capului lui Setrâkus Ra în 
clipa în care mă ridic din nou în picioare. 

Setrăkus Ra ridică antebraţul în ultima clipă. Lama se înfige în armura lui cu un sunet metalic. 
Sângele întunecat tasneste când trag sabia înapoi. Am sperat măcar să-i retez brațul, dar armura este 
prea tare si doar l-am tăiat putin. Chiar si asa, Setrakus Ra face ochii mari — isi dă seama cât de aproape 
am fost. Şi-a redobândit echilibrul şi zâmbeşte forțat. Nu mă scapă din ochi. 

— Eşti prea lentă, fetito, mârâie el. Acum să vedem dacă poți face cu adevărat ce ai promis. 

Strang din dinţi şi lovesc cu toată puterea. Cu pumnul său blindat, Setrakus Ra îndepărtează lama 
cu ușurință, evitând taisul lamei și lovindu-mă apoi în stomac. Aerul iese din mine si mă prabusesc la 
pământ, în praf. Mă rostogolesc pe o parte ca să mă feresc de următoarea lovitură, care probabil mi-ar fi 
înfundat fata în cap. 

Lama este prinsă sub mine când mă rostogolesc, tăindu-mă uşor pe coapsă. Niciodată nu m-am 
antrenat în lupta cu sabia, pentru că nu i-am văzut rostul. Acum mi-ar fi fost de folos, cu siguranţă. Fără 
Mosteniri, sabia este singura armă pe care o am împotriva lui Setrakus Ra. E mai puternic decât mine si 
mai rapid. Încep să cred că ar fi trebuit s-o ascult pe Marina. 

Si pentru că tot mi-am amintit de Marina, când mă ridic în picioare la câţiva metri de Setrakus Ra, 
mă uit în jur după ea. O văd — târăşte corpul inconştient al lui Adam pe partea cealaltă a craterului. Un 
foc de blaster muşcă pământul chiar în fata ei si este nevoită să se ascundă după niște stânci aflate chiar 
pe marginea craterului. Mogii s-au regrupat la rampa de urcare în Anubis şi trag de acolo. Nava masivă 
încă pluteşte deasupra noastă, tunul de sub burta ei fiind noul nostru cer. 

În timp ce Setrăkus Ra vine peste mine, mă dau înapoi pe călcâie, ferindu-mă de loviturile 
pumnilor lui metalici. Cand ies din raza loviturilor sale, își folosește Telekinezia şi aruncă dupa mine cu 
câțiva bolovani de piatră. Îi parez cu sabia pe care o tin strâns în mâinile transpirate. 

— Acum nu te mai dai mare, copila? De ce fugi? întreabă el 

ÎI las să creadă că mă retrag. Adică, chiar mă retrag. Doar că nu fac numai asta. Scopul meu este să- 
| îndepărtez cât mai mult de Marina. După ce va ieşi din raza de anulare a Mostenirilor si îl va vindeca 
pe Adam, am putea să răsturnăm situația. 

Mă ascund după o stâncă şi o vad pe Marina punându-și mâinile pe fata lui Adam. l-au revenit 
Moştenirile! Acum trebuie să continui jocul de-a șoarecele și pisica până când... 

Buf. 

Ma lovesc de ceva si cad. Căderea mea este amortizata de ceva moale si îmi ia câteva momente să- 
mi dau seama că am călcat pe corpul Ellei. E palidă, complet nemișcată şi are sânge negru coagulat pe 
ambele mâini. Pare moartă de-a binelea. Nu am timp să-i verific pulsul. Setrakus Ra stă chiar deasupra 
mea. 


De fapt, se opreşte. Trupul Ellei l-a scos din joc. Nu mă pricep sa citesc pe chipul lui ridat, cu ochi 
negri și goi, dar dacă ar fi să ghicesc, as spune că Setrâkus Ra simte un amestec de remușcări si 
dezamăgire. Îi păsa de nepoata lui în cel mai grotesc mod posibil, dorind s-o transforme într-un monstru 
la fel ca el. Sper că eșecul acesta al lui îl va măcina. 

— A urât tot ce avea legătură cu tine, îi spun, apoi impung cu sabia în zona inghinală:. 

Setrakus Ra încearcă să pivoteze. Lama scrijeleste armura, dar am noroc. Vârful sabiei alunecă în 
lateral, găseşte un gol în plăcile de armură si se înfige adânc în partea superioară a coapsei sale. 

— Târfă mică! strigă el. 

Drept răspuns, îi arunc în ochi o mână de praf. 

Deja sunt în picioare, împungând din nou, căutând alte puncte slabe în armura lui. Puncte slabe 
sunt la articulaţii, acolo unde armura trebuie să fie flexibilă — coate, genunchi și, bineînţeles, cap şi gât. 
Acolo trebuie să tintesc. 

— Asta a durat destul! strigă Setrakus Ra și nu cred că se referă doar la lupta de acum. Bătrânul 
este frustrat că ne-a vânat ani de zile, iar acum încercăm să-i năruim planurile de invazie. Își pierde 
cumpătul. As putea profita de asta. Il face să lupte prost. 

Setrăkus Ra crește. În câteva secunde ajunge de la doi metri si jumate la un uriaş de șase metri, care 
mă depăşeşte total. Chestia este că armura lui crește odată cu el, iar punctele slabe de la încheieturi 
devin ţinte mai mari. 

Acum, trebuie doar să mă feresc să nu fiu strivită. Nu e mare lucru. 

Nu mai pot fugi de el. Poate acoperi o suprafață mai mare de teren acum. Mă întorc cu fata spre el 
ca să-l înfrunt, încercând să stau bine pe picioare. Planul meu este să mă feresc de loviturile lui, poate 
chiar să fug printre picioarele lui şi să-l tai în spatele genunchilor. 

Pumnul lui Setrakus Ra este de mărimea unui boltar din ciment. Se îndreaptă spre mine. Nu știu 
dacă mă pot feri de lovitura asta. 

Nici nu mai este nevoie. În ultima secundă. Setrâkus Ra se dă înapoi, isi pune mâna la fata si urlă 
de durere. Un leu cu cap de vultur, cu gheare ascuţite ca briciul şi aripi cu pene frumoase, zboară spre el 
și îl sfâşie. Un grifon. Un grifon tocmai mi-a salvat viata. 

Bernie Kosâr. Fii binecuvântat, BK. 

Setrakus Ra se întoarce pentru a înfrunta himera, care este cam de mărimea lui. Bernie Kosar rage 
şi îl sfasie pe Setrăkus Ra cu ghearele sale. Grifonul este puternic, dar Setrăkus Ra este si mai puternic. ÎI 
prinde pe BK de gheare cu o mână, îl trage spre el si îi prinde capul într-un blocaj. Bernie Kosar urlă de 
durere. Cu un urlet animalic mai feroce decât al lui Bernie Kosar, Setrakus Ra încearcă să-i rupă gâtul 
himerei. 

Nu voi lăsa să se întâmple asta. Cu toată puterea mea. Înfig sabia în țesutul moale din spatele 
genunchiului lui Setrakus Ra. Alunecă ușor, iar el urlă de durere. Îi dă drumul lui BK si cade. Sabia îmi 
este smulsă din mână. El lovește cu piciorul înapoi și, chiar dacă încerc să mă feresc, bocancul lui imens 
mă loveşte în lateral. Rezultatul este câteva coaste rupte. 

— Pe el, BK! strig si cad în praf. 

Bernie Kosar e pe punctul de a se năpusti, dar un geamăt puternic din spatele nostru ne atrage 
atenţia. 

Ella s-a ridicat. Încearcă să respire din nou, dar se vede că suferă. Ochii ei par să se fi întors la 
normal, dar tot mai au scântei de energie lorică. Substanţa aceea neagră îi curge din nas și gură. 

Setrăkus Ra scoate sabia din spatele genunchiului de parcă aceasta ar fi fost un spin. Arma arată 
foarte comic de mică in mâna sa uriașă. Îndreaptă sabia spre Bernie Kosar, ghidând-o cu Telekinezia. BK 


8 Zona inghinală este situată la intersecția dintre membrele inferioare și partea inferioară a trunchiului. Zona intima, pentru 
majoritatea dintre noi. (N. Tr.) 


reuseste sa se fereasca in ultima clipa, dar lama tot il taie pe o parte. Este ranit, iar forma sa de grifon 
puternic începe revină la normal. BK ia poziția de luptă si mârâie, încercând să-şi mențină forma si sa 
ramana in lupta. 

— Nepoată! strigă Setrakus Ra, vocea lui sunând ca un tunet din cauza formei sale imense. Se 
îndreaptă schiopatand spre Ella. De fapt, pare usurat. Am venit după tine. 

Drept răspuns, Ella scuipă mai multă substanță neagră în praful din fata ei. O scoate din ea. 
Indiferent ce substanţă a injectat Setrâkus Ra în ea, corpul ei o respinge. 

— Bernie Kosar! Scoate-o de aici! 

Himera rănită se uită la mine cu ochii ei de vultur, dar nu ezită. O ia pe Ella chiar din fata lui 
Setrakus Ra, prinzând-o cu blandete în ghearele sale și zburând cu ea spre junglă. 

— Nu! urlă Setrakus Ra. Este a mea! 

Setrăkus Ra pornește în urmărire. ÎI trage pe Bernie Kosar înapoi cu Telekinezia, reușind să coboare 
himera încet. Setrakus Ra este aproape să-l prindă pe BK când un proiectil de gheaţă, de mărimea unui 
baros, zboară de la marginea craterului, îl lovește în partea laterală a feței şi îi smulge o bucată din 
ureche. 

E Marina. Stă la marginea craterului pregătind deja încă un proiectil pentru Setrâkus Ra. Adam 
este în picioare lângă ea. El face o mișcare din picior și o undă seismică se onduleaza ca un val pe partea 
laterală a craterului, stâncile prăvălindu-se odată cu coborârea ei. Dacă nu aș fi fost deja la pământ, unda 
seismică m-ar fi doborât oricum. Setrakus Ra, cu picioarele rănite, se prăbușește cu putere. Poate că doar 
mi s-a părut, dar cred că s-a mai micșorat puţin când a căzut. l-am distras suficient concentrarea, încât 
abia mai reușește să-și menţină toate Mostenirile. Încerc să-mi folosesc Telekinezia ca să arunc spre el 
câțiva bolovani, dar sunt încă prea aproape. 

Dinspre Anubis, focuri de blastere tintesc spre Marina si Adam, dar Mark şi Sarah le răspund cu 
aceeași monedă în timp ce aleargă pe marginea craterului. Între focurile lor de acoperire și rămășițele 
Sanctuarului, reuşim, fără să vrem, să-l despartim pe Setrakus Ra de restul trupelor sale. 

Dintr-o privire, văd că Mark sângerează dintr-o rană la cap, iar Sarah are niște urme destul de 
urâte de arsuri de blaster de-a lungul unui braţ. În rest, par a fi în ordine. 

De fapt, amândoi arată mai bine decât Setrakus Ra. El are fata tăiată, o bucată din ureche lipsă, 
picioarele rănite. Abia stă în genunchi. 

L-am pus jos. Pe bune. 

Marina lansează un alt proiectil de gheață spre Setrakus Ra. El loveşte proiectilul cu pumnul si îl 
spulberă în aer. 

— Nu voi muri de mâna unor copii. 

Vocea lui este gâfâită. Dar ştiţi ceva? Nu mai pare asa sigur pe el. 

Desi mă dor toți mușchii si gâfâi ca naiba, mă proptesc bine pe picioare şi pornesc în viteză spre 
partea opusă a craterului, dincolo de Marina si Adam. Dacă rămânem separați, Setrakus Ra nu are cum 
să ne prindă pe toți în raza de acțiune a câmpului său de anulare a Mostenirilor. Îl putem bombarda de 
la distanţă. 

Mark și Sarah mă văd venind, chiar dacă sunt prinși în schimbul de focuri cu mogii. Se opresc din 
alergat la jumătatea distanţei dintre mine şi poziţia în care se află Marina și Adam. Îi văd schimbând 
câteva cuvinte, apoi Sarah se îndreaptă spre mine în timp ce Mark se duce spre ceilalți. 

— Mi se pare că ai nevoie de o mână de ajutor, spune Sarah coborând câţiva paşi în crater pentru a 
mă ajuta să urc. 

— Mulţumesc. Ești bine? 

— Mă descurc, răspunde ea, dar ştiu că încearcă să ignore arsurile de pe brat. 

De aici, de sus, am o imagine mai bună asupra situaţiei noastre. Mogii care stau pe poziţie în fata 
navei Anubis, sunt surprinzător de puţini. Probabil că prietenii mei au ucis multi dintre ei în timp ce eu 


mă luptam cu Setrakus Ra. Chiar acum, in timp ce privesc, Mark îl impusca în cap pe unul care se 
transformă în cenușă. Nu a mai rămas decât o mana de mogi. 

Setrăkus Ra nu are alte întăriri. 

Totuşi, nu va fi ușor de învins. Lordul mogadorienilor, încă în forma sa supradimensionată, urcă 
pe panta craterului spre Marina si Adam. Cu picioarele rănite, e nevoit să se sprijine în mâini. Inteligenti 
cum sunt, ceilalți nu îl lasă să se apropie. Adam continuă să declanșeze unde seismice care îl tot dau 
înapoi pe Setrakus Ra. În acelaşi timp, Marina alternează între înghețarea pământului de sub picioarele 
lui si lansarea de proiectile de gheaţă spre el. Setrakus Ra absoarbe cele mai multe lovituri cu armura sa, 
dar probabil că au si un oarecare efect. Nu mai vorbește ca un smecher. În schimb, liderul mogadorian 
pare cam disperat. 

— Mă acoperi? o întreb pe Sarah. 

— Ştii bine că da. 

Dau din cap si strig peste crater, spre Marina si Adam. 

— Acum! Dati în el cu tot ce aveţi! 

Simt pământul cum se clatină când Adam măreşte intensitatea cutremurului, iar Marina își 
dublează cantitatea de gheață. Sarah şi Mark continuă să tragă în mogii de pe pasarela navei Anubis, 
omorându-i pe unii şi ţinându-i pe ceilalți la distanță. Mă ridic si mă concentrez asupra vremii. Încep să 
invoc cea mai mare furtună pe care o pot crea. Pe măsură ce adun norii, atmosfera devine tot mai grea și 
umedă, chiar daca Anubis plutește deasupra noastră. Curând, nava de luptă este învăluită într-o ceață 
groasă. 

— Uau! exclamă Sarah. Nu în fiecare zi vezi norii adunându-se atât de aproape de pământ. 

Înainte să termin, aud un sunet de metal rupt. Setrakus Ra a renunţat să mai urce panta craterului 
spre Marina şi Adam. A fost prea încrezător si însetat de sânge, dar acum acţionează inteligent. 
Folosindu-si Telekinezia, rupe ce a mai rămas din conducta care ieşea din Anubis. Masiva bucată a 
maşinăriei lui pluteşte în aer o clipă, înainte să fie aruncată spre ceilalți. 

— Aveţi grijă! strigă Mark. El si Adam se feresc într-o parte, Marina în cealaltă parte. Bucata de 
conductă se prabuseste între ei. Nimeni nu este rănit, dar pentru că nu isi poate folosi Mostenirile, 
Setrakus Ra începe să urce spre marginea craterului cu paşi uriaşi. 

E rândul meu să-l ţin pe loc. 

Îmi răsucesc mâinile prin aer, controlând vremea. Vântul se pornește, ridicând praful și alte resturi. 
Pietricelele mă lovesc peste fata şi ochii ma ustură din cauza prafului. Trec peste asta. Creez o tornadă 
chiar deasupra lui Setrăkus Ra. 

— Mori, nenorocitule...! 

O lovitură de blaster, chiar între omoplati, îmi face spatele să explodeze de durere. Cad în 
genunchi și în mâini, aproape să mă rostogolesc în crater. Concentrarea mea se duce naibii odată cu 
mine, vântul se domoleste imediat. 

— Șase! strigă Sarah. Mă prinde de talie și ne rostogolim împreună în spatele unui morman de 
pietre, chiar înaintea unei alte lovituri de blaster. 

Focul de blaster nu a venit dinspre Anubis, ci din junglă. 

— Protejaţi-l pe Liderul Iubit! strigă Phiri Dun-Ra care apare alergând, trăgând cu blasterul. 
Conduce un mic contingent de războinici mogi. Probabil că aceștia au mers în junglă, au găsit-o, au 
eliberat-o si au venit pe la spatele nostru. Văzând întăririle, mogii de pe Anubis devin mai indrazneti. 
Dintr-odată, am fost prinși într-un foc încrucișat. Sarah încearcă să riposteze, dar tirul de blastere este 
prea intens. Se adăpostește lângă mine. 

— Şase, ce facem acum? 

Îmi scot capul de la adăpost la timp să îl văd pe Setrăkus Ra care ajunge la marginea de sus a 
craterului. Are sabia lui Adam şi o folosește ca pe un baston. 


Marina este chiar in calea lui. 

— Marina! Pleacă de acolo! îi strig. 

Nu mă aude. Văd cum se năruie totul. 

Marina isi întinde mâinile, așteptând ca gheaţa să tasneasca în direcţia lui Setrakus Ra. Nu se 
întâmplă nimic. Mostenirile ei sunt blocate. Setrakus Ra ridică o mână în aer și, chiar dacă se 
împotriveşte, Marina este ridicată de la pământ. O ţine prinsă în Telekinezia lui. 

— Oh, Doamne! spune Sarah. Oh, nu. 

Setrăkus Ra o izbeşte de pământ. O ridică, apoi o izbeşte din nou. Privesc cum trupul Marinei este 
schilodit. De fiecare dată o ridică șase metri în aer, apoi o izbeste din nou de pământ. lar şi iar. 

Mark este cel care o salvează. Se ridică din spatele conductei distruse și trage spre Setrâkus Ra 
nimerindu-l în partea laterală a feţei, făcându-i o gaură în locul urechii. Mogadorianul urlă de furie şi de 
durere, apoi se întoarce si aruncă spre Mark trupul rănit al Marinei. Cei doi se ciocnesc si cad la pământ. 
Cu toate acestea, Mark încă se poate mişca. O sprijină pe Marina şi încearcă s-o ridice. 

Chiar și de la această distanţă, pare că nici el nu mai poate. 

Nu simt arsura unei noi cicatrici la gleznă. Nu încă. Înseamnă că ea încă mai trăiește. 

Adam aleargă spre Mark si cară trupul Marinei împreună. Ferindu-se de focurile blasterelor, ei se 
retrag în junglă. 

Phiri Dun-Ra si ceilalți mogi au ajuns lângă Setrâkus Ra. Îl înconjoară din toate părțile, deși refuză 
orice ajutor, crăpând capul unui mog prea îndrăzneț care l-a atins. Îl escortează pe rampă in sus. 
Aproape a ajuns pe Anubis. 

— La naiba, nu! spun printre dinţi, fortandu-ma să mă ridic în ciuda durerii care îmi străbate tot 
spatele. 

— Şase! Sarah mă prinde şi mă tine. Opreste-te! S-a terminat! 

Nu accept asta. Am fost atât de aproape. Nu poate să scape tot timpul așa. 

Încă pot să-l omor. Încă mai putem învinge. 

les din ascunzătoare și îmi ridic mâinile în aer, făcând vântul să se stârnească din nou. Pietre din 
Sanctuar, bucăţi metalice de la Skimmerele explodate, cioburi ascuţite... toate se învârtesc într-o tornada 
mortală. Phiri si mogii ei trag în mine. Simt arsura unui foc de blaster pe coapsă, o alta în umăr. Nu ma 
opresc. 

— Asta este sinucidere! îmi strigă Sarah în ureche. 

Stă lângă mine si trage în mogi. 

— Pleacă! îi spun. Fugi în junglă! 

— Nu te părăsesc! Răspunde ea, încercând să tragă de mine. 

O îndepărtez. 

Setrakus Ra ajunge în vârful rampei. Tip şi împing în fata cu toată puterea mea, combinând 
Mostenirea de control a vremii cu o explozie sălbatică de Telekinezie, aruncând asupra lui Setrakus Ra tot 
ce a adunat tornada. 

Doi mogi se transformă instantaneu în cenuşă, loviți de bombardamentul meu. Phiri Dun-Ra se 
lasă jos, protejandu-ti fata. Setrakus Ra se opreşte la intrarea in Anubis. Se întoarce spre mine, pietrele si 
bucăţile de metal se lovesc de armura lui si ricoşează. Telekinezia lui vine peste mine. 

Obiectele zboară în toate direcţiile. Cu coada ochiului văd ca blasterul lui Sarah îi este smuls din 
mâini. Parbrizul unui Skimmer se înfige în pământ lângă mine, ca o ghilotină. Sunt lovită — din nou si 
din nou — de obiecte pe care nici măcar nu le pot identifica. Dar nu mă clintesc, mă înfig bine cu 
călcâiele în pământ. Continui să împing. 

Apoi se întâmplă. 

Un stâlp metalic cu un simbol loric sculptat pe el, piesă din conducta construită de Setrakus Ra, 
zboară prin aer. Capătul stâlpului este ascuţit. Zimtat. 


Se înfige chiar în pieptul lui Setrâkus Ra. ÎI privesc cum, din cauza impactului, este împins înapoi. 
O văd pe Phiri Dun-Ra tipand. 

Forţa Telekineziei lui scade. Îl simt slăbit. 

Am reușit. 

Lacrimile îmi curg pe obraji. 

Am reușit. 

Phiri Dun-Ra şi ceilalți îl trag pe Setrakus Ra în Anubis. Uşa glisează si se închide în urma lui. 
Rampa se strânge. 

Cad în genunchi. E mort. Trebuie să fie mort. Pentru ca efortul să fi meritat. 

Sarah mă cuprinde cu braţele ei. 

— Ridică-te, Şase, spune ea, abia mai vorbind. Trebuie să plecăm! 

Tuseste si respiră cu greu. E rănită. Amândouă suntem rănite. 

Îmi pun mâna pe Sarah și devenim invizibile. În acest fel, nu trebuie să văd sângele. 

Mult sânge. Prea mult. 

Sper că a meritat. 


Capitolul 24 (John) 


Am făcut multe promisiuni în Camera Bătrânilor. Le-am spus noilor Garzi că îi voi conduce, că îi 
vom ajuta să se antreneze, că împreună vom salva lumea lor. A fost uimitor să-i văd pe toți acolo. Da, 
unii dintre ei erau speriați, alții erau complet confuzi, iar câțiva păreau chiar furioși că au fost implicați 
în treaba asta. Dar majoritatea dintre ei păreau... gata de luptă. Nervoşi, da, dar gata și dispuşi să se 
alăture luptei. 

Acum, pentru a respecta acele promisiuni, nu trebuie decât să supraviețuiesc unui monstru 
Mogazaur turbat. 

În clipa în care m-am întors în corpul meu, simt în ceafă respiraţia fierbinte a bestiei care urlă. Este 
chiar în spatele nostru. Încă am un brat cu care îl sprijin pe Sam de dinainte să leşinăm cu toții. Si el și-a 
revenit, așa că ne împiedicăm unul de celălalt, dar reuşim să rămânem în picioare şi să fugim. 

— Frumos discurs! îmi strigă Sam la ureche. Ce zici, o să murim? 

— La naiba, nu! îi zic. 

Adunarea Garzilor nu este singurul lucru din lumea spaţială a Ellei care mi-a rămas în minte. Încă 
il văd în acţiune pe Pittacus Lore. Ximic, asa i-a spus Loridas lui Pittacus că se numește Mostenirea care 
copiază Mosteniri. Apoi a mai fost şi scurta mea întâlnire cu Henri. 

Vizualizează, mi-a spus. Vizualizează şi aminteste-ti. 

Walker se opreşte o clipă din a mai urla în telefonul ei satelitar, pentru a ne ocoli. Pare la fel de 
confuză de trezirea noastră cum a fost în urmă cu câteva secunde când ne-a văzut prăbușindu-ne. 

— Ce dracu' s-a întâmplat? strigă ea. 

— Lasă asta, nu-ţi face griji! Du-ti oamenii la adăpost! îi spun şi îi fac un semn cu mâna să plece. 

— Cum naiba ar trebui să luptăm cu chestia asta? întreabă Sam aruncând o privire în spate. 

— Habar n-am! 

— fl lovim cu tot ce avem, zice Nouă. 

Walker si marea majoritate a agenţilor ei folosesc Statuia Libertăţii drept adăpost. Nu ştiu cât îi va 
ajuta asta, având in vedere ca Mogazaurul este la fel de mare cât statuia. Unul dintre agenţi, nu i-am 
reținut numele, s-a panicat când a văzut dihania venind şi s-a împiedicat. Monstrul se mișcă precum o 
gorilă, sprijinindu-si greutatea pe labele din fata, cu picioarele din spate ghemuite, ridicând dalele de 
beton în urma s-a. Norocul nostru este că noul monstru încă nu a învăţat să meargă. 

Totuşi, asta nu-l salvează pe agentul căzut. Încerc să-l trag cu Telekinezia, dar nu sunt destul de 
rapid. Mogazaurul isi duce în fata pumnul de sprijin si îl zdrobeşte pe bietul om. Cred că fiara nici nu a 
observat. Ochii ei, fiecare punctat de ceea ce sunt sigur că este un pandantiv loric furat, sunt fixati pe 
noi. 

E doar o chestiune de timp până ne va prinde. Brusc, mă gândesc la prima seară în care am 
întâlnit-o pe Şase, în Paradise. Atunci a fost prima dată când am întâlnit un piken, deși nu era la fel de 
mare ca fiara asta. Şase și-a folosit Invizibilitatea ca să ne scoată din mulțimea de situații. Îmi amintesc 
felul în care m-a apucat de mână. Îmi amintesc senzația ametitoarea de a putea vedea prin propriul meu 
corp, 

Aminteste-ti. Vizualizează. 

— John? striga Sam in timp ce fugim. JOHN? 

— Ce este? 

— Tu... Se holbeaza la mine si aproape ca se impiedica. Tocmai ai disparut. 

Ba nu am dispărut. De fapt, am devenit vizibil. 

— Sfinte Sisoe, pot s-o fac! îi strig. 

— Să faci ce? întreabă Nouă. 


Nu-i răspund. Mintea mea procesează. Pe scurt, tocmai am luat Mostenirea Invizibilitate a lui Șase. 
A fost ca un declic, ca atunci când iti aminteşti brusc un nume pe care l-ai uitat. Putem să devenim 
invizibili. Putem să scăpăm. Dar asta ar însemna abandonarea Lui Walker și a oamenilor ei. 

Am avut această putere tot timpul la îndemână. Şi acum... ce să fac cu ea? Am nevoie de timp ca să 
exersez, să-mi dau seama cum funcţionează, să mă antrenez. 

Ce alta Mosteniri as mai putea copia în următoarele câteva minute ca să învingem monstrul? 

Walker și agenţii ei isi golesc armele în bestie. Gloantele sunt inghitite de pielea groasă, la fel de 
“eficiente” ca mingea mea de foc pe care am lansat-o mai devreme. Doar nişte piscaturi de țânțari, nimic 
altceva. Vine dupa noi, ignorându-i pe agenți. 

— Haideţi! le strig tuturor. Aduceti-l spre gazon! 

Acolo vom avea mai mult spaţiu de luptă cu el si, ţinând cont de faptul că monstrul abia se mișcă, 
cred că cel mai bine ar fi să-l ținem în mișcare. Sper să descopar ceva în timp ce ne urmăreşte. 

— Oh, frate, nu mă simt chiar atât de sexy, spune Daniela. Desi este o alergătoare gratioasa si 
rapidă în condiţii normale, Daniela se împiedică în propriile-i picioare când începem să sprintăm spre 
gazon. O prind de brat si o trag lângă mine. Mi s-a întâmplat ceva în rahatul ăla de viziune. Îmi bubuie 
capul, spune ea. 

Bucati de ciment mă lovesc în umăr de la ultimul pas facut de Mogazaur. 

— Johnny, o să încerc ceva! zice Nouă şi pleacă de lângă noi. 

— Fă orice, îi strig, având încredere în Nouă că nu se va sinucide. 

Nouă aleargă spre marginea peluzei. Acolo sunt amplasate binocluri pe stâlpi metalici infipti în 
pământ, pentru ca turiştii să admire Manhattanul. El smulge doi stâlpi din pământ, ţinând câte unul în 
fiecare mână, ca pe măciuci, si se repede spre monstru. Îşi activează super-viteza şi traversează peluza 
ca o ceaţă. 

Aș putea încerca și eu asta. Încerc să mă concentrez pe Nouă, să-mi imaginez modul în care își 
antrenează muşchii, cum îşi măreşte viteza cu acea Moștenire. Nu se întâmplă nimic. 

Creatura masivă pare confuză când Nouă aleargă direct spre ea. Ezită, încercând să se decidă dacă 
să meargă spre Nouă sau să-i urmărească pe ceilalți. Apoi, după ce a gândit cu creierul său minuscul că 
e mai confortabil să stea pe loc, Mogazaurul lansează un raget în direcția lui Nouă. Ridică una din labele 
sale uriașe, pregătindu-se să-l lovească pe Nouă imediat ce se apropie. 

— Măcar ştie ce face? mă întreabă Sam, referindu-se la Nouă. 

— A ştiut vreodată? 

Ajungem la marginea peluzei, în apropierea Statuii Libertăţii. În acel moment, Daniela cade în 
genunchi, neputând să mai continue. 

— Bai, frate, îmi explodează capul, geme ea. 

Își dă părul pe spate şi își masează ochii cu podul palmelor. 

— Ce-i cu ea? mă întreabă Sam. 

— Nu ştiu! 

Ne uităm unul la altul şi amândoi ne dăm seama de același lucru. Împreună, ne întoarcem către 
Daniela. 

— Primeşte o nouă Moștenire! zice Sam. 

Mă las în genunchi lângă ea. 

— Daniela, indiferent ce ti se întâmplă... las-o să se întâmple! Las-o să iasă şi... 

Mă opresc când Mogazaurul îl atacă pe Nouă. 

Impactul este nimicitor. Bestia lasă o urmă adâncă de vreo doi metri în betonul pieţei. Primul gând 
este că Nouă nu avea cum să supraviețuiască. Dar apoi îl văd. Îşi folosește Antigravitatia pentru a alerga 
pe antebraţul musculos, cu vene negre, al Mogazaurului. 


Monstrul rage enervat şi încearcă să-l strivească pe Nouă cu cealaltă labă. Nouă isi schimbă direcţia 
la momentul potrivit şi aleargă pe partea inferioară a antebraţului creaturii, evitând impactul. E rapid si 
l-a zăpăcit pe Mogazaur. Continuă să alerge în sus pe braţul bestiei, ca o insectă enervantă. Nu-mi dau 
seama ce va face când va ajunge la capul fiarei. La cum îl cunosc, as pune pariu că nici Nouă nu ştie. 

— John! strigă cineva din spatele meu. John! Eliberează-mă! 

Mă întorc şi îl văd pe Cinci care se chinuie să se ridice din iarbă. L-am lăsat acolo legat cu funiile 
luate de pe vapor. Nu are lama și nici bila de rulment ca să-și facă pielea metalică, așa că Cinci este mai 
inofensiv ca niciodată. 

— Pe toţi dracii, nu! spune Sam uitându-se la Cinci. 

— Ştiu ce este chestia aia! strigă Cinci spre noi. Cade înapoi în genunchi și se uită la mine. Știu cum 
poate fi ucis. Te pot ajuta. 

— Spune-mi.. 

— Setrakus Ra îl numeşte Vânătorul, zice Cinci repede. A fost creat când încă eram la bordul navei 
Anubis. Are pandantive lorice în ochi şi le folosește ca să localizeze orice Garde. Nu vom putea scăpa de 
el, trebuie să-l ucidem. 

În timp ce Cinci vorbește, Nouă ajunge la umerii Vânătorului. Fiara renunţă la a-l mai strivi pe 
Nouă, acum își înclină capul tepos si încearcă să-l înghită cu totul. Nouă îi bagă în gură unul dintre 
stâlpii metalici și i-l înfige în cerul gurii. Creatura își leagănă capul și urlă. 

Lângă mine, Daniela geme. Sam se aşază în genunchi lângă ea și o freacă încet pe spate. 

— Haide, fă ce ţi-a spus John, încearcă Sam s-o linisteasca, dar Daniela continuă să geamă. Se uită 
la mine. Trebuie să găsim o soluţie! Băieți, dacă aveți puteri noi pentru tăbăcit funduri, acum este 
momentul să le folosiți! 

— John, trebuie să-l lovească în ochi, insistă Cinci, ignorându-i pe toţi, mai putin pe mine. 
Eliberează-mă. Te pot ajuta. 

— Şi de ce dracu' as avea încredere în tine? îl întreb. 

Fata lui Cinci se întunecă. Îl văd încordându-se, testând legăturile. Se uită la mine și îmi dau seama 
că depune mult efort să-şi controleze furia. 

— Pentru că, dacă aș vrea, as putea rupe legăturile astea. Dar nu o voi face. Mi-ai salvat viata, John, 
și indiferent ce crezi, nu sunt ca el. 

Ştiu exact la ce se referă Cinci. Setrakus Ra si Pittacus Lore. Mila urmată de trădare. 

— Vreau să ajut. Lasă-mă să ajut, spune Cinci încet. 

— La dracu”! zice Sam, luând decizia în locul meu. Scoate dispozitivul cu lamă al lui Cinci, extinde 
lama şi o așază peste legăturile lui Cinci. Întinde mâinile! îi ordonă Sam. 

Mă întorc spre monstru. Nouă înfige al doilea stâlp metalic în gâtul fiare, iar si iar. Văd sângele 
negru curgând, dar nu cred că îi face prea multe pagube. Apoi, scrasnind, monstrul încearcă din nou să-l 
prindă pe Nouă. De data e foarte aproape să-l prindă pe Nouă, care e nevoit să se retragă pe spatele 
monstrului. 

Peste mugetele Vânătorului, aud sunetul familiar al elicopterelor. Vup-vup-vup. Două Black Hawk 
negre au decolat de pe Podul Brooklyn si sunt pe drum. lată că agentul Walker nu este total 
nefolositoare. 

— Îmi dai aia înapoi? îl întreabă Cinci pe Sam, ţinând mâna întinsă după arma sa. 

— Nu, îi spun punându-mă între cei doi. Ai spus că poţi ajuta, Du-te si ajută. 

Cinci ridică din umeri. 

— Bine. O voi face pe calea mai grea. Se ridică la câțiva metri de pământ, apoi se uită la mine. În 
regulă, John. Aprinde-mă. 

— Ce să fac? 

— Dă-mi foc! îmi strigă el. 


Nu-mi trebuie nimic mai convingător ca să-l rănesc pe Cinci. Îmi las Lumenul să iasă si lansez o 
mică minge de foc spre el. Se lasă lovit şi pielea lui este cuprinsă imediat de flăcări. 

— Mulţumesc, spune el. Apoi, racheta noastră în flăcări pornește spre Vânător. 

Ma ghemuiesc lângă Daniela si îmi apăs mâinile de capul ei. Las Mostenirea de vindecare să curgă, 
în speranţa că va ajuta la calmarea durerii ei. Totuși, asta nu este tocmai Moștenirea mea de vindecare, 
nu-i aşa? Este Ximic, iar Vindecarea este doar o Moştenire pe care am reuşit s-o copiez. Nu o ajută pe 
Daniela, dar ceva se întâmplă când energia curge între noi. Dintr-o data, pot simţi exact ce se întâmplă în 
interiorul ei. 

Pot s-o simt şi eu. O presiune în spatele ochilor ei. O greutate care pare că vrea să mă lovească în 
fata. 

— Ma sfasie! tipa Daniela. 

— Ştiu! O simt si eu! îi răspund ţinându-mă de cap, de parcă craniul meu s-ar putea despica. 

Între timp, Cinci, în flăcări şi la viteză maximă, se înfige direct în ochiul Vânătorului. Se aude un 
sunet scârbos şi monstrul urlă mai tare ca niciodată. O clipă mai târziu, Cinci iese cu o explozie ce-i lasă 
monstrului o gaură în partea din spate a capului. Tine ceva in sus. Trebuie să fie unul dintre 
pandantivele lorice. 

— Sfinte Sisoe! face Sam. A fost scarbos, dar a functionat. 

Vânătorului tocmai i-a trecut un glonț uman prin creier. Pariez că se simte cam cum ne simțim acum 
eu și Daniela. Nu cade mort aşa cum am sperat. În schimb, se înfurie. Se aruncă spre Cinci, care se 
fereşte si zboară în altă parte. Încă cocotat pe bestie, dar acum ştiind cum s-o doboare cu adevărat, Nouă 
începe să urce spre ochiul rămas. 

Tot atunci ajung și cele două elicoptere Black Hawk. ÎI bombardează pe Vânător cu rachete care fac 
doar să-l enerveze. Apreciez ajutorul, dar armele lor nici măcar nu îl vor răni. Sunt şanse mari ca piloţii 
să fie omorâţi sau chiar să-i lovească accidental pe Nouă și pe Cinci.. 

Vânătorul se zbate, distruge piața şi aproape că loveşte unul dintre elicoptere cu dosul labei. Lui 
Cinci îi este extrem de greu să dea următoarea lovitură în celălalt ochi al creaturii. 

Când Vânătorul îşi întoarce capul şi urlă, suflul este suficient de puternic încât Nouă zboară de pe 
fata monstrului. Se îndepărtează de corpul Vânătorului şi se prabuseste vreo treizeci de metri spre 
betonul de jos. Încerc să-l prind cu Telekinezia, dar distanţa este prea mare şi capul îmi zvâcneşte atât de 
tare încât nu mă pot concentra. Cinci porneşte în jos ca un glonţ, flăcările stingându-se de pe corpul său. 
În loc să aplice monstrului o altă lovitură, el îl prinde pe Nouă de încheietura mâinii și îl coboară încet 
pe pământ. Drept mulțumire, Nouă îi trage un pumn în fata. Cum face de obicei. 

Piloții elicopterelor mai fac un survol. Cinci şi Nouă sunt chiar în fata monstrului, pe pământ de 
data asta. Creatura o ia repede spre sud. 

— Băieți, dacă aveţi de gând să faceți ceva, acum este momentul, strigă Sam. 

Nu ştiu ce să fac. Simt Moștenirea copiată de la Daniela cum crește în mine, dar nu ştiu ce face și 
nici cum s-o folosesc. Sunt blocat. Ştiu doar că m-am ales cu o durere de-mi crapă capul. Trebuie să fie 
mai mult de atât. 

Cu un urlet îngrozitor, Daniela se ridică în picioare. Ne dă pe amândoi la o parte si ţipă. 

— Trebuie s-o las să iasă! 

Daniela isi deschide ochii si un fascicul de energie argintie tasneste direct către Vânător. La început, 
fascicolul de energie pare scăpat de sub control, e dureros de mare şi se duce spre capul monstrului, 
după care face zig-zag-uri pe tot corpul acestuia. Dar după câteva secunde, Daniela se prinde cum stă 
treaba. Fasciculul devine mai mic şi mai concentrat. 

Rezultatul este mai bun decât aș fi putut spera. 

Vânătorul se uită în jos și scoate un sunet confuz când isi vede corpul masiv impietrit. 


Imediat ce o vad pe Daniela cum o face, imi dau seama că si eu pot s-o fac. Ma concentrez asupra 
greutăţii din spatele ochilor mei — o vizualizez ca pe un bolovan ce se rostogoleste la vale — si îi dau 
drumul. Vederea mea capătă o nuanţă argintie când fasciculul imi iese din ochi. La început este dificil, 
trebuie să controlez energia cu ochii, aşa că nu este ușor s-o trimit la țintă, dar mă prind destul de 
repede. La fel ca Daniela. Curând, începem să desenăm dungi de piatră în sus si în jos pe corpul 
monstrului. 

Vânătorul încearcă să se ducă după Nouă și Cinci, dar picioarele nu-l mai ascultă. Sunt blocuri de 
piatră solidă. 

Totul se termină câteva secunde mai târziu. Lângă Statuia Libertăţii se înalță împietrită cea mai 
mare creaţie mogadoriană pe care am văzut-o vreodată, trăsăturile sale hidoase fiind înghețate pentru 
totdeauna într-o mască de furie confuză. Nouă si Cinci se uită în sus la chestia aceea, prea confuzi ca să 
se mai și bată. Elicopterele îi dau ocol de câteva ori, ca să se convingă că bestia nu mai reprezintă o 
ameninţare, evident. 

— Au! face Daniela si se sprijină de mine. Asta nu se simt bine deloc. 

— Nu-mi spune, îi răspund frecandu-mi fata. 

— A fost uimitor! strigă Sam. Eşti ca Meduza?! 

— Ăsta nu va fi niciodată numele meu de super-erou, îi spune Daniela răspicat. Bleah! 

— lar tu ai fost... ai fost ca... 

Sam este prea entuziasmat ca s-o spună. 

— Ca Pittacus Lore, îi termin eu vorba. 

— Să-mi trag una, da! A fost tare! Iti dai seama cât de tare a fost asta? 

— A fost tare. 

— Mi-ai cam furat Tunetul”, se plânge Daniela. 

Dau din cap şi râd, simțind, de fapt, usurare pentru prima dată dupa multe zile. Nouă se duce spre 
monstrul-monument și ciocănește în piatră. În acest timp, Cinci se întoarce la noi. Observ la gâtul lui 
pandantivul loric pe care l-a smuls din craniul monstrului. Mă întreb dacă acesta este pandantivul lui, 
cel la care a renunţat ori i l-a luat Setrakus Ra, sau dacă este al unuia dintre Garzii morți. Nu vreau sa 
deschid subiectul acum. Își întinde mâinile. 

— Măcar am încercat, spune el. Dacă vrei, poţi să mă legi la loc. 

Schimb o privire rapidă cu Sam. Ştiu că ne-a ajuta şi mai știu și că a spus că şi-ar fi putut rupe 
legăturile, dar mă simt mai confortabil cu el legat. Este un dement și un criminal. Nu ştiu dacă voi mai 
putea vreodată să am încredere în el. 

În timp ce ridic frânghiile pe care Sam le-a tăiat în urmă cu câteva minute, agentul Walker și echipa 
ei se apropie de noi. Cu telefonul satelitar în mână, ea este în mijlocul unei conversații aprinse. Agentul 
Murray ne zambeste şi ne face un dublu semn cu degetul mare în sus. 

Elicopterele aterizează puţin mai încolo, într-una dintre puţinele zone care au scăpat nedemolate 
de Vânător. Bănuiesc că ne vor duce înapoi în tabăra militară. Trebuie să aflu ce s-a întâmplat cu ceilalți 
Garzi. Nu am nicio cicatrice nouă pe gleznă, ceea ce înseamnă că bătălia este câștigată sau continuă. 
Trebuie să ajung la ei, la Setrakus Ra, si să folosesc această nouă Moștenire. 

Ei bine, atât cât am învățat s-o folosesc. 

— Da, domnule, spune agentul Walker în telefon, apoi îl îndepărtează, făcând din ochi un gest de 
exasperare, de parcă nu poate să creadă ce se întâmplă. Pare mai surprinsă de conversaţia ei decât de 
statuia-monstru pe care eu și Daniela tocmai am făcut-o. Acoperă microfonul telefonului și mi-l întinde. 


* În mitologia greacă, Meduza a fost descrisă ca fiind o femeie hidoasă, cu şerpi în loc de păr si care avea abilitatea de a 
pietrifica pe oricine o privea direct în ochi. (N. Tr.) 

10 Tunetul (Thunder), asa îi spune Daniela Mostenirii sale (deocamdată), dar această Moștenire este, de fapt, Privirea de Piatră 
(Stone Gaze). (N. Tr.) 


— John, aaa, presedintele e pe linie si vrea sa vorbeasca cu tine. 

Raman blocat. 

— Poftim? Serios? 

Walker incuviinteaza dand din cap. 

— Se pare ca... aaa... şi-a schimbat opinia cu privire la susținerea totală a loricilor. Te vrea imediat 
la Washington ca să discutati despre strategie. 

Îi dau frânghiile lui Nouă, care între timp s-a apropiat de noi. E cel mai fericit că trebuie să-l lege pe 
Cinci. 

— Să nu crezi că am devenit prieteni pentru că m-ai prins atunci, îl aud pe Nouă spunându-i lui 
Cinci. 

— Nu, nu am devenit, îi răspunde Cinci liniștit. 

Îi ignor deocamdată. Urmează să vorbesc cu preşedintele. Mă uit serios la Walker. 

— Sper că nu e vreo smecherie, nu? 

— Nu, zice Walker, scuturând telefonul spre mine. E pe bune. Pare o nebunie, dar se pare că fiica 
lui cea mare a avut un fel de... viziune. Unde ai ţinut tu un discurs? 

Sam nu se poate abtine şi râde. 

— Nu pot să cred! 

Walker se uită când la mine, când la el. 

— Am ratat ceva? 

— Nu, îi spun zâmbind si întind mâna dupa telefon. 

— Îți explic mai târziu. 

Înainte să apuc să iau telefonul satelitar al lui Walker, propriul meu telefon începe să vibreze în 
buzunarul meu de la spate. Doar doi oameni în lume au acest număr: Sarah si Şase. Dacă mă sună, 
înseamnă că lupta cu Setrakus Ra s-a terminat. La naiba, poate chiar l-au omorât pe nenorocit. 

— Scuze, îi spun lui Walker și îmi scot telefonul. Se uită la mine de parcă aș fi nebun. Spune-i 
preşedintelui să aștepte. Trebuie să răspund. 

Răspund la telefon și imediat buna mea dispoziție dispare. Aud vântul cum bate, focuri de blaster 
si prea multe tipete. Cred că cel care ţipă este Mark şi pare absolut înnebunit, strigând la cineva să se 
trezească. Simt un gol în stomac. 

Apoi, Sarah începe să vorbească. 

— John... Vocea îi tremură si abia vorbeşte. Ascultă, nu am prea mult timp... 


Capitolul 25 (Sase) 


— Tineti-va bine! striga Lexa peste umar din scaunul pilotului, iar nava se inclina violent pe o 
parte. Focuri de blaster biciuie aerul de afară, aproape să ne lovească. Lexa face o altă manevră evaziva 
și virează cu greu în dreapta. 

Anubis ne urmăreşte, descărcându-şi tunurile de energie de fiecare dată când este aproape de o 
lovitură clară. Totuşi am credinţa că Lexa ne va scoate teferi din asta. Nava noastră este mică, rapidă și 
avem un pilot al naibii de bun. 

— Ce se întâmplă acolo? strigă ea. Transpiratia îi curge pe fata în timp ce coboară nava în junglă, 
folosind copacii drept acoperire. Șase? Șase, vorbeşte cu mine! 

Nu pot vorbi. 

Pe culoarul de lângă mine, Ella stă cu spatele rezemat de perete și cu genunchii strânși la piept. Îşi 
tine genunchii cuprinsi în brațe si se leagănă înainte și înapoi plângând. Fata îi este murdară de 
substanța aceea vâscoasă, dar măcar a început să iasă din ea. În jurul capului încă mai are scântei de 
energie lorică. 

— L-am avertizat, isi spune iar si iar. Pe toți v-am avertizat ce se va întâmpla. 

Marina este întinsă pe un pat rabatabil în spatele navei. Este în stare de inconstienta și arată rău; 
corpul ei este imobilizat, pentru a nu fi zdruncinată în timpul zborului nostru de fugă. Nici nu vreau să 
mă gândesc câte oase rupte are, nu ştiu nici măcar dacă se va mai trezi. 

Asta nu îl opreşte pe Mark, disperat si plâns, s-o scuture violent de umeri. 

— Trezeste-te! îi strigă el in fata. Tu esti vindecătorul, fir-ar să fie! Trebuie să te trezesti si s-o 
vindeci! 

Adam se duce la el. Mogadorianul il izbeşte puternic de peretele navei si isi pune antebraţul in 
gâtul acestuia, sub bărbie. Mark se zbate împotriva lui, așa că Adam îl izbeste de perete până se oprește. 

— Încetează! Dacă o zdruncini aşa, o omori! mârâie Adam. 

— Trebuie s-o... 

Adam îl opreşte cu un gest din mână. 

— Nu poţi face nimic, îi spune Adam, încercând să sune rece. 

— Nu trebuia să veniţi aici niciodată! îi strigă Mark. 

Haosul acesta nu pare s-o deranjeze pe Sarah. Se uită la mine și îmi zâmbeşte liniștită. Este mai 
palidă decât am văzut-o vreodată. Cu putin timp în urmă i-am dat telefonul satelitar să-l sune pe John. 

— John... Ascultă, nu am prea mult timp, spune ea cu vocea tremurândă. 

Mâinile mele sunt pline de sângele lui Sarah. Fac tot ce pot ca să-i opresc sângerarea, dar rana este 
foarte mare. Nici măcar nu ştiu ce a lovit-o, erau prea multe obiecte care zburau prin aer. A fost ceva 
zimtat si mare. A lovit-o chiar deasupra sodului si a ieşit pe partea cealaltă, luând și o parte din ea. În 
timpul luptei cu Setrakus Ra am încasat și eu câteva lovituri urâte, dar voi supraviețui. 

Fără Marina, Sarah nu mai are mult timp. 

M-a târât departe de pista de aterizare când încă eram în stare de şoc. Nu ştiu cum a făcut, 
sângerând atât de mult. Poate să fi fost adrenalina? A rămas fără puteri când am ajuns în junglă. A 
trebuit s-o car tot restul drumului spre nava Lexei. 

Podeaua este acoperită cu sângele ei. La fel şi hainele mele. Am sângele ei pe mâini. 

Asta s-a întâmplat din cauza mea. Si pentru că nu a vrut să mă lase singură cu Setrakus Ra. 

Fetita prostuta. Probabil că mi-a salvat viata. 

— John, te rog, nu vorbi, doar ascultă..., spune Sarah. Trebuie să ştii că, din momentul când te-am 
văzut atunci, la intrarea în Paradise High, am ştiut. Am știut că ne vom îndrăgosti. Și nu am regretat 
niciodată, nici o secundă. Nici măcar acum. Te iubesc din tot sufletul. John. Te voi iubi mereu. A 
meritat... A meritat totul. 


Nava virează tare la stânga. Chiar dacă l-am ucis pe Setrakus Ra, asta nu oprește nava Anubis care 
încearcă să ne doboare. Cum să-i explic asta lui John? Cum voi putea trăi cu asta pe conştiinţă? 

Ar fi trebuit să fiu eu în locul ei. 

— Aş fi vrut... Aş fi vrut să te mai văd odată, spune Sarah încet, cu lacrimi în ochi. Poate că totuși te 
voi vedea. Te voi aştepta, John, indiferent ce înseamnă “în altă lume”. Poate va fi... Poate va fi ca pe 
Lorien. Sau ca în Paradise. 

Bernie Kosar se întinde lângă Sarah. Chelălăie şi o linge pe obraz. O face să râdă putin. 

— BK este aici, îi spune lui John, sunând din ce în ce mai îndepărtat. Te salută. 

Sarah abia mai vorbeşte. Tuseste. Sângele îi curge din colțul gurii. O văd cum încearcă să lupte. 
Încearcă din greu să trăiască. 

— Promite-mi, John... Promite-mi că vei continua să lupti. Promite-mi că vei învinge. lubitule, nu 
lăsa ca totul să fi fost în zadar. John, te rog să nu uiţi că te iubesc. Întotdeauna te voi... 

Sarah nu mai vorbeşte. Gura ei se mai mișcă pentru câteva secunde, dar nu mai scoate niciun 
sunet. Apoi se oprește. Continui să tin o mână pe abdomenul ei, iar cu cealaltă îi tin capul, deşi ştiu deja. 

S-a dus. 

